SERIA „REGULI PENTRU NESOCOTIŢII“ 


Născută într-o familie de infractori bine-cunoscuţi, Lilah 
Marshall și-a lăsat în urmă trecutul, decisă să se trans- 
forme într-o adevărată doamnă, stăpână pe propriul des- 
tin. Primul pas este să aibă o slujbă cinstită, drept pentru 
care se angajează la cea mai importantă casă de licitaţii din 
Londra, unde duce o viaţă în care predomină arta, cultura 
şi, mai ales, lumea bună. Acum toate visurile ei par realiza- 
bile — până când un viconte chipeș și enigmatic o prinde 
exact când comite ultimul ei jaf, cerut de unchiul său, cel 
de care depinde păstrarea bunul ei renume. 

Christian „Kit“ Stratton, viconte de Palmer, este cel mai 
admirat erou de război, iubit de oamenii simpli și burlacul 
cel mai dorit de tinerele lady de vârsta mâritișului. Dar 
zâmbetul lui ascunde un secret întunecat: un nebun a jurat 
să-l distrugă, ucigându-i rând pe rând pe toți cei dragi lui. 
Când vânătoarea pe care o declanşează împotriva acestui 
lunatic înverșunat îl conduce la casa de licitaţii Everleigh, 
Kit îşi dă seama că poate folosi situaţia compromițătoare 
în care o surprinde pe Lilah în propriul avantaj. Însă ceea 
ce începe ca un simplu parteneriat se transformă treptat 
într-o pasiune care il pune in faţa unei alegeri teribile, căci 
dorinţa lui de răzbunare ameninţă viaţa lui Lilah... iar 
pierderea ei îi poate aduce propria distrugere. 


Meredith Duran este autoarea a opt romane de dragoste 
publicate până în prezent în zece țări. Seria Reguli pentru 
nesocotiţi, a intrat imediat în topurile de bestselleruri din 
toate ţările în care a apărut. 


Tradiţie din 19 


89 


PE alai 


(ma 


MEREDITH DURAN 


Cineva care să. md. (pala 


Lady Be Good 
Meredith Duran 
Copyright © 2015 Meredith Duran 
Ediţie publicată de Pocket Books, 
o divizie a Simon & Schuster, Inc. 


FE dai 


Alma 


Alma este marcă înregistrată a Grupului Editorial Litera 
O.P. 53; C.P. 212, sector 4, Bucureşti, România 
tel.: 021 319 63 93; 0752 101 777 


Cineva care să mă apere 
Meredith Duran 


Copyright © 2017 Grup Media Litera 
pentru versiunea în limba română 
Toate drepturile rezervate 


Editor: Vidrașcu și fiii 
Redactor: Maria Popa 
Corector: Emilia Achim 
Copertă: Flori Zahiu 
Tehnoredactare și prepress: Ioana Cristea 


Descrierea CIP a Bibliotecii Naționale a României 
DURAN, MEREDITH 
Cineva care să mă apere / Meredith Duran. 


trad.: Graal Soft — București: Litera, 2017 
ISBN 978-606-33-1466-7 

I. Soft, Graal (trad.) 
821.111(73)-31=135.1 


MEREDITH DURAN 


(Cineva care 
SA md e 


Traducere din limba engleză 
Mihaela Sofonea/Graal Soft 


Aig 


Atacul lui Kit 


Cine în acea bătălie, când tobele inamice răsunau îndrăcit, 
A strigat numele Britaniei, jurând să rămână neclintit; 
Cine, de dragul Reginei și al Țării, a înaintat netemător, 
Peste dealurile din Bekhole, conducând atacul hotărâtor, 
Ce curaj l-a mânat prin valea întunecată, în sânge mustind! 
Ce inimă vitează, acolo unde omul obișnuit ajunge pălind! 
Necruţător și fără șovăială, nici gând să facă vreun pas înapoi. 
- Înainte, ordonă el, atac, spre culmea muntelui! 
Doar Angliei i-a insuflat ardoare cu dărnicie 
Și-aşteaptă sfârșitul bătăliei și fumul îngrozitor să se împrăștie. 
Ne rugăm Domnului să-l aibă în pază, amarnica îndatorire 
s-o vadă-mplinită, 
Căci mândria tării noastre bravului și nobilului nostru 
Kit îi e încredințată. 
Chipul mamei sale este înlăcrimat, iar al tatălui său de mândrie 
e luminat... 
Aceste viziuni îl însoțesc la fiece pas încrâncenat. 
Lauda și slava noastră pline de recunoștință, aclamaţiile 
ce pe bună dreptate le merita... 
Dar el nu aude altceva decât tunul, până ce blestematul război 
se va încheia. 
Laolaltă ne vom strânge, în acea zi aleasă, glorioasă 
Spre a ne-ntâmpina bucuroși, cu ghirlande strălucitoare, 
eroul întors acasă 
Și vom striga numele care răsună în sufletele tuturor patrioților: 
Maiorul John Christian Stratton, eroul de la Bekhole! 


Prolog 
SES 


Londra, octombrie 1882 


Era prizonieră între două clădiri și avea să moară. 

Lily avu nevoie de un minut pentru a ajunge la această concluzie. 
Cât de repede se ducea de râpă o noapte! Nu fusese pregătită să facă 
treaba în seara aceea. Unchiul o însărcinase pe Fiona cu zile în urmă. 
Dar apoi Fee căzuse la pat. „Nu-ţi face griji“, îi spusese Lily. „Fac eu 
treaba. Tu odihnește-te.” 

Dar, peste noapte, Fee fusese cuprinsă de febră și rămăsese fără 
vlagă. De-abia putu să explice ce era de făcut. „Uită-te în sertarul de 
sub tejghea“, îi spusese lui Lilah. „Nu îl ţine niciodată încuiat.“ 

Lily găsise documentul exact unde îi spusese Fiona, sub tejghea, 
în sertarul neîncuiat. Dar Fee nu o prevenise cu privire la paznici. 
Dăduseră buzna din încăperea din spate și trăseseră fără să sufle o 
vorbă pentru a o avertiza. Porcii! Nişte bărbaţi decenti i-ar fi oferit 
unei fete șansa de a se preda înainte de a o împușca. 

„Eşti bine. E doar o rană superficială.“ Așa ar spune unchiul. Dar 
împușcătura o asurzise și ardea al naibii de tare. Năucă, cuprinsă 
de durere, Lilah fugise. Improvizase o nouă evadare pe o străduță 
pe care nu o mai folosise până atunci. 

Se dovedi că străduţa aceea nu era o străduţă — ci doar spaţiul din- 
tre două clădiri care se îndepărtaseră de-a lungul secolelor. Pasajul se 
tot îngustase, pereții umezi apropiindu-se tot mai tare... până când 
rămase înţepenită. 

Trase aer adânc în piept și încercă să se avânte înainte. 

Degeaba. 

Nu putea fi adevărat. În noaptea aceea, dintre toate nopţile, tre- 
buia să scape. Fee nu era bine deloc. Doctorul spusese că îi putrezise 
un organ. Voia să o opereze. Lily trebuia să fie acolo, să-și ţină sora 
de mână, nu să stea înțepenită pestrăduţa asta nenorocită, cu pereţi 
strâmți ca-ntr-un sicriu! 


——————— "Meredith Duran 


Dumnezeule, de ce era atât de întuneric? Dacă ar avea puțină 
lumină! Dar cornișele de deasupra acopereau stelele. Aerul rece și 
umed duhnea a putreziciune. Lui Fee nu-i plăceau doctorii. Avea ne- 
voie de Lily când o s-o taie medicul. 

Cu o strădanie supraumană, Lily înaintă câţiva centimetri. Sune- 
tul propriului geamăt o sperie. Ţiuitul din urechi se domolea. Se auzi 
gâfâind și voci de pe strada de pe care o zbughise. Unul din paznici, 
cel cu arma, vorbea: 

-Îți spun, am văzut-o intrând aici. 

-Între clădirile astea nenorocite? N-are loc nici măcar un 
şobolan. 

-S-a strecurat. 

-Atunci va putrezi acolo. 

„Nu, nu, nu.“ Nu-i plăcuse niciodată întunericul, niciodată. De-ar 
fi puţină lumină! Clădirile acelea se aplecau spre ea, din ce în ce mai 
grele cu fiecare clipă. Strivind-o... 

„Păstrează-ți calmul!“ Se concentră asupra durerii. Braţul o ardea 
precum cărbunii aprinși. 

Fee se simțea mai rău. Arăta groaznic mai devreme. Cu chipul 
galben, murmurând aiureli. Lily încercase să o calmeze. Recitase po- 
emul acela pe care îl îndrăgea Fee, despre eroul războinic. Îl auzea în 
minte acum: 

„Ce curaj l-a mânat prin valea întunecată, în sânge mustind! 

Ce inimă vitează, acolo unde omul obișnuit ajunge pălind!“ 

Putea să o scoată la capăt. Scrâșnind din dinţi, se luptă să mai 
facă un pas. Zidurile o strânseră, dinți de piatră care se închideau 
asupra ei... 

Oh, Doamne! Nu putea să înainteze. 

Își simți gustul propriului sânge. „lartă-mă, Fee!“ Cea mai bună 
soră din lume. Cu părul roșu ca frunzele toamna, cu ochii verzi ca 
Irlanda. Toate femeile din Whitechapel aveau s-o plângă. 

Pe Lily nu o s-o plângă însă. Prea ţâfnoasă. Prea sălbatică. Ori- 
când gata să muște. 

Era ruptă de oboseală. 

- Lily. 

Dacă s-ar putea întinde. Dar strânsoarea clădirilor nu ar lăsa-o să 
se așeze. 

~La naiba, prostuţo! Fă un zgomot! 

- Unchiule...? 

- Da. Așa. Urmează-mi vocea, acum. 

Își miji ochii în beznă. Vocea unchiului Nick venea din faţă, din 
depărtare. Dar pasajul se îngusta ca un vârf de ac. Nu avea să în- 
capă niciodată. 

-Sunt înţepenită. 

-Atunci desțepenește-te. 

-Nu pot. 

-Eu zic că poți. 

Întotdeauna îi vorbea de sus. Era vina lui că rămăsese înțepenită, 
nu înțelegea? Fiona îi spusese că terminaseră cu hoţiile. Fee avea 
planuri mărețe. Găsise locuri pentru amândouă la școala de dactilo- 
grafie şi avea ambiția să ajungă mai departe. Puteau deveni doamne 
decente, îi zisese lui Lily. Să-și câștige traiul ca niște fete cinstite. 

Dar Nick nu le permitea asta. „Aveţi o datorie față de familia 
voastră“, spunea el. „Faceţi ce vreţi, dar atâta timp cât staţi sub aco- 
perișul meu vă veţi câștiga pâinea aici.“ 

Fee merita mult mai mult. Era frumoasă, blândă. Era îndeajuns 
de curajoasă pentru a visa. „Ce inimă vitează...“ 

- Haide, Lily! Nick rosti cuvintele încet, ca și când ar fi fost un 
copil îndărătnic. Doar câţiva pași. 

Era vina lui. 

-~ Eşti fericit acum? întrebă gâfâind. Ţi-ai primit... documentul. 
Va trebui să... îl scoţi... cu cârligul. Laolaltă cu trupul ei. S-a terminat 
cu mine. 

- Mișcă-te! Vocea i se aspri. Forțează-te! Împinge! 

Înghiți. Simţi gust de sânge. De-abia putea respira sub apăsarea 
pereţilor — nu putea îndura. În întuneric, fără să vadă nimic, nici 
măcar stelele... doar șobolanii mureau astfel. 

„Merităm mai mult“, îi spusese Fee. „O viaţă cinstită, fără frică.“ 

-Operația s-a încheiat. Dar Fee tot nu-i bine. Are nevoie de 
tine, Lily. 

Dumnezeule mare! Simţi gustul sărat al lacrimilor în gură. 

- Nu pot! Vocea ei suna straniu. Stridentă și șuierătoare. Aju- 
tă-mă, te rog! 

Auzi un mormăit. Nick încerca să ajungă la ea. Întinse o mână, 
sperând, rugându-se ca mâna lui să ajungă la ea, să îl simtă apu- 
când-o. Strânse degetele, dar între ele nu era decât aer. 

Vorbi din nou: ; 

- Bine, e strâmt. 


~ Meredith Duran — 


Lily își auzi moartea în cuvintele acelea calme. 

- Dar ești mică. Ce te opreşte? 

Ce nu? 

-Umerii... 

- Umerii ies din articulații, spuse el pe un ton egal. Împinge îna- 
inte. Îi punem la loc mai târziu. 

Pentru o clipă nu înțelese. 

-Rupe-ți dracului umerii, o repezi el. Fă-o, Lily! Sau chiar te voi 
trage eu cu cârligul. Ai prefera asta? 

-Te urăsc, șopti ea. 

- Mereu ai fost isteață. 

Era isteaţă. Fiona spunea mereu asta. Doamnele de la școala de 
dactilografie erau de acord. Spuneau că putea fi prima din clasa 
ei, dacă nu ar fi lipsit atât de mult de la lecţii. 

Dar Nick le chema mereu. Sângele apă nu se face, spunea el; nu 
puteai să-ți dezamăgești familia. Nu-ţi puteai refuza ruda, mai ales 
când îi erai datoare - pentru școală, pentru haine. Pentru acoperișul 
de deasupra capului. 

-Fiona va muri. Vocea lui Nick veni de departe. Dacă nu te vede 
în seara aceasta. Are nevoie de surioara ei. 

Să o dezamăgească acum, singura dată când avusese nevoie de 
ajutorul ei... 

Aerul refuza să-i intre în plămâni. Dar Lily se împinse înainte, 
și din piept îi ţâșni un geamăt. Ah, Dumnezeule, pasajul era atât de 
strâmt. Înaintă câțiva centimetri. Apoi încă pe atât. 

O presiune oribilă o apăsa pe umăr. Un pumn de piatră și oțel; 
avea să-i rupă șira spinării. Se înfipse în el. 

Un trosnet, Dumnezeule mare, agonia agoniilor, nu-și putu reţine 
strigătul. Zidurile îi dădură drumul și căzu în genunchi în praf, iar 
braţul... ah, o durea. 

Un vânt îngheţat o străbătu. Nişte mâini o cuprinseră de talie, 
ridicând-o. Icni neputincioasă spre umbra întunecată care plutea 
deasupra ei. „Niciodată.“ Cuvintele îi răsunau în minte. Ea și Fiona 
terminaseră cu asta 

Mâinile o ţinură pe loc cu asprime. Îi cercetară trupul, oprindu-se 
doar scurt când dădură de sânge. Simţi că unchiul ei găsise docu- 
mentul. Îl ascunse cu o mână, ținând-o cu cealaltă. 

- Haide, spuse el aspru, întorcând-o spre drum. Te duc la Malloy 
să te coasă. 

Malloy? Nu. Era un doctor adevărat care aștepta. Cel care era lângă 
sora ei. 

- Fee, îngăimă ea. 

O ezitare. 

-Îmi pare rău, Lily. 

Clipi și încercă să îl vadă limpede. Dar sub felinarele care pâlpâiau 
și norii care acopereau luna, faţa lui era ștearsă, pierdută în umbră. 

-~ Ce? 

O strânse mai tare de talie. 

-S-a străduit. M-am asigurat de asta. Dar Fiona s-a stins. Nu 
mai este. 


Frontiera provinciei din nord-vest, India 


- Eroul de la Bekhole. Câţi vor mai muri de mâna ta? 

Christian auzi cuvintele batjocoritoare prin ceața agoniei. Îl ar- 
dea fiecare centimetru din corp. Își aminti de explozie, de focul care 
năvălise spre el, acoperindu-l ca o perdea. „Voi muri“, se gândise. lar 
apoi... ce? Se forță să deschidă ochii. Parcă îi fusese înfipt un vătrai 
încins în picior, în locul osului. Întunericul se învârtea spre tavanul 
jos de piatră de deasupra lui, stâncă goală. O peșteră? 

Cumva era viu. 

Gemând, se forţă să se ridice în capul oaselor. Zăcea pe un pat 
rudimentar de campanie. Privirea i se opri pe flăcările unui sfeșnic 
care stătea pe dușumeaua de lut. 

Halucina. Sfeșnicul avea ornamente bogate, din aur incrustat cu 
pietre preţioase, intact, în afară de o singură crestătură. Rubine, sa- 
fire, smaralde reflectau lumina scânteietoare. 

- Ți-am pus o întrebare, maior Stratton. 

Vocea era bărbătească. Cu un accent puternic. „Rus.“ Ar fi tresărit, 
dacă ar fi avut vlagă. În schimb, își miji ochii spre adâncurile întu- 
necate ale peşterii. 

-Sunt ofițer al armatei Maiestăţii Sale. Însă drepturile acordate... 

Ceva era în neregulă cu gâtul lui. Își simțea vocea slabă, răgușită. 
Ca o lamă în gâtlej. 

Liniştea se prelungi atât de mult, că începu să se întrebe dacă 
visase că se auzise. „Întoarce-te, uită-te împrejur, ridică-te! Miş- 
că-te!“ Oamenii săi îl căutau probabil - dacă supravieţuise vreunul. 


ll 

Așteptă puterea de a face asta. Era atât de ameţit. Nu voia decât să 
se întindă din nou. Să stea nemișcat și să se cufunde în milos- 
tenia inconștienţei. 

-Ce drepturi, spuse vocea, le-ai acordat femeii și copiilor pe care 
i-ai ucis? 

- Ce? Se opri să-și tragă sufletul. Fusese împușcat în plă- 
mâni. Nu... 

Amintirea pâlpâi, ca un fulger pe un câmp îndepărtat. Se apropie. 
Îl copleşi, arătându-i ce uitase. Momentele de după explozie. 

Un bărbat care se apleca deasupra lui, cu barbă albă și ochi sălba- 
tici, reflectând flăcările din jurul său. Bătuse câmpii într-o limbă pe 
care Christian nu o vorbea. Apoi rostise în engleză: „Sămânţța mea. 
Sămânţa mea! Mi-ai ucis sămânţa!“ 

- Bolkhov, şopti el. Generalul rus nebun. El îi venise de hac. 

Bolkhov era infam. Un lunatic care refuzase să accepte sfârșitul 
războiului. Repudiate de propria armată, trupele lui rebele aduse- 
seră iadul în teritoriile din sudul Afganistanului, ajungând în cele 
din urmă la frontiera de nord-vest a Indiei. Nu se supuneau nici unui 
cod al decenţei. Măcelăreau sate întregi, punând atrocitățile în cârca 
britanicilor. Retezau gâturile ca măcelarii în zi de piaţă. 

Așteptă să-i fie teamă. Dar durerea nu mai lăsa loc și altor senti- 
mente. Ce îi putea face Bolkhov? Să-i taie și lui gâtul. Să-i pună capăt 
chinurilor. Ar fi fost clemență. 

Lașitatea acelui gând își făcu efectul. Îl împunse să încerce să se 
ridice din nou. Să stea în picioare. 

Dar piciorul era o lamă încinsă. Văzu stele verzi și se prăbuși 
pe pat. 

Râsetul izbucni brusc, apoi pieri într-un vis. Christian visă câm- 
puri verzi, Susseby, familia care îl îmbrățișa... 

Vocea lui Bolkhov îl chemă înapoi. 

-Ce treabă are Dumnezeu cu tine? Tu, ucigașul nevinovaților. 

Nu fuseseră inocenți în fortăreaţa aceea. 

- I-ai ucis copiii. I-ai omorât servitoarele. 

Fortăreaţa nu ar fi trebuit să explodeze. Ghiulelele tunului ar fi 
trebuit să distrugă bastioanele, permițând asaltul direct. 

-l-ai minat, își dădu seama Christian. ... pereţii fortului. 

-Îmi pui mie în spate păcatul ăsta? Urletul furios veni din apro- 
piere de data asta. Din întuneric apăru Dragoff, cu fața acoperită de 
o mască de funingine și cu barba albă pătată de sânge. Eşti ucigașul 

pruncilor mei. Seminția mea e moartă! Ochii i se umplură de lumina 
pâlpâitoare a flăcării lumânării. Femei și copii. Mieii Domnului. 

Chipul nebuniei se aplecă peste Christian. Nu fusese nici un co- 
pil în fortăreaţa aceea. Se afla în adâncurile îndepărtate și reci din 
Hindu Kush. Nu o ocupase nimeni de secole - până când oame- 
nii lui Bolkhov puseseră mâna pe ea și o transformaseră în baza 
lor militară. 

-Ce copii? 

Bolkhov se apropie, dezvelindu-și dinţii cu pete roz. Dinţii unui 
prădător sălbatic care băuse sânge. 

-Copiii mei. 

O limpezime rece înăbuși durerea. Existaseră zvonuri... zvonuri 
bizare că Bolkhov fura femei din satele apropiate. Că purta, de ase- 
menea, trei femei afgane cu el, luate la începutul războiului tardiv, și 
le numea pe toate soții. 

Dar nu erau decât zvonuri. Christian și oamenii săi iscodise- 
ră fortăreața săptămâni întregi. Nu văzuseră niciodată vreo urmă 
de civili. 

- Urmașii mei au pierit, spuse Bolkhov. Și, drept răsplată, voi 
pune capăt şi familiei tale, Stratton. Toţi cei pe care îi iubești. 

Ceva luci - o lamă. Bolkhov o lipi de obrazul lui Christian, apă- 
sând cu vârful. Christian nu se mișcă. Își va întâmpina moartea cu 
ochii deschişi. 

O mie de amintiri îl năpădiră: ţinuturile verzi și unduitoare 
de la Susseby; palma catifelată a mamei pe fruntea lui; bucuria de pe 
chipul surorii lui de fiecare dată când se întorcea acasă; tatăl lui care 
înclina scurt din cap. Zâmbetul larg al fratelui său. 

Tot ce conta pentru el pe lume. Acasă. 

-Ți-aş scoate ochii, spuse Bolkhov încet. Dar sunt darul meu 
pentru tine, ca să poți privi. Să vezi când îi ucid pe cei ce-ţi sunt 
dragi, așa cum i-ai ucis tu pe ai mei. Ridică ceva. Un inel. Inelul lui 
Christian, pe care i-l dăduse tatăl său. „Să fii binecuvântat! Nu uita 
niciodată că sunt mândru de tine.“ Voi începe prin a le trimite asta. 

- Nu. Cuvântul îi scăpă, făcând ca lama să intre fără voie mai 
adânc. Sânge fierbinte i se scurse pe obraz. 

- O, da. Bolkhov ridică lama. Ne vom asigura că ești îndeajuns de 
sănătos pentru a asista la aceste. morţi. Oamenii mei vor avea grijă 
de tine aici. Până când te faci bine. Și, în timp ce îţi revii... Zâmbi. 

Îmi voi aduce omagiile. În Anglia, îl voi vizita pe vicontele Palmer, 
mândrul părinte al eroului de la Bekhole. 

„Dumnezeule mare!“ În cele din urmă îl cuprinse frica. Blestemaţii 
aceia de jurnalişti îl transformaseră în erou. Îi trâmbițaseră biografia 
în lume. Acest lunatic va ști exact unde să-i găsească familia. 

Adunându-și toate puterile, strigă și se săltă în picioare. Cuprinse 
sfeșnicul cu mâinile. Se întoarse. 

Cuţitul îi pătrunse în burtă. Se clătină. O greutate mare îl izbi 
în cap. 

Nu mai știu de el. 

Aprilie 1886 


Nu era loc decât pentru un singur hoţ în sala de bal. Și totuși, 
o nou-venită se strecurase pe lângă paznici și încerca să tâlhă- 
rească mulțimea. 

Lilah privea din ce în ce mai exasperată. Ducii și prinții se băteau 
pe invitaţiile la balul anual de la Salonul de Licitaţii Everleigh. Părea 
imposibil ca un coate-goale să se furișeze printre ei. Cu toate astea, 
ștrengărița aceea nu avea ce căuta acolo. Era palidă, subnutrită și 
îmbrăcată prost. Mânecile rochiei i se bălăbăneau în jurul coatelor. 

Mai rău, avea mâinile ca niște șunci. Ţinta ei o simţi că-l atinge, 
apoi se dădu politicos la o parte, înainte să apuce să-i ia ceasul. 

Lilah tresări. Într-o clipită, vreun oaspete ales va striga după 
poliție. Asta ar distruge totul, căci Lilah nu-și putea permite să apară 
gaborii acolo, în seara aceea. 

În seara aceea, pentru ultima oară, Lilah trebuia să fie hoțul din 
această sală de bal. 

-Ce spui, Lil? 

Forţându-se să zâmbească, Lilah se întoarse spre prietenele ei. 
Ca și ea, Susie și Lavender erau Fetele Everleigh, animatoare profe- 
sioniste, plătite să îi flateze și să îi dezmierde pe potenţialii clienți ai 
casei de licitaţii. Sarcina serii era simplă: să îndrepte atenţia și curio- 
zitatea oaspeților spre saloanele de lângă sala de bal, care conțineau 
diverse colecții menite a fi scoase la licitaţie în acel sezon. 

Dar, în vreme ce fiecare dintre fete primise o listă de oaspeţi asu- 
pra cărora să se concentreze, Susie și Lavender irosiseră ultimele 
cinci minute într-o ceartă despre altcineva - o celebritate suficient 
de importantă pentru a se ocupa de ea domnișoara Everleigh, și 
nu animatoarele. 

O priveau ţintă pe Lilah, așteptând ca aceasta să potolească 
cearta. 


Meredith Duran 


Dar nu avea nici o opinie despre vicontele Palmer. 

-Văd ambele perspective, spuse ea. 

Susie se înroși. 

- Ce? Prostii! Toată lumea știe că a fost torturat în război. De 
unde altundeva să aibă cicatricea aceea? Își vâri o buclă brunetă sub 
pălăria cu pene, cu un gest agresiv. Doar nu vă închipuiți că rușii sunt 
milostivi cu inamicii lor. 

Lavender, înspre care se îndrepta această provocare, ridică din- 
tr-un umăr cu eleganță. 

-Nu toți rușii sunt sălbatici. Domnul Obolensky, de pildă, pare a 
fi un gentilom. O, Doamne, nu trebuia să îl încolțești, Sue? 

Susie icni, apoi privi disperată prin încăpere. 

-La naiba! Era ultimul pe lista mea - trebuia să îi arăt samova- 
rele. Mor dacă l-am pierdut! 

Lavender îi aruncă lui Lilah o privire îngâmfată. 

-Nu-i lăsa să plece până când nu văd mărfurile, spuse ea. Am 
terminat cu lista mea înainte să se pună masa de cină. lar acum... 
Răsfoi alene carnetul cu nume pentru dans, apoi strâmbă din nas. 
Ptiu! Neamțul acela blestemat mi-a suflat toate valsurile. Repede, 
cine are un creion? Îl tai de pe listă. 

-Uită de neamțul tău! Susie se întoarse pe călcâie, iar trena ei de 
mătase de culoarea prunei se lovi de a lui Lilah. Ajută-mă să îl găsesc 
pe Obolensky. Îl vezi? 

Lilah văzu ceva mai rău: hoaţa devenise mai îndrăzneață. Se des- 
prinsese de perete și își croia drum spre exponate. 

-Mă uit în saloane, spuse ea. Susie, tu uită-te pe lângă masa de 
punci; Vinnie, încearcă în hol. 

Înainte să apuce să răspundă, Lilah se strecură în mulțime. În 
timp ce înainta pe ringul de dans, o zări pe domnișoara Everleigh 
dansând cu ţinta disputei fetelor. 

Cicatricea de pe obrazul vicontelui Palmer era considerată în 
general a fi atrăgătoare. Neîndoielnic, nu îi strica deloc înfățișarea. 
Era imaginea întruchipată a sănătăţii virile, exuberante: înalt și cu 
umerii laţi, cu păr auriu, des și ochi pe măsură. În Whitechapel, fete- 
le l-ar fi numit crai. 

De fapt, îl numiseră astfel. Sora ei Fiona îi decupase poza din zi- 
are și urmărise cu aviditate poveștile despre vitejia lui din război. 
„Un adevărat erou“, spusese ea. „Un erou și un gentilom. Acesta este 
genul de flăcău pe care îl merităm, Lily.“ 

Cineva care să mă apere 


Dacă ar fi trăit, ar fi fost dezamăgită de competiţia acerbă pentru 
el. Acum că moștenise titlul de viconte, era râvnit de debutantele bo- 
gate. Unul dintre cei mai eligibili holtei din țară - așa îl auzise Lilah 
fără să vrea pe domnul Everleigh spunându-i de curând surorii sale. 

„Este un afemeiat inutil“, răspunsese domnișoara Everleigh 
cu răceală. 

În timp ce trecea, Lilah prinsese cu coada ochiului zâmbetul cu 
gropiţe al lui Palmer - fără îndoială ușuratic — și replica însoţită de o 
grimasă a domnișoarei Everleigh. 

Ha! Vicontele n-avea decât să se izbească de stâncile acelea până 
își rupea oasele. Domnișoara Everleigh nu avea nici un interes 
în zâmbete drăguţe sau ființe umane; își păstra întreaga atenție 
pentru artă. 

Lilah își îndreptă din nou atenţia spre prada ei. Un instinct ani- 
malic o făcu pe hoaţă să ridice ochii. Privirile li se întâlniră. Hoaţa se 
refugie într-un salon. 

La naiba! Lilah dădu fuga după ea. Lângă o statuie a Caterinei cea 
Mare, o prinse pe fată de cot, apoi își înfipse unghiile. 

- Ajunge! O împinse de umeri printre niște draperii, într-un alcov 
îngust. 

Fata o lovi pe Lilah în burtă cu pumnul, dar corsetul cu balene 
de oţel o proteja pe Lilah. Cu un mormăit înăbușit, o prinse pe fată de 
încheietură și o răsuci tare, răsucindu-i-o între omoplații slăbănogi. 
O împinse cu putere la perete, iar fata începu să se agite și să șuiere 
ca o pisică. 

-Liniște, spuse Lilah. Nesăbuită nenorocită! Sau strig după 
poliție. 

Fata făcu ochii mari. 

- Da? Nici tu nu ești vreo bogătană! 

Lilah pufni. O greșeală comună, să te aștepți să găsești ţinte ușoa- 
re într-o sală de bal. Fără nici o ceremonie, pipăi fustele fetei, apoi 
scoase un sunet de avertizare când fata încercă să se elibereze. 

Buzunarul ascuns era prost deghizat. Lilah scoase o brățară, un 
șirag lucitor de perle negre și un jais de Whitby care o făcu să-i stea 
inima în loc. Ştia cui îi aparținea. 

Probabil că expresia îi reflecta sentimentele, căci, când ridică pri- 
virea, hoața păli. 

-Te rog, se bâlbâi fata, eu... Își mușcă buza și își feri capul, aștep- 
tând în mod vădit o lovitură. 

Lilah miji ochii. Obrajii pistruiaţi ai fetei aveau încă rotunjimea 
catifelată a copilăriei. Nu avea cum să aibă mai mult de cincisprezece 
ani, șaisprezece cel mult. 

Lilah știa că tinereţea nu aducea cu sine o nevinovăție aparte. La 
şaisprezece ani, o fată putea fi la fel de rea ca o vrăjitoare. Ea fusese. 
Dar, cu toate astea, vârî mâna în propriul buzunar. 

Fata se încordă. Ce anticipa? Un cuţit? Lilah i-ar fi putut arăta 
unul. Scapi greu de vechile năravuri; întotdeauna umbla înarmată. 

În schimb, scoase o monedă. 

- Acum, ascultă cu atenţie, spuse ea. Nu ai deloc talent. Ai niște 
mâini ca niște cârnaţi și nu ai nas bun pentru victime. 

Fata miji ochii, cu o expresie de îndoială. 

-Viața ta merită mai mult. Mă auzi? Dacă ești isteaţă, îţi voi cum- 
păra un loc într-o fabrică. Tu... 

Se opri, luptându-se cu nevoia de a-i ține morală în continuare. 
Nu avea rost. Ştia și asta. Suspinând, spuse: 

-Alegerea îţi aparţine. Pleacă acum sau vei fi prinsă. Apăsă mo- 
neda în mâna fetei. În cinci secunde, voi chema paznicii. Se întoarse 
pe călcâie și ieși din alcov, prefăcându-se că nu văzuse când fata dădu 
fuga spre ieşire. 

În pragul sălii de bal, Lilah se opri. Învălmășeala și veselia, lar- 
ma și căldura păreau a fi un zid care îi bloca trecerea. Brățara din 
buzunar cântărea cât o ancoră, amenințând să o doboare — o altă 
complicaţie neprevăzută într-o seară în care nu își putea permite așa 
ceva. Lilah trase aer adânc în piept. Stătea înveșmântată în mătase 
şi dantelă, privind spre o mulțime de prinți și politicieni. Unii dintre 
bogătanii aceștia știau cum o cheamă. Îi zâmbeau când trecea. Își 
câștigase poziţia și hainele scumpe prin mijloace cinstite. 

„Uită-te la noi acum, Fee!“ Așa se gândea întotdeauna în aseme- 
nea momente. Uneori simţea ~ spera — că sora ei o privea din ceruri, 
încurajând-o. Că acest triumf era triumful amândurora. 

Dar în acea seară sunetul vocii hoaţei era prea proaspăt în mintea 
ei. „Nici tu nu ești vreo bogătană. Fata înţelesese într-o clipită. Lilah 
nu avea ce căuta acolo. Dacă mulțimea aceasta de nobili afla a cui 
nepoată era - și ce făcuse cândva pentru a-i câștiga favorurile - i-ar 
cere capul. 

Unchiului ei i-ar fi plăcut mult. O spusese. „Așadar, îmi vei face 
acest mic serviciu, Lily — sau le voi spune bucuros celor din familia 

Everleigh care e adevăratul tău nume și care ţi-e familia. Alegerea 
îți aparţine. 

Îi va face serviciul, desigur. De două săptămâni nu se mai gân- 
dise la altceva decât cum să îl ducă la bun sfârșit. În seara asta era 
șansa ei. 

Dar mai întâi, trebuia să strecoare brăţara la loc pe încheie- 
tura domnișoarei Everleigh. Arborând un zâmbet, se întoarse în 
sala de bal. 

Vechea durere îi făcea piciorul să zvâcnească. Catherine Everleigh 
dansa ca o marionetă, ceea ce nu-l ajuta deloc. Christian simțea că 
opune rezistență la fiecare pas. Dacă i-ar fi permis împrejurările, 
poate că i-ar fi părut rău pentru ea, atât de clar era că dorea să se 
afle în altă parte. În schimb, îi resimţi rezerva ca pe o iritare neîn- 
semnată, înfrântă cu ușurință de forța brută. O trase mai aproape la 
următoarea piruetă, ignorându-i grimasa. 

Între timp, de pe margine, fratele ei, Peter Everleigh, privea cu o 
încântare nedisimulată. Își închipuia clopotele de nuntă, fără îndoia- 
lă, și prosperitatea afacerilor sale care ar fi urmat după aceea. 

-Obiectele smălțuite rusești sunt extraordinare, spuse Christian. 

La îndemnul fratelui său, Catherine îi arătase colecţia mai devre- 
me. Ochii ei violeţi se ridicară spre ai lui, ţintuindu-l cu răceală. 

-Obiectele smălțuite ţi-au atras atenţia? Păreai mai absorbit 
de feronerie. 

Da, stătuse câteva minute holbându-se la o anumită piesă - un 
sfeșnic cu intarsii distincte și incrustat cu pietre prețioase, care îi era 
mai familiar din coșmaruri. 

Bolkhov apăruse din nou pe neașteptate. Dar făcuse în cele din 
urmă o greșeală. Această batjocură dementă era un indiciu care pu- 
tea fi folosit pentru a-l prinde. 

Odată ca niciodată, Christian își închipuise o viață obișnuită și 
plăcută. O pensie militară grasă. O fată încântătoare și veselă pe care 
să o ia de nevastă și cu care să facă prunci. 

Acum cele mai mari speranţe ale sale se învârteau în jurul măcelă- 
ririi unui nebun. Adormea noaptea cu fantezii însângerate. 

- O, toate colecţiile îmi stârnesc curiozitatea, îi spuse el tinerei 
îngheţate din braţele lui. Dar da, feroneria este izbitoare. Să înțeleg 
că ai avut o implicare directă în achiziţia ei? 

Cât de bine îl cunoștea pe lunaticul care deţinea sfeșnicul? Era 
conștientă că devenise un pion în jocul lui monstruos? 

Cineva ţipă în apropiere. Catherine privi spre larmă, arătându-i 
un profil care s-ar fi potrivit pe un medalion. Orice ar fi văzut nu îi 
preschimbă expresia plictisită. 

-E atât de remarcabilă? întrebă ea. Sunt, la urma urmelor, copro- 
prietară a casei de licitaţii. 

- Spre marele meu noroc. 

Căci până să îi trimită Catherine catalogul următoarei licitaţii, în 
care sfeşnicul era desenat cu mare amănunțime, habar nu avusese 
unde să-l caute pe Bolkhov. Chiar și contactele lui de la Ministerul de 
Război începuseră să se îndoiască de el. Sugeraseră că Bolkhov era 
mort. Că nu ajunsese nicicând în Anglia. 

Că morțţile tatălui și fratelui lui Christian fuseseră mai curând un 
ghinion decât o crimă. 

Nu puteai să cugeţi la asemenea lucruri prea mult, căci furia și 
groaza se transformau în ceva mai rece și mai întunecat. Va dansa 
cu fata asta toată noaptea, va face o conversaţie plăcută și chiar se va 
căsători cu ea dacă de asta era nevoie pentru a ajunge să-i pună sabia 
la gât lui Bolkhov. Căci altfel risca să piardă totul. Pe toată lumea. 

- Într-adevăr, spuse el, nu ţi-am mulțumit niciodată cum trebuie 
pentru invitaţia de astă-seară. Cum de mi-ai ghicit interesul față de 
colecţia rusească? 

-Nu-mi dau cu presupusul, spuse ea sec. Familia Everleigh ope- 
rează pe bază de recomandări. 

-Atunci m-a recomandat cineva? 

Ea oftă, vădit nerăbdătoare din pricina nevoii de a face conversaţie 
facilă. 

-Unul dintre cei care au contribuit la următoarea licitaţie. 

-Cine este, întrebă el, acest misterios participant? 

-Preferă să rămână anonim. 

Christian își dezgoli dinţii și speră că semăna a zâmbet. 

-Ce neplăcut! 

Neplăcerile abundau în ultima vreme. A doua zi dimineața după 
ce primise catalogul, le forțase pe mama și pe sora sa să își anule- 
ze planurile de vacanță. Acum așteptau în Southampton; duminică 
aveau să se îmbarce pe vapor, într-un turneu prelungit în străină- 
tate — New York, Boston, Philadelphia. Nu se vor întoarce până nu se 
vor termina toate astea. Până când Bolkhov nu va fi mort. 

-Presupun că nu te pot ruga să îi transmiţi un bilet? 

- În ce scop? 

„Ca să te pot urmări în timp ce îl livrezi.“ Viziunea fu una vie. „Ca 
să poți fi aproape când îl ucid pe ticălos.“ 

-Pentru a-i transmite mulțumirile mele, spuse el. 

Pe fruntea ei palidă apăru un rid. Spre deosebire de toate celelalte 
femei din țara asta, părea să îl găsească enervant. 

-Atunci o voi face personal. Nu mă complic cu bilețele. 

Începea să înțeleagă de ce bărbaţii vorbeau rareori de frumuseţea 
lui Catherine Everleigh. Oricât de uluitoare era, firea ei lipsită de far- 
mec o punea în umbră. 

-Spune-i în acest caz cât de mult îl apreciez. Sper că plănuiește să 
participe la licitaţie în iunie? Dacă da, ne vom întâlni acolo. 

- Mă bucur că invitaţia a fost bine-venită, spuse ea. M-am gândit 
că poate mai ești încă în doliu. Ochii ei violeţi clipiră pe deasupra 
costumului său de seară, zăbovind cu subînţeles pe floarea prinsă la 
rever. Una din animatoarele angajate de casa de licitaţii le oferise 
la intrare. Nu pot să-mi imaginez, spuse ea, privind ţintă la laleaua 
împodobită festiv cu fundă, cât de profund îndurerat ești încă. Zece 
luni, așa e? 

Implicaţia fiind că nu respectase perioada de doliu cuvenită pen- 
tru fratele său. 

-14 luni, spuse el. Îndeajuns încât durerea să se preschimbe din 
agonie sfâșietoare într-o suferinţă adâncă, surdă. 

Dar se înteţise din nou în seara aceea când stătuse lângă sfeșnic. 
Furia sa se transformase într-o litanie de acuzaţii tăcute. 

„Ai devenit neglijent. Ai crezut că amenințările lui sunt goale. 
Ai crezut că ești în siguranță. Geoff e mort din cauza ta.“ 

Se retrase de lângă abisul acela întunecat, fără fund, revenind la 
fata din braţele lui. Glaciala fiinţă trebuie să fi văzut ceva în expresia 
lui, pe care nu intenţiona să-l dezvăluie. 

-L-ai iubit. 

- Bineînţeles că l-am iubit. Acum reuși să zâmbească. A fost fra- 
tele meu. 

Gura ei zvâcni. 

-Ca și cum sângele ar fi îndeajuns pentru a garanta iubirea. 

El trase aer adânc în piept, forțându-se să se concentreze asu- 
pra sarcinii de față. Catherine Everleigh nu avea prieteni. Reticen- 
tă şi retrasă, îşi petrecea zilele îngropată în arhive prăfuite. Nu 
arăta nici un interes faţă de gentilomi, cu atât mai puţin faţă de 
potenţiali confidenți. 

Dar îl cunoștea pe Bolkhov. În mod vădit se aștepta să îl vadă din 
nou. Astfel că strategia lui Christian era clară. Trebuia să se asigure 
că nu o scăpa din vedere. În mod ideal, trebuia să-i câștige încrederea 
şi afecțiunea. Dumnezeu să îl ajute! 

Valsul încetini și se încheie. Se îndepărtă de ea, schițând o ple- 
căciune formală înainte de a se oferi să o conducă în afara ringului 
de dans. 

-Presupun că nu te voi mai vedea până când nu ne întâlnim la 
Buckley Hall. 

Ea făcu o pauză, iar privirea ei neclintită avea ceva de felină. 

-Atunci nu ne vom mai vedea. Fratele meu a decis să-ţi evalueze 
averea chiar el. Nu știai? 

- Nu, nu știam. „La naiba.“ Despre asta voia probabil să vorbească 
Peter Everleigh cu el mai târziu. Ce curios! Înțelesesem că te ocupi 
de evaluarea unor moșii mai mici. lar Buckley Hall este cu siguranță 
o proprietate minoră. 

- Într-adevăr. Zâmbetul ei părea amar. Cred că în acest caz ceea 
ce îi atrage atenţia este mai curând reputaţia proprietarului decât 
proprietatea. 

Nu se putea una ca asta. Christian angajase casa de licitaţii să 
se ocupe de vânzare doar pentru că îi dădea șansa să fie cu ochii 
pe Catherine. 

-Se va răzgândi în privința acestei decizii? 

Ea făcu o pauză prudentă. 

- Cu siguranţă, dacă ai vorbi cu el, s-ar putea să o facă. Îndrăznesc 
să spun că... 

Îl prinse de braţ pentru a se echilibra, căci o femeie cu părul ca 
pana corbului, cu o rochie roz, care trecu pe lângă ei, se izbi de ea. 

- lertaţi-mă, domnişoară Everleigh! 

Tonul răgușit și reverenţa grăbită îi lăsară lui Christian impre- 
sia unei atitudini de un servilism straniu. Când se îndreptă, privirea 
ei i-o întâlni în treacăt pe a lui, făcându-l să tresară. Avea ochi de 
Madonă medievală. Erau rotunzi, cu pleoape grele, de un albastru 
adânc, ca oceanul. 

-Sper că nu eşti în stare de ebrietate, îi spuse Catherine Everleigh 
cu răceală. 

- Nu, doamnă. De data asta, femeia împărţi zâmbetul stingher și 
cu Christian. Doar stângace, rosti cu voce joasă. 

După ce făcu încă o reverență grăbită, se îndepărtă. 

— Cineva care să mă apere 

-Una dintre animatoarele noastre, spuse Catherine. 

- Înţeleg. 

Îi trecu prin minte că o fată care lucra pentru Everleigh, în vir- 
tutea îndatoririlor sale, ar putea fi îndreptăţită să știe o mulțime de 
lucruri despre Catherine. 

-Fetele astea aduc mai mult bucluc decât foloase, continuă 
Catherine. Dar fratele meu insistă să păstrăm tradiţia. Se opri. Vrei 
să vorbești cu el astă-seară? 

Christian surprinse nerăbdarea de dincolo de întrebarea ei. Do- 
rea foarte mult să se ocupe de vânzarea moșiei lui. Ce convenabil! 

-ÎI caut imediat. 

Ei îi scăpă un zâmbet vag. 

- Excelent! Dădu mâna cu el, ca și când ar fi încheiat afacerea. 

În timp ce se îndepărta, observă ceva. 

-Ai o brățară foarte frumoasă, spuse el. 

Vădit dezinteresată de complimente, ridică din umăr. 

-A fost a mamei mele. 

- Ţi-o scoţi întotdeauna când dansezi? 

Mica urmă de căldură care se strecurase în atitudinea ei dispă- 
ruse acum. 

-Nu mi-o scot niciodată. 

Atunci o făcuse altcineva în locul ei, pentru ca apoi să i-o pună la 
loc. Ce ciudat! Privi prin mulţime după animatoarea cu părul negru 
şi își miji privirea când o văzu ieșind pe ușă. 

Nu, nu ieșind. Furișându-se. 


Capitolul 2 
SEI 


Încă o dată, apoi n-o va mai face niciodată. După seara aceea, 
Lilah va fi cuminte tot restul vieţii. Va fi o doamnă perfectă. Se jură. 

În timp ce mergea, sunetul petrecerii rămânea în urmă. Trecu de 
scara cea mare spre sălile de licitaţie. Treptele de marmură dispărură 
în întuneric. Oricine putea sta în întunericul acela, spionând-o. Li- 
niștea semăna cu tăcerea dinaintea unui țipăt sau a unei căderi. Dacă 
avea să fie prinsă în seara aceea, va fi distrusă. 

Se 


De trei ani muncea să se elibereze de soarta ei. După moartea 
Fionei, Nick o lăsase în cele din urmă să plece. Pusese în aplicare 
planul surorii sale cu o autodisciplină nemiloasă. Ore nesfârșite ci- 
tind manualele de bune maniere. Apoi volume de artă și de istorie. 
În primii doi ani la Everleigh, toate economiile ei se duseseră la un 
profesor de dicţie. Nu vorbise fără a repeta mai întâi fiecare cuvânt 
în minte, concentrându-se asupra acelor vocale și consoane nenoro- 
cite, pe care nici o fată din Whitechapel nu știa cum să le pronunţe. 

De-abia recent declarase profesorul că nu mai avea ce să o 
înveţe. Abia acum dormea liniștită noaptea, încrezătoare că Fee ar 
fi mândră de ea. „Nu ai murit degeaba. Am reușit.“ Își deschisese 
un cont de economii și, în sfârșit, îndrăznise să revizuiască visu- 
rile surorii sale, ţintind acum spre ceva extraordinar, la care nici 
măcar Fiona nu se gândise: o rentă respectabilă, poate o căsuţă a 
ei. Închipuiţi-vă: să îmbătrânească în pace, fără teamă de lege sau 
de unchiul ei! 

Însă acum, în timp ce se furișa pe hol, risca să piardă totul. Aproa- 
pe că o simțea pe Fiona alături de ea, panicată și temătoare. „Simţi 
când se apropie“, spusese Fee speriată într-o noapte, după ce se 
întorsese dintr-o incursiune care se sfârșise prost. Unul din oame- 
nii lui Nick murise. „Într-o clipită s-a zis cu tine. Se întâmplă cât ai 
zice pește.“ 

Scrâșni din dinți. „Concentrează-te!“ 

Aproape de capăt se afla ușa spre biroul lui Peter Everleigh. Lilah 
își duse mâna la coc, trecând pe deasupra agrafelor cu vârf de cristal, 
până simţi înțepătura șperaclului pe care îl ascunsese într-o buclă. 

Se așteptase să-i tremure degetele, căci nu mai exersase de ani 
întregi. Dar când vâri șperaclul în broască, mâinile nu ezitară. Nu 
fu nevoie decât de o atingere, de o singură răsucire înainte ca ușa să 
se deschidă. 

Îşi mușcă buza, cu o disperare stranie. Aşa de uşor revenea totul? 
Trei ani i se păreau un secol, o epocă în care se transformase. Dar 
dacă își amintea așa de bine cum se face, atunci poate că nu era deloc 
altfel, la urma urmelor. 

Încruntându-se, alungă gândul acela. „Nu te lăsa distrasă! Gân- 
dește-te mai târziu!“ Când intră în cameră, covorul gros îi absorbi 
pașii. Orbecăi pe lângă mobilă, îndreptându-se spre biroul de stejar, 
apoi pipăi sertarele. 

Cineva care să mă apere 


Ar fi mai bine ca lumea să nu își ţină documentele private în bi- 
rou. Dacă totuși foloseau un birou, ar fi bine să încuie toate sertarele 
acestuia. Încuindu-l doar pe cel de sus, Peter Everleigh anunța unde 
își ținea prada. 

Această încuietoare era mai dificilă decât cealaltă. În timp ce se 
chinuia - o dată, de două ori — simți suflarea rece și înspăimântă- 
toare a anxietăţii pe ceafă. Șperaclul îi alunecă din mână; se auzi 
șoptind un blestem pe care și-l scosese din vocabular cu multă vreme 
în urmă. Mușcându-și buza, pipăi covorul, căutând unealta. 

Nu căzuse departe. Acum degetele îi tremurau într-adevăr când 
vâri șperaclul în broască. Dar broasca se răzgândi; cedă brusc. 

O cuprinse triumful. Strânse din buze. „Dumnezeu să mă aju- 
te!“ Dar avea încă talentul, chiar și acum, după ani în care nu mai 
exersase! 

După un moment, valul fierbinte de mândrie se transformă în 
ruşine. Încruntându-se, băgă mâna în mânecă și scoase un capăt de 
lumânare. Din corset, scoase un chibrit. Fitilul se aprinse, aruncând 
o lumină mică și tremurătoare. Căută prin conţinutul sertarului. 

Corespondenţă în devălmășie. Lornion pentru operă. Programe 
de teatru. Telegrame mototolite. Cărţi de joc, suspect îndoite într-un 
colț. Și creanţe. 

Jumătate din ele erau copii pe care era erau înregistrate datoriile 
lui Peter Everleigh către bărbaţi ale căror nume Lilah le recunoștea 
din ziarele mondene - lectură obligatorie pentru fetele ca ea care 
lucrau la Everleigh. Dar unchiul ei îi spusese să caute datorii către 
domnul Everleigh, înscrise cu deosebire sub trei nume. Scoase do- 
cumentele aparținându-le celor trei gentilomi, apoi închise sertarul. 

Când se ridică, o cuprinse un val de amețeală. Domnul Everleigh 
declarase recent că talia fetelor care lucrau la Everleigh nu trebuia 
să depășească 45 de centimetri. Lilah nu mai mâncase de la micul 
dejun; altfel, nu putea strânge șireturile atât de tare. 

Însă şi cu plămânii striviți de oasele de balenă, putea să păcă- 
lească mijloacele de apărare ale lui Pete. Nu era nevoie decât de un 
șperaclu. 

Zâmbind, dădu fuga la ușă. Tocmai pusese mâna pe clanță când 
auzi glasul pierzaniei: voci bărbătești apropiindu-se în hol. 

Tresări, dar nu avea unde să fugă. 

Înnebunită, Lilah bâjbâi înapoi spre birou. „Nu, nu, nu; nu se 
poate întâmpla asta“ Văzu în minte puţinul mobilier din cameră. 


25 


Meredith Duran 


Nu avea unde să se ascundă în afară de masa de lucru - o ascunzătoa- 
re jalnică, prea ușor de descoperit. 

Își ridică fustele, se lăsă în genunchi și se înghesui dedesubt. 

Îi scăpă un icnet. Scheletul corsetului o împungea prea rău 
în coaste. Fu nevoie de un mare efort susținut pentru a lupta cu 
strânsoarea de oţel a balenelor, care voiau să-i forţeze coloana să se 
îndrepte. 

Încăperea se lumină când ușa se deschise. 

-... discutăm asta între patru ochi, se auzi vocea lui Peter Everleigh, 
fiind o chestiune oarecum delicată. 

Tânărul Pete, așa îi spuneau fetele mai vechi, căci îl cunoscuseră 
pe tatăl acestuia înaintea lui și nu îl puteau considera, spuneau ele, un 
moștenitor demn al titlului de „domnul Everleigh“. Dar lui Lilah 
i se păruse întotdeauna perfect pentru această poziţie, căci se price- 
pea la vorbe și era sigur pe sine în preajma celor avuți. 

Însă acum părea șovăielnic. Ba chiar părea a se scuza. 

-Sper din suflet că înţelegi, spuse el. 

- Mărturisesc că nu. Replica veni pe un ton scăzut, care putea tăia 
sticla. Lilah învățase să recunoască un asemenea accent. Indica bani, 
educație și cel mai albastru sânge. Cred că sora ta ar face o treabă 
splendidă la Buckley Hall. 

Lilah găsi o crăpătură unde se îmbina lemnul și privi prin ea. Nu 
vedea decât picioare. Bărbaţii se opriseră lângă comodă, fără să pară 
a avea intenţia să înainteze în încăpere. 

-Încrederea dumitale este măgulitoare, spuse tânărul Pete. Cu 
toate astea, ea va fi prima care îţi va spune că îi lipseşte experiența 
în astfel de evaluări. 

- Chiar? 

În ciuda groazei ei, scepticismul clar al gentilomului o făcu pe 
Lilah să schițeze un zâmbet. Oricine ar fi fost, acest client o cunoștea 
pe domnișoara Everleigh îndeajuns de bine pentru a se îndoi cu pri- 
vire la pretinsa ei modestie. 

Pete râse cu subînțeles. 

- Ei bine, sunt sigur că ar fi bucuroasă să își încerce mâna la asta. 
Dar nu aș visa să te rog să îi faci pe plac. Mă voi ocupa bucuros de 
moșie eu însumi. Într-adevăr, aştept cu nerăbdare să... 

-Nu aş vrea să o dezamăgesc. 

Cineva care să mă apere ~ 


Remarca politicoasă ascundea un tăiș ascuns, nu îndeajuns de 
ascuţit încât să fie intruziv. Dar, cu toate acestea, mesajul era lim- 
pede. 

Când, în cele din urmă, Pete răspunse, se simţi un zâmbet în 
vocea sa. 

- Firește, amândoi dorim să o vedem fericită pe sora mea. Dar 
trebuie să înţelegi... 

O pereche de picioare se întoarse și ieși din raza vizuală. Își dădu 
seama că erau ale lui Pete și înghiți cu greu, aproape înecându-se 
de frică, 

Sub stratul protector al covorului, parchetul scârțâi. Picioare 
acoperite de pantaloni albaștri ca ardezia se opriră la o jumătate 
de metru de ea. „La naiba cu toate!“ Lilah încercă să se tragă înapoi. 
Strânsoarea inflexibilă a corsetului îi strivea coastele și o înjunghia 
în ficat. 

-Ceva de băut? întrebă Pete. 

- De ce nu? 

Se auzi clinchet de pahare. Susurul lichidului. 

-Ca să fiu sincer, spuse Pete, nu ar da bine. Vreau să zic, casa unui 
holtei... fără însoțitoare. Este, ştii, o tânără extrem de eligibilă. 

Acum se iviră pantofii celuilalt bărbat. 

- Foarte eligibilă, spuse el afabil. 

Lilah se luptă să își rețină gâfâielile pricinuite de durerea din 
coaste. Pentru a-și abate gândul, se concentră asupra pantofilor de 
lac, care erau atât de bine lustruiţi că își vedea fustele în ei. 

Cerule mare - vedea ceva mai rău. De sub călcâiul clientului se 
ițea o fundiță roz exact ca acelea cusute peste tot pe rochia ei. 

-A avut o însoțitoare pentru o vreme, spuse Pete. 

Lilah privea ţintă spre propria osândă, nevenindu-i să creadă. 
Pete insista să aprobe rochiile fetelor înainte de o petrecere. Avea să 
recunoască funda aceea într-o clipă. 

- Era ca un balaur, continuă Pete. Catherine a pretins că o împie- 
dica să lucreze. Presupun că asta însemna că doamna Ogilvie insista 
să vadă cu ochii ei proprietăţile. În orice caz, Catherine a ajuns să știe 
cum să se descotorosească de biata femeie. 

Ținându-și respiraţia, Lilah se așeză în genunchi și se aplecă îna- 
inte. Trebuia să înhaţe funda aceea. 

Clientul se mișcă, lăsând funda cu totul la vedere. Ceva din postura 
lui sugera un moment de surprindere. Începu să se lase în genunchi. 

Gândurile ei o luară razna. Nu avea de ales decât să o ia la fugă. Ar 
putea ieși exploziv de sub birou, dând buzna pe scara de serviciu... 

Mâna clientului apucă funda. Se aplecă niţel, arătându-și fața. 

„Dumnezeule mare!“ Era vicontele Palmer! 

O privi fără nici o urmă de surpriză. Avea ochi de o culoare impo- 
sibilă, precum whisky-ul ţinut în lumină. 

Îi aruncă un zâmbet pasager, ironic. Apoi luă fundă și dispăru din 
raza ei vizuală. 

-Ce stânjenitor, îl auzi spunând. Să fii prins purtând talismane 
amoroase, ca un școlar. Presupun că recunoști funda din părul su- 
torii tale. 

Pentru un moment stupid, minciuna nu avea nici un sens. Nu 
aștepta decât continuarea: „Apropo, ai o femeie sub birou“. 

Dar apoi tânărul Pete spuse: 

- Desigur! Tonul său exagerat de jovial trăda că nu se simțea toc- 
mai în largul său văzând că Palmer avea suvenire de la sora sa. 

Palmer continuă vesel: 

- Cât despre întrebarea despre care vorbim, nu o putem forța 
pe sora ta să suporte o însoţitoare. Dar soluţia pare simplă: oferă-i 
o însoțitoare care nu se amestecă. O asistentă, să spunem, care să o 
ajute la treabă. 

-Nu cred... 

— Da, este o soluție splendidă. Una dintre fetele Everleigh, poate? 
Și, dă-mi voie să spun, mă bucur foarte mult că am avut șansa să 
vorbim între patru ochi. După cum probabil ţi-ai dat seama, sper ca 
după ce o voi cunoaște mai bine, să o pot convinge totodată pe dom- 
nișoara Everleigh să mă privească mai... tandru. 

Pete expiră. 

— Da! Da, într-adevăr. Asta este și speranța mea. Pașii lor se înde- 
părtară. O asistentă va fi de folos, decise Pete. 

Ușa se închise. 

Lilah rămase complet neclintită, uluită și nevenindu-i să crea- 
dă. Din ce motiv oare ar proteja-o un străin — cu atât mai mult 
vicontele Palmer? 

leși târându-se de sub birou. Picioarele îi tremurau atât de vio- 
lent, încât fu nevoită să se ţină cu amândouă mâinile de birou ca să 
se ridice în picioare. Se holbă la ușă, care — miracolul miracolelor — 
rămase închisă. Palmer nu îi spusese încă lui Pete despre ea. 

Ușşurarea ei părea fragilă, umbrită de confuzie. Sau de o presimţire 
rea. Șchiopătă spre ușă, tresărind din pricina sutelor de mici înțepă- 
turi din genunchi și șolduri și din cauza zvâcnetului agonizant simţit 
de undeva de lângă cutia toracică. Cu o mână pe clanţă, își lipi ure- 
chea de gaura cheii și ascultă. Nici urmă de voci. Doar tăcere. 

Deschise ușa şi păși în hol. Era gol. 

Chiar își datora salvarea lui Christian Stratton? Kit din Atacul lui 
Kit celebrul poem care preaslăvea vitejia britanică de peste mări? 
Cum ar fi ţipat Fiona! 

Simțţi că stă să izbucnească în chicote isterice. Acoperindu-și gura 
cu mâna, porni pe hol. Cu fiecare pas, neverosimilul părea mai credi- 
bil. Scăpase. Fusese salvată de un erou de război. Mai bine să nu în- 
trebe care era motivul. Muzica se auzea tot mai tare. Creanţele erau 
la adăpost sigur în corsetul ei. Ea era în siguranță. 

Ușurarea o năuci. Își îngădui să râdă, cu un sunet scurt şi exaltat, 
care se transformă în icnet când o mână o prinse de cot. 

Vicontele Palmer ieși dintre două statui. 

-Ce ciudat, spuse el afabil. Am uitat să întreb cum te cheamă. 


Hoaţa avea o stăpânire de sine minunată. În prima secundă, pani- 
ca i se citi limpede pe chip. O făcu să pălească, trădând sulemeneala 
iscusită care împrumutase obrajilor ei o culoare atât de proaspă- 
tă. Sub paloarea abia ivită apărură pistrui - o mulţime, șterși de 
vreme îndelungată. 

În următorul moment, ca și când ai fi apăsat un buton, obrajii i se 
îmbujorară din nou. Schiță un zâmbet încântător, care îi preschimbă 
ochii albaștri în niște semiluni voioase. 

-Lord Palmer! Vai, nu visam să fiu observată de dumneata. Eşti 
cel mai popular gentilom din sala de bal! 

-Ce noroc că nu suntem în sala de bal atunci! 

Rosti cuvintele absent, surprins din nou de tonul ei răgușit. Avea 
o înălțime și o talie medie; însă vocea ei promitea că ar putea deveni 
detunătoare. Era îndeajuns de profundă pentru a aparţine unei uria- 
şe cu platoșă de metal, cu coarne de viking pe creștet. 

- Mărturisesc că nu te-am observat acolo, domnişoară... 

-Bineînțeles că nu, spuse ea cu căldură. E norocul meu că te-am 
prins singur. Dar cât de egoist ar fi să te rețin! 

Pregătindu-se să treacă pe lângă el, arătă din cap spre sala de bal, 
atingându-i în trecere brațul, cu o privire galeșă grăbită, sugerând 
cât de dornică era ca el să o urmeze. 

Era destul de isteață. O prinse de mână înainte să poată scăpa. 
Fără ezitare, se întoarse spre el, trena ei trasând un arc șuierător 
pe pardoseala de marmură din spate. Zâmbetul ei larg nu se clin- 
tise deloc. 

- Da, Lord Palmer? 

Îi răspunse la fel de nonșalant: 

-Încă o dată, simt că sunt în dezavantaj. Să trebuiască oare să îl 
rog pe domnul Everleigh să-mi spună numele tău? 

Auzind de cel la care lucra, în al cărui birou se strecurase cu scurtă 
vreme în urmă, făcu pentru o clipă ochii mari. Nu se așteptase să 
treacă atât de rapid la amenințări voalate. 

Privi peste umăr. Holul era pustiu, desigur, căci acordurile valsu- 
lui se auzeau în surdină, dar limpede. Nimeni nu avea să părăsească 
sala de bal până la următorul dans. 

Înţelegând că se află la ananghie - singură-singurică — îi aruncă un 
zâmbet de două ori mai strălucitor, apoi îl surprinse apropiindu-se. 

-Este teribil de stânjenitor. Ce voce magnifică avea! Și ce bine 
o folosea. Tonul ei răgușit provoca intimitate. Îl invita să ia parte 
la o mică și savuroasă conspirație. Sper, cu adevărat, că mă pot 
baza pe discreţia dumitale. 

El îi zâmbi dintr-un colț al gurii. 

-Ei bine, ştii ce se spune. 

Îl privi printre genele negre și dese. Nu îşi mai putea închipui 
cum de o considerase, chiar și pentru o clipă, servilă. Vocea, ochii ei 
oceanici și șarmul irezistibil o făceau să fie o sirenă. 

Privirea cu care îl cântărea sugera o minte pătrunzătoare pe dea- 
supra. Încă nu era sigură cât de mare era beleaua în care se vârâse. 
S-ar putea să fie pur și simplu un idiot sadea. Sau s-ar putea să fie un 
ticălos, care voia să profite de avantajul său. Încă se gândea. 

La fel și el. Șantajul era o artă fragilă, care putea da greș în 
aceeași măsură în care îi putea fi de folos. Dar stăpânirea ei părea 
promițătoare. Doar o unealtă de încredere ar fi servit scopurilor lui. 

- Nu, spuse ea. Nu știu ce se spune. Vrei să-mi spui? 

Îi oferi brațul, pregătindu-se să o însoțească. Mâna ei pluti, ateri- 
zând pe mâneca lui, ușoară ca un fluture. 

-Se spune că nu valorăm mai mult decât cuvântul pe care îl avem, 
îi spuse, potrivindu-și pasul după al ei. Și mi s-a spus, din câteva sur- 
se, că al meu e pierdut iremediabil. 

Râsul ei avea o undă de nonşalanţă, foarte convingătoare. 

- Dar asta este o prostie, spuse ea. Eşti un mare erou, Lord Pal- 
mer. Toată lumea a auzit de isprăvile dumitale de peste hotare. 

A, da. Blestemata lui vitejie, mult aclamată. 

Ca să-și demonstreze ideea, ea începu să recite poemul acela 
nenorocit. 

- „Cine în acea bătălie, când tobele inamice răsunau îndrăcit...“ 

- Da, o întrerupse el. Cred că l-am mai auzit, 

Cam de vreo cinci mii de ori și ceva. Nu devenea mai bun pe mă- 
sură ce era repetat. 

Ea îl privea radioasă. 

-Atunci gândul meu se confirmă: cine ar îndrăzni să spună că nu 
eşti de cuvânt? 

Nimeni nu făcea asta, desigur. În schimb, îl implorau să le dea 
autografe. 

- Poate că tu o vei face. 

Simţi vagul tremur al vârfurilor degetelor ei pe antebraț. 

-Nu văd de ce. 

Se apropiaseră foarte puţin de sala de bal. Însă acum Christian o 
opri lângă scara întunecată. 

- Spune-mi! Știu că Everleigh este un bărbat cu anumite gusturi. 
Îți cere deseori să îl aştepţi sub birou? 

Pielea i se strânse în colţurile ochilor. 

-Aş vrea să nu pomenești despre asta, spuse ea. 

Aproape râse. Ce ciudat că această mică hoțomană i se părea 
amuzantă. Dar pentru o femeie care intrase la mare ananghie în 
seara aceea — luând și punând la loc brăţara stăpânei, intrând prin 
efracţie în biroul încuiat al stăpânului, ascunzându-se sub masa de 
scris a acestuia pentru a trage cu urechea și poate mai rău (căci, cu 
siguranţă, o hoaţă nu spărgea un birou doar pentru a trage cu ure- 
chea?) — în ciuda tuturor acestor păcate redutabile, reușea de minu- 
ne să joace rolul ingenuei speriate. 

Admira un spectacol pe cinste. La urma urmelor, el făcea pe eroul 
în mod regulat. 

- Gentilomii nu ar pomeni așa ceva, spuse el. Vai, deja te-am pre- 
venit. Dar majoritatea doamnelor declară că sunt un pungaș. 

De data asta, îi crezu avertismentul. Simţi că îl cântărește din 
nou, schimbându-și subtil postura și tonul. 

-Lord Palmer, toarse ea. Nu mă aştept să aprobi, desigur, dar eu 
și domnul Everleigh... Adică, trebuie să știi că sunt una dintre ani- 
matoarele de aici, o „fată Everleigh“, cum se spune... 

Încerca în continuare să îl păcălească. Pretindea că îi întrerupsese 
planul de a-și surprinde amantul. Pentru a o deconcerta, căci era lim- 
pede că nu reușise încă, ridică mâna, cuprinzându-i obrazul. 

- Într-adevăr, cred că ţi-am mai văzut chipul. O mângâie pe obraz. 
O reclamă la săpunul Pearson, nu-i așa? 

Rămase nemișcată. Avea pielea netedă ca satinul, caldă, aproape 
fierbinte sub degetele lui. Mirosea, își dădu seama, ca o grădină pe 
vreme toridă, a trandafiri cățărători, a iasomie și a caprifoi încălzit 
de soarele amiezii. 

Privirile li se întâlniră. Roși, apoi privi într-o parte. 

-Era domnișoara Ames în reclame, spuse ea. Nu sunt una dintre 
fetele care dobândesc asemenea onoruri. 

O studie ~- graţia firească a unei bucle negre, urma vagă de pistrui 
pe pomeții rotunzi. 

-Nu văd de ce nu. 

Nu era decât o lingușire goală, desigur. Ştia de ce favorizau publi- 
citarii alte fete. Femeia din fața lui nu avea vreo frumuseţe specială, 
în afară de magia angelică a ochilor și de pielea catifelată, caldă și 
parfumată. 

Şi nici una dintre acestea nu se vedeau în fotografii. 

Făcu un pas înapoi. 

-Tot nu știu cum te cheamă. 

Nu era o remarcă prea ingenioasă. Dar simţea că, în mod stra- 
niu, nu se putea concentra, ca și când tocmai ar fi băut câteva degete 
de whisky. 

- Ah! Se întoarse spre el și fu nefiresc de uşurat când li se întâlniră 
privirile și îi păru, din nou, cât se poate de obișnuită. Ştii, nu este 
un nume memorabil. Domnișoara Ames este model la Pearson. Pe 
domnișoara Snow o vei găsi pe cutiile de pudră de dinţi de la Ruben, 
iar pe domnișoara Lowell și pe domnișoara Rousseau le vei vedea 
zâmbind pe sticlele de tonic ale domnului Munson. Eu sunt pe cea 
mai joasă treaptă în ierarhia noastră — o știu prea bine. Dar dacă îţi 
închipui că acest fapt mă va proteja de gelozie, te înșeli. Dacă fetele ar 

ajunge să știe despre... prietenia mea specială cu domnul Everleigh, 
te asigur, mi-ar face viața grea. 

Se opri în punctul acela, rămânând oarecum fără suflu — stare care 
îi atrase atenţia, fără îndoială în mod deliberat, la pieptul ei alb 
care se înălța sub decolteul modest, dar cu o formă excelentă. 

I se părea că nu era bine deloc că era atât de fascinat de specta- 
colul dat de ea. Avea sarcini mult mai importante decât să schimbe 
cuvinte cu o femeie care își câștiga traiul fluturând din gene spre cei 
bogați. Și totuși... ce era rău în a o admira? Era la fel de stăpânită sub 
presiune ca un soldat profesionist, însă era limpede că talentele ei 
se învârteau în jurul farmecului și al constrângerilor. S-ar potrivi de 
minune scopului său. O spioană iscusită. 

-Ce pledoarie pătimașă, spuse el, când nu te-am întrebat decât 
cum te cheamă, spuse el. 

-Eu... Chipul îi rămase pentru o clipă fără expresie, bâjbâind 
după un nou scenariu care să o călăuzească. 

Decise să o ajute. Cea mai previzibilă poveste era totodată cea mai 
credibilă. Prinzând-o de talie, o împinse mai adânc în umbre. Fără să 
vrea, îl ajută lipindu-se de perete. 

Nu fu greu să-și apropie într-atât fața de a ei încât să îi simtă 
parfumul părului. 

- Nu foloseşti săpun Pearson, murmură el. 

Fără ezitare, îi răspunse în șoaptă: 

-Nu văd de ce aș susţine consurența. 

Își ascunse zâmbetul îngropându-și fața în gâtul ei. După o noap- 
te petrecută într-o companie mohorâtă și deloc amuzantă, ea era ca 
un leac tămăduitor pe rană. O atinse cu buzele în punctul catifelat de 
sub ureche când vorbi. 

-Poate că ar trebui să îți revizuiești țelul. Dar nu și săpunul. Orice 
ar fi folosit, era perfect. Mă pot gândi la numeroase domenii în care 
nu ai avea competiţie? 

- Oh? Silaba fu mai curând guturală. Își drese vocea. Spune, 
rogu-te! 

Nu îl îndemna să continue să o atingă. Era clar distrasă. Și totuși, 
mirosul pielii ei... 

Cu vârful limbii, o gustă. 

Sare. Carne. Dulceaţă. Ce ciudat și imprevizibil, după atâtea luni 
de nesimţire, să simtă dorinţa înmugurind acum. 


33 


Meredith Duran 


Dar de ce nu? Ferocitatea dorinței nu era decât la o frântură 
distanţă de setea de sânge, iar ea ar fi o armă excelentă pentru el. Un 
avantaj mare în bătălia care avea să vină. 

Când o atinse cu răsuflarea, mâna ei îi strânse o clipă talia. 
Înţelese că gestul nu era menit să-l încurajeze. Nici semn de protest 
nu era. Îl atinsese doar ca să încuviințeze. El avea intenții; ea înțelegea 
asta și nu avea să obiecteze. 

Dacă ar fi avut vreo îndoială despre vinovăția ei, acest moment 
i-ar fi pus capăt. Pasivitatea ei răspunsese la întrebarea pe care nu 
i-o pusese încă. „Ce făceai acolo?“ Nimic nevinovat. Altfel, ar fi pro- 
testat deja. 

Până unde ar merge pentru a evita să dea explicaţii? Curiozita- 
tea lui în această privință era la fel de pragmatică, presupunea, ca 
dorinţa ei de a-l distrage. La urma urmelor, prima regulă a războiului 
era să cunoști constrângerile și potenţialul armelor pe care le aveai 
la îndemână. 

Apucând-o de bărbie, îi ridică fața. Nu își feri privirea. Ochii ei 
albaștri erau mari și strălucitori ca ouăle de măcăleandru. 

-Poate că ai dreptate, spuse ea cu nonşalanţă. Eşti departe pe 
calea pierzaniei, la urma urmelor. Cât de revigorant să fii perceput 
cu atâta sinceritate! 

El schiţă un zâmbet. 

Drept răspuns, buzele ei se arcuiră abia sesizabil, într-un unghi 
limpede sfidător. Sfidarea nu-i convenea. Se aplecă și îi sărută zâm- 
betul de pe buze. 


„Flatează, eschivează-te, parează atacul, chicotele, lingușește...“ 
În momentul în care gura lui o atinse pe a ei, aceste tactici disperate 
se destrămară ca o boare străvezie. 

„Sărută.“ 

Avea gust de șampanie. Buzele lui erau calde și moi. Îi supse buza 
de jos, fără grabă, testând, și, Dumnezeu să o ajute, simţi un gol în 
stomac. Își dădu seama că îl cuprinsese cu braţele. Doar pentru a-l 
para, desigur - și pentru a testa o teorie. 

Costumul lui nu era căptușit. Musculatura aceea masivă și pu- 
ternică era rezultatul eforturilor și al pregătirii lui. „Soldat. Ei 
bine, ar fi trebuit să știe. Nu era un gentilom, pare-se, din păcate 
pentru Fiona. Nu o salvase din cavalerism. Intenţiona să profite de 
avantajul său. 

O făcu în clipa aceea, apăsându-se pe ea cu totul, și ea îi simți în- 
tregul trup, cu toată înălțimea și mușchii puternici ai coapselor și... 
protuberanţa distinctă care se întărea lipită de fustele ei. Mare, peste 
tot. „Gândeşte!“ O brută. Un agresor, care o prinsese pe holul acesta 
şi o hărțuia. Ştia cum să se poarte cu agresorii. Ea... 

Îi deschise gura cu a lui. Ah, Doamne, limba lui era iscusită; ştia 
să sărute și era dibaci ca un păianjen; prin felul în care se juca cu ea, 
cum îi gusta limba și o ademenea, o atrăgea, iar trupul ei se bucura. 
O căldură delicioasă o inundă, răpindu-i hotărârea; se lăsă pe spate, 
iar braţul lui o prinse de talie, lipind-o de el, de ceea ce îi făcea gura 
lui peste poate de iscusită. 

O sărutaseră o duzină de gentilomi. Știa cum să se descurce într-o 
astfel de situație. Să îi ţină interesul sub control, să accepte sărutul, 
apoi să se elibereze, dând toate semnele de tulburare și flatare... 

El își lăsă capul într-o parte. O, da, era deștept. „Pătrunde 
mai adânc.“ 

Îngrozită de ea însăşi, își întoarse faţa într-o parte. Ce era cu ea? 

El scoase un sunet gutural, un mormăit aprobator. Ca și când ar fi 
făcut ceva minunat. Îi sărută colțul gurii, apoi înaintă până la maxi- 
lar. Îi amușină gâtul, ah, mirosea a o marcă mult mai rară decât Pear- 
son. Mirosea costisitor de curat, a condimente străine și a coronițe 
de Crăciun. 

O mușcă ușor de gât. Ei îi scăpă un sunet. Deschise ochii, privind 
spre holul gol de peste umărul lui. Ce făcea? 

Poate că simţea că era distrasă. Mâna lui o apăsă mai tare pe 
mijloc, reamintindu-i de forţa brută a acestui trup mare și tare. In- 
stincte de prădător. Ah, Cerul să o ajute, un bărbat care știa cum 
să citească trupul unei femei... Cât de strâns o cuprindeau coap- 
sele lui musculoase. Intuia, ca și când și-ar fi apăsat mâna deja pe 
burta lui, mușchii tari care i se împleteau pe trup. 

Trebuia să pună capăt. ÎI prinse de umăr, gata să-l îndepărteze. 
Dar masivitatea lui de neclintit îi fascina buricele degetelor. Strânse, 
uimită, iar mâna lui alunecă de-a lungul brațului ei, cuprinzându-i 
cotul. Degetele lui bătătorite o mângâiau, alinând-o, apoi prinzând-o 
mai tare când ajunseră la antebraţ, testându-i puterea, așa cum 
i-o testase ea pe a lui. 

O sărută din nou pe gură. Atât de dulce! Mai fusese vreodată 
sărutată astfel? Se rugă lui Dumnezeu să nu fie ultima oară... 

- Așteaptă! Nu era gândul potrivit. Eu... 

-Şşt! Se uită în ochii ei, țintuind-o cu o privire aurie mată, pă- 
trunzătoare. Îi puse degetul ușor pe buze. 

Se uită la el, vrăjită. 

-Va auzi cineva, spuse el. 

Da, cineva va auzi. Era un motiv foarte temeinic pentru a sta tă- 
cută, pasivă, în timp ce el își puse degetul mare pe clavicula ei. Își 
cobori privirea, urmărind atingerea degetului. Cu dosul încheieturi- 
lor degetelor îi atinse sternul. Nu părea să fie decât curios. Inofensiv. 
Hotărât să îi urmeze curba sânilor. Ea își linse buzele uscate. „Va auzi 
cineva.“ Ar putea striga... 

Decolteul rochiei era de partea lui. Materialul în care se înfășu- 
rase pe sub corset, pentru a părea cu doi centimetri și jumătate mai 
subțire, îi ridica uşor corsajul. El își strecură mâna pe sub decolteu, 
sub corset și cămășuţă. Degetul lui mare știa ce face. Îi găsi sfârcul. 
ÎI frecă ușor. 

Zvâcnetul acela dintre picioare... 

Următorul lui sărut păru a fi o aprobare, o răsplată. Limba lui se 
juca cu a ei, în timp ce îi mângâia sfârcul. Era... periculos. 

-Nu cred... 

Cât de năucă părea. Ca un șuvoi de apă rece, o trezi. ÎL împinse. 

El făcu un pas înapoi binedispus, strecurându-și o mână în haină. 
Scoase o batistă, oferindu-i-o. De ce? 

Confuză, spuse: 

- Nu, mulțumesc. 

Iar apoi, pe când el făcu încă un pas înapoi, conștientiză pe deplin 
cât de idioată fusese și simţi că păleşte. Dumnezeule mare! Fetele 
Everleigh erau concediate când își făceau de lucru cu clienții. 

Trase cu ochiul după colț. Holul rămăsese pustiu. Slavă Cerului! 

Își încrucișă braţele peste sâni, dându-și seama cu tristeţe cât de 
abandonaţi se simțeau și se întoarse. O privea, cu buzele acelea fru- 
mos conturate arcuite într-un zâmbet vag, satisfăcut. 

Tulburarea și năuceala ei pieriră instantaneu. Ce satisfăcut de 
sine părea! Ca și când şi-ar fi imaginat că o sedusese și nu își fo- 
losise descoperirea mai devreme - ascunzătoarea de sub birou — 
pentru a-i smulge un sărut. 

O, la naiba! Nu o forțase. Fusese sedusă. Absurd! 

Căută să-și recapete stăpânirea de sine. Își îndreptă umerii și 
odată cu ei întreg trupul. 

-Dar aştept în continuare, spuse ea, și fu mândră că nu-i tre- 
mura vocea. 

Își drese glasul. 

— Aştepţi ce? 

Nici vocea lui nu era atât de sigură. Asta o îmboldi. 

-Aştept să aud care sunt domeniile în care aș putea excela. 

El râse ușor. 

-În afară de cele evidente? Privirea îi cobori scurt spre gura ei. 
Îți voi spune bucuros, dacă îmi zici cum te cheamă. Sau trebuie să 
te implor? 

Se îndepărtă de el cu un pas înainte de a-și aminti să fluture 
din gene. 

-Îmi imaginez că o faci foarte frumos. 

El râse din nou. 

-Cred că ai văzut exact cum o fac. 

Simţi că roșește și voi să alunge senzaţia. Nu era în firea ei să 
cedeze competiţiei. Toate femeile din Anglia râvneau la bărbatul 
acesta. Conta pe ea însăși că va rămâne măcar oarecum imună la far- 
mecele lui. 

-Mă numesc Lilah Marshall. lar zvonurile sunt adevărate: tu, 
Lord Palmer, ești un crai. 

- Lilah. Un nume foarte frumos. 

Zâmbi şi în obraji îi apărură gropiţe, iar cicatricea îi era palidă 
precum argintul. 

- Acum, spuse ea, răspunsul tău. 

Ridică din umeri și se uită pe lângă ea de-a lungul holului. 

-Sunt sigur, domnişoară Marshall, că există numeroase domenii 
în care nu ai pereche. Cu siguranţă, de exemplu, domeniul pătrunde- 
rilor prin efracţie. 

Ei i se părea că nu auzise bine. 

- Poftim? 

Când zâmbi din nou, simți că inima ei ratează o bătaie. Abia acum, 
pentru întâia oară, observă că zâmbetul nu i se răsfrângea în ochi. 
Zâmbea cu nonșalanță și farmec; ochii lui aurii superbi erau atenţi și 
detaşaţi. Privirea era aceea a unui trăgător de elită în bătălie. 

-Îmi plăceai mai mult aprinsă şi suspinând, spuse el. Vai, fran- 
cheţea ne va fi mai folositoare. Dar nu excelezi când vine vorba să 
păstrezi ce ai furat. 

Ce Dumnezeu? Își duse mâna iute la buzunarul ascuns. Docu- 
mentele dispăruseră! 

Ca să vezi, filfizonul nu o sedusese — o distrăsese ca să o fure! 

Palmer se înclină și trecu pe lângă ea. Ea îl apucă de mână, iar el 
se întoarse. 

-Nu aici, spuse el și făcu semn din cap spre hol. 

Dansul se încheiase. Oaspeţii ieșeau în hol pentru a se răcori. 

Disperarea o făcu nesăbuită. 

- Nu-mi pasă! Tu... 

Mâna lui se răsuci într-a ei, preluând controlul strânsorii. Palma 
lui era mult mai mare, tare și bătătorită de muncă. Instinctiv, încercă 
să se elibereze. El o strânse mai tare — nu într-atât de tare încât să o 
doară, dar cu siguranță îndeajuns pentru a o trezi. Era mult mai pu- 
ternic. O putea reține împotriva voinţei ei fără nici un efort. 

Ridică privirea, surprinsă, și se trezi țintuită de ochii lui pătrun- 
zători și neclintiți. În tăcere, el aşteptă să recunoască adevărul: ea 
era cea prinsă. 

O traversă un fior. Îl măsură din cap până în picioare — stăpâni- 
rea de sine care i se citea în privirea detașată, forța care palpita sub 
reținerea cu grijă ascunsă. 

Instinctele îi trimiseră un semnal de alarmă: periculos. 

Își lăsă mâna moale într-a lui. Fără ezitare, el se înclină deasu- 
pra ei. 

- Seară bună, domnişoară Marshall. 

Ca și când tocmai ar fi încheiat un dans. 

Împietrită, îl privi îndepărtându-se, înalt și cu umerii drepți. 
Șchiopăta abia sesizabil — sau era doar în închipuirea ei? 

Oaspeţii îl zăriră. Se auziră saluturi voioase. El ridică mâna spre 
ei. Nu se uită înapoi nici măcar o dată. 

Erou de război! Ptiu! Hoţul, tâlharul - ce gânduri avea cu docu- 
mentele acelea? 

Își acoperi gura cu mâinile, înțelegând proporţiile dezastrului. 
Vai, o putea arunca în temniță. Hârtiile acelea erau o dovadă clară că 
intrase în biroul tânărului Pete pentru a fura. 

Mai rău - fără ele, nu putea onora târgul încheiat cu unchiul ei. 

Panica o lăsă fără vlagă. Se lăsă moale pe perete. Indiferent ce 
făcea Palmer acum, o ruinase deja. 

Capitolul 3 
SEES 


La 8:00 a doua zi dimineaţa, Lilah coborî dintr-un omnibuz și 
se îndreptă spre biserica de pe strada principală. Înăuntru, unde 
mirosea a acreală și a umezeală, scrută mulțimea, sperând să o vadă 
pe verișoara ei, Sally. 

Stranele din faţă era întotdeauna rezervate pentru familia un- 
chiului Nick. În timp ce se îndrepta spre ea, bărbaţii săriră în picioare 
să o salute, întrebând-o de sănătate. Femeile ieșiră pe culoarul dintre 
scaune pentru a-i aduce complimente pe care nu le merita. Era epu- 
izată după noaptea nedormită și avea pungi sub ochi. Până și doam- 
na Reilly, pe jumătate oarbă din pricina cataractei, vedea că nu era 
„proaspătă ca o floare“. 

Cândva, enoriașii parohiei din care făcea parte îi aduceau alinare. 
În zilele întunecate de după moartea Fionei, jeliseră împreună cu ea. 
Dar vremurile se schimbaseră. Nu o mai vedeau ca pe vechea și draga 
lor Lily. Acum, înainte de toate, era nepoata lui Nicholas O'Shea, de 
care se temeau așa cum nu se temuseră vreodată de tatăl lui Lilah. În 
absenţa lui Nick, își arătau respectul față de ea. 

În zilele bune, lingușelile o stânjeneau. În zilele rele - precum 
aceasta — o rușinau. Le zâmbea scurt, evitând întrebările despre un- 
chiul ei: unde era, cum o ducea, dacă avea planuri pentru clădirea 
abandonată de pe colț, dacă se gândea să îl ia pe fiul tăbăcarului sub 
aripa lui. 

-Nu știu; nu pot să spun - repeta ea aceleași cuvinte cu un zâm- 
bet obosit, ca o grimasă, în vreme ce în tot acest timp gândurile îi 
zburau la dezastrul din urmă cu o seară. Ce se întâmplase în holul 
acela? Fusese înfrântă de un bogătan. Îi luase minţile cu săruturile 
lui și îi răpise singura șansă de a-l face fericit pe unchiul ei. 

Era furioasă pe ea însăși... și foarte speriată. Nick nu tolera 
incompetența. 

Verișoara Sally se așezase deja în strada din față, cu băiețașul ei 
Daniel alături. Nici urmă de soţul acesteia, Thomas, care zăcea fără 
îndoială beat în vreun șanț. Dar Sally părea sănătoasă, ba chiar dur- 
dulie, iar părul ei negru era strălucitor, coafat elegant în bucle ri- 
dicate deasupra creștetului. 

-Ce surpriză, spuse Sally și îl luă pe Daniel în poală pentru a-i 
face loc lui Lilah. 

-Bună, Danny! Așezându-se, Lilah întinse braţele. Dar Danny își 
întoarse chipul spre pieptul mamei. Acea mică respingere o împunse 
pe Lilah ca o săgeată otrăvită în gât. Își vârî mâinile sub fuste. Ce mai 
faci? o întrebă ea pe Sally. Apoi, pentru că așa era politicos, adăugă: 
Și Tom cum o mai duce? 

Săltând genunchiul pentru a-l ridica în picioare, Sally strânse co- 
pilul la piept. 

-Nu îl pot învinovăţi pe Danny, spuse ea scurt. Nu ai mai trecut 
pe la noi de luni întregi; ai ajuns o străină pentru el. Cât despre Tom, 
habar n-am unde este. Nu a mai venit acasă de zile întregi. 

-Îmi pare rău, spuse Lilah încet. 

-Să nu-ți pară. Unchiul a pus asta la cale. Nick i-a spus să nu 
mai apară beat în preajma mea sau a lui Danny vreodată. L-a spe- 
riat de moarte, crede-mă! Sally îi aruncă un zâmbet grăbit, ironic 
şi satisfăcut. 

Lilah ezită. 

-Nick vine astăzi? 

- Nu știu. Sally își miji ochii albaștri. Ai nevoie de el, nu-i așa? Ar 
fi trebuit să ştiu. Altfel nu te vedem. 

Lilah oftă. Nu fuseseră niciodată apropiate ea și Sally — diferența 
de 12 ani dintre ele era prea mare pentru a fi prietene. 

Dar sângele garanta loialitatea lui Sally, dacă nu și afecțiunea 
acesteia. 

-S-a întâmplat ceva? o întrebă ea pe Lilah în silă. Îţi fac necazuri 
bogătanii la muncă? 

lată un alt motiv pentru care nu fuseseră niciodată apropiate: 
Sally credea că soarele răsărea și apunea pentru Nick. Nu îi punea 
la îndoială nicicând judecata, lăsând la o parte faptul că el era mai 
tânăr și decât ea. Atâta timp cât puterea lui îi făcea pe oameni să se 
încline și să facă temenele în faţa ei, nu avea cu ce să greșească. Dacă 
Lilah avea necazuri, trebuia să fie din vina altcuiva. 

- Nu, răspunse Lilah. Simţeam doar nevoia unei binecuvântări. 

Se opri, simțind că din spate cineva o privește pătrunzător. Arun- 
când o privire, își dădu seama că Deirdre Mahoney se uita încruntată 
la ea. Ea și Lilah fuseseră prietene apropiate în copilărie. 

Lilah se forță să zâmbească. Drept răspuns, Deirdre îi aruncă la 
rândul său un zâmbet fals, grăbit. Apoi își aplecă fruntea către fata 

de lângă ea. Peste larma numeroaselor conversații se auzi verdictul 
emis de Deirdre pe un ton răstit: 

- Se crede prea bună pentru noi acum. 

Lilah se întoarse cu fața înainte din nou, cu obrajii arzândur-i. 
Nu mai începe odată slujba? Prin ușa întredeschisă care dădea spre 
străduţă, îl văzu pe preot zăbovind deasupra pipei. 

-Nu le băga în seamă, spuse Sally. Târfe proaste! 

-Nu le bag. 

Căci aveau dreptate. Să devină mai bună era singurul motiv pen- 
tru care se străduia atâta. Fee fusese prima care o rostise: „Să strân- 
gem bănuțţi pentru unchiul, să ne riscam pielea - asta nu este viață 
pentru noi“ Știuse că înfățișarea o va ajuta să dobândească un loc 
la Everleigh dacă ar putea vorbi și dacă s-ar putea mișca precum o 
doamnă. „Vei vedea“, îi spusese lui Lilah. „Voi face bani destui pentru 
amândouă. Vom avea un mic apartament drăguţ și vor veni să ne 
viziteze gentilomi care preferă ceaiul, nu rachiul.“ 

Dar Fee fusese învinsă de un dușman pentru care nu se putea 
pregăti. Lilah nu putuse să o salveze de boală. Tot ce putea să facă 
era să ia visul lui Fee și să-l ducă mai departe. Da, ţintea să devi- 
nă mai bună. Era ultima dovadă de dragoste pe care i-o putea arăta 
surorii sale. 

Un singur lucru nu anticipase vreodată când pornise pe drumul 
acesta: vechile ei prietene se simțeau lezate de dorinţa ei de a se 
schimba. Nu mai vorbeau cu ea. O batjocoreau la biserică. 

Când o pierduse pe Fee, pierduse totul. Dar găsise noi prieteni și 
o viață nouă. lar apoi lăsase un bogătan să o sărute. Toată munca ei 
din răsputeri distrusă de o gură frumoasă. Își lăsă capul pe strană 
și își înăbuși un oftat. 

- Migrenă? întrebă Sally. 

-Sau vrea să se dea mare cu agrafele ei drăguțe, spuse o voce 
familiară de deasupra. Fugi de-aici, Lady Drama. 

Unchiul Nick o împinse cu putere în umăr. 

Ciudat cum ușurarea și neliniștea se puteau împleti în felul acela. 
Se întoarse, surprinzând-o pe Deirdre pișcându-și obrajii și nete- 
zindu-și părul. 

Dumnezeule! Lilah îi aruncă o privire printre pleoape unchiului 
ei. Întotdeauna fusese arătos. Într-adevăr, dacă îl puneai alături de 
vicontele Palmer, Nick ar fi atras privirea unei femei mai repede. 
Avea trăsăturile spectaculoase ale celților — părul lucios și strălucitor 
ca pana corbului și ochii cenușii glaciali. 

Dar știa ce se ascunde în spatele acelei figuri perfect sculptate. 
Frumusețea lui trebuie să fi fost darul special al diavolului, pentru 
a-i îmbrobodi pe oameni. 

— Arăţi foarte bine astăzi, îi spuse Sally. 

Era adevărat — avea jiletca încheiată cum se cade și se bărbierise. 
Cu obrajii curați, arăta mai tânăr. La doar 30 de ani, conducea zona 
East End de 12 ani deja. Deseori uitai cât de tânăr era. 

Îl surprinse privind spre strana din spatele lor, unde şedea 
Deirdre. „Doamne, dă să nu se fi încurcat cu ea - ar fi insuportabilă, 
având în vedere puterea lui.“ 

Şi gândurile lui Sally se îndreptau în aceeași direcție. Se apleacă 
peste Lilah să-i șoptească: 

-Spune că nu-i faci ochi dulci fetei Mahoney. 

-Cred că nu e treaba ta cui îi fac ochi dulci. Nick se lăsă în strană, 
îndreptându-și atenţia asupra preotului, care își terminase în sfârșit 
pipa și își făcuse apariția pentru a începe slujba. 

-Poți face o alegere mai bună de atât, cu siguranţă! 

-Pot să îmi aleg pe cine vreau, Sally dragă. 

Sally scoase un sunet de parcă s-ar fi înecat. 

-Suntem în casa Domnului. 

-E casa mea, spus el calm. Domnul a închiriat-o doar. 

Sally păli. Făcând ochii mari spre Lilah, îl luă pe Danny și se tra- 
se spre celălalt capăt al stranei, temându-se neîndoielnic că va fi 
trăsnită. 

Lilah își stăpâni pornirea de a o urma. 

- Unchiule, spuse ea pe un ton scăzut, trebuie să vorbesc cu tine. 

El îi ignoră cuvintele. 

-Ia uită-te la verișoara ta! Aș putea foarte bine să am coarne 
și coadă. 

Ea era imună la farmecul lui. 

- Este vorba despre treabă, spuse ea. Ceva nu a... 

El îi aruncă o privire grăbită şi dură. 

-Mai târziu. Prinse perna de îngenuncheat cu vârful cizmei, lo- 
vind-o cu piciorul pentru a o ridica. E ziua Domnului. Trase cu ochiul 
spre ea, îngenunchind. Și se pare că am mare nevoie de favorul său. 


De-abia după două ceasuri de la încheierea slujbei reuși să-l prin- 
dă singur pe unchiul ei. Mai întâi, Lilah trebui să aștepte, în timp ce 

enoriașii stăteau la coadă pentru a se ploconi în faţa lui, în vreme 
ce doi bărbați musculoși stăteau de pază la intrare. 

Nick nu mai avusese paznici până atunci. Din acest punct de ve- 
dere, această împrejurare pompoasă era ceva nou. Părea mai puţin 
un infractor și mai degrabă un politician aflat în campanie, sărutând 
prunci și înclinându-se deasupra mâinilor bătrânelelor. 

După ce dispăru și ultimul enoriaș, cerul se înnoră, întunecând 
vitraliile și adâncind biserica în umbre. Lilah ieși în stradă cu Nick, 
conștientă de cei doi zdrahoni care le călcau pe urme. 

- Așadar, spuse Nick. Probleme în paradis, nu-i așa? 

Paznicii aproape că îi suflau în ceafă. 

- Mie-mi spui, spuse ea. De ce i-ai angajat pe flăcăii ăștia? Nu ai 
încredere în băieţii tăi? Sau nu ţi-a plăcut cum ţi-au lins cizmele cei 
din familiile Shaughnessy și McCoys? 

Urmă un moment de tăcere mormântală. Apoi buzele lui Nick 
zvâcniră. 

-Micuța Lily cea aprigă. Punându-și palma mare pe spatele ei, 
o îndemnă să înainteze pe alee. Exact ca mama ta. Uneori uit. 

lar ea uitase cât de greu era să îl faci să se înfurie. Era nevoie de 
ceva foarte grav pentru a-l face să renunţe la masca aceea zâmbitoare 
și nonșalantă, arătându-și firea cea adevărată. Dar cei înţelepţi știau 
că nu era bine să îl calce pe bătături. După ce banda McGowan îl 
ucisese pe tatăl ei, Nick preluase rolul acestuia atât de repede, de 
parcă i se potrivea deja. O lună mai târziu, membrii bandei erau 
terminaţi — morţi sau dăduseră bir cu fugiţii, până la ultimul om. 

În noaptea în care îl ucisese pe ultimul dintre ei, Nick le luase pe 
Lily și pe Fee de la Sally. 

„Tatăl vostru este răzbunat. Veţi sta cu mine acum.“ 

Tatăl lor condusese un grup de hoţi care opera din East End până 
în West End. Însă nu le implicase niciodată pe fiicele sale în treaba 
asta. Nick avea o altă părere. „Nu există nici un lucru pe care să nu-l 
faci pentru familia ta“, le spusese el în mod repetat. „Suntem uniţi și 
la treabă, și la joacă.“ 

- O ajută să ocolească o baltă. 

- Mă îndrept spre cârciumă, spuse el. Vino dacă vrei! A trecut cam 
multă vreme de când nu ai mai încercat stridiile lui Neddie. 

-Trebuie să mă întorc la casa de licitaţii, minţi ea. 

Se opri, cu o privire amuzată pe chipul frumos. După moartea lui 
Fee, o eliberase în cele din urmă, lăsând-o să facă după cum dorea. 
Însă o considera în continuare o nesăbuită pentru că ţintea mai sus. 

-Prea bine, spuse el. Atunci spune-mi aici, în stradă - având 
în vedere publicul nostru, desigur. Johnson și Howard au urechi 
ascuţite. 

Noii lui paznicii nu erau irlandezi? I se părea foarte ciudat. Lui 
Nick îi plăceau legăturile de sânge, fiind mai ușor să prindă pe cineva 
în pânza încâlcită a loialităţilor. 

Dar motivele noului său aranjament nu o priveau. Își împreună 
mâinile, holbându-se la propriile ei încheieturi. 

-Am avut o problemă aseară, spuse ea. Cineva m-a prins. 

~ Zău? Şi totuși, iată-te aici, liberă ca pasărea cerului. 

-Nu avea chef să cheme poliţia. 

Urmă o pauză. 

- Uită-te la mine, spuse Nick. 

Înciudată, ea ridică privirea. Ochii lui cenușii reci zăboviră pe 
chipul ei, sceptici, cântărind-o. Avea un talent drăcesc de a citi gându- 
rile. Se concentră asupra nasului lui, încercând să nu-și lase gândurile 
să fugă în altă parte. 

Dar cumva, amintirea ieşi la suprafaţă în ciuda acestui fapt, ri- 
sipindu-se în interiorul ei precum căldura, făcând-o să se încingă. 
Palmer săruta foarte bine, blestematul! 

- Înţeleg, spuse Nick încet. L-ai convins, nu-i așa? 

Ea ridică grăbită din umeri. O mai sărutaseră și alți gentilomi 
până atunci. Confundau animatoarele cu femeile ușoare. Ajungeai 
să te pricepi să îngădui un mic favor pentru a evita să oferi unul mai 
mare. Bărbaţii erau ușor de manipulat când erau cuprinși de pofte. 

De obicei sărutările lor erau inofensive. Rareori, Lilah le găsea 
plăcute. Dar niciodată, niciodată nu îngăduise vreunui bărbat să o 
distragă de la îndatoririle ei. 

Niciodată nu i se mai zbârlise părul de la un sărut. 

— Mai exact, spuse ea sec, a luat documentele. 

Expresia lui Nick era de nepătruns. 

-Cine a fost? 

- Lord Palmer. 

- Nu cunosc numele. 

-Cristian Stratton. Cum Nick părea că în continuare nu înțelege, 
spuse: Kit Stratton, din... 

Nick o întrerupse, bâlbâindu-se de uluire - ceva între râset și 
pufnet. 

-Tipul din război? Eroul care a ajuns în toate ziarele? Atacul 
lui Kit? 

— Da, el este. 

Nick își duse mâna la gură pentru a-și masca rânjetul. Lumina 
mohorâtă licărea pe inelele pe care le purta -— trofee de la familia 
McGowan, cum le plăcea copilașilor să spună. 

Din punctul ei de vedere, povestea aceea stupidă putea să fie ade- 
vărată. Dar Nick nu purtase inele când îl cunoscuse mai bine. Atunci 
fusese un alt fel de bărbat. Mai puţin sigur de puterea sa. Mai direct 
atunci când și-o impunea. 

-Ai fost prinsă. Suna de parcă ar fi fost cea mai bună glumă pe 
care o auzise toată săptămâna. Tu. De un bogătan! 

Se simţi rănită. 

-Habar n-ai. Nu este cum crezi. Este... „Diferit“ voia să spună. 
Dar cum? În aparență, Palmer era la fel de elegant și de leneș ca toți 
ceilalți din tagma lui. 

Forţa copleșitoare a prezenței fizice era cea care îi impunea să 
simtă diferenţa. Trezindu-se ţinta atenţiei lui, crezuse brusc poveș- 
tile înflorite despre eroismul lui, despre atacul acela blestemat care 
decimase fortăreața dușmanilor. Era învăluit de o energie înăbușită 
care ţâșnea în jurul lui precum încărcătura electrostatică dinainte de 
lovitura fulgerului. 

Și, dintr-un motiv îngrozitor, o lăsa fără respiraţie. 

-Ei bine, atunci. Nick își lasă mâna în jos, arătându-i un zâmbet 
de prădător. Văd că ţi-a obţinut aprobarea. Domnișoara Marshall. 

Nu pierdea niciodată ocazia de a o lua peste picior pentru numele 
pe care-l adoptase. Ca şi când o irlandeză numită Monroe ar avea 
vreo șansă să lucreze la Everleigh! 

- Nu e prost, asta e clar. 

-Asta e de rău pentru tine. 

Ridicând din umeri, Nick porni la pas din nou. 

— Așteaptă. Eu... Ea privi peste umăr. Ce vei face? 

-Eu să fac? El ridică din sprâncene întorcându-se. Nu eu am o 
problemă, Lily. 

Simți o împunsătură de teamă în stomac. Își încrucișă braţele, 
imbrăţișându- -se. 

-Nu îți pot aduce documentele. Le-a luat. 

- Da, este o adevărată enigmă. Dar sunt sigură că vei găsi o soluţie. 
Că tot îți place să le faci pe plac acelor bogătași. 

- Nick. Întinse mâinile desfăcând degetele. Te rog. Chiar vrei să 
le spui de mine? 

- Stupidă întrebare! Vocea lui o șfichiui ca un bici. Încearcă alta! 

Nu era corect ca el să o saboteze în felul acesta! 

-Voi fi terminată dacă le spui! Chiar nu-ţi pasă deloc de ne- 
poata ta? 

-Să-mi pese? Se apropie de ea, cu o privire dură ca un pumn. As- 
ta-i bună, Lily! Tu ești cea care a întors spatele propriului ei neam. 
Te-ai descotorosit de familie de parcă ar fi fost noroiul de pe pantofi 
și ţi-ai şters adevăratul nume ca o pată de pe fustă. Și pentru ce, 
întreb? Ca să te lingușești în fața unor bogătani care nu dau nici doi 
bani pe tine. Și acum vii să mă întrebi dacă îmi pasă? 

-Nu am întors niciodată spatele. Credea că-i plăcea să se în- 
cline și să muncească pe rupte? Nu era decât un mijloc de a-și 
atinge scopul — care o va duce ceva mai departe decât să se încline 
în Whitechapel în faţa lui! Nu am vrut decât să îmi fac un viitor! 
Nu vezi... 

- Da, am auzit discursul acesta, spuse el. Ai vrut mai mult. Și 
te-am lăsat să faci alegerea asta. Dar acum va trebui să trăiești cu ea. 
Să nu mai vii la mine să îmi spui „unchiule“, implorându-mă să am 
milă, doar pentru că îţi este de folos să îţi amintești de familie astăzi. 
Căci mâine știm amândoi că mă vei uita din nou și vei întoarce capul 
în altă parte dacă aș trece pe stradă. 

-Nu este corect. Rosti cuvintele în șoaptă, căci era o ceartă 
veche și nu avea șanse de a câștiga. Dar de ce refuza întotdeauna 
să îi vadă punctul de vedere? Tot ce-am vrut a fost o viaţă în care să nu 
mai sufăr de pe urma necazurilor. Necazuri de felul acesta. Brusc, se 
înfurie din nou. Familie, spui tu? Ce mai familie, care mă ameninţă, 
mă șantajează și mă hărțţuieşte... 

El scoase un sunet disprețuitor, pufnind cu putere. 

- Da, ai o poveste tristă, fără îndoială. Dar dacă n-ar fi fost neno- 
rocitul și ticălosul tău de unchi, întreabă-te unde ai fi acum. Cine ţi-a 
împrumutat bani ca să plătești cursul de dactilografie? Cine ţi-a plătit 
rochia aceea scumpă cu care ai mers la interviu la casa de licitaţii? 

Acesta era atuul lui. Ea scrâșni din dinţi și privi încruntată pe lân- 
gă el, de-a lungul drumului. Trecătorii care se opriseră să tragă cu 

urechea se retraseră în grabă pentru a nu fi observați. Mereu era un 
spectacol prin părțile acestea. 

-Nu ai nici o replică la asta, spuse el încet. Ştii că ai trage mâţa 
de coadă într-o dugheană, rugându-te ca plata pe o săptămână să îți 
ajungă de chirie. 

- Așadar, îți sunt datoare pentru totdeauna, spuse ea cu amără- 
ciune. Mereu la dispoziţia ta când ai nevoie de mine. 

Îi aruncă un zâmbet frumos. 

-Nu te descuraja! Rareori o fac. Și va fi din ce în ce mai rar acum, 
că ţi-ai pierdut talentul și ai fost trasă pe sfoară de un bogătan. 

O cuprinse disperarea. 

-Şi ce să fac atunci? 

-Găseşte o cale de a pune mâna pe documentele acelea. Ridică 
din umeri. Până în ultima săptămână din iunie și nu mai târziu. 
Altfel, bogătanii aceia vor avea de-a face cu mine. 

-Îți va plăcea asta, spuse ea sec. 

El pufni. 

-Nu va fi vina mea dacă vei fi concediată. Dar, fără îndoială, va 
fi o lecţie grozavă să afli cât le pasă celor mai buni de o fată numită 
Lily Monroe. 


- Te rog să vorbeşti mai încet. Și nu mai umbla de colo-colo. Pen- 
tru Dumnezeu, Kit! Melanie are dreptate; nu ești în apele tale în 
ultima vreme. 

Christian se întoarse pe călcâie. Din capătul celălalt al foaieru- 
lui cu gresie ca o tablă de șah, mama lui îl privea cu o expresie de 
uimire rănită. 

-Nu strigam. Era sigur. 

Dar nu venise nici cu scopul de a o fermeca sau de a o încânta. 
Asta era problema. Rolul acesta îi revenise întotdeauna fratelui 
său — și tatălui său, înaintea lui —, ei fuseseră cei serioși. Scopul lui 
Christian era să delecteze și să amuze. 

Dar telegrama ei din acea dimineaţă nu îi crease dispoziția ne- 
cesară pentru a delecta. Hotărâse să nu se îmbarce pe vaporul spre 
New York. În schimb, ea și Melanie se întorseseră la Susseby, princi- 
pala lor moşie. Acum întreaga țară știa unde să le găsească. 

Uimirea îl copleși din nou. 

- Am crezut că înțelegeți. Nu puteți rămâne aici. 


47 


i 
h 
i 
i 


Meredith 'Duran 


- Da, da. Aruncă o privire nerăbdătoare spre ușa de la intrare. 
Quigley, ia măcar această pălărie și mănușile. Cel puțin să-mi ţină 
prelegeri relaxat. 

Christian ridică o mână, oprindu-l pe majordom. Luând-o de 
braţ, o conduse departe de servitor, intrând în salonul din apropiere. 

Ajunși înăuntru, ea se îndepărtă pentru a trage de sfoara 
clopoţelului. 

-Ai grijă la covor, spuse ea. Ești murdar de noroi pe cizme. 

Într-adevăr, ferească Dumnezeu! Trase aer adânc în piept. Nu 
era prima dată când avusese motiv să își controleze izbucnirile în 
acest salon. 

-Voi face din nou rezervare pentru vapor, spuse el printre dinţi. 
Vă voi escorta eu însumi până la navă, dat fiind că se pare că nu 
puteți... 

Ușa se deschise. 

- Ceai, îl instrui văduva vicontelui pe lacheu. Și poate că o masă 
mai sănătoasă pentru Lord Palmer. 

Omul se înclină și închise ușa din nou. 

Dragul meu, continuă ea, pari înfometat. Ai călărit prin ploaia 
asta? Cât de groaznice sunt drumurile! Trebuie să fi durat toată 
dimineața! Se așeză pe canapea, punându-și șalul indian pe umeri. 
Îmi pare rău, adăugă ea cu un zâmbet senin. Mi-ar fi plăcut la New 
York, dar sora ta are dreptate. La vârsta ei, Melanie trebuie să se 
gândească la căsătorie. Pierderea unui sezon înseamnă să își riște 
şansa de... 

Christian își pierdu răbdarea. 

-Nu va exista nici o căsătorie dacă este ucisă. 

- Kit! Respirând precipitat, mama lui își duse mâna la crucea de 
jais de la gât. 

Încă purta pe jumătate doliu după Geoff. Nu încăpea îndoială 
că vorbele lui fuseseră crude. Dar dacă nu dorea să intre din nou în 
doliu, nu avea de ales decât să îl asculte. 

Se așeză lângă ea. Cum ar fi condus Geoff această conversație? Cu 
gravitate, neîngăduind nici o opoziție. 

-Nu îmi place să o spun, dar trebuie să înfrunţi realitatea. Moar- 
tea tatei — şi a lui Geoff — nu au fost accidente. 

- Încetează! Se întoarse într-o parte, expunându-și profilul ele- 
gant, cu pomeți înalți și gâtul de lebădă care, neîndoielnic, îi lăsase 
pe bărbaţi cu gura căscată în tinerețe. Nu voi asculta așa ceva. 

Fratele său, ca și tatăl său înaintea lui, nu credea că e cazul să o 
implice în treburi neplăcute. Dar nu avea de ales. Ignoranţa nu va 
face decât să o pună în pericol. 

- Înfurie-te pe mine, dacă trebuie. Dacă nu mi-ar fi ieșit în cale 
un nebun, ar fi în viață. Aceste cuvinte aveau un gust îngrozitor, 
insuportabil de amar. Dacă ar fi fost niţel mai puţin viteaz la Bekhole, 
lumea întreagă nu i-ar mai fi citit acum detaliile vieţii — și ale familiei 
sale. Bolkhov nu le-ar fi aflat nicicând cu atâta ușurință. 

- Sângele lor este pe... 

-Nu fi nesăbuit! Îi aruncă o privire aprigă. Viaţa este nedreaptă. 
Se-ntâmplă accidente tot timpul. Strânse din buze până i se albiră. 
Tatăl tău a fost mereu nesocotit pe cal. I-am spus că armăsarul acela 
are un temperament diavolesc. L-am avertizat să nu facă asemenea 
sărituri. Din ziua în care ne-am căsătorit, am avut coşmaruri cu asta! 
Își va frânge gâtul și mă va lăsa văduvă. Dar m-a ascultat? Își apă- 
să mâna pe gură. Și în cele din urmă s-a întâmplat, șopti ea. Ghi... 
Înghiţi. Ghinion. 

Poate. Christian nu avea argumente să o contrazică. La întoar- 
cerea în Anglia — năuc, răpus de febră - detaliile morții tatălui său 
îi păruseră și lui a fi rezultatul ghinionului. 

Dar avea dovezi că se întâmplaseră lucruri necurate în cazul 
lui Geoff. 

-Lucrez cu guvernul, spuse el. Nu era o informaţie pe care voia 
să o împărtășească. Focul din York a fost premeditat. 

Ea închise ochii ca și când ar fi vrut să respingă vestea. 

-Războiul te-a tulburat. Aceste halucinaţii... Preotul spune că 
se nasc dintr-o minte neliniștită. 

Dumnezeule! Dacă Geoff i-ar fi dat o asemenea veste, nu s-ar fi 
consultat niciodată cu preotul în privinţa sănătăţii lui mintale. 

— Ai nevoie de dovezi? Pot aranja să vorbească cu tine cineva de la 
Ministerul de Externe. 

Pentru moment, fața ei păru să se cufunde, astfel că păru cu mult 
mai în vârstă decât cei 50 de ani ai ei. Văzu cum va arăta la 90 de ani, 
iar viziunea îi declanșă un val de emoție extrem de puternic, care nu 
făcu decât să-i întărească hotărârea. 

Urma să trăiască până la 90 de ani. Va fi foarte bătrână și cu părul 
alb înainte de a se stinge în soma. De asta voia să fie sigur. 

Ea deschise ochii. Pe obraz îi curse o singură lacrimă. 

-Dacă Ministerul de Externe este implicat, atunci lasă-i să re- 
zolve ei, spuse ea nesigură. Lasă-i — lasă-i să ne protejeze în timp 
ce îl urmăresc pe acest rus! Dar să mă îndepărtezi de prietenii mei, 
Kit - și să îi ceri lui Melanie să plece printre străini, când abia acum 
a început să își revină... 

-Ai prefera să staţi sub cheie aici? Se ridică. Se poate aranja. 

Ea se încruntă spre el. 

-Ce vrei să spui? 

-Vreau să spun că veţi rămâne la Susseby, păzite permanent. 

- Nu! Îi aruncă o privire cruntă. Nu voi tolera așa ceva. Melanie 
va ieși în societate. 

-Nici tu, nici Melanie nu aveţi de ales, o repezi el. Eu sunt capul 
acestei familii acum. 

ÎI privi ţintă, rămânând fără glas. Ceea ce se întâmpla arareori, 
într-adevăr. Îndeajuns încât să declanșeze un vag acces de umor 
negru. „Supune-te!“ În direcția aceasta ar fi trebuit să o apuce de 
la început. 

„Supune-te fratelui tău“, îi spusese ea mereu pe când era copil. 
Indiferent de felul certurilor sale cu Geoff sau de partea de vină a 
acestuia, fusese rolul lui Christian să facă pace. „Într-o zi va fi capul 
familiei“, îi ţinuse ea prelegeri tot timpul. „Toate astea - Susseby, 
moşiile din nord, averea și titlul -, toate acestea vor fi ale lui. Așa că 
respectă-l, Kit! Supune-i-te, căci într-o zi va fi mai-marele tău, la fel 
ca tatăl tău.“ 

ÎI iritase îndemnul acela. Avusese resentimente profunde față de 
Geoff pentru că acesta nu trebuia să își ceară scuze niciodată. Avuse- 
se resentimente și față de mama lui, fiindcă închidea ochii la defec- 
tele lui Geoff. 

Dar nu râvnise niciodată locul fratelui său. În adâncul lui ştia că 
se născuse în ordinea potrivită. Nu își dorise niciodată îndatoririle 
apăsătoare ale titlului. Nu dorise niciodată... asta. 

Însă iată că le avea. 

-New York sau Susseby, spuse el cu aceeași asprime brutală pe 
care ar fi folosit-o în fața unui pluton. Alege, doamnă! 

— Aici, spuse ea slab. Susseby. 

Ușa se deschise pe nepusă masă. Două servitoare intrată cu tăvi 
de argint mirosind a cotlet. 

Mama sa se șterse grăbită la ochi. 

- Așezaţi-le pe masă, spuse ea. Lord Palmer va avea nevoie... 

-Nu stau. 

Ea strânse din buze. 

-Cel puțin mergi să te reculegi înainte să pleci. 

Faptul că își imaginase că avea nevoie să i se reamintească era cea 
mai aspră pedeapsă pe care i-ar fi putut-o aplica. Poate că își dădu 
seama, căci faţa ei se îndulci și întinse mâinile. I le luă și o sărută 
pe obraz. 

-Se va termina în curând, spuse el aspru. 

- O, Christian! Îi strânse degetele între ale ei. Promite-mi că te vei 
ruga pentru călăuzire. 

- Desigur. 

Se ruga în fiecare noapte să fie călăuzit spre a afla cum era mai 
bine să ucidă un monstru. 


O cărare şerpuitoare ducea de la casă printre grădinile terasate, 
pe lângă un parc plin de copaci, spre micul cimitir în care erau înmor- 
mântate generaţiile familiei Stratton. 

În lumina cenușie, Christian se opri lângă mormântul tatălui său, 
aplecându-și capul. Dar îngenunche lângă piatra tombală a lui Geoff. 
Pământul umed îi udă pantalonii, și privi vântul trecând blând prin 
ramurile umede pe deasupra capului, împrăștiind picături care întu- 
necau iarba. 

Era un clișeu obosit ca în final cel de-al doilea fiu să își găsească 
adevărata casă în armată. Dar armata nu îi oferise doar camaraderie, 
ci îi insuflase totodată disciplina. Experiența aspră îl învățase că vi- 
tejia și negarea erau deseori același lucru. În decursul a nenumărate 
bătălii, Christian învățase să își ignore emoţiile. Ajunsese să se pri- 
ceapă de minune să își nege teama, neliniștea și îndoiala. 

Cu ajutorul acestui exercițiu, rareori își îngăduise să se gân- 
dească la Geoff. Altfel, apăsarea vinovăţiei l-ar fi strivit, băgându-l 
în pământ. 

Geoff îl invitase în excursia aceea fatidică la York. Dar în ajunul 
plecării, se certaseră. Christian nu-și mai amintea numele fetei - o 
dansatoare la operă pe care Geoff o adusese la o cină târzie la Café 
Royal. Cum nu-i stătea în fire deloc. Întotdeauna fusese extrem de 
sobru - devotat, uneori într-o măsură aproape exagerată - marilor 
îndatoriri hărăzite de nașterea sa. 

Dar în seara aceea la Caf6 Royal, Geoff păruse un alt bărbat. So- 
sise radios și răvășit, dornic să o prezinte pe femeia de la brațul său. 

Christian, care se dusese să stea de vorbă cu un chelner despre un 
cabernet nesatisfăcător, se întorsese la timp pentru a vedea aceasta 
scenă nefirească: fratele său îi scotea pelerina dansatoarei de operă 
cu o plecăciune la fel de adâncă de parcă ar fi dezvăluit o regină. 

Apoi dansatoarea de la operă îi prinsese privirea lui Christian. 

-Este poemul acela blestemat, îi spusese el lui Geoff mai târziu 
în seara aceea, în semn de scuză, în timp ce se îndreptau spre casă. 
E peste tot acum. 

Dansatoarea fusese expediată. Interesul lui Geoff faţă de ea pie- 
rise subit când se aruncase în poala lui Christian implorându-l să-i 
dea un sărut. 

- Poemul? întrebase Geoff mormăind. Eşti sigur că nu e vorba 
despre medalii? Sau de pozele tale care sunt în toate ziarele? Sau de 
balul acela pe care l-a dat regina pentru tine, luna trecută? 

Christian nu îl văzuse niciodată beat. Tulburat, îl ajutase pe Geoff 
să coboare din trăsură și să urce treptele casei. Dar în hol, Geoff îl 
împinsese. 

- Doar o dată, spusese, clătinându-se. Doar o dată, Kit, aș vrea să 
ştiu cum este să îţi fie atât de al dracului de ușor. 

Christian fusese uluit. 

-Îți imaginezi că a fost ușor? 

-Nu începe din nou, îi spusese Geoff. Rusul nebun din peșteră. 
Nimeni nu te crede! Băiatul care a strigat că vine lupul. Mereu ţi-au 
plăcut poveștile înflorite. 

Da, toate poveștile lui înflorite. El fusese întotdeauna cel care 
îi amuza pe ceilalți. Nu excela la studiu, dar se pricepea să stâr- 
nească râsul. 

- Crezi că a fost ușor să cresc în umbra ta? Întâiul născut, geniul, 
cel care nu putea greşi? 

A doua zi dimineaţa, se trezise cu o mahmureală îngrozitoare și 
își aminti cu mustrări de conștiință cât de furios se băgase în pat. 
Coborâse pregătit să-și ceară scuze. Geoff era capul familiei, la urma 
urmelor. „Respectă-l!“ 

Dar Geoff plecase deja spre York. 

O zi mai târziu, când Christian primise biletul - un singur rând, 
mâzgălit şi de-abia inteligibil, pe care autorităţile îl consideraseră o 
farsă —, trimisese o telegramă la hotelul lui Geoff și urcase în primul 
tren într-o frenezie tulbure, pe care nici acum nu o putea desluși. 

Dar fusese prea târziu. Geoff era mort, hotelul, în flăcări. 

Nu fusese vorba de o ţeavă de gaz defectă până la urmă. Dar gu- 
vernul avusese nevoie de luni întregi pentru a stabili că dovezile 
sugerau un incendiu premeditat, deși biletul mâzgălit fusese cât se 
poate de limpede: „Acum începe“. 

Îşi înfipse mâna în pământul umed deasupra mormântului lui 
Geoff. Cândva, acest sol fusese proaspăt întors. Acum iarba se vinde- 
case deasupra cicatricei ca un linţoliu moale și strălucitor. Își cufun- 
dă degetele în ea, smulgând-o din rădăcini. 

-Te voi răzbuna, șopti el. „Dar nu te voi înlocui.“ Cel care nu 
putea greși — Christian nu fusese niciodată acela. 

Dar va îndrepta lucrurile sau va muri încercând. 

-Le voi proteja. Pe viaţa ta și a tatei, jur! 

O picătură de ploaie îi atinse nasul. Apoi veni alta, rece ca gheața, 
curățându-l. Închise ochii și își ridică faţa spre lumina furtunii ce 
avea să urmeze. Omorâse oameni în bătălie, desigur. Dar nu ucisese 
niciodată pe nimeni. Dumnezeu să îl mântuiască, dar acum nu 
se mai putea gândi la altceva. 


Capitolul 4 
SES 


Casa era imensă. Luminată de sus până jos. Înăuntru avea loc o 
petrecere. Lilah stătea pe trotuar, privind ţintă, indecisă. Îi trebuise 
o zi întreagă pentru a-și aduna curajul să vină aici. Acum se întreba 
dacă vizitiul o adusese la o adresă greșită. 

O mișcare îi atrase atenția. Peste drum, o siluetă zveltă se adăpos- 
tea în umbra copacilor, cu trăsăturile ascunse de un șal mare. 

Lilah strigă: 

- Este casa vicontelui Palmer, știi cumva? 

Silueta făcu o mișcare bruscă - un gest grăbit și întrerupt. După 
un moment de ezitare, apărură mâinile, trăgând șalul în jos. O fată 
tânără, de 17 ani poate, încuviinţă din cap șovăielnic spre Lilah. 

- Da, așa e, spuse fata. Îl... îl cunoști? 

Avea un șirag frumos de diamante în jurul gâtului. Lilah privi în 
spatele ei și nu mai văzu pe nimeni în parc. 

Regulile erau diferite în Mayfair, desigur. Dar Lilah bănuia că 
această fată nu trebuia să umble de una singură, neînsoţită, după 

lăsarea întunericului. Părea a avea vârsta unei debutante și purta bi- 
juterii pe măsură. 

-Îl cunosc, spuse încet. 

Fata răsuflă întretăiat. Apoi traversă strada, venind lângă Lilah. 

- Poţi să-i dai asta? 

Acum că era lângă ea, Lilah simți mirosul subtil al parfumului 
fetei — ceva exotic și costisitor. Avea o piele imaculată, ca și când soa- 
rele nu ar fi atins-o niciodată. 

Lilah simți că hotărârea ei se înmoaie. Se resemnase să facă un 
târg: trupul ei pentru documente. Ce altceva putea să facă? Să rămâi 
castă era bine și frumos, atât timp cât aveai un trai îndeajuns de de- 
cent încât să dea castităţii înțelesul cuvenit. 

Dar după ce Nick avea să le spună celor de la Everleigh despre 
ea, cu greu va găsi o altă poziție respectabilă. Familia Everleigh se 
va simţi obligată să avertizeze pe toată lumea cu privire la fosta lor 
animatoare necinstită. Virtutea nu îi va fi de nici un folos atunci. Nu 
va avea nimic de vânzare în afară de trupul ei. 

Mai bine să-l vândă când preţul era încă ridicat. Dar va dori măcar 
Palmer să facă această achiziție? Nu dacă gusturile lui se îndreptau 
spre frumuseţea delicată și blândă a acestei fete. 

-I-l voi da, spuse ea, luând biletul înainte ca fata să se regân- 
dească. Sau poate că nu. 

- Oh! Fata făcu ochii mari, revoltată. Atunci dă-mi-l înapoi! 

Lilah își îndesă biletul în corset. 

-Nu fi proastă! Bărbaţii care te obligă să te ascunzi în întuneric, 
să scrii scrisori de dragoste pe care nu îndrăznești să le pui la poștă 
nu-ți aduc nimic bun. 

Fata își acoperi gura, înăbușindu-și un chicotit nesigur. 

- Nu, ai... ai înțeles greșit. 

Ridică privirea spre casă și lumina care se revărsa prin ferestrele 
deschise îi atrase atenţia. Aveau o nuanţă aurie, ca whisky-ul ţinut 
în lumină. 

-E fratele meu, spuse fata. Și nu va... Îi dădură lacrimile, amenin- 
țând să se reverse pe obraz. Nu vrea să mă vadă. Pe nici una dintre 
noi. Nu îmi dă voie să iau parte la sezon și a refuzat să îmi explice și... 
Nu voi accepta așa ceva! 

Lilah o privi. Fata purta o pelerină de călătorie, șifonată de cât 
fusese folosită. 

-Ai fugit? întrebă ea. Ştie cineva că ești aici? 

-Am venit să vizitez o prietenă. Mama m-a făcut să promit că 
nu voi merge în oraș. A spus că îl va supăra. Dar uite, dă o petrecere, 
spuse fata cu amărăciune. În timp ce noi două ne irosim, neavând 
nimic de făcut, în afară de a sta bosumflate fără să facem nimic, 
ca și când doliul nostru nu se va sfârși niciodată. Ca și când tot restul 
vieții noastre nu trebuie să ne gândim decât la... Geoff... și la tata! 

Deodată începu să suspine. Alarmată, Lilah privi spre parcul aco- 
perit de umbre. Mayfair era cea mai sigură zonă din Londra, dar cri- 
minalii găseau oportunități și aici. O fată înlăcrimată, cu diamante 
scumpe, nu ar fi greu de ademenit. 

~ Unde este această prietenă? Casa ei este în apropiere? Te con- 
duc acolo? 

Fata își șterse lacrimile. 

- Nu! Nu sunt singură. Servitoarea mea mă așteaptă în parc. 

O servitoare cât se poate de inutilă. 

-Şi te-a lăsat să vii aici singură, nu-i așa? Ceva din propria ei voce 
o făcu să se oprească. Tonul de reproș... Fionei îi plăcea să o mustre 
în felul acesta când era nesăbuită. O să stau puţin de vorbă cu ea, 
spuse ea mai țeapăn. Nu îi datora nimic acestei fete. Sau poate că ar 
trebui să stau de vorbă cu părinţii prietenei tale. 

Prin această ameninţare voia să o oblige să se supună. Fata fu 
cuprinsă de panică. 

- Nu! Te rog, te implor - nu este departe. Și servitoarea mea... 
mama o va concedia dacă va afla că am venit aici noaptea. Te rog, 
Loulou este singura prietenă adevărată pe care o am la Susseby... 

- Bine, spuse Lilah repede, căci îi trecu prin cap că, dacă apărea ci- 
neva şi vedea această scenă, nu le va fi bine nici uneia dintre ele. Fugi 
la Loulou acum și o să am grijă ca Palmer să primească biletul tău. 

- O, da? Radioasă, fata o cuprinse cu brațele pe Lilah. 

Instantaneu, pe Lilah începu să o mănânce nasul. Parfumul nu-i 
făcea niciodată bine. 

- Bine, ajunge! Se desprinse cu grijă. Acum dă fuga. Nu voi intra 
până nu te văd cu Loulou. 

Fata alergă spre parc. În curând apăru o altă siluetă din întuneric 
ieșindu-i în întâmpinare. Cele două stătură nas în nas pentru un mo- 
ment, apoi îi făcură cu mâna lui Lilah înainte de a dispărea. 

Lilah ieși din lumina felinarului, așteptând să se asigure că pleca- 
seră. Înăuntru cineva strigă și se auzi un cor de râsete masculine. 

Se încruntă. Cu o săptămână în urmă, nu ar fi surprins-o să afle 
că vicontele Palmer dădea petreceri destrăbălate. Bogaţii erau o tag- 
mă aparte, se plictiseau cu ușurință și căutau surse ciudate de amu- 
zament. Învăţase de multă vreme să nu încerce să înţeleagă. 

Dar acum că vorbise cu Palmer... Acum că aflase, în detrimentul 
ei, despre abilităţile neobișnuite ale acestuia de a fura din buzunarele 
fetelor și după ce se confruntase cu spiritul lui agil - nu îl putea eti- 
cheta cu obișnuitele prostii aristocratice. 

„Se spune că sunt depravat. Poate că așa vei zice și tu.“ 

Ar fi mai bine să afle cât mai mult posibil despre leu înainte de a 
pătrunde în bârlogul acestuia. Deschise biletul, citind repede. 


Cum poți face asta, Kit? Crezi că eşti singurul care a suferit? 
Sau și mai rău, singurul care ar trebui să se bucure de viaţă, după o 
perioadă atât de lungă, de îngrozitoare suferinţă? 

Ei bine, nu voi merge la New York — și refuz să fiu încuiată în 
casă! DE CE ar trebui să mă supun unui astfel de tratament? Voi 
fi pedepsită pentru totdeauna? Ştii că l-am iubit pe fratele nostru 
din toată inima. Plâng pentru el în fiecare noapte! Însă inima mea 
îndurerată are nevoie de distracţie pentru a se vindeca! Am 20 de 
ani — alte fete sunt măritate și văduve deja la vârsta aceasta! Îmi 
voi face debutul la balul lui Lady Southerton în momentul în care 
scriu asta! Dragostea vieţii mele s-ar putea să danseze chiar acum 
cu vreo altă fată. Dacă nu îl întâlnesc niciodată? Dacă mă duc la 
New York și mă căsătoresc cu un american îngrozitor și mă trezesc 
singură în sălbăticie, departe de civilizație, sfârșind prin a fi mân- 
cată de urși? Va fi vina TA! DOAR a ta! 

Dar îți pasă? Eşti rece și nesimţitor și m-am săturat. Poţi să 
mă încui ori de câte ori dorești — voi evada de fiecare dată și mă voi 
întoarce! Voi sta în fața casei tale și VOI URLA LA LUNĂ dacă tre- 
buie! Dar îţi promit, dacă nu îmi dai permisiunea să stau în oraș, 
o vei regreta! 

Cu drag, sora ta, 


Melanie 


Amuzată, Lilah împături biletul, apoi îl vâri înapoi în corset. 
Fusese vreodată atât de tânără? 

Deasupra, ușa se deschise. Un bărbat cobori treptele beat pul- 
bere. Ceva se rostogoli pe pavaj înaintea lui. 

Bărbatul înjură și se opri pe ultima treaptă, apucând balustrada 
de fier și clătinându-se nehotărât. 

Piciorul lui stâng se termina într-un ciot de lemn. Era un baston 
ceea ce scăpase. Surpriza o făcu pe Lilah să iasă din ascunzătoare. 
Ridică bastonul, iar el înjură din nou. 

-De unde dracu” ai apărut? întrebă el. 

-De după colț. Îi dădu bastonul, dar nu primi nici o mulțumire 
din partea lui. Trecu pe lângă ea clătinându-se și o apucă înain- 
tând cu greu spre strada principală, cu haina peticită fluturând 
în urma lui. 

Ce ciudat! Trăgând adânc aer în piept, Lilah se îndreptă spre ușă 
pregătindu-se să bată. 


Majordomul nici măcar nu întrebă cum o cheamă înainte de a-i da 
voie să intre. Înclinându-se, îi luă pelerina și o îndrumă spre etaj. 

-ÎI veţi găsi pe Excelenţa Sa la capătul holului, ultima ușă pe 
stânga. 

În timp ce urca scările, văzu că, de fapt, nu era nici o petrecere — 
cel puţin nu genul preferat în Mayfair. Bărbaţii reuniți acolo pur- 
tau haine aspre de bumbac și jachete tocite și aveau farfurii cu pui 
simplu și cartofi. Grupul cel mai aproape de ea bea din halbe care 
miroseau a bere și conversa într-o diversitate de accente neșlefuite. 

-Asta a fost înainte de haosul de la Kabul, 'nțelegi. 

- Da, înțeleg prea bine. A fost o treabă nenorocită aia. Blestema- 
tul de Fred Roberts... 

Vedea până în capătul îndepărtat al holului, dar înghesuiala nu-i 
permitea să treacă prea ușor. Se strecură prin mulţime, ocolind cu 
grijă coatele, bastoanele și halbele mânuite neglijent. 

Peste tot se vedeau urme de răni. Ochi acoperiți. Mâini în ghips. 
Erau soldaţi veterani, bănui ea. Când o observară, vestea se răspândi 
într-un val tăcut de ghionturi și încuviințări din cap. Se făcu o cărare 
printre ei, iar conversațiile încetară în timp ce trecea. Cu priviri sur- 
prinse, bărbaţii îi cântăreau silueta, apoi își îndepărtau privirea iute 
și respectuos. 

Mulțimea se subție când ajunse în hol. În stânga, o ușă stătea 
deschisă dând într-un salon frumos, cu pereţii acoperiţi de catifea 
și poleială, și mobilă tapisată cu mătase. Bărbaţi cu cizme scâlciate și 
pantaloni jerpeliţi stăteau întinși-pe canapele și divane, jucând șah 
și fumând din pipe. 

A treia ușă stătea întredeschisă, zărindu-se doar o rază subţire de 
lumină. După o scurtă ezitare, Lilah o împinse ușor. 

Era o cameră de zi extrem de masculină, cu un birou simplu, cu 
ferigi în ghivece așezate ici și colo și câteva scaune trase în jurul 
focului. Lângă ferestrele înalte care stăteau deschise lăsând aerul 
nopţii să pătrundă, îl zări pe cel care era gazda mulțimii pestrițe de 
afară. Stătea singur, cu o carte în poală, și ochii ţintă spre strada 
de dedesubt. 

Într-un târziu, bătu la ușă. El nu privi spre ea. 

— Intră, spuse el încet. Închide ușa în urma ta. 

Ea zăbovi la marginea covorului, ciudat de agitată. Prima regulă 
a oricărei misiuni era simplă și de asemenea, rareori, imposibil de 
complexă: „Cunoaște-ţi ținta“. 

Ea petrecuse ziua citind ziare vechi, refamiliarizându-se cu cele- 
britatea lui Palmer. Atacul său de la Bekhole era considerat un act 
de nebunie inspirată. Din aceasta, dedusese că era un bărbat căruia 
îi plăceau riscurile. Își continuase serviciul militar după încheierea 
războiului, refuzând trofeul unei poziții diplomatice în schimbul sar- 
cinii banale de a curăța frontiera distrusă de război. După ce o rană 
îl adusese acasă, toată lumea prezisese că va avea o carieră politică. 
Dar strălucirea puterii nu-l ademenea. La un an după ce primise titlul 
regretatului său frate, încă nu își preluase locul în Camera Lorzilor. 

Atunci ce voia? „Sunt dornic să mă obișnuiesc cu plăcerile pe care 
le aduce pacea“, îi spusese el unui jurnalist. Dar asta nu o pregătise 
să îl găsească meditând singur în întuneric, în vreme ce un grup de 
veterani aspri chefuiau prin încăperile casei sale. 

Liniştea ei îi atrase în cele din urmă atenţia. Se întoarse și o 
privi. 

-Ce voia? 

În mod clar, nu era cel mai bun început pentru conversaţia pe 
care spera să o poarte cu el. 

-La cine te referi? 

El lăsă cartea jos pe o măsuţă și se ridică. 

- Fata de pe stradă. 

Din punct de vedere fizic, fusese croit pentru putere: înalt și cu 
picioare lungi, cu umeri și coapse puternice. Își amintea anvergura 
braţelor lui pe care le strânsese când se sărutaseră. Meseria de soldat 
îi conturase trupul, punând straturi de mușchi puternici pe corpul 

lui mare și solid. Ar fi fost o brută extraordinară dacă ar fi acționat în 
domeniul unde își desfășura treburile unchiul ei. 

Își drese gâtul. 

-Voia să știe dacă asta era casa ta. 

Întunericul încăperii o împiedică să îi deslușească expresia. Dar îl 
studiase la Everleigh. 

Găsi locul în care cicatricea aceea urâtă săpa un arc din colțul 
ochiului până în mijlocul obrazului. 

Războiul îl transformase în erou. Poate că îi făcuse și alte lu- 
cruri — lucruri dificile care îţi ascuţeau instinctele. Nu ar trebui să îl 
trateze ca pe o ţintă obișnuită. 

-Ştia foarte bine a cui era casa, spuse el lipsit de expresie. Ce 
voia? Adevărul, domnișoară Marshall. 

Biletul era singurul ei avantaj. Nu intenționase să îl predea îna- 
inte de a promite să îi aducă un câștig însemnat. Dar privirea lui 
pătrunzătoare o făcu să se simtă străvezie. 

Tulburată, bagă mâna în corset și scoase scrisoarea. 

-M-a rugat să îți dau asta. Intenționează să stea în oraș. 

ÎI luă și îl puse deoparte fără să-l citească. 

-Asta a fost tot? 

Lilah ezită, puţin confuză. Chipul lui avea aerul de a fi direct, lip- 
sit de disimulare, care nu se potrivea deloc cu farmecul lui irezistibil 
din seara aceea de la Everleigh. Era o dispoziţie bizară pentru cineva 
care dădea o petrecere. 

-De ce stai aici singur? întrebă ea. 

El ridică dintr-o sprânceană. 

- Oaspeţii mei nu au nevoie de gazdă. Nu e decât o scuză pentru 
a se strânge și a mânca o masă sănătoasă. 

Iar el le-o oferise. De ce? 

-Mă bucur că nu se poate spune același lucru despre mulțimea de 
la Everleigh. Încercase să destindă atmosfera cu ajutorul umorului, 
căci în starea aceasta, propunerea ei ar fi fost respinsă într-o clipită. 
Aș rămâne fără loc de muncă. 

~ Sunt sigur că vei ateriza în picioare, spuse el. 

Ar fi putut fi un compliment. Dar comparaţiile cu felinele erau 
rareori utilizate pentru a complimenta o femeie. De ce oare? Pisicile, 
în opinia lui Lilah, erau niște creaturi demne de o mare admiraţie — 
independente, însă foarte pricepute când venea vorba să fie ferme- 
cătoare atunci când doreau să fie astfel. 

Poate că acesta era motivul. Ce bărbat nu se temea de o femeie 
independentă? 

- M-așteptam să te văd ieri, spuse el. 

Când aprinse o lampă, lumina îi zugrăvi părul în auriu, aruncând 
umbre în cearcănele adânci de sub ochi. Avea oase bune și puternice: 
un nas acvilin, maxilarul lat și pătrat. Era bine legat din toate punc- 
tele de vedere. 

-Nu fac vizite duminica, spuse ea absentă. 

Buzele lui o tulburau. Văzuse guri mai frumoase, cu buze mai căr- 
noase, dar ale lui erau atent desenate, buza de sus fiind atât de ar- 
cuită încât zâmbetul căpăta un vag aer năstrușnic. Încă nu înțelegea 
cum reușise să o zăpăcească. Un sărut nu ar trebui să fie îndeajuns, 
indiferent de gură. 

- Ah. Duminica. Acum zâmbetul lui se lărgi. Se rezema de birou. 
Ziua Domnului. Presupun că ai petrecut-o la biserică, rugându-te să 
fii iertată. 

-Am mers la biserică. Dar nu pentru iertare m-am rugat. 

El bătu cu degetele în tăblia biroului. 

-Crezi că Dumnezeu este interesat de rugăciunile unei hoaţe? 

-Va trebui să sper că da, spuse ea. Căci cred că și tu ai devenit 
hoț, sâmbătă. 

Asta îl lăsă uimit. Râse, dând la iveală dinţii albi. Unul dintre inci- 
sivi era ușor strâmb. Ce ușurare să vadă o imperfecţiune. 

- Eşti iute la minte, spuse el. Dar surprinzător de ușor de distras. 
Cât îți mai trebuia să observi că documentele dispăruseră, dacă nu 
ți-aș fi spus? 

-Cam două minute, spuse ea. Sau poate mai mult, căci, mărtu- 
risesc, m-ai distras, într-adevăr. De obicei nu mă las năucită atât 
de ușor. 

EI înclină capul. 

-Acum recurgi la fiatare, spuse încet. Își îndreptă privirea spre 
ea, zăbovind cu o precizie tulburătoare asupra fiecăruia dintre ele- 
mentele vestimentare ale toaletei ei, pe care o alesese gândindu-se la 
el: perlele de sticlă de la gât, pentru a sugera sfioșenie. Lanţul de aur 
delicat de la mijloc pentru a sugera opusul. 

Decolteul, o idee mai adânc decât impunea moda. 

Când îi întâlni privirea din nou, aerul dintre ei păru să trosnească. 

-Le vrei înapoi, spuse el. 

- Desigur. 

-Ai obiceiul să furi de la cel care te angajează? 

- Nu. Nu mai spuse altceva. Nu avea rost să se apere sau să îi ex- 
plice. Nu avea nici un motiv să o creadă. 

Însă, cu toate acestea, o întrebă: 

-La ce ţi-ar fi folosit datoriile la jocurile de noroc? Bărbaţii cu 
pricina nu le vor onora. Arătându-le nu va face decât să dovedească 
că le-ai furat de la Peter Everleigh. 

Și ea își pusese aceeași întrebare când Nick îi dăduse această 
sarcină. 

-Le-am luat pentru altcineva. Nu știu ce intenționează să facă 
cu ele. 

- Cine? 

Ea ridică din umeri. El se îndreptă, mișcându-se la fel de ușor de 
parcă s-ar fi întins o pisică. Un leu: avea nuanţa potrivită. 

- Conversaţia asta se va desfășura mai bine dacă vei fi cinstită. 
Ea făcu o grimasă. 

- Crede-mă, nu este din dorinţa de a-l proteja pe el, ci doar 
pe mine. 

-Aşadar ai fost însărcinată să furi aceste documente de că- 
tre un domn. Făcu o pauză, iar ochii lui pătrunzători surprinseră 
ceva în expresia ei. Un bărbat, se corectă el. Nu un gentilom, în 
perspectiva ta. 

Ea își încrucișă brațele, apoi se gândi mai bine la postură. Trebuia 
să îl seducă. Sfidarea nu era atitudinea potrivită. 

Trăgând aer în piept cu iuţeală, se forță să se relaxeze și se îndrep- 
tă spre el. Unduirea șoldurilor o împrumutase de la Susie, ale cărei 
farmece erau evidente. Privirea pe care i-o aruncă printre gene era a 
lui Lavender. Vinnie era o maestră a subtilității. 

-Să trecem peste întrebările plicticoase, spuse ea. Poate că ar tre- 
bui să întrebi ce voi face pentru a le primi înapoi. 

O lăsă să se apropie, zâmbetul vag de pe buzele lui sugerând 
dorinţa de a se lăsa amuzat. Dar când se apropie de el, nu se repezi la 
ea. În schimb, foarte încet, întinse mâna și îi prinse o șuviță din păr, 
o buclă pe care i-o ridică de pe umăr. 

Îi atinse bucla și tensiunea aceea ușoară de pe creștet o făcu să 
simtă că o traversează un fior. 

- Reușești să fii mai încântătoare decât arăţi, murmură el. Efec- 
tul în ansamblu depășește suma părţilor tale. Este un truc pe care îl 
învăţaţi la Everleigh sau ai învăţat singură asta? 

-Nu a fost tocmai un compliment. 

O altă surpriză: apropierea de căldura trupului lui o făcu să 
rămână fără suflare. Ca și când ar fi atins-o în locuri care erau 
înveșmântate. 

-Nu cred că este nevoie de complimente în acest caz. Își așeză 
degetul mare pe clavicula ei, la fel cum făcuse în noaptea aceea pe 
hol. Nu îţi fac curte. Este... Înaintă cu degetul în scobitura gâtului, 
rostogolindu-l peste perlele reci de sticlă. Cum ai numi-o, domni- 
șoară Marshall? 

Ea își linse buzele. 

-O discuţie, spuse ea. Poate... un târg. 

O prinse de bărbie, ridicându-i chipul. Se priviră în ochi. 

-Este genul de târg pe care-l faci deseori? 

O doamnă cuviincioasă s-ar fi simţit jignită de întrebarea ace- 
ea. Dar având în vedere împrejurările, nu putea fi indignată. Ce știa 
despre ea, în afară de faptul că era o hoaţă care își oferea trupul în 
schimbul bunurilor furate? 

- Nu, spuse ea. Păcat! Dacă aș fi avut o oarecare experienţă, pro- 
babil că aș fi reușit să te seduc deja. 

Mâna lui se îndepărtă, lăsând-o să simtă un frig nefiresc. 

-Să îţi dau un sfat? Nimic nu este mai ucigător pentru seducţie 
decât sinceritatea. 

Ea lăsă să-i scape aerul din piept, neplăcându-i fluturii pe care 
îi simţea în stomac. Lipsa de experienţă în aceste chestiuni nu mai 
păruse niciodată până atunci a fi un inconvenient. Dar dacă ar fi ac- 
ceptat propunerea unui alt bărbat, poate că perspectiva intimității 
fizice nu ar fi făcut-o să fie atât de agitată acum. 

-Nu sunt inocentă când vine vorba de minte. Dar sunt astfel 
la trup. Privilegiul de a fi nepoata lui Nick O'Shea: nici un bărbat 
din Whitechapel nu era îndeajuns de prost să o atingă. Este o do- 
vadă de sinceritate pe care înţeleg că un gentilom ar putea-o apre- 
cia. Tu ai fi primul. Merită cele trei documente, care altfel nu ţi-ar 
folosi la nimic? 

-Să mă gândesc. Se rezemă din nou de birou. Întinde braţele și 
întoarce-te. 

Îi dispăru tulburarea. Cu un ticălos se putea descurca. Avusese 
de-a face cu o mulțime. 

- Desigur, spuse ea cu răceală. Ridică brațele, învârtindu-se încet. 
Când se-ntoarce din nou cu faţa spre el, el îi zâmbi vag. 

-Foarte drăguţ, spuse el. Ai o siluetă foarte frumoasă. Dar sunt 
frumuseți mai mari în Londra. 

I se strânse stomacul. Era foarte limpede că nu era interesat de 
ea, la urma urmelor. 

- Ei bine. 

Trase aer în piept, sperând că el nu îi vedea deloc - deloc - 
disperarea. 

Întotdeauna mai exista o cale. Se afla în casa lui! Dacă ar fi... lip- 
sit de putere temporar... ar putea găsi documentele acelea. Cu colțul 
ochiului văzu câteva arme potenţiale. Un bust de bronz. Vătraie. 

Dar niciodată nu fusese stilul ei să rănească pe cineva. Și, dacă ar 
face-o, ar atrage atenţia poliţiei oricum - în cazul în care veteranii de 
afară nu ar prinde-o înainte. 

Avea să-și croiască un plan nou după ce va rămâne singură. Cheia 
era acum să-și facă ieșirea cu graţie. 

- Mă vei ierta că am dat buzna, sper. Făcu o reverență și se întoar- 
se să plece. 

-Nu e nevoie să te lași cuprinsă de disperare. Cuvintele lui o opri- 
ră. Am un altfel de târg în minte, domnișoară Marshall. Mai puţin 
plăcut, recunosc. Dar care îţi va aduce mai multe beneficii. 

Se întoarse cu precauţie. Îi făcu semn să se așeze pe o canapea din 
apropiere. 

Ce Dumnezeu ar fi putut dori de la ea? Reuşind să zâmbească 
ţeapăn, se așeză. 

- Spune, te rog! 

- Deţin o moșie care necesită o licitaţie. 

Se îndreptă spre un bufet, umplând două pahare cu un lichid de 
culoarea chihlimbarului. Ea apucă paharul cu mâini sigure, dar nici- 
odată nu avusese nevoie mai mare de un whisky. 

El se așeză în fotoliul masiv din faţa ei, cu un zâmbet afabil. Se 
simţea ușor dezorientată. Cu două zile în urmă, când făcuse pe tică- 
losul, avusese niște ochi reci ca gloanţele. Acum, așezat în fotoliul 
care îi masca silueta musculoasă și puternică, putea trece drept mo- 
delul idealizat al gentilomului englez. Era ca și când nu ar fi sărutat-o 
niciodată. Ca și când nu i-ar fi atins niciodată sfârcul, făcând-o să 
scâncească. 

- Moșia i-a aparţinut unui văr, continuă el amabil. S-a stins de 
curând. 

- Îmi pare rău să aud asta. 


Meredith Duran 


Nu știa cum să se poarte. 

El ridică din umeri. 

-Îl cunoșteam prea puţin. A fost holtei toată viața, niţel cam 
zgârcit. Dar nutrea nişte sentimente puternice pentru armată. În 
schimbul nobilelor mele servicii, mi-a lăsat Buckley Hall. 

Sorbi din băutură. Ea își permise să guste din nou din pahar 
şi simţi o căldură arzătoare care începea să îi încălzească pieptul - un 
avertisment de a nu întrece măsura. 

- Presupun, spuse ea, așezând cu grijă paharul deoparte, că tre- 
buie să fie încântător să primești un asemenea dar. 

Nici măcar nu-și putea imagina. Oamenii moșteneau haine, cărți, 
paturi - nu case întregi. 

- Oh, este o dărăpănătură, te asigur, spuse el. Primul lucru de care 
trebuie să scap este gunoiul pe care l-a colecţionat. Casa este plină de 
antichități. Casa Everleigh se va ocupa de vânzare. 

Ea încuviință din cap. Animatoarele nu aveau nici un cuvânt 
de spus în asemenea chestiuni. Singurul lor scop era să fac re- 
clamă colecţiilor care fuseseră catalogate și evaluate, fiind gata 
pentru licitaţie. 

Catherine Everleigh intenţionează să conducă vânzarea. Vorbi 
mai rar acum, răsucind paharul în mână. Însă buna-cuviinţă îi inter- 
zice să umble prin casă de una singură - și, după cum știi, nu tolerea- 
ză amestecul însoţitoarelor. 

De fapt, Lilah știa foarte puţine despre domnișoara Everleigh. 
Le disprețuia pe animatoare. 

-Este foarte independentă, se spune. 

- Dar ajutorul tău i-ar fi de mare folos. 

Ea se încruntă. 

- Propui ca eu să... o însoțesc pe domnișoara Everleigh? Era 
nebun? 

-Eşti mult prea tânără pentru a fi o însoţitoare potrivită, spuse 
el. Dar asistentă — de ce nu? 

Își aminti deodată de conversaţia lui Palmer cu Peter Everleigh. Îi 
propusese exact această schemă lui Peter. 

-Ai pus la cale asta din capul locului? 

El o privi nedumerit. 

-Ce vrei să spui? 

Da, ce voia să spună? Nu avea de unde să știe că se afla sub birou 
când propusese soluţia asta. 

Cu toate acestea, ceva nu se potrivea. 

-Să o asist ar fi un pas înainte în lume. 

- Da. Mă bucur că înţelegi asta. 

- Domnișoara Everleigh nu ar oferi niciodată poziția asta unei 
animatoare. 

-0O va face. 

Părea foarte încrezător. Nedumerirea ei crescu. 

- Atunci... de ce Dumnezeu dorești ca eu să joc rolul acesta? 

-Vrei să spui, de ce aș dori să am o hoață pe proprietatea mea? 

- Da, spuse ea direct. 

Îi aruncă un zâmbet drăcesc. 

- Pentru că voi vrea ca asistenta ei să-mi dea socoteală mie. 

În sfârşit, lucrurile se lămureau. 

-În ce scop? 

-Ca să m-ajuţi să-i fac curte. Imaginează-ţi ce sugestii mi-ai pu- 
tea oferi, după ce vei ajunge să o cunoști mai bine. 

Ea cântări această propunere absurdă. 

- Și, în schimb, nu mă vei da pe mâna poliţiei? 

El se aplecă în faţă. 

-În schimb, îţi voi returna documentele furate. 

Inima îi sări în piept. Târgul părea foarte simplu. Și avantajos. 
Să o asiste pe domnișoara Everleigh ar fi fost o recomandare foarte 
bună pentru ea. 

Ei bine, ar fi putut însemna totul. Un adevărat pas înainte! Alte 
case de licitaţii aveau femei ca asociaţi - matroane din societate, 
în mare parte, dar exista un precedent. Cu această oportunitate 
de a învăţa şi de a se educa, Lilah ar putea avea o șansă reală în 
privinţa aceasta. 

Pentru moment, fericita fantezie se derula în mintea ei. Un pod 
aglomerat. Domnișoara Everleigh voia să scape de mizeria de acolo. 
O comoară trecută cu vederea, pe care Lilah o descoperea și i-o arăta, 
câștigând respectul și susținerea domnișoarei Everleigh. Și apoi... Ei 
bine, o poziţie de alt fel. O creștere salarială, ca să poată economisi 
mai mult. Un birou al ei, cu o carte de vizită pe care scria noul ei titlu: 
„Lilah Marshall, curator, Casa de licitaţii Everleigh“. 

Și totuși... Strânse din buze. Miracolele nu se întâmplă decât în 
povești. Domnișoara Everleigh nu ar preţui niciodată o animatoare 
într-o asemenea măsură. 

Iar în lumea reală, gentilomii precum Palmer nu aveau nevoie de 
hoți pentru a le facilita poveștile de amor. 

-Nu te cred, spuse ea încet. I se părea o cruzime din partea lui că 
o amăgea în felul acesta. Nu putea ghici cât de crud era zgândărin- 
du-i ambițiile, dar asta nu o împiedica să-l considere depravat din 
pricina aceasta. Nu ai nevoie de ajutor când vine vorba de femei. 

-Ce compliment frumos! Așezându-și paharul jos, veni să se așe- 
ze lângă ea pe canapea. Atunci îi voi da un alt nume, bine? 

Îi simți căldura, și odată cu pala de aer care ajunse la ea, simți 
mirosul de colonie. Jiletca lui îi atinse ușor brațul gol. Își dădu seama 
că își ținea respiraţia. 

- Continuă, șopti ea. 

Îi cuprinse obrazul încet. Degetele lui o atingeau ușor, ca o 
respirație. Vârfurile buricelor erau aspre când îi atinse buza de jos 
cu degetul mare. 

- Vei fi spioana mea. Privirea lui se adânci, urmând degetul mare 
cu care îi contura gura. Te vei împrieteni cu ea. Vei vedea cui îi scrie. 
Dacă se întâlnește cu cineva — dacă merge undeva, o vei urma. Când 
degetul lui îi atinse colțul gurii, se opri. Liniştea dintre ei vibra. Privi- 
rea lui se înălță și Lilah simţi că i se face pielea de găină. Ochi de uliu, 
de un auriu scânteietor. lar apoi îmi vei raporta totul, continuă el. 

Avea gura uscată. Parcă pulsa ceva înlăuntrul ei. 

-Şi ce legătură are faptul că mă atingi cu toată povestea asta? 

El se aplecă. Buzele li se atinseră. Ale lui, calde și netede. Nu avea 
să-și deschidă gura. De data asta nu își va pierde capul. 

Își trecu limba peste locul în care i se împreunau buzele. Le făcu 
să se desfacă. Părea că i se strânge stomacul. Nu putea să respire. 
Limba lui pătrunse înăuntru, gustând-o încet, fără grabă, înainte de 
a se lăsa pe spate. 

-Nu este o cerinţă, spuse el răgușit. Dar pare că îţi place. La fel 
și mie. 

Ea își strânse buzele, mușcându-le. Avea dreptate, desigur. Să 
nege evidența ar fi făcut-o să pară nesăbuită. Inspiră adânc pe nas. 

El își miji ochii. Îi văzu intenţia de a o săruta din nou. Cu inima 
bătându-i, se îndepărtă de el. 

-Dar nu este necesar. Vocea îi era nesigură. Ca să fim clari în 
această privinţă. 

— Nu este necesar, spuse el încet. Dar, cu toate astea, este o 
opțiune. 

Ea încuviință din cap. După încă o secundă încordată, el se întoar- 
se în fotoliul său. Abia atunci păru că aerul din jurul ei începe să se 
răcorească, astfel încât să poată respira cum trebuie din nou. 

-Te voi ajuta să o curtezi. Își drese glasul. Sau să o spionezi, de 
fapt. Și, în schimb, îmi vei da documentele. 

-În momentul în care acceptă propunerea, sunt ale tale. Făcu o 
pauză. Dar chiar nu prea ai de ales, nu-i așa? 

Aici era problema. 

- Am nevoie de documentele acelea până-n ultima săptămână din 
iunie. Nu mai târziu. 

El ridică din umeri. 

-Atunci va trebui să te împrietenești repede cu ea. 

Lilah nu-și putea imagina cum va fi să lucreze alături de ea, cu 
atât mai puţin să-i câștige încrederea. Dar avea dreptate. Ce altceva 
putea să facă? 

-Ce se-ntâmplă în ultima săptămână din iunie? întrebă el. 

Ea strânse din buze. 

- Nimic. Și apoi, ridicând din umeri: Diavolul va primi ce i se 
cuvine. 

- Dulce fată! Întinse mâna pentru a o ajuta să se ridice. Am veşti 
bune. De-acum înainte, singurul diavol de care trebuie să te temi 
sunt eu. 


Din ușa de la intrare a casei sale, Christian o privi pe noua sa 
complice înaintând pe trotuar spre strada principală. Refuzase să fie 
condusă acasă de vizitiul lui. „Animatoarele nu pot fi văzute stând 
de vorbă cu clienţii“, spusese ea cu răceală. „Este un omnibus care mă 
duce direct la pensiune. Nu cred că voi avea vreo problemă.“ 

Într-adevăr. Îi plângea de milă bărbatului care încerca să o tes- 
teze. Iute de minte, încrezătoare şi, în mod vădit, experimentată în 
activități condamnabile, Lilah Marshall provoca mai curând neca- 
zuri, putea să pună prinsoare, decât să sufere de pe urma lor. 

Ce atu mare dobândise! Și cât de uluită ar fi să afle că se simțea re- 
cunoscător față de ea. Dumnezeule, dar ar fi putut petrece o oră pri- 
vind-o. Talia subțire, șoldurile arcuite... Formele ei, glasul, intenţiile 
care-o aduseseră acolo erau acum întipărite în mintea lui. O sursă 
rară şi bine-venită de divertisment care-l distrăgea de la celelalte 


preocupări ale sale. 

Închise ușa. Auzi pe cineva dregându-și glasul. Howe, major- 
domul său, stătea la pândă lângă o plantă în ghiveci, studiind cu 
atenție podeaua. 

Christian îl găsise - ca pe majoritatea celorlalți servitori ai 
săi — la un eveniment caritabil pentru ajutorarea veteranilor. Pro- 
venind dintr-o lungă serie de majordomi și valeți, Howe dorise 
să urmeze tradiția familiei, dar faptul că șchiopăta îl împiedicase să 
profeseze până când Christian îi făcuse o ofertă. Era perfect calificat 
să conducă cartierul general al unei vânători de oameni. 

— Ai vreun semn de la el? întrebă Christian. Faptul că își ținea uși- 
le deschise de câteva seri era bine-cunoscut. Bolkhov trebuia să știe 
că, dacă își făcea apariția, va fi primit fără ezitare. 

- Nu, milord. Howe își atinse vesta, unde, ca toţi bărbaţii din ser- 
viciul neobișnuit al lui Christian, purta un mic pistol. Dar personalul 
este pregătit. lar Lord Ashmore a sosit. Vă așteaptă în birou. 

- Excelent! 

Christian urcă scările sărind câte două trepte până la ultimul 
palier. Unul din foştii săi soldați strigă un salut, și zgomotul se opri 
pentru scurt timp. El ridică mâna drept răspuns și continuă să urce. 

Aceste reuniuni începuseră la scurt timp după ce se întorsese în 
Anglia. Visase la întoarcerea acasă vreme îndelungată. Dar revenise 
într-o lume transformată — tatăl său era mort, iar familia era izolată. 
Ajunsese spre finalul doliului; Geoff se apucase deja de planurile sale 
de a aduce îmbunătăţiri la Susseby, urmându-și cu fervoare îndato- 
ririle pe care le avea față de moștenirea Stratton. Însă Christian nu 
trebuia să se ocupe de moștenirea asta. La Susseby era iubit, dar 
nu aveau nevoie de el. Între timp, mulțimile aruncau fiori și îl aplau- 
dau - în ce scop? După o vreme, se sătură chiar și de adulație. 

Oamenii lui aveau nevoie de el. Pe câmpul deluptă, îi încredințaseră 
vieţile lor. Acum, derutaţi într-o ţară care își neglija veteranii, ve- 
neau la masa lui pe jumătate morți de foame, zguduiți și nesiguri. Îi 
hrănea. Se folosea de celebritatea sa pentru a le găsi adăpost și locuri 
de muncă. Făcea împrumuturi pe care nu se aștepta să le primească 
niciodată înapoi. Era util. 

La etajul doi, într-o cămăruţă care dădea spre stradă, îl găsi pe 
contele de Ashmore uitându-se la rafturile cu cărți. 

-Unde sunt blestemaţii tăi de oameni? întrebă el închizând ușa. 
Sora mea mi-a făcut o vizită la miezul nopții. 

Cu o carte în mână, contele se întoarse. Era un bărbat înalt cu 
trăsături întunecate, de 30 și ceva de ani, cu o anumită gravitate în- 
născută, care îl făcea să fie un vorbitor puternic în parlament. Însă 
rareori Ashmore își manifesta interesele într-un mod atât de fățiș. 
Secretele se lipeau de el precum moliile de lumină. 

- Bună seara și ţie, spuse el calm. 

Putea fi luat prin surprindere acest om? Dacă da, Christian nu îl 
văzuse niciodată. Prima dată se întâlniseră în Afganistan, unde min- 
tea echilibrată a contelui îi fusese de folos nu o dată. Oricare ar fi fost 
implicarea sa în război — căci lucrase pentru guvern într-o funcţie 
secretă, apărând și dispărând după voie —, fusese în mod vădit nevoie 
de un bărbat cu o stăpânire de neclintit. 

Dar, cu toate acestea, Melanie se strecurase pe lângă el astăzi. 

- Dormeau prietenii tăi? întrebă Christian. 

Acei „prieteni“ erau un grup fatal. 

-Cu siguranţă, un cârd de foști spioni și asasini ar trebui să fie în 
stare să se ocupe de o fată de 20 de ani. 

- Verifică-ţi corespondența, spuse contele. Ți-am trimis vorbă 
când a plecat în după-amiaza asta de la Susseby. 

-Ar fi trebuit să o oprească înainte de a urca în tren. 

-Asta ar fi necesitat o discuţie foarte incomodă cu polițiștii de pe 
peron. Ashmore își puse cartea la subsuoară și oftă. Au subestimat- 
o. Trimite-o înapoi la moșie, și se vor asigura că nu va mai fugi altă 
dată. 

- Bine. Christian ar fi continuat să îl pistoneze, dar îl apăsau alte 
chestiuni. Vino cu mine, te rog! Se întoarse pe călcâie, conducându-l 
pe Ashmore pe hol și pe scara servitorilor, spre subsol. 

- Nu cred că îmi oferi un tur al cramei, spuse contele când ajunse- 
ră într-un hol cu tavanul jos. Părea amuzat. 

- Mai bine. 

Christian se opri în fața unei uși încuiate cu câteva lacăte. Lanţul 
cântărea cât un copilaș. 

-În temniță? 

- Exact. 

Contele ridică din sprâncenele negre. 

- Palmer... 

Christian deschise ultimul lacăt, apoi împinse ușa. O singură 
lampă de gaz lumina mica încăpere cu ziduri de piatră. Pe podeaua 
goală se vedea un scaun. Bărbatul legat de el scoase un mormăit — 

sau poate un cuvânt nedeslușit. Călușul își făcea treaba, înăbușin- 
du-i vocea. 

- Doamne! Ashmore lăsă cartea să cadă și își trecu o mână prin 
păr. Ce Dumnezeu, Kit! 

Deci putea fi uimit! Christian rânji. 

-Nu este un oaspete, cred că îţi dai seama. 

Grăsunul roșcat era îmbrăcat în negru din cap până în picioare. 
Christian se îndreptă spre el. 

-Să nu muști de data asta! 

Roșcovanul încuviinţă din cap. Christian îşi scoase pumnalul și 
tăie căluşul. 

-Nebun nenorocit! Maniac idiot... Vocalele rotunde ale unui 
locuitor din East End se izbiră de pereți. 

Christian ridică iar călușul. 

-Alegerea ta. 

Spărgătorul tăcu, iar nasul roșu trăda că era un consumator înve- 
derat de rachiu. 

Contele veni lângă el, mijindu-și ochii căprui. 

-Eşti omul lui Bolkhov? 

Roșcatul scutură din cap. 

- Nu, nu... 

- Pretinde că nu cunoaște nici un rus, spuse Christian. Și, ca să 
fie cinstit, nu s-a apropiat niciodată de casă. Prefera să se ascundă în 
parcul de peste drum. 

- Proastă alegere din partea lui, spuse contele. 

- Da. Am primit biletul tău, adăugă Christian. Desigur, am presu- 
pus în mod nesăbuit că oamenii tăi o vor ţine pe Melanie înăuntru. 
Bine că nu am contat asta. M-am gândit că e mai bine să curăţ parcul, 
în caz de ceva. 

- Te-a văzut cineva luându-l? 

- Dumnezeu să te ajute, izbucni roșcatul. Te rog, bunule domn, te 
implor, nebunul ăsta... 

- Destul! spuse Christian. Apoi, adresându-i-se contelui: Nu, nu 
cred! Avea un lucru interesant asupra lui. 

Băgă mâna în buzunar și scoase o tijă subţire de oțel. Vaietele 
bărbatului se întețiră. Îl atinse pe obraz cu vârful tijei, ceea ce îl făcu 
să tacă instantaneu. 

Contele își drese glasul: 

- Se poate? 

- Desigur. 

Christian îi înmână tija. Ashmore era un bărbat cu multiple talen- 
te. Foarte bun la păstrarea secretelor. Și mai bun când venea vorba 
să ucidă. Nu exista armă pe care să nu o recunoască. 

-O unealtă de hoţ, spuse el, dându-i-o înapoi. Se lăsă pe vine pen- 
tru a-l privi în ochi pe hoţ. Un spărgător obișnuit? Asta ești? 

Omul ezită. 

- Haide, spuse contele cu blândeţe. Dacă nu răspunzi cinstit, te 
las aici cu el. 

- Da! Da! Tâlhăream casele din piaţă... 

- Așa, spuse Ashmore ridicându-se. Vrei să-l dau pe mâna 
poliţiei? 

- Bine, dar mai întâi... Christian făcu din cap înspre ușă. Vino o 
clipă cu mine! 

- Desigur. Contele se aplecă să își ia cartea. 

-Nu pleca! strigă bărbatul. Domnule, te rog, nu mă lăsa cu... 

Christian închise ușa, retezându-i strigătele. 

-Ce Dumnezeu ai făcut? întrebă contele. 

Nimic care să-i tulbure somnul la noapte. Ceea ce-l făcu să se 
oprească pentru un moment. Devenea oarecum... străin. Dar regre- 
tul și îndoiala erau un lux pe care nu și-l putea permite. 

- Nu contează, spuse el sec. Domnișoara Everleigh va fi la Buckley 
Hall până la finalul săptămânii. Intenţionez să mă întâlnesc cu 
ea acolo. 

-Atât de curând? Contele se sprijini de perete, părând impresio- 
nat. Mi-am imaginat că fratele ei va încerca să protesteze. 

- Da, ei bine, a observat cât de des am dansat cu o seară înainte. 

Contele ridică din sprâncene. 

- Un atu neașteptat, să fii holtei. 

-Nu că ea ar observa asta. Presupun că aş putea-o curta cu mult 
mai mare ușurință dacă aș avea 3 000 de ani și aș fi o vază. 

Ashmore schiță un zâmbet distras. 

- Dacă Bolkhov păstrează tiparul acesta, aștepți degeaba. Va dis- 
părea pentru cel puţin încă un an. 

- Nu, nu de data asta. A scos sfeșnicul acela la vânzare cu un mo- 
tiv. Era un mesaj pentru mine. 

-Menit să te terorizeze. Contele îl studie. Cum te descurci? 

Nu avea nici un interes să zăbovească asupra întunecimii din 
interiorul său. Vinovăţie, furie, frică — formau un amestec toxic, care 
l-ar fi doborât dacă le permitea. 

-Sunt destul de bine. Băieţii de sus mă ţin ocupat. 

- Într-adevăr? Nu te-am văzut în mulțime mai devreme. 

Deschise gura, apoi se gândi mai bine. De fapt, camaraderia din 
jurul focului de tabără nu supraviețuia în salon. Oamenii lui îl pri- 
meau cu braţele deschise, dar râsetele lor păleau și conversațiile 
încetau când apărea printre ei. Erau atenţi la felul în care vorbeau în 
preajma lui acum. 

-Sunt destul de bine, spuse el. Voi fi mult mai bine după ce Bolk- 
hov va fi terminat. 

Contele se întoarse cu cartea în mâini, atingând cotorul cu dege- 
tul mare. 

- Poate fi dificil, spuse el încet. Să te adaptezi în perioada de pace. 
Chiar și fără astfel de probleme precum acestea. Eu însumi mi-am 
făcut obiceiul o vreme de a îneca ceea ce ar fi murit mai repede dacă 
l-aș fi scos la lumină. Sper că nu vei urma acest exemplu. 

Christian ezită înainte să răspundă, lovit de o amintire — o noapte 
cu multă vreme în urmă, în afara Kabulului, când îl găsise pe Ash- 
more într-o stare stranie. Cu pupilele contractate și învăluit într-un 
miros straniu. Un drog oriental. 

Era greu să coreleze amintirea aceea cu bărbatul aflat în faţa lui 
acum, sobru și mulțumit, fericit în căsnicie și o persoană de mare 
încredere. Contele intenţionase să facă o faptă bună, fără îndoială, 
propunându-i tacit un schimb de intimităţi. Privirea lui directă pro- 
mitea că nu îl va judeca în privința a ceea ce i-ar fi putut spune. 

Dar nu avea păcate pe care Ashmore să nu le cunoască deja. 
Propria lui neglijenţă îi determinase pe ucigași să ţintească asu- 
pra familiei sale. Ce putea fi mai rău de atât? Cât despre celelalte 
chestiuni mai puţin presante... contele nu putea face nimic în 
această privinţă. 

Christian era capul familiei acum. Însă la Susseby nu se simțea 
acasă. Când se plimba pe holurile conacului, simțea umbra fratelui 
său în spate. Între timp, printre trupele sale, îl bântuia o altă fanto- 
mă - a lui însuși. Maiorul Stratton făcuse din armată casa lui, însă 
lordul Palmer nu putea face asta. 

-Am o problemă, spuse el mohorât. Un glonţ o va rezolva. 

După ce Bolkhov va fi mort, atunci va putea irosi oricât timp va 
dori gândindu-se la întrebări poetice despre locul lui în lume. 

Contele trase aer în piept, apoi păru să se răzgândească cu privire 
la ceea ce voise să spună. 

- Bine atunci. Colecţia rusească intră la licitaţie în iunie. Adică 
peste 10-12 săptămâni? 

-Timp în care voi pretinde că o curtez pe Catherine Everleigh. 
Dacă asta nu îl va ademeni pe Bolkhov, o va face licitația. 

-Şi dacă nu? 

Nu putea concepe acea posibilitate. Perspectiva ca acest coșmar 
să se prelungească pe termen nedefinit... 

Privi ţintă la ușa zăvorâtă. Lacătele medievale îl revoltau. El le 
pusese. Făcuse o închisoare în propria lui casă — și-ncă una pentru 
familia sa la Susseby. 

-Mica nesăbuită, mormăi el. A ieșit să se plimbe la miezul nopții. 
A acostat o persoană absolut străină. 

- Melanie? 

- Da. 

Slavă Cerului că aceea care dăduse peste ea fusese Lilah Mar- 
shall. Melanie ar fi abordat pe oricine, chiar și pe tâlharul din spa- 
tele ușii. Trăia într-o lume în care străinii erau blânzi; nu își putea 
imagina altceva. 

- În război, zise el, am ucis, desigur. Dar nu mi-a plăcut niciodată. 
Acum însă... Acum, visele lui erau pline de crime. În vise îi tăia gâtul 
lui Bolkhov și se bucura. 

-E diferit, spuse contele încet. Nu te gândi prea mult la asta. Îi 
întinse cartea. Poftim! Un cadou de la soția mea, să te ajute să dormi. 
Una din preferatele ei. Eu nu am înţeles nimic. 

Christian luă cartea. 

- Rămâi puțin! Tâlharul poate să aștepte. Îi vei recunoaște pe unii 
dintre bărbaţii de sus; vor fi bucuroși să te vadă. 

-Aş rămâne. Dar Mina are alte planuri pentru mine. 

Christian zâmbi. 

-Atunci trebuie negreşit să mergi. 

Nu aveai cum să îi reziști Minei Granville. Era americancă, mi- 
nionă și drăguță ca o păpușă și periculos de conștientă de propriile 
farmece. Pentru a o sfida era nevoie de mai mult curaj decât avea 
până și contele. 

-Îți urez noroc la Buckley Hall, spuse Ashmore. Încearcă să nu te 
lași cuprins de gânduri negre. 

-N-o voi face. 

Nu în seara asta. În schimb, va alege să se gândească la domni- 
şoara Marshall. Nici nu îşi putea închipui ce serviciu îi făcuse deja. În 
seara asta, în loc de crimă va visa la ea. 

După ce contele plecă, Christian se întoarse în birou. Abia după 
ce intră se uită la cartea pe care o avea în mâini. Apoi, râzând scurt, 
se așeză să citească. 

Sun Tzu. Arta războiului. 


Capitolul 5 
SEE 


-Tu n'es pas qualifié pour être mon assistante. 

Lilah privise țintă pe fereastră la câmpurile unduitoare. Surprin- 
să, ridică privirea. 

- Poftim? 

Domnișoara Everleigh stătea în fața ei, înveșmântată până la 
bărbie într-o haină brun-roșcată, teribil de neatrăgătoare, dar, fără 
îndoială, extrem de scumpă, din cașmir ţesut în diagonale fine. 

- Am spus: Tu n'es pas qualifié pour être mon assistante. 

Lilah își dădu seama că limba era franceza. Cunoștinţele ei se 
opreau aici. 

- Da, într-adevăr. 

Domnișoara Everleigh își miji ochii care - Lilah știa - că puteau 
avea reflexii de un violet izbitor, însă astăzi — din pricina hainei — 
semănau mai curând cu o băltoacă plină de noroi. Din punctul ei de 
vedere, tocmai acesta era motivul pentru care domnișoara Everleigh 
alesese o culoare ce o avantaja atât de puţin. Dacă ultimele două ore de 
liniște mormântală demonstraseră ceva, aceea era abilitatea doam- 
nei de a face ca totul — chiar și prima călătorie la țară a lui Lilah — să fie 
extrem de neplăcut. 

-Tocmai ai recunoscut că ești lipsită de absolut orice calificare 
pentru a fi asistenta mea, îi spuse domnișoara Everleigh. Fie nu 
înţelegi franceza, fie ești extrem de sinceră. 

Fermecător! Acum făceau glume, fiind la un pas de a deveni prie- 
tene nedespărțite. 

-Mi-ar plăcea să cred că sunt sinceră, spuse Lilah. Ar fi plăcut să 
fie cu adevărat Lilah Marshall, fiica unui funcționar, care se retrăsese 
acum în Surrey. Vai, franceza mea este foarte proastă! 

Catherine pufni. 

-De ce nu sunt surprinsă? 

- Pentru că sunteți o femeie cu un spirit pătrunzător, spuse Lilah 
cu blândeţe. 

După privirea acră a lui Catherine era clar că lingușelile nu aveau 
să ducă nicăieri. 

- Este un aranjament prostesc. Nu vei face decât să mă încurci. 
Își îndreptă manșonul - chiar îi era atât de frig încât să aibă nevoie 
de toate hainele acelea? —, apoi se întoarse spre fereastră din nou, 
privind ţintă. 

Cum putea o persoană atât de drăguță, atât de norocoasă prin 
situaţia ei și atât de admirată de tinerii gentilomi chipeși care duceau 
lipsă de avere, să fie atât de nesuferită? În locul ei, Lilah ar fi zâm- 
bit întruna. Toate ușile din lume îi erau deschise lui Catherine Ever- 
leigh. Nu trebuia decât să aleagă una pe care avea chef să o exploreze, 
după bunul ei plac. 

În schimb, se îngropa în afaceri. Nimic altceva nu părea a-i aduce 
bucurie. 

Firea ei mohorâtă era subiectul unor speculaţii printre fetele de 
la Everleigh. 

-Vezi dacă îi poţi smulge secretul, o sfătuise Vinnie pe Lilah, 
ca și când ar fi fost ecoul bizar al îndrumărilor lui Palmer. Se spune că 
a avut un iubit cândva, dar era prea mândru pentru a se căsători cu o 
femeie a cărei familie se ocupă de comerţ. Sunt sigură că asta a fă- 
cut-o să devină atât de acră. 

Vinnie, se temea Lilah, era o romantică în secret. Adevărul era 
probabil mult mai puţin interesant: domnișoara Everleigh fusese 
blestemată de o zână la naștere să aibă o dispoziţie pe atât de urâtă 
pe cât de frumoasă îi era înfățișarea. 

Dar toate acestea erau irelevante. Putea să fie chiar și un monstru, 
din punctul ei de vedere. Lilah avea să o cucerească oricum, făcând-o 
să se logodească cu vicontele până în ultima săptămână din iunie. 

— Învăţ foarte repede, spuse ea. Și sunt foarte motivată, dom- 
nișoară, să învăţ cât de mult pot din exemplul dumneavoastră 
admirabil. 

De exemplu, nu știuse că doamnele nu umblau niciodată cu bani. 
Pentru un scurt moment, își imaginase că punga cu monede pe care 
domnișoara Everleigh i-o aruncase pe peron la Paddington era pen- 
tru ea. 

Dar nu. Se pare că era treaba ei să dea bacșiș tuturor, scutind 
mâinile delicate ale domnișoarei Everleigh să atingă banii murdari. 

- Sunt sigură că ești foarte deşteaptă, spuse domnișoara Ever- 
leigh, pe un ton care sugera că deșteptăciunea aparţinea lepro- 
şilor. Dar sarcina mea la Buckley Hall nu este aceea de a-i învăţa 
pe ignoranți. 

- Firește, murmură Lilah. Pe sub fuste, strânse pumnul atât 
de tare încât îi zvâcniră încheieturile. Nu vă voi împiedica să vă 
îndepliniți îndatoririle, vă promit! 

- Bineînţeles că nu. Nu te voi lăsa. Și, cu această declaraţie, dom- 
nișoara Everleigh scoase o carte și începu să citească. 

Dorise Lilah mai devreme să converseze? Acum se cufundă cât 
se poate de recunoscătoare în tăcere. Priveliștea drumului de la 
țară oferea o mulțime de atracţii. Nu ieșise din Londra decât de trei 
sau de patru ori în viaţa ei, întotdeauna la Margate. Acolo mergeau 
oamenii de rând în vacanțe, ca să respire aer de mare și să își curețe 
plămânii de funingine. 

Dar coasta din Kent nu semăna deloc cu interiorul verde al regi- 
unii. Aici, solul trebuia să fie bogat și fertil, căci de-a lungul drumu- 
lui creșteau din abundență stejari, iar în luminișurile dintre copaci, 
Lilah zări nesfârșite câmpuri ondulate verzi și galbene, recolte înalte 
pe care nu le putea numi, care se unduiau în adierea brizei. 

Trăsura coti brusc, făcându-le pe amândouă să rămână fără sufla- 
re și să caute un punct de sprijin. 

- Birjarul acesta! izbucni domnișoara Everleigh bătând în tavan. 

Vehiculul încetini instantaneu, căci vizitiul fusese deja mustrat 
de trei ori pentru viteză. 

Lilah nu îl compătimea deloc. După ce ajungeau la destinaţie, 
el va putea pleca. 

Trăsura urcă o pantă blândă, iar apoi, deodată, în fața lor se des- 
chise perspectiva. În depărtare, la capătul unei coline verzi acoperite 
de iarbă, se vedea o casă de... proporţii teribile. 


76 


Cineva care să mă apere 


Lilah trebuie să fi scos un zgomot - un icnet de groază, fără în- 
doială. Domnișoara Everleigh lăsă cartea jos și se aplecă înainte să 
vadă mai bine. 

- Oh, spuse încet. Buckley Hall. 

Clădirea era lungă și turtită, neavând mai mult de două etaje 
și fiind construită din cărămidă roșie și dată cu var roz, cu ferestre 
lungi și înguste, care se întindeau de la pământ până la acoperiș. 
Deasupra acestor ferestre, niște turnulețe ciudate erau acoperite 
de cupole de cupru care se întindeau precum caramelele în niște 
unghiuri fantastice. 

Lilah nu mai văzuse așa ceva până atunci. Vor găsi schelete în 
pivniţă? Și mumii egiptene în pod! O traversă un fior delicios. 

-Ce îngrozitor, spuse ea încântată. 

- Îngrozitor! Domnișoara Everleigh îi aruncă o privire arzătoa- 
re, dezgustată. Buckley Hall este o minunăţie. Unul dintre primele 
exemple de stil Tudor gotic. Se încruntă. Modelată în decursul câ- 
torva generații, firește. Se lăsă pe spate, își deschise cartea din nou, 
spunând cu asprime înspre pagină: Este o comoară naţională. 

- Oh, chiar așa. Lilah se luptase cu ispita și pierduse. Trebuie să îi 
spuneţi acest lucru lui Lord Palmer. Va fi foarte încântat să o audă, 
cred. L-a numit „dărăpănătură“. 

- Da? Domnișoara Everleigh ridică privirea încruntându-se. Când 
ai vorbit cu el? 

Lui Lilah îi venea să-și tragă palme. 

-L-am auzit spunând asta, în seara balului. 

Domnișoara Everleigh rămase privind ţintă, vădit suspicioasă. 
Nu era o femeie proastă, din păcate. 

-Ai obiceiul să tragi cu urechea la ce vorbesc oaspeţii? 

O acuzaţie ridicolă! 

- Nu, domnişoară. Dar domnul Everleigh ne instruiește să fim 
atente la conversații, ca să cunoaștem mai bine gustul și preferinţele 
oaspeţilor. 

Domnișoara Everleigh strâmbă din nas. 

-Bineînțeles că așa face. Unele case de licitaţii au încredere în 
calitatea curatorilor lor pentru a atrage clientela. Dar fratele meu 
insistă să recurgem la lingușeli ieftine și proxenetism. 

Unele case de licitaţii, se abţinu Lilah să răspundă, se chinuiau 
să rămână pe linia de plutire, acum că preţurile pământurilor se 
prăbușiseră, și averea clienţilor lor aristocrați era în cădere liberă. 
Dar Peter Everleigh era un bun om de afaceri și ştia să îi atragă pe 


77 


Meredith Duran ———— 


americani și pe germani — oamenii dispuși și capabili să cumpere 
rămășițele moșiilor străvechi care intrau în faliment. 

Domnișoara Everleigh nu își întorsese încă privirea. Aștepta să 
vadă dacă Lilah va mușca momeala făcând greșeala de a-și insulta 
angajatorul. 

Lilah îi aruncă un zâmbet timid și ezitant. 

Pufnind, domnișoara Everleigh închise brusc cartea. 

Calitatea, spuse ea, și frumuseţea nu sunt singurele funcțiuni 
ale obiectului fizic în sine — fie că este o vază, un tablou sau o casă. 
Proveniența, domnişoară Marshall, este un constituent-cheie al valo- 
rii. Este prea franțuzesc acest cuvânt ca să-l pricepi? Atunci istoria, 
vreau să zic. Cu cât este mai bogată istoria unui obiect, cu atât mai 
multă valoare posedă. lar această casă - își înclină capul spre fereas- 
tră și perspectiva pe care o oferea spre monstruosul palat turtit care 
se apropia - are o istorie cu adevărat bogată. 

Părea că Lilah va avea parte de lecţii până la urmă. 

- Da, domnişoară. Sunt sigură că aveţi dreptate. 

-Nu trebuie să mă crezi pe cuvânt, spuse domnișoara Everleigh 
apăsat. Baronii Hughley descindeau direct dintr-un membru al 
curții Cuceritorului. Au supravieţuit Războiului Rozelor și predă- 
rii lor lui Henric Tudor. Au văzut-o pe regina Elisabeta încoronată. 
Această casă a fost construită de unul dintre curtenii ei preferați. 
Eustace Hughley era numele lui. 

Sprâncenele ei ridicate sugerau că numele acesta ar trebui să în- 
semne ceva. Lilah își stoarse creierul, dar oricât ar fi încercat nu își 
amintea să fi citit despre Eustace Hughley în timpul vizitelor făcute 
la biblioteca de la Everleigh. 

Catherine Everleigh oftă. 

- Astronomul. 

- Telescopul! 

Exclamaţia lui Lilah o făcu pe noua ei stăpână să tresară. 

- Multe telescoape, spuse domnișoara Everleigh cu răceală. 

-Dar cu siguranţă unul dintre cele mai alese exemple ale forţei 
lui ştiinţifice a fost telescopul licitat la Everleigh ca parte din averea 
Houston, continuă Lilah imediat. Ei bine, mulţi savanţi consideră că 
acest obiect i-a furnizat o inspiraţie crucială lui Galileo. 

Răsplata ei pentru această tiradă - pe care o repetase aproape 
vorbă cu vorbă din catalogul licitației Houston - fu o clipire lipsită de 
grabă din partea femeii care ședea în faţa ei. 

- Da, încuviinţă în cele din urmă domnișoara Everleigh. Înainte 
ca Lilah să se poată bucura de acest triumf, adăugă rapid: Desigur, 
cele mai importante sunt femeile din această familie. 

Pauza ei era o provocare. Lilah nu găsi nici o replică satisfăcătoa- 
re. Nu făcu decât să încuviinţeze. 

-Femeile Hughley erau vizionare, spuse domnișoara Everleigh. 
În toate generaţiile înregistrate, găsim dovezi cu privire la existența 
unor savante spirituale, nobile, liber-cugetătoare. Această casă și 
numeroasele modificări sunt aproape în întregime munca femeilor 
din familie. 

Așa se vedea domnișoara Everleigh pe ea însăși? Drept spirituală, 
nobilă și liber-cugetătoare? Eufemisme frumoase, se gândi Lilah mo- 
horâtă, pentru nepoliticoasă și nesimţitoare. 

Se trezi la realitate. Dacă voia să îi câştige încrederea acestei 
femei, nu-şi putea îngădui să gândească în felul acesta. Trebuia să 
cultive un aer înțelegător, interesat și vădit recunoscător. 

-Ce încântător, spuse ea. Rareori auzi de o familie nobilă care se 
distinge prin tagma femeiască. 

- Prin doamne, spuse domnișoara Everleigh printre dinți. 

Evident, „tagma femeiască“ era una dintre acele sintagme care tră- 
dau fără să vrea originile lui Lilah. Își notă să și-l șteargă din vocabular. 

-Aş fi foarte recunoscătoare să aflu mai multe despre aceste 
doamne admirabile. 

- Într-adevăr. Domnișoara Everleigh se aplecă înainte pentru a 
privi spre casă, care era foarte aproape acum. Ar fi o onoare să le căl- 
căm pe urme, spuse ea mai încet. Au reușit atât de bine să împletească 
preocupările savante cu îndatoririle familiale. 

Instinctele lui Lilah se ascuţiră. Tonul domnișoarei Everleigh 
ascundea cumva tristețe? Cu mare prudență, spuse: 

-Au fost niște mari doamne. 

-Şi au avut un rol matriarhal și mai mare. Toate femeile Hughley 
importante au avut familii mari. Familii fericite, după cele mai multe 
relatări. Domnișoara Everleigh părea acum să fi uitat cu cine vorbeş- 
te, căci nu mai părea câtuși de puţin ţeapănă, doar... 

Invidioasă. 

Domnișoara Everleigh voia să aibă familia ei. Voia să fie savantă 
şi... să se dedice matriarhatului! 

Nici dacă s-ar fi deschis cerurile, iar îngerii ar fi proclamat că erau 
de partea lui Lilah, nu s-ar fi simţit mai ușurată. Căci, dacă domni- 
șoara Everleigh dorea ca nobila ei știință să își găsească sălașul într-o 

căsătorie fecundă, exista speranţă la urma urmelor. Lilah o va face să 
se mărite cu Palmer înainte de ultima săptămână din iunie! 

- Desigur, în cele din urmă totul a fost în van. Revenindu-și, dom- 
nișoara Everleigh se lăsă pe spate, reluându-și obișnuita atitudine 
posomorâtă. Neamul s-a stins. Titlul lor de baroni a dispărut. 

-Însă nu și casa, spuse Lilah, încercând din greu să își ascundă 
fericirea. Nu moștenirea lor, domnișoară Everleigh. Vă veţi asigura 
de asta. 

Minunea minunilor, privirea pe care i-o aruncă domnișoara Ever- 
leigh nu era decât pe jumătate suspicioasă. Cealaltă jumătate, Lilah 
era sigură, era plină de speranță. 


Rupert Hughley fusese bogat în pământuri și suvenire prăfuite, 
dar, din păcate, nu prea avea bani peșin. 

Puţinii servitori pe care îi avea fuseseră păstraţi de Christian. 
Poate că fusese o greșeală. Casa arăta foarte prost întreţinută, căci 
toate suprafeţele vizibile erau acoperite de un strat gros de praf. Mai 
mult, menajera - deja o figură suspectă, din motive evidente - nu 
părea să se descurce prea bine prin conac. 

-Aripa asta nu a fost folosită niciodată, mormăi ea conducându-l 
pe hol. 

- Mobilierul sugerează altceva, spuse Christian politicos. 

Prin ușile deschise în stânga și-n dreapta, văzu diverse obiecte 
acoperite cu pânză albă. 

Doamna Barnes ridică din umeri. Pentru o femeie vârstnică, avea 
o mulțime de bucle grizonante care formau cel mai amplu punct al 
corpului ei, căci, dedesubtul lor, era slabă și dreaptă ca un arac. 

- Baronului Hughley - Dumnezeu să-l odihnească - nu-i plăcea 
această aripă. Acum două generaţii, poate, avea căutare. 

-Stratul de praf ar sugera şi mai mult. 

Își frecă nasul cu degetul ca să împiedice un strănut. 

Doamna Barnes pufni. 

-Ei bine, nu din cauză că nu am încercat să menţin curăţenia. Dar 
gâsculițele prostuţe pe care Lord Hughley - Dumnezeu să-l odih- 
nească, mormăi ea iute închinându-se —, fetele pe care insista să le 
angajeze, refuzau să pună piciorul în aripa asta de frică. 

- Frică de astm? 

Doamna Barnes îl impresiona răspunzând cu un râset ruginit. 


80 


Sad 


Cineva care să mă apere 


-Şi asta, spuse ea. Și să nu credeţi că nu i-am sugerat să le conce- 
diem și să o luăm de la capăt. Dar nu, lordul Hughley... 

Se închină și Christian, prinzând ideea, și rosti deodată cu ea: 

- Dumnezeu să-l odihnească! 

- Într-adevăr. Îi aruncă o privire aprobatoare. Sunteţi un om cu 
frica lui Dumnezeu, nu-i așa? Și un erou adevărat! Fericită zi pentru 
noi, Lord Palmer. Dar nu trebuie să vă spun asta. Presupun că între- 
gul sat a apărut să vă salute. 

- Da, au fost foarte amabili. 

O întreagă trupă de școlari fusese scoasă în stradă și pusă să îi po- 
topească trăsura cu flori. Cailor nu le plăcuse. Dar școlarii păruseră a 
se distra auzind neașteptata lecţie de înjurături a vizitiului. Părinţii 
lor și primarul păruseră... mai puţin încântați. 

- În orice caz... clămpăni doamna Barnes. Lordul Hughley era 
prea înțelegător cu servitoarele, cred. Poate că fantoma îl speria 
și pe el. 

- Fantoma! Habar n-avea că moștenise un spirit. Foarte înfricoșă- 
toare, nu-i așa? Își zdrăngăne lanțurile din când în când? 

-Şi ocazional doboară lucrurile de pe rafturi, spuse ea. Păcat, 
m-am gândit deseori că fantomele își fac simțită prezența mult prea 
rar făcând ordine într-un loc. Cât despre asta, eu, una, nu am văzut- 
o. Îi place să stea în locurile unde se curăță mai rar. 

El zâmbi larg. Lăsând la o parte toaleta îndoielnică, îi plăcea 
destul de mult de noua menajeră. 

- Ei bine, doamnă Barnes, nu pot pretinde că mă pricep la vânătoa- 
rea de fantome, dar voi profita de dreptul de a angaja și de a conce- 
dia servitori. Dacă vrei să te ocupi de treaba asta, îți dau mână liberă. 

-Nu de mâini de lucru duc lipsă acum. Se opri în faţa unor 
uși duble arcuite, încastrate în fier; păreau mai adecvate pentru o 
fortăreață medievală decât pentru un conac de țară. Ci de monede, 
spuse ea. 

Nu pentru prima oară în ziua aceea, îi aruncă o privire lui Chris- 
tian, cântărindu-l. 

Abia acum înţelegea de ce. Încerca să aprecieze cam cât de pline 
îi erau buzunarele. Dificil, desigur, dat fiind că purta încă hainele de 
călătorie. 

- Preţul pieţei, doamnă Barnes, spuse el. Nici un bănuț mai mult. 

Zâmbetul ei larg îi făcu ochii să se afunde într-o sută de ri- 
duri fine. 

-Prea bine. milord. Prea bine, într-adevăr cred că... 

Voci ridicate din interiorul camerei o întrerupseră. 

- Pune-o jos! 

-Nu am vrut să... 

-Ajunge! Incompetenta ta e incredibilă! 

-Vă las, spuse doamna Barnes grăbită și dădu fuga pe hol. 

-Ce amabil din partea dumitale, spuse Christian sec. 

Deschise ușa. Scena dinăuntru ar fi fost remarcabilă chiar și fără 
protagoniste: cele două femei stăteau față-n față, lângă mormane 
de cărți aflate în devălmășie, într-o cameră imensă cu un tavan bol- 
tit, scos parcă dintr-o catedrală gotică. Lumina care pătrundea prin 
vitralii făcea ca expresiile lor încruntate să capete nuanţe stacojii 
şi verzui. 

- Doamnelor, spuse Christian. Bună ziua amândurora. 

Cu instinctul unei actrițe, Lilah Marshall își alungă imediat de pe 
chip căutătura cruntă înlocuind-o cu un zâmbet, oferindu-i totodată 
și o reverență corectă. 

Chiar trebuia să-i aducă aminte că nu pe el trebuia să îl farme- 
ce. Dar, Dumnezeu să-l ajute, căci chiar avea o slăbiciune pentru 
actori. Ar fi fost o eroină pe cinste și știa cum să devină radioasă 
la comandă. 

Catherine Everleigh îl salută înclinând princiar din cap. 

- Lord Palmer, spuse ea. Sper că ai avut o călătorie plăcută! 

- Trenul a venit la timp, așa că nu mă pot plânge. Înaintă prin 
labirintul de mormane de cărți, observând dalele medievale bizare și 
rafturile goale care acopereau pereții. 

Părea o strategie ciudată din partea lui Catherine, ca să nu mai 
spună că era epuizantă. 

-Văd că te-ai pus pe treabă, spuse el. Trebuie să fi durat toată 
dimineața să dai jos cărțile acelea de pe rafturi. 

Domnișoara Marshall scoase un zgomot. Suna a avertisment. 

Dar, vai, veni prea târziu. Catherine Everleigh pufni. 

Cu siguranţă nu aș fi visat să dau jos cărțile de pe rafturi pentru 
a le depozita pe o dușumea umedă de piatră. Dezordinea aceasta pe 
care o vezi este isprava unei servitoare nebune - deși, dacă a mai ră- 
mas vreuna, nu am văzut-o. Aseară a trebuit să o chem pe menajeră 
să-mi aducă aşternuturi noi pentru pat! 

-A fost cu adevărat îngrozitor, spuse domnișoara Marshall cu 
blândețe. Domnișoara Everleigh a dat peste o pată. 

El își miji ochii spre ea. 

-Cu toate acestea, ai rămas concentrată asupra sarcinii pe care o 
ai aici. De apreciat. 

Din felul în care își feri privirea, înţelesese reproșul. Dar faptul că 
ridică din umeri nu arăta că pricepuse mustrarea. 

Se întoarse spre Catherine. 

-Mii de scuze! Mă tulbură gândul că nu ai primit cea mai căldu- 
roasă și cea mai, ăă, igienică întâmpinare. Stai liniștită că am vorbit 
cu doamna Barnes. A primit mână liberă să angajeze noi ajutoare. 

După un moment, Catherine încuviință. Însă strânse din buze. El 
îi aruncă un zâmbet cât se poate de înțelegător. 

-Sper că nu regreți călătoria până aici. 

- O, nu. Clipi, părând uimită de această idee. Casa asta este o co- 
moară, desigur. Aceste cărți — unele dintre ele sunt extrem de rare. 
Arătă spre o masă șubredă, pe care stăteau așezate câteva volume. 
Ediţii princeps. Newton, Donne. Ca să nu mai spun de literatura 
franceză. Aici tonul ei deveni rece din nou, aruncându-i o privire te- 
ribil de aspră asistentei ei. Care nu trebuiau puse laolaltă... 

-Ați icnit speriată văzând coperta, spuse Lilah Marshall senină. 
Satirul care nu era înveșmântat în jumătatea inferioară a corpu- 
lui. Pentru sănătatea dumneavoastră, am crezut că e mai bine să o 
pun deoparte. 

Christian tuşi pentru a-și acoperi râsul. În mod evident, bătrânul 
Rupert avusese gusturi literare deocheate. 

- Să... 

-Nu ştie să citească în franceză. Catherine vorbi cu o voce stri- 
dentă și încordată: Ştiai asta, Lord Palmer? Asistenta mea. Nu 
vorbeşte. Franceza. 

-Credeam că suntem încă în Anglia, îi spuse Lilah lui Christian. 
Dar domnișoara Everleigh mă informează au contraire. 

-Nu așa se folosește expresia asta! 

-Să luăm prânzul, spuse el grăbit. Ce spuneți, îi este foame 
cuiva? 

- Sunt moartă de foame, spuse Lilah. 

- Epuizată, spuse Catherine. Mă voi retrage timp de o oră. Sper 
că servitorii vor fi reușit să găsească puţină apă curată ca să pot în- 
depărta mizeria asta. 

Adunându-și fustele, dădu fuga spre ușa. Dar în prag se opri des- 
tul de abrupt și se întoarse. 

- Lord Palmer, spuse ea. 

- Domnișoară Everleigh, răspunse el. 

-O zi bună. 

El se înclină. 

Trânti ușa în urma ei, lăsându-l să aștepte în tăcere lângă Lilah, 
în timp ce sunetul pașilor lui Catherine se îndepărta. Șapte, opt, 
nouă, zece... 

Amândoi vorbiră deodată. 

-Te-am sfătuit să te împrietenești cu ea... 

- Femeia aceea este o vrăjitoare, ăsta este motivul pentru care nu 
are prieteni! 

-Ei bine, spuse el, și există un motiv pentru care nu ai de ales în 
privinţa asta. Eşti hoaţă, și nu una deşteaptă. Ai fost prinsă. 

-Sunt foarte bună, spuse ea cu amărăciune. Doar că îmi pierdu- 
sem exercițiul. 

-Deci ești o hoaţă de carieră atunci! Ce fascinant! Spune-mi 
mai multe. 

Ea își încrucișă braţele. 

- De ce aș face-o? 

- Ei bine, ca să îţi sapi singură groapa în continuare, bineînţeles. 
Se aplecă să ridice un volum frumos. Ce potrivire! Râzând, i-l întin- 
se. Crimă și pedeapsă. Nu cred că l-ai citit pe Dostoievski? 

- Depinde. Scrie în franceză? 

Suspinând, lăsă cartea jos. Îl deranja vag faptul că observase că 
arăta atrăgător, acoperită de un strat de praf. Era îmbrăcată ca o gu- 
vernantă al cărei stăpân avea înclinații spre depravare, cu părul ei 
negru prins strâns într-un coc și fiind acoperită de la bărbie până 
la călcâie de o rochie neagră fără formă. Însă materialul de calitate 
proastă nu putea ascunde curba generoasă a șoldurilor ei când se 
mișca. Și nici părul nu putea fi îmblânzit de agrafe. O buclă brunetă 
scăpase din strânsoare, atârnându-i de-a lungul gâtului ca o sugestie: 
„atinge-mă aici“. Între timp, enervarea îi făcea ochii să strălucească 
precum safirele. 

Să o atingă, da. Avea o pată pe un obraz. Dorea foarte mult să o 
șteargă. Cu limba. 

Își întoarse privirea de la ea studiind încruntat vitraliul. Puţină 
depravare ar face ca această așteptare posomorâtă să fie mai ușor 
de îndurat, dar nu își putea permite să se lase distras într-atât încât 
să piardă controlul. Era o infractoare, obiectul șantajului lui. Nu își 

pierduse niciodată capul din pricina unei femei care nu îi era egală. 
Spiritul și inteligenţa erau lucrurile care îl fermecau. 

O femeie spirituală. 

Se potrivea mult prea bine acestei descrieri. 

Ei bine, pur și simplu nu îi va permite să devină prea fermecătoare. 

-Fii mai supusă, o instrui el întorcându-se. Și mai puţin îndrăzneață. 

-Nu e nevoie să fiu supusă, replică ea. Deja mă tratează de parcă 
aș fi o măturătoare de stradă — sau mai rău! 

- Ajunge! o repezi el. Nu ești aici ca să contrazici, ci doar să te su- 
pui. Înţelegi? Ai mult de pierdut — libertatea, mai presus de orice. Îţi 
imaginezi că nu te pot arunca în temniţă până la lăsarea nopţii? Dacă 
Peter Everleigh nu a observat absenţa documentelor, o telegramă va 
fi suficientă pentru a-l anunţa. Apoi, poate, îi vei invidia pe cei care 
mătură strada. 

Nici măcar nu tresări. Însă toată pasiunea, tot farmecul și însu- 
fleţirea dispărură de pe chipul ei. Zâmbetul pe care i-l aruncă era 
oarecum tulburător. Era mai gol decât vidul. 

- Desigur, ai dreptate, spuse ea. lartă-mă, Lord Palmer! Nu știu 
ce-a fost în capul meu. 

El scrâșni din dinţi la imboldul absurd de a-și tempera asprimea. 
Toţi comandanții cunoșteau valoarea disciplinei pentru subordonați. 

- Bine. Acum ia-o de la capăt cu ea. Du-te la apartamentul ei; vezi 
dacă a primit apă curată pentru baie. 

-0 voi face, dacă dorești. Dar mă va mustra cu siguranţă pen- 
tru că am confundat îndatoririle unei asistente cu acelea ale unei 
servitoare. Și, dacă aș putea face o sugestie, cred că e mai bine să o 
lăsăm să se odihnească o oră. Nu a dormit bine astă-noapte. Și știi ce 
influenţă are epuizarea asupra caracterului. 

Îi cumpăni vorbele. 

- Bine. După prânz atunci, îți vei cere scuze. După asta... 

-Lord Palmer. Zâmbetul ei părea acum mai sincer. lartă-mă dacă 
îndrăznesc să cred că o fată Everleigh știe cum să pareze și să intre în 
grații mai bine decât tine. 

Presupuse că era adevărat. Mormăind, privi din nou prin încă- 
pere. Ce minte ciudată a creat această himeră monstruoasă de casă! 
Aceeași minte fusese, fără îndoială, responsabilă pentru atârnarea 
stindardului zdrenţuit din colț. Leul prăpădit părea a fi jumătate cât 
unicornul pe care încerca să-l încolţească. 

- Asta este cea mai nouă parte a casei, spuse ea, dacă îţi vine 
să crezi. 

- Nu-mi vine, ca să fiu sincer. 

-Cea de-a opta baroneasă Hughley avea o mare admiraţie pen- 
tru gotic. Stilul, considera ea, era reprezentarea perfectă a năzuinţei 
omului spre ceruri și toate aspiraţiile înălțătoare pe care le presu- 
pune acest fapt. 

Pufni. Înflorituri neclare. 

-Ce aspirații sunt acestea, mi-ai putea spune, rogu-te? 

Ea întinse mâinile. 

- Nu întrebi femeia nepotrivită. Citez dintr-o carte de istorie a 
familiei. Nu am ţintit mai sus de a dobândi un salariu bun și propriul 
meu pat. 

El zâmbi fără să vrea. 

-Nu sunt sigur că cred asta. 

Ea își împreună mâinile în dreptul mijlocului. 

- Ah, ei bine. Ne cunoști pe noi, infractorii. 

Nu, se gândi el. Nu era sigur că această categorie surprindea mă- 
car o fărâmă din femeia pe care o avea dinainte. 

„Încetează!“ Se forţă să-și îndrepte atenţia spre cărți, reluând 
cercetarea teancurilor. Între timp, ea se lăsă în genunchi, răscolind 
printre volume. 

- Unul dintre acestea, începu ea, apoi se opri. Când vorbi din nou, 
părea frustrată. Sunt atâtea în franceză! 

- Este o bibliotecă veche, spuse el. Latina și franceza aveau întâ- 
ietate pe atunci. 

-Nu credeam că este atât de importantă. 

Ridică privirea și surprinse o expresie ciudată pe chipul ei, aproa- 
pe de disperare. 

- Importantă pentru ce? întrebă el. 

Ea oftă, apoi ridică o carte și o răsfoi. 

- Pentru a fi o... Se auzi ceva căzând pe podea. Doamnă adevărată, 
încheie ea absentă. Uită-te la asta! Ridică obiectul... dând la iveală un 
mic pumnal cu o lamă arcuită. 

El fluieră. 

- Dă-mi-l! 

Era un obiect foarte frumos, într-adevăr. Plăselele de cristal îl 
făceau surprinzător de elegant. Își trecu degetul pe deasupra lamei. 
Pe oțel fusese imprimat un model sofisticat şi abstract. 

-Unul dintre cei din neamul Hughley a fost nabab, își aminti el. 
A furat averi imense de la prinții indieni. 

- Cel de-al șaptelea baron Hughley, el a fost. 

El ridică privirea surprins. 

-E limpede că tu și Catherine nu v-aţi certat neîntrerupt. 

Ea se foi, părând stânjenită. 

-Mi-a spus câte ceva. Și, după cum menţionam, am găsit o carte 
aseară — Istoria Hughley. Destul de interesant ce poate realiza o fami- 
lie cu grămezi de bani. 

Când strâmba din nas în felul acela, părea foarte tânără. Fiica cui- 
va, se gândi el, ciudat de surprins. Sora cuiva? Aruncă pumnalul în 
sus, făcând-o să i se taie respiraţia. 

-Unde este familia ta? întreabă el, apoi aruncă pumnalul din 
nou, doar pentru a se bucura de reacţia ei. 

-O să îţi tai venele, spuse ea, și nu va mai avea loc nici o nuntă. 

Aruncă pumnalul deasupra capului, prinzându-l din nou de mâner. 

-Am fost soldat, domnişoară Marshall. Își amintea cu siguranță 
asta. Îi citase poemul acela blestemat, nu-i așa? 

-Soldații se joacă cu cuţitele? întrebă ea. Credeam că doar 
nesăbuiţii fac asta. Nesăbuiţii care nu s-au tăiat încă. 

El îi aruncă un zâmbet periculos. 

-Dar îmi vezi faţa. Am fost tăiat negreșit pe vremuri. Aruncă 
cuțitul de cealaltă parte a camerei. 

Buf! Înfiptă în ușă, lama vibra, scoțând sunete armonioase. 
Cu ochii mari, își întoarse privirea dinspre el spre lamă și din nou 
înapoi. 

-Sunt prieten cu obiectele ascuţite, spuse el. 

Ea ridică din sprâncene. 

-Foarte bine de știut. 

Tonul ei îl făcu să aibă un sentiment bizar. După o clipă își dădu 
seama că era stânjeneală. 

Doamne! Tocmai se dăduse mare în fața ei? Ce Dumnezeu era 
cu el? Dacă voia admiraţie, nu trebuia decât să facă o plimbare în 
public. Jumătate de ţară încă dorea să primească autograful lui. Un 
număr uluitor de femei pretindeau că îi poartă portretul în buzunar, 
o schiță blestemată pe care o decupaseră dintr-un ziar. 

Dar nu Lilah Marshall, bănui el. Nici Catherine Everleigh. Aici 
era ironia! Se trezise închis cu singurele femei din Anglia care nu se 
topeau după el. 

Catherine îl considera o pacoste — deținătorul unor extraordinare 
obiecte de colecţie. Lilah ce vedea? Un agresor, neîndoielnic. 

Orgoliul lui nu era încântat de asta. Se cam obișnuise să joace rolul 
de erou. Era convenabil și-l scutea de nevoia de a-și crea un nou rol. 
Dar avea senzația că orice ar fi văzut Lilah era mult mai adevărat... și 
nu era un motiv de mândrie. 

Îi făcu semn spre ușă. 

-Mergi atunci. Una era să o seducă. Faptul că îi păsa de opinia ei 
era mai puțin acceptabil. Dacă nu să o deranjezi pe Catherine, atunci 
să îţi pregătești apărarea. 

- Da, milord. Ridicându-și fustele, se îndreptă spre ieşire, oprin- 
du-se în dreptul ușii pentru a se uita din nou la cuţit. Este un pumnal 
foarte frumos, spuse ea. Poate că nu ar trebui să-l laşi înfipt aici. S-ar 
putea strica lama. 

-Lama este de oţel, spuse el scurt. Mai puternică decât îți poţi 
imagina. Nu permitea unei femei să îi ţină prelegeri despre arme. 

- Prea bine. Dar, în loc să plece, se întoarse din nou spre el. Am 
aflat un lucru care s-ar putea dovedi util. Domnișoara Everleigh se 
simte singură. 

Era clar că îl credea tare de cap. 

- Da. Mi-ai spus atâta lucru. Fără prieteni, spui tu. Altă observaţie? 
Dacă nu, asta e tot. 

Ea răspunse sarcasmului lui forțându-și gura frumoasă să 
zâmbească. 

- Ceea ce vreau să spun este că dorește un susținător. Fratele ei îi 
dezaprobă participarea în afaceri. A fost furios când tatăl lor i-a lăsat 
drepturi depline. Toată lumea a auzit obiecțiile lui. 

- Ai dreptate, spuse el. Toată lumea a auzit despre asta. 

- Ascultă, spuse ea scurt, pe un ton care sugera „imbecilule“. Este 
înamorată de femeile Hughley — știai asta? Au fost savante și artiste, 
și totodată soţii și mame. Dar ceea ce-i place este felul în care soții 
lor le-au susținut interesele. Tânjește după acest gen de susținere. 

Se opri așteptând. 

Într-adevăr, era o informaţie utilă. El încuviință scurt și iritat 
din cap. 

- Bine. 

Ea zâmbi, părând mult prea satisfăcută de ea însăși. Și avea în 
continuare pata aceea blestemată, ceea ce era o provocare în sine. 

Se auzi spunând: 

- Bineînţeles că dorește un soț care o admiră. Ce femeie nu doreș- 
te asta? Dar îţi mulțumesc pentru observaţiile evidente. 

Ea își miji ochii. 

- lartă-mă! Bineînţeles că ai dreptate. Noi, femeile, suntem foarte 
previzibile. 

Apoi, cu o forţă surprinzătoare, smulse pumnalul din ușă, îl ridi- 
că, îl înălță o dată în aer și-l aruncă. Lama trecu pe lângă el, atât de 
aproape, încât simţi aerul vibrând. 

Buf! 

Cu gura căscată, se întoarse. Cuţitul ţintuia acum tapiseria de pe 
perete. Se înfipsese în ochiul leului de pe zid. 

Era un accident fericit. Negreșit. 

- Oh, iată, spuse ea din ușă. Se pare că o femeie te poate totuși 
surprinde! 

Pentru a doua oară într-un sfert de oră, auzi ușa trântindu-se 
cu zgomot. 

În seara aceea, cina începu incredibil de devreme, la ora 19.30. 

-Ca la ţară, spusese menajera. 

Noroc că Lilah adusese cu ea Ghidul doamnelor pentru un compor- 
tament rafinat, care conținea un întreg pasaj despre bizarul program 
al moșiilor de la țară. Altfel, habar nu ar fi avut ce voia să spună 
doamna Barnes. 

Când ieşi din camera ei, o apucă în direcţia greșită. Casa era 
mai mare decât părea când îi vedeai fațada. Cele două etaje aveau 
o suprafaţă amplă, ca urmare a — Lilah aflase din cartea despre is- 
toria familiei — unei extensii aduse structurii în stil Tudor de către 
baroneasa Hughley a IV-a. Vai, baroneasa a IV-a crescuse în timpul 
Războiului Civil din Anglia, experiență care, își dăduse seama Lilah, 
o făcuse să devină o ferventă admiratoare a confuziei și ascunzători- 
lor. Anexa din spatele casei se distingea prin pasaje stranii și holuri 
bizare și întortocheate, și unul dintre ele o condusese pe Lilah nu 
spre sufragerie, ci spre un ciudat semietaj secret, mai curând un hol 
scurt, unde se trezi zăbovind încântată și surprinsă. 

Sus, apartamentele dădeau într-un coridor pe care se aflau obis- 
nuitele armuri și statui de marmură. Dar acest hol părea să fi împru- 
mutat înfățișarea palatului oriental al vreunui nabab. Lespezile de 
piatră erau acoperite de covoare turcești. Paravane frumos sculptate 
ascundeau zidurile de mortar. 

Casa de licitaţii avea pretenţii de grandoare. Dar dincolo de ca- 
merele publice îmbrăcate în marmură era, la urma urmelor, un loc al 
afacerilor, cu dușumele goale și mobilă funcţională. Lilah nu se mai 
aflase niciodată într-un loc care să vorbească atât de grăitor despre 
un patrimoniu al puterii și al averii ca acest loc - și avea libertate 
deplină să îl exploreze. Ce amuzant! 

Cineva ocupa zona, căci lămpile de pe perete erau aprinse. 
Uitându-se la ceasul de buzunar (nu tocmai potrivit pentru o toa- 
letă de seară, dar Lilah nu de dezbărase de toate vechile ei obice- 
iuri; toate rochiile pe care le avea conţineau un buzunar ascuns sau 
două), descoperi că mai avea suficient timp până la cină pentru a-și 
îngădui să dea o scurtă tură. Dacă va fi descoperită, va susține pur 
și simplu că era datoria ei, ca asistentă a domnișoarei Everleigh, să 
facă turul locului. Aceste paravane, de exemplu, ar putea aduce un 
preț bun la licitație. 

Pe micul hol se aflau patru uși. Le deschise cu ușurință cu agrafa. 
Prima era un mic salon frumos, cu tapet închis și tablouri mari și 
încântătoare în ulei, în care apăreau o serie de descendenţi Hughley 
și ogarii lor. 

În a doua încăpere dădu peste o masă de biliard, cu postavul 
verde vizibil ros de timp și de umezeală. Un iz de fum de pipă persis- 
ta în mobilă. 

A treia cameră era o baie frumoasă, acoperită cu faianță marocană. 

lar cea de-a patra încăpere... ah! În șemineu mocnea focul și pe o 
măsuţă ornamentată se afla un pahar de vin pe jumătate gol. 

Ezită, cu mâna pe clanţă, tulburată de curiozitatea irezistibilă 
care o cuprinsese. Era o femeie practică. Pragmatismul era cel mai 
mare avantaj al unei femei pe lume. Lord Palmer era dușmanul ei. 
Interesul ei față de el era doar... practic. Trebuia să afle cât mai mult 
posibil despre el, pentru a se proteja mai bine. 

Intră în cameră. Biroul era acoperit cu diverse scrisori, multe 
dintre ele purtând sigilii diplomatice. Un grup ciudat de cores- 
pondenţi — toţi ruși, dintre care pe unii îi cunoștea, căci erau 
clienţii casei de licitaţii. Obolensky era un emisar special al 

ţarului, căruia Susie îi arătase colecţia slavă în timpul petrecerii 
de săptămâna trecută. 

Dădu scrisorile deoparte. Sub ele se afia o hartă mare a Londrei, 
pe care cineva încercuise locul în care se găsea casa de licitaţii. Și alte 
zone fuseseră marcate — cartiere pe care un aristocrat le evita de obi- 
cei. Bethnal Green, St. George's-in-the-East - acestea făceau parte 
din teritoriul lui Nick, fiind zone sărace, ai căror potentati îi plăteau 
taxe lunare unchiului ei, 

Bethnal Green. Cine era ștabul din Bethnal Green? Un rus, 
nu-i așa? 

Se dădu înapoi, încruntându-se. De ce un englez care era erou de 
război avea aceste interese? Dacă acest loc ar fi fost o scenă, aseme- 
nea recuzită îl transforma în spion... și nu pentru Anglia. 


Cina fu în mod previzibil lipsită de veselie. Palmer încercă să o 
ademenească pe domnișoara Everleigh să vorbească mai mult despre 
ea însăși. Ea îi răspunse cu o curtoazie iritată, fără a-i respinge nea- 
părat farmecele, cât afișând o mască de perfectă indiferență. 

El îndreptă conversaţia spre Buckley Hall. Acum, domnișoara 
Everleigh deveni mai animată. În timp ce Lilah bău un singur pa- 
har de vin și se chinui să înghită bucățelele de vânat lăsat prea mult 
pe sobă, domnișoara Everleigh se lansă într-o nouă prelegere despre 
mobilierul Regelui Soare. 

Lilah nu era atrasă de fantezii paranoice. Viconţii englezi nu se 
deranjau cu spionajul, mai ales nu pentru ruși. Bineînţeles că nu. 

Palmer îi remarcă tăcerea. 

-Cum te simți, domnişoară Marshall? Pari obosită. Ţi-ai propus 
un țel epuizant? 

Înţelese că era o referință subtilă la pumnalul pe care îl 
aruncase. 

-Nu, spuse ea vioaie, nu mă resimt câtuși de puțin. Te doare 
brațul, domnule? 

Păreau că existau două subiecte, de fapt, care îi stârneau entuzias- 
mul domnișoarei Everleigh, cel de-al doilea fiind manierele lui Lilah. 

-Ai putea să te abţii să pomenești părţi ale corpului la masă, 
spuse ea glacial. Sunt surprinsă, domnişoară Marshall. Credeam că 
principalul talent pentru care te-a:angajat fratele meu este politețea 
în conversaţie. 

Lilah îşi amână replica, sorbind lung din vin. Într-o bună zi, în 
curând, s-ar putea ca domnișoara Catherine Everleigh să aibă un 
motiv pentru a fi recunoscătoare că această fată Everleigh avea alte 
talente — cum ar fi descifrarea misterelor masculine. 

— lertați-mă, spuse ea calm. Este adevărat, mă simt oarecum obo- 
sită. Nu sunt obișnuită cu programul de la ţară. 

Ceea ce făcu să se aștearnă liniștea din pricina uluirii. 

-Nu ai mai fost niciodată la ţară? întrebă domnișoatra Everleigh 
în cele din urmă, ca și când nu ar fi auzit bine. 

-Am fost pe litoral, domnişoară. Dar doar pentru o zi. 

-Atunci vei avea surprize plăcute, spuse Palmer. Liniştea, în pri- 
mul rând. 

- Da, am observat azi-noapte. 

Laolaltă cu bezna cumplită de afară, care o îngrozise şi o făcuse să 
stea trează până în zori, citind cartea aceea despre familia Hughley. 

Ca și când i-ar fi citit gândurile, Palmer spuse: 

- Domnișoara Marshall mi-a studiat strămoșii astă-noapte. A dat 
peste un volum străvechi despre istoria familiei în camera ei. Ai reu- 
şit să îl termini, domnişoară Marshall? 

Ea îi zâmbi. 

-Din scoarță-n scoarță. 

- Păcat, spuse domnișoara Everleigh. Poate că somnul te-ar fi aju- 
tat să fii mai utilă. Sper că nu vei pierde și noaptea asta. 

Lilah își mușcă limba. 

- Nu, domnişoară. Cred că voi dormi foarte bine. 

- Excelent. Deși sper că vei ieși din cameră mai devreme decât ai 
reușit azi-dimineaţă. 

Lilah nu îngădui ca zâmbetul ei să pălească vreo clipă. Însă își 
găsi alinarea jucându-se cu cuțitul de la cină. Era ascuţit, și faptul că 
ştia că dacă voia putea să o scape pe domnișoara Everleigh de șuvița 
aceea rebelă care îi ieșise din coafura blondă îi dădea satisfacție. Nici 
măcar nu avea nevoie de un moment de zăbavă pentru a ţinti. 

Simţi că Palmer o priveşte. Se uită spre el. El își lăsă grăitor ochii 
spre cuţit. 

Îşi puse mâna la loc în poală. 

În obrajii lui apăru gropița. Se lupta să nu râdă. Dregându-și gla- 
sul, se întoarse și îi adresă o întrebare neînsemnată domnișoarei 
Everleigh. Noi discuții despre Regele Soare. 


na 


Vaz: Sia 


tot poa 


Cineva care să mă apere ~ 


Lilah oftă. Lucrul cel mai deranjant pe care și-l putea închipui 
era că, în momente neașteptate, simțea că îl plăcea cu adevărat. Era 
agresiv și o șantaja, dar asta îl făcea să nu fie prea diferit de multe 
din cunoștințele tinereţii ei. După ce își dăduse seama că îi furase do- 
cumentele în alt scop decât acela de a o chinui, descoperise că furia 
i se evaporase. Era mersul lumii, la urma urmelor; făceai ce trebuia 
pentru a-ţi merge bine. lar ea fusese stângace — aproape că implorase 
să fie prinsă ascunzându-se sub biroul acela. 

Nu, indignarea morală nu ar fi ajutat-o să ajungă să nu-l placă. Nu 
când el, spre deosebire de majoritatea celor din tagma lui, îi vorbea 
ca unei persoane reale. Nu când îi înțelegea glumițele și râdea, chiar 
dacă rezervat. 

Nici el nu voia să o găsească fermecătoare. Era evident. Ce mai 
pereche erau, străduindu-se să nu se placă unul pe celălalt, în ciuda 
faptului că fiecare dintre ei avea motive temeinice pentru a o face. 

Dar, în cazul în care complota pe ascuns... ei bine, atunci îl putea 
uri cu adevărat. La urma urmelor, ipocrizia era însușirea pe care o 
agrea cel mai puţin. Un trădător care se deghiza în erou de război? 
Era o treabă mai murdară decât aceea la care se deda unchiul ei. 

ÎI studie în timp ce flirta cu domnișoara Everleigh. Nu își putea 
alunga suspiciunile pe care i le sugera instinctul. Ceva nu era în regu- 
lă, dar nu simţea că era periculos — nu într-un mod ascuns, cel puțin. 
Mai curând... într-un fel care avea de-a face cu sărutul. 

„Dumnezeu să mă ajute!“ Privi în jos spre farfurie pentru a-și as- 
cunde îmbujorarea. Dacă l-ar cunoaște mai bine, asta ar ajuta-o să 
se hotărască în privința lui. Însă timpul petrecut în prezenţa lui nu 
părea decât să-i submineze și mai mult rațiunea. 


Zilele căpătară un tipar previzibil. Lilah nu mai fu invitată din 
nou la cină, ceea ce îi convenea de minune. Lua masa în salonul ei, 
apoi citea până la epuizare, copleșită de întunericul care îi displăcea. 
În zori, se grăbea - fără să reușească - să ajungă înaintea domni- 
şoarei Everleigh la micul dejun. Apoi, în următoarele zece ore, călca 
pe urmele stăpânei sale ca un câine supus, făcând tot posibilul să afle 
mai mult despre aceasta fără a părea prea guralivă, prea directă sau 
neatentă la sarcinile pe care i le încredința. 

În unele zile, domnișoara Everleigh își pierdea răbdarea cu ea 
și o trimitea să caute prin încăperi de una singură, instruind-o să 
pună deoparte și să ia notițe cu privire la obiectele care promiteau 

a fi valoroase. Zilele acestea erau de-a dreptul magice. În copilărie, 
Lilah și sora ei se prefăcuseră deseori că erau exploratori, căutând 
comori îngropate în casa lor. Acum făcea același lucru, dar în loc să 
descopere bănuţii pe care îi ascundea tatăl ei, scotea la iveală obiecte 
care își aveau locul în muzee. Sub un morman de pânze îngălbenite 
găsi o pereche de sfeșnice de argint cu gravuri sofisticate în care 
apăreau diverse fiare exotice, elefanţi și tigri. Deschise cu forța un 
scrin stricat și din acesta începură să cadă piese de șah sculptate în 
fildeș şi incrustate cu pietre preţioase. În colțurile acoperite de pânze 
de păianjen se ascundeau figurine, farfurii de porțelan și faianță 
frumos pictată, abandonate și uitate de generaţii de mult stinse. 

Între timp, pe fereastră, vedea lucruri pe care viața de la oraş nu 
i le arătase niciodată. Un apus roșu ca sângele, pe un cer atât de am- 
plu încât era o minune că norii nu se pierdeau. Furtunile se arătau 
la orizont cu două ore înainte de a ajunge, așa că puteai vedea ploaia 
căzând în depărtare, în timp ce soarele strălucea încă pe deasupra 
gazonului. Într-o zi, apăru un grup de spoitori într-o caravană gal- 
benă, care își vindeau mărfurile. Domnișoara Everleigh nu o lăsă să 
meargă să îi întâlnească, dar privi de la fereastră în timp ce menajera 
cumpăra oale și tigăi de la ei. 

Fiona nutrise visul de a îmbătrâni la ţară. Proprietăţile în Lon- 
dra erau foarte scumpe, dar economisind cu grijă puteai cumpăra o 
căsuţă într-un sat departe de Londra, unde nimeni nu avea să desco- 
pere trecutul unei fete. Își făcuse obiceiul să memoreze poeme des- 
pre uliţe de ţară, pârâiașe care susurau și altele asemenea. 

„Dar nici măcar nu ştii dacă ne va plăcea la ţară“, îi spusese Lilah 
cândva. 

„Ei bine, într-o zi vom merge și vom afla, nu-i așa?“ 

Acum Lilah se trezi în mijlocul visului surorii ei. Dar programul 
istovitor al domnișoarei Everleigh nu-i lăsa nici o ocazie să exploreze 
împrejurimile... Până într-o după-amiază când o trimise în cel mai 
depărtat colț al casei și uită să o cheme apoi. Soarele era încă sus 
pe cerul senin când termină de lucru. În cele din urmă, văzu șansa de 
a explora farmecul pastoral. 

Însă, după ce făcu trei pași pe pajiște înspre pădure, descoperi 
ceea ce Fiona nu ar fi ghicit niciodată, iar poeţii nu se obosiseră nici- 
când se menționeze: aerul de țară era otrăvitor! Întâi începură să i se 
umezească ochii. Apoi începu să o mănânce nasul. După ce strănută 
a treia oară, se întoarse în casă extrem de alarmată. 


aa 

Cineva care să mă apere 


Avu norocul să dea peste Lord Palmer în holul de la intrare. 

Era îmbrăcat pentru călărie, cu cizme înalte şi o haină de vână- 
toare strâmtă. 

-Unde este domnișoara Everleigh? întrebă el sec. De ce nu eşti 
cu ea? 

Ea ridică un deget. Urmă încă un strănut. 

-Ai o singură sarcină aici. Își sublinie ideea lovindu-se cu cravașa 
peste coapse. Să asiști... 

Strănutul explodă, aruncând-o un pas înapoi. 

-E îngrozitor afară! spuse ea. Nu te duce! 

El clipi. Ea strănută din nou. Când accesul se încheie, ea văzu că 
pe buzele lui înflorea un zâmbet. 

-Te-a prins alergia la polen? 

-Asta este? Se poate vindeca? Eu... Strănută din nou. La naiba! 

El îi dădu o batistă, pe care și-o duse recunoscătoare la nasul care 
începuse să-i curgă. Mirosea a săpun, a piele și a bărbat curat, cu un 
vag iz de cal. 

- Evită spaţiile verzi, spuse el, și îţi vei reveni. 

-Par a fi o mulțime aici, spuse ea nefericită. Cu toate astea, el pă- 
rea cât se poate de sănătos, iar pielea lui bronzată era brusc suspectă. 
Stătuse în soare cu puțin timp în urmă. Cum de nu suferi? 

-Am crescut la ţară, spuse el. 

Suna ca un blestem. 

-Trebuie să merg să mă întind. 

Dar când se pregăti să plece trecând pe lângă el, o prinse de braț. 

-Trebuie să mergi să o ajuţi pe domnișoara Everleigh. Nu ești aici 
în vacanţă. 

-M-a pus să lucrez singură și... Se eliberă la timp pentru a-l scu- 
ti de următorul strănut. Probabil că nu mă va întâmpina cu braţele 
deschise în starea asta, nu-i așa? 

Se uită la ea și oftă. 

~ Bine. Vino cu mine! Răsucindu-se pe călcâie, porni de-a lungul 
holului. 

Ea se grăbi după el. Un traseu scurt, șerpuitor și derutant îi con- 
duse în faţa unei uși care dădea în holul pe care-l descoperise înainte. 
Încetini, un fior tulburător distrăgând-o de la starea ei de nefericire. 
O conducea în biroul lui! Ce va spune despre scrisori? Ar fi mai 
înțelept să se prefacă a nu le observa? 

Dar se dovedi că înlăturase documentele incriminatoare. Cu dra- 
periile trase și lumina răspândindu-se pe covorul turcesc strălucitor, 
încăperea arăta foarte diferită — un loc în care era mult mai puțin 
probabil să se comită acte de trădare. Se simţi deodată nesăbuită. 
Aerul de ţară îi distrugea mintea, ca și sănătatea. Nu era deloc trădă- 
tor. Trebuia să existe un motiv întemeiat pentru care strângea toate 
hârtiile acelea. 

Dar atunci de ce le ascunsese? Nu se ascund decât lucrurile care 
nu trebuiau văzute. 

El se îndreptă spre un dulăpior elegant, scoțând o carafă. 

-Oricât ar părea de ciudat, whisky-ul este cel mai rapid leac. 
Turnă un deget într-un pahar și i-l aduse. Voi lăsa o cantitate în bu- 
cătărie ca să o ai la îndemână. Sună să-ţi aducă un alt pahar diseară, 
cu o lingură de miere. Asta o ajuta întotdeauna pe mama mea. 

- Înseamnă că și ea fost crescută la oraș? 

Poate că mama lui era o rusoaică nobilă, ceea ce ar explica legătu- 
rile sale cu oamenii de vază de această naţionalitate. 

-În Sussex. 

El își miji ochii. Un jurnalist descrisese culoarea acestora drept 
„nuanţa scânteietoare a soarelui de vară“. Citind descrierea, Lilah 
pufnise. Dar acum recunoscu înciudată că era o descriere foarte reu- 
şită. Deși avea rezerve atunci când venea vorba despre părul lui auriu 
și dacă acesta semăna într-adevăr cu o coamă leonină de o splendoa- 
re magnifică. 

— Nu văd de ce te privește asta, spuse el. 

Își aminti de dispoziţia lui din seara în care își văzuse sora pe 
stradă. Familia lui, dintr-un motiv sau altul, îl tulbura. Îi aruncă un 
zâmbet în semn de scuză. 

-Nu vreau decât să alcătuiesc o hartă - o listă cu locuri care sunt 
sigure pentru a fi vizitate și nu mă vor ucide când ies în aer liber. 

Un zâmbet vag îi alungă asprimea. 

-Boala nu este atât de periculoasă. Neplăcută, recunosc, dar nu 
îți pune viaţa în pericol. 

- Spune cineva care nu suferă din pricina asta! Sorbi lung din 
whisky. Nu pot să cred că nu suntem avertizați înainte de a pleca 
din oraş. Crede-mă, nu a fost nevoie decât de o pală de aer și deodată 
mă sufocam. Se gândi cu invidie la toţi oamenii care respirau fără 
greutate în clipa aceea aerul îmbâcsit de funingine din Londra. 

-Nu vreau să par nepăsător, spuse el. Știu că mama suferă mult 
în această perioadă a anului. 

Privi pe fereastră, pe care se vedea o privelişte frumoasă, cu ste- 
jari și arbuști în floare. Flori otrăvitoare. 

-Dar whisky-ul ar trebui să ajute. Cum te simţi acum? 

Ea trase aer în piept de probă și nu-i veni să strănute. 

- Da, spuse ea, cred că funcţionează. Entuziasmată, termină 
restul paharului. Poţi să-mi mai torni puţin dacă vrei. 

El râse. 

-Cred că un deget îţi ajunge. 

-Pun pariu că mama ta ar fi de partea mea. Ezită. Provine din 
Sussex? 

-Familia ei vine din Irlanda. Se așeză vizavi de ea. Și, dacă-mi 
amintesc bine, nu s-a plâns niciodată de alergie când își vizita ve- 
rii. Așa că, iată domnişoară Marshall: Tipperary este cea mai sigură 
destinație pentru tine. 

- Tipperary! Dar propria... 

Se opri, îngrozită de ce era cât pe ce să spună. 

-Şi familia ta este din Tipperary? întrebă el afabil. 

- Nu. Bineînţeles că nu. De fapt, din Surrey. 

„Ce neghiobie!“ De trei ani era Lilah Marshall, fiica unui funcţio- 
nar care provenea din blândele și ireproșabilele ținuturi din jurul 
Londrei. lar acum, năucită de blestemata alergie, aproape că distru- 
sese întregul efort. 

Cu capul înclinat, el o studia. 

-Cu toate astea, ai un aer de irlandeză. 

Ea tresări. 

— Bineînţeles că nu. 

Fiona arătase a irlandeză - Fiona cu părul arămiu și ochii mari și 
verzi ca iarba. Semăna cu tatăl ei din punctul acesta de vedere. 

Pe de altă parte, Lilah semăna cu mama lor. Părul negru și ochii 
albaștri. „Păsăruica mea englezoaică“, îi spunea tatăl ei. „Nu ai atrage 
deloc atenţia într-un grup de anglicani.“ 

O spunea ca pe un compliment, desigur. Să fii în stare să te stre- 
cori neobservat era un mare avantaj pentru cei din breasla lui. 

-Nu, mă tem că am dreptate. Gropiţa apăruse în obrazul lui 
Palmer, așa că știa că trebuia să se pregătească să fie luată peste pi- 
cior. Văd limpede ceva din patria străveche la tine. 

- Nu prea cred, milord. Sunt o fată obișnuită din Anglia. 

El ridică din sprâncene. 

- Dar pare prea simplu. Pe când eu mă gândeam în schimb la... Se 
opri, părând uimit. Ei bine, faci în așa fel încât să pari deopotrivă de 
simplă ca numele tău. Marshall. La fel de englezesc, s-ar putea spu- 
ne, ca friptura de duminică. În ochii lui chihlimbarii apăru o scânteie 
diavolească. Perfectă, ștearsă și absolut deloc ieșită din comun. Foar- 
te convenabil pentru o hoaţă. 

Cu siguranță avea sânge irlandez. Nici o altă rasă nu poseda darul 
de a vedea cu ochii minții. 

-Sunt o fată Everleigh, spuse ea. Noaptea aceea în biroul domnu- 
lui Everleigh a fost un caz singular. 

-Dar ai recunoscut singură, spuse el, că „ţi-ai ieșit din mână“. 
Prin urmare, cândva te ocupai de hoţii mult mai des. 

-Marshall este un nume frumos, spuse ea pe un ton ridicat. Cu 
nimic mai prejos decât Stratton din punctul meu de vedere. 

- Într-adevăr. Nu te pot contrazice. Și care este numele mamei 
tale, pot să întreb? 

Se lăsă pe spate, întinzându-și picioarele lungi, fără să vrea - sau 
poate în mod deliberat - încordându-și musculatura pronunțată 
a coapselor. Pantalonii aceea îi veneau ca o mănușă. Efectul era... 
tulburător. 

-~ Numele mamei mele? repeta ea absentă. Nimeni nu o întrebase 
vreodată asta. Avea niște gambe foarte puternice, nu-i așa? Nu își 
dăduse seama că gambele puteau fi frumoase, însă pielea de căpri- 
oară în care erau învelite o dovedea. Pline de mușchi! Dacă ai scoate 
gambele acelea la licitaţie, toate doamnele ar participa. Smith, spuse 
ea, o chema Smith. 

- Bineînţeles! Scoase un râset profund și răsunător. Smith și 
Marshall. John Marshall, îndrăznesc să ghicesc, și Mary Smith. 

Ea îl privi sfidător la rândul ei. 

-Sarah Smith. Acum trebuia să țină mintea asta, în caz că o testa 
din nou mai târziu. Dar ce amabil din partea ta să te interesezi de 
genealogia mea, Lord Palmer. 

- Oh, te găsesc din ce în ce mai interesantă de la un minut la 
altul. 

Se opri, încruntându-se. 

Ea se luptă cu imboldul de a se simţi flatată. „Interesantă“ nu era 
un compliment. Cei bogaţi foloseau cuvântul acela pentru o serie 

de nimicuri amuzante. Pentru Dumnezeu, mult prea des îl foloseau 
pentru a descrie vremea. 

Mai exact, curiozitatea lui s-ar putea să-i vină de hac. 

-Aş vrea să merit interesul tău, spuse ea. Dar vai, nu este nimic 
remarcabil în povestea de dragoste dintre un funcționar și fiica cole- 
gului său. Tu, pe de altă parte - ce idilă grandioasă trebuie să fi fost 
ca un viconte englez să se îndrăgostească de o irlandeză. 

-Pe jumătate irlandeză, spuse el. Și nu atât de rar pe cât ai 
crede. Așadar, tatăl tău a fost funcţionar, nu-i așa? Unde lucra, 
domnișoară Marshall? 

-Cum s-au întâlnit părinţii tăi? Ador poveștile de dragoste 
reușite. 

- Da, îmi dau seama că îndrăgești o serie de povești. Mie, unul, 
îmi plac cu deosebire poveștile despre ghinioane. Se aplecă, lăsân- 
du-și greutatea pe coapse și sprijinindu-se într-un cot. Își suflecă 
mânecile; antebraţele bronzate păreau tari ca fierul, acoperite de un 
puf auriu. Venele ieșeau în evidenţă. Spune-mi cum a ajuns fiica unui 
funcţionar care respectă legea să dobândească iscusința unei spărgă- 
toare și a unei hoaţe? 

Cu inima bătându-i neregulat, Lilah se ridică. 

-Ei bine, mă simt într-adevăr mult mai bine acum. 

Cu un zâmbet viclean, se ridică și el în picioare. 

-Mă bucur să aud asta. Îmi vei spune cândva adevăratul tău 
nume, domnişoară Marshall? 

Ea reuși să râdă. Nu știa nimic altceva decât ceea ce îl făcuse ea să 
bănuiască. Cum se trădase, habar n-avea — ceea ce, în sine, o preocu- 
pa mai mult decât orice altceva. 

Mai întâi îl lăsase să o prindă furând. Acum îl lăsa să vadă 
prin ea. 

Sau chiar citea gândurile? Acum că știa că era parţial irlandez, 
vedea semne în sensul acesta peste tot — silueta lui musculoasă; ma- 
xilarul pătrat, înălțimea impresionantă și umerii lați. „Nu e flăcău ca 
flăcăii din Tipperary“, după cum obișnuia să cânte verișoara Sally. 

-Ce amuzant ești, Lord Palmer! Și ce imaginaţie ai! 

-Şi ce nedumerit sunt, spuse el afabil. Căci îmi dau seama că 
o gazdă înțeleaptă ar trebui să-și, cunoască oaspeţii mai bine de- 
cât mine. 

Ceea ce suna ca o ameninţare deghizată sub cuvinte plăcute. Ulti- 
mul lucru de care avea nevoie din partea lui era să trimită vreun 
detectiv să afle mai multe despre ea. Dacă cineva de la Everleigh 
prindea de veste despre interesul lui? 

- Dar nu sunt oaspetele tău, spuse ea. 

- Nu. Zâmbetul lui căpătă un aer ameninţător. Nu ești deloc un 
oaspete, nu-i așa? Dar, cu toate astea, ești încântătoare. 

Fusese pregătită pentru o nouă împunsătură — nu un compliment. 

- Mulţumesc. 

-Nu-mi mulțumi. Întinse mâna și îi atinse obrazul cu dege- 
tul. În ritmul acesta, spuse el încet, în scurt timp îţi vei dori să fii 
mai ștearsă. 

O atinse doar cu buricul degetului. Însă acel mic punct de contact 
o ţintui pe loc. 

- Ştii, spuse el, aveai o pată exact în locul ăsta în ziua în care ai 
sosit aici. 

Uluirea o făcu să răspundă cu întârziere. Ce ciudat că își amintea 
acest lucru! 

- Da, nu am... observat-o până când nu m-am îmbrăcat pentru 
cină. Fusese plină de praf și mizerie peste tot. 

-Mi-a părut rău că dispăruse când ai venit la masă. 

Ea clipi. 

- Dar... de ce? 

- Am vrut să o şterg cu limba. 

Gândul acesta îi făcu stomacul să se topească într-un mod 
straniu. 

-Ce ciudat, șopti ea. 

- Oh, pot deveni și mai ciudat. Se aplecă și îi atinse lobul urechii 
cu vârful limbii. Îi șopti în ureche: Îmi place gustul tău. 

Ea se înfioră. 

-Tu... Înghiţi în sec. Sună de parcă ai vrea să mă mănânci. 

-Cu înghiţituri mici. Întreabă-te dacă ţi-ar plăcea. Se dădu 
înapoi, cu o privire aprinsă și neclintită. Vrei să te duci să o cauţi pe 
domnișoara Everleigh? Sau stai aici cu mine? 

Își apucă fustele și dădu fuga afară. Abia la capătul holului înce- 
tini pasul. Ce tulburare bizară! O singură atingere cu buricul dege- 
tului, cu vârful limbii și câteva cuvinte șoptite nu ar fi trebuit să o 
răvășească în halul acesta. 

La jumătatea drumului spre pod înţelese. Născocise modul perfect 
de a o tortura. Fiecare atingere, fiecare degustare — mai rău, fiecare 
dovadă de înfrânare - îi ademenea trupul să intre în contact cu el. 
O făcea să tânjească să fie nesăbuită. 

Ei bine, era un depravat! Unul adevărat, nu mocofanii stângaci 
care umblau prin sala de bal de la Everleigh. Îi stârnea curiozitatea și 
dorinţa, subliniind mereu că alegerea îi aparţinea ei. 

Și trucul funcţiona! Vulnerabilitatea ei în fața acestei strategii o 
ului. Întotdeauna se considerase mai înțeleaptă decât fetele care dă- 
ruiau săruturi în schimbul parfumurilor și al bijuteriilor. Ce atracţie 
puteau exercita obiectele materiale când preţul lor te putea costa 
independența? 

Dar Palmer nu încerca să o mituiască. Nu o făcea decât să devină 
conștientă de propriile-i dorinţe — și de invitaţia de a le explora, dacă 
dorea. „Întreabă-te! Înghițituri mici.“ 

Făcea poezie erotică din dreptul ei de a alege. Periculos, într-adevăr! 

În pod o aștepta o altă surpriză. Domnișoara Everleigh stătea în 
genunchi pe dușumea, înconjurată de mormane de material, cu o 
faţă strălucitoare și plină de exaltare. Ridică privirea, iar bucuria 
ei vizibilă o făcea să fie răpitoare. 

- Brocart persan. Ridică o bucată de mătase strălucitoare și, mira- 
colul miracolelor, râse. Dinastia safevidă! Îţi vine să crezi? 

Lilah încearcă să zâmbească. Dacă Palmer dorea să se concentre- 
ze asupra sarcinii ei, ar face bine să nu o mai atingă. Erau anumite 
lucruri pe care nu trebuia să le cunoască despre ea însăși — slăbiciuni 
care mai bine rămâneau neexplorate. 

- E nepreţuită, continuă domnișoara Everleigh. Într-adevăr, ţi-ai 
imaginat vreodată că această casă va conţine ceva atât de uluitor? 

- Nu, spuse Lilah melancolică. Nu mi-am imaginat. 


Capitolul 7 
KOOND 


Aşteptarea nu se potrivea cu firea lui Christian. Şi nici Catherine 
Everleigh. Dovedea un devotament admirabil față de munca ei 
şi prea puțin interes față de orice altceva. Conversaţiile lor la cină 
curgeau doar când vorbeau despre descoperirile ei. El nu voia să o 

convingă să îl privească așa cum ai privi un prieten, cu atât mai puțin 
să divulge informații confidențiale despre clienții ei ruși. 

În schimb, își punea speranțele în hoața lui. Dimineața, patrula 
la granițele proprietății și asculta raportul oamenilor pe care îi an- 
gajase să stea de pază acolo. La mijlocul zilei, lua prânzul cu ochii 
pe rapoartele din parlament, punându-se la curent cu dezbaterile pe 
care va trebui să le cunoască când, în cele din urmă, avea să-și preia 
locul în Camera Lorzilor. lar după-amiaza... 

După-amiaza se întâlnea cu hoața sa. 

La îndrumarea lui, Lilah Marshall se furișa în apartamentele lui 
Catherine în timpul cinei pentru a face copii după corespondența 
doamnei. În fiecare după-amiază, la 16.30, când Catherine se retră- 
gea să tragă un pui de somn, Lilah îi aducea copiile în birou. 

Dar în cazul în care Catherine conspira cu Bolkhov, nu îi scria 
niciodată. Scrisorile ei erau în mare despre datoriile tot mai mari 
ale fratelui ei. Avocaţii, contabili, chiar și brokerii care se ocupau 
de acţiunile Everleigh - nici unul nu era scutit de acuzaţiile lui 
Catherine. Era o lectură jalnică. Și inutilă. Însă continua să îi ceară 
lui Lilah să copieze scrisorile, iar apoi, după ce le livra, să stea o vre- 
me cu el, ţinându-i companie. 

Nu era ceva lăudabil pentru el, fără îndoială, că acest tête-à-tête 
devenise punctul culminant al programului său. Ar fi fost mai bine 
să se concentreze asupra amplei sarcini de a se familiariza cu înda- 
toririle care îl așteptau — politica, conducerea unor mari moșii și alte 
diverse obligaţii pe care le avea deţinătorul titlului de Lord Palmer. 
Și se ocupa de asta... până la 16.30. 

La ora aceea apărea Lilah. Aștepta până citea el scrisorile. Apoi îi 
oferea ceai și o atrăgea în conversații frivole, îngăduindu-și să amin- 
tească la ce sperase cândva: căldura și confortul deplin ale unei vieți 
liniștite. Tovărășie. O blândă afecţiune. 

Faptul că găsea umbra acestor vechi năzuințe în compania unei 
hoaţe părea o glumă proastă. Dar oarecum adecvată. 

Christian nu-și făcea iluzii în privinţa lui. De la moartea fratelui 
său, se cufundase în visuri criminale. Râvnind după sânge la fel de 
aprig ca un îndrăgostit după iubita sa, visurile lui erau iremediabil 
contorsionate, nemaiputând îmbrăţișa vechile speranțe. Nu își mai 
putea imagina cu vreo fărâmă de optimism reîntoarcerea la genul 
de inocenţă care îți permitea să îţi limitezi visurile la o casă plină de 

milieuri lucrate de mână și râsete blânde. Și chiar dacă ar putea... nu 
asta era viața hărăzită unui pair al regatului. 

Și totuși... la 16.30, îl îndepărta pe Lord Palmer și își amintea de 
Kit Stratton. Un bărbat fără dușmani. Un flăcău care, la academia 
militară, fusese renumit pentru farsele sale, pentru chiuluri, pen- 
tru obrăznicia arătată profesorilor şi pentru tot felul de flirturi cu 
fetele localnice. 

Lilah îl plăcea pe acest bărbat. Nu vedea în el o fantomă, un im- 
postor în pielea lui Lord Palmer. În fiecare zi, intra în biroul lui Chris- 
tian cu un aer rigid studiat. Dar nu pleca niciodată înainte de a se 
îmbujora de atâta râs. 

- Întreab-o de British Museum, îi spuse ea într-o după-amiază, în 
timp ce stăteau la fereastră, bând un ceai tare. Vorbea despre colecția 
orientală azi-dimineaţă. Vorbește cu fervoare despre ce nu e în regu- 
lă cu ea. 

-Bineînțeles că da. Se abătuse de la obiceiul său, fiind prea agi- 
tat pentru a citi; fusese la o plimbare călare după prânz. Exerciţiul 
îl ostenise, îl relaxase și se lăfăia nonșalant în fotoliu, cu cizmele 
pe pervaz și picioarele încrucișate. Să găsească nod în papură este 
distracţia ei preferată. 

Ceea ce nu se putea spune, din fericire, despre hoaţa lui. 

Ea ridică din umeri. 

-Aşa trebuie, presupun. Ce fel de curator este acela care nu poate 
găsi defecte? 

Arăta foarte bine în ziua aceea, într-una dintre rochiile ei mai 
puţin serioase - din catifea albastră drăguță, cu un guler pătrat. 
Nuanţa îi întuneca ochii mari și rotunzi, împrumutându-le culoarea 
norilor ce anunţă furtuna. Cocul ei brunet nu ieșise din agrafe, dar 
nu-și pierduse speranța; era încă devreme. 

- Oh, să găsești defecte este o iscusinţă valoroasă, spuse el. Iar 
ea o aplică în numeroase domenii. Aseară la cină, a decis că princi- 
pala problemă a armatei britanice este tendinţa noastră de a înrola 
soldați din drojdia societăţii. 

- Dumnezeule! Uneori, cu ochii ei rotunzi și gura aceea mare și 
drăgălașă, îl făcea să se gândească la un omuleț creat doar pentru 
a transmite emoţii. În clipa aceea radia o consternare amuzată. 

- Şi ce ai răspuns? i 

El înălță ceașca, inspirând adânc aburul. 


103 


Meredith Duran 


- I-am spus că drojdia societăţii s-a dovedit surprinzător de vi- 
tează în faţa ghiulelelor, în vreme ce creme de la creme părea mai 
mulțumită să critice de la distanţă. 

- lar ea ce-a răspuns? 

El ridică din sprâncene. 

-A întrebat dacă mă refeream la mine. 

Râsul ei era răgușit, un sunet fantastic de cald și de bogat, o răs- 
plată mult prea generoasă în sine. Ar fi putut convinge un nătâng că 
era întruchiparea eleganţei, printr-un simplu chicotit. 

- Nu e ușor să dai o replică la asta, cred! 

El lăsă ceașca jos. 

- Da, un șah mat frumos. Fie menţionam că am fost pe front, 
plasându-mă astfel printre cei care alcătuiau drojdia societăţii, fie 
opusul, recunoscând lașitatea. 

Ea bătu cu linguriţa în farfurioară. 

- Ei bine, ce ai ales? 

-Am întrebat-o dacă vrea să-mi vadă medaliile, spuse el făcând 
cu ochiul. 

- Dă-mi voie să ghicesc: te-a sancţionat pentru vanitate. 

- Nu, a spus că a studiat Crucea Victoria și a regretat aflând că 
medalia era făcută din bronz simplu. Zâmbi. Cum ar spune irlande- 
zii, Catherine e fără pereche. Apoi a adăugat: „Ai crede că folosesc 
măcar argint“. 

Lilah icni. 

-Nici o ființă umană nu o va impresiona. Nimeni în viaţă, în 
orice caz. Păcat că nu te poţi da drept covor sau drept unul dintre 
regretaţii baroni Hughley. 

- Fantoma, poate? Să caut niște lanţuri pe care să le fac să zăngă- 
ne la ușa ei? 

Oftă și ridică din umeri, apoi se ridică în picioare pentru a se în- 
tinde. Privirea ei căzu pe gâtul lui, căci avea gulerul desfăcut, după 
care se îndreptă brusc spre fereastră. 

El își ascunse un zâmbet, reașezându-se. 

- Mărturisesc, spuse el ironic, îmi vine foarte greu să curtez o fe- 
meie ale cărei conversații constau doar în reproșuri. 


Lui Lilah i se uscase gura. Ce lucru ciudat o lăsase fără suflare: ve- 
derea unui trup tare, musculos, întinzându-se cu graţia languroasă 
a unui leu. 

El o știa, desigur. Când se așeză, gropiţa îi reapăru în obraz. 

Ea își drese vocea. 

-De ce vrei să o iei în căsătorie? 

-E frumoasă, răspunse el. O moștenitoare. De ce nu? 

Ea ezită. Conversaţiile lor după-amiaza ajungeau întotdeauna la 
discuţii frivole. Era periculos să vorbească cu el atât de liber; o știa. 
Își simţea pulsul încă neregulat, după o simplă privire spre columna 
gâtului lui, puternică în dreptul gulerului deschis. 

Dar niciodată nu reușise să asculte de glasul înțelepciunii și să 
plece după ce îi aducea scrisorile domnișoarei Everleigh. Femeia 
aceea nu conversa niciodată prietenos, iar restul servitorilor trăiau 
cu impresia că Lilah era prea cu nasul pe sus pentru a sta de vorbă. 
Se simţea singură, poate. În Londra era mereu înconjurată de oa- 
meni - fetele Everleigh, la muncă, și Susie Snow seara, căci împărțeau 
o cameră la o pensiune din Bloomsbury. 

În plus, atât timp cât Palmer nu o atingea, ce rău era în a ajunge să 
îl cunoască? „Să cunoască dușmanul.“ Nu era un sfat din Biblie? Sau 
din Shakespeare. În orice caz, era o strategie testată. 

-Mă pot gândi la multe alte moștenitoare bogate care ţi-ar pu- 
tea atrage atenţia, spuse ea. Doamne, aș putea adăuga, care sunt 
bine-cunoscute atât pentru blândeţea, cât și pentru frumuseţea lor. 
Domnișoara Maudley, de pildă. Se știe că este foarte plăcută. 

El ridică dintr-o sprânceană. 

-Tinerele drăgălașe ca domnişoara Maudley atrag bărbații pre- 
cum mierea muștele. Competiţia s-ar dovedi istovitoare. 

-Şi nu îţi închipui că i-ai putea învinge? 

El zâmbi. 

- Urmează să mă complimentezi, domnişoară Marshall? 

- Nu. Pufni, pentru a-l anunţa că era serioasă. Ştii foarte bine că 
reputaţia ta te face să fii o figură foarte romantică pentru mulțimea 
de debutante. Chiar dacă ai fi urât și lipsit de farmec, ar ofta 
după tine. 

- Ah! Mă complimentezi oricum. Poate că nu te poți abţine. 

Farmecul lui era ca o pânză de păianjen lipicioasă și invizibilă. 
Rezistă atracției. 

-Nici măcar nu-ţi place. 

-Pari atât de sigură. 2 

-Mă înșel? 

- Spune-mi cum ai ajuns la această concluzie. M-am comportat, 
în vreun fel, greșit cu ea? 

Ea ezită. 

-Nu ai cum să o placi. Are... 

-Limba ascuţită, spuse el. E nesuferită. Distantă. Dar pune-te 
în locul ei, domnișoară Marshall. O femeie intelectuală, într-o lume 
care preferă ca femeile să aibă minte de găină. O femeie ambițioasă, 
într-o lume care vede femeile doar în rolul de mamă și de soție. Toate 
acele calități care o fac să fie dificil de cunoscut - nu s-ar putea să 
fie niște măști pentru ceea ce o face să fie o alegere bună pentru un 
bărbat capabil să vadă dincolo de suprafață? 

O cuprinse un sentiment foarte ciudat. Spre groaza ei, își dădu 
seama că era gelozie. Înainte să se poată abţine, spuse: 

-O femeie nu trebuie să fie rece sau nepoliticoasă pentru a fi 
inteligentă. 

- Zău? Își aşeză mâna peste a ei, iar palma lui era grea și aspră, şo- 
cant de caldă. Presupun că ai dreptate. Dar este o cale mai înțeleaptă, 
cred că vei recunoaște. O femeie de o asemenea raritate, care nu reu- 
șește să o ascundă, atrage tot felul de atenţii nedorite. 

Zâmbetul lui vag o lăsă fără suflare. Părea că nu mai vorbește des- 
pre domnișoara Everleigh acum. 

Agățându-se de rațiune, își trase mâna. 

-Bietul Lord Palmer! În sfârșit, ţi-ai întâlnit Waterloo-ul, o feme- 
ie pe care nu o poți fermeca, 

- Vai, spuse el încet. Cred că sunt două în această casă. 

Ea își mușcă buza. Nu îi plăcuseră niciodată bărbaţii cu părul 
blond. Dar stătuse închisă prea mult, fusese lipsită de soare de 
prea multă vreme, pentru a rămâne imună la un bărbat care arăta 
ca o rază de soare, cu părul auriu, ochii de culoarea whisky-ului și 
zâmbetul acela relaxat, care nu o judeca deloc. Susţinea cu tărie 
cauza blonzilor. 

-Ei bine, e vina ta pentru asta, spuse ea. Dacă mi-ai da documen- 
tele, aș fi fermecată toată. 

El plescăi mustrător din limbă. 

-Biata domnişoară Marshall! Forţată să redobândești prin mun- 
că cinstită roadele furtului. 

- Este cinstită munca mea? Credeam că se numește spionaj. 

-Grija mea e dacă va fi de succes sau nu. O nouă propunere: te 
plătesc în rate. În momentul în care Catherine râde la una din glume- 
le mele, îți voi da un document. 

-Asta e tot ce vrei? Atunci fă o glumă despre șalurile Paisley. Tuna 
și fulgera împotriva lor ieri - sunt groaznice, falsuri ieftine care re- 
produc originalele indiene. 

El oftă și ridică din nou ceașca de ceai. 

-Voi ţine cont de sugestie. Dar s-ar putea să fie chiar și peste 
puterile mele, să extrag umor dintr-un șal. 

-Şi eu care credeam că poţi face orice. Vai, dacă e să credem zia- 
rele, ești cavalerul pe cal alb al reginei. Ucizi armate întregi de unul 
singur și storci poezii din piatră! 

-Drac neobrăzat! Privirea lui îi învălui trupul. Sunt lucruri mult 
mai plăcut de stors decât pietrele. 

-Nu mai flirta cu mine, spuse ea sever. E o strategie proastă din 
partea ta. Ai face mai bine să îţi conservi energia pentru domnișoara 
Everleigh. 

Și Lilah la fel. Simţea că roșește. 

-Dar cât de plictisitor ar fi. Puse ceașca jos și o prinse de mână. 
Degetul lui mijlociu îi mângâie încheieturile degetelor, făcând-o să și 
le strângă, oprind un fior. Cum te-ai mai distra fără mine? 

Strânse degetele în pumn. 

-Nu pentru distracţie am venit aici. 

-Cât se poate de adevărat. Îi întoarse mâna într-a lui, forțând-o 
să desfacă degetele, unul câte unul. 

Îi mângâie palma cu degetul mare, iar presiunea masajului era 
insuportabil de delicioasă. 

Își petrecuse dimineaţa desfăcând borcane străvechi pentru a goli 
mărgelele din ele - toate de sticlă, spre dezamăgirea ei. Nu prea pu- 
tea îndura să își retragă mâna încordată. Dar putea, cu siguranţă, 
îndrepta conversaţia spre un teritoriu mai sigur. 

- Ar trebui să o întrebi despre tapiserii în seara asta. Degetele lui 
erau iscusite. L-ar fi plătit să o atingă așa. Am găsit o hartă flamandă 
a lumii care a făcut-o să cadă în extaz. A trecut o oră până să mai 
găsească un motiv pentru a mă mustra. 

-O hartă a lumii? Îi dădu drumul, lăsându-se pe spate. Fratele 
meu colecţiona așa ceva. i 

Mâna ei se simţea abandonată. Ce stupid! 

-Vrei să o vezi? Lilah o descoperise zăcând mototolită în spatele 
unui bufet. Era foarte mândră de asta. Este încă în... 

- Nu, e în regulă. Avem o duzină și putrezesc la Susseby. 

Indiferenţa lui o uimea. 

-Nici măcar nu vrei să vezi lucrurile înainte de a le vinde? 

El ridică din umeri. 

-Sunt un păgân, domnişoară Marshall. Nu pun mare preţ pe 
colecționarea lucrurilor. Nu-i spune asta lui Catherine, adăugă el cu 
un zâmbet amar. 

- Oh, nu ar fi surprinsă. Jumătate din clienţii de la Everleigh par 
indiferenți faţă de ce cumpără. Trimit brokerii să liciteze în numele 
lor. Nu pentru obiecte specifice, ia aminte. Au liste — orice asirian. 
Toate covoarele turcești. Pun pariu că nu se deranjează să folosească 
nici jumătate din ele. 

El ridică din umeri. 

-Câte covoare poţi să expui? 

-Atunci de ce ai continua să le colecționezi? Ce lume caraghioasă! 
Oamenii cu cei mai mulți bani par a fi cel mai puţin interesaţi de ceea 
ce cumpără. 

- Natura umană. Sorbi din ceai. Tindem să dorim cel mai mult 
ceea ce nu putem avea. 

Ea oftă și își mai turnă ceai, apoi întinse mâna după zahăr. Era 
trează de la 4.30. Cu siguranţă merita încă un cub. 

-Poate că de-asta vreau așa de mult. 

-Cum ar fi? 

-Un milion de lucruri, spuse ea râzând. Nu aș ști de unde să 
încep. 

-Spune unul! 

Ea zâmbi. 

- Bani, ca să le pot cumpăra pe toate celelalte. 

Zâmbi și el. 

-Dacă aș fi un duh care îţi îndeplinește trei dorințe, aș face-o. 
Dar, de dragul conversaţiei, trebuie să fii mai precisă. 

-Nu sunt sigură că pot fi, spuse ea sinceră. Încă învăţ. Există 
un întreg univers de lucruri încântătoare despre care cei mai mulți 
oameni habar n-au. E ca un mare secret păstrat de bogaţi. Caviar 
rusesc, brânzeturi franţuzești... hărţi ale lumii! Ridică din umeri. 
Însă poate e mai bine așa. Nu poți tânji după ce nu cunoşti. 

-Dar ai ajuns să le cunoşti, spuse el încet. Așa că tânjești? 

Ea ezită, devenind conștientă de un sentiment acut, fragil. De ce 
voia să o cunoască atât de bine? Și de ce dorea să îl lase să o facă? 

-Nu am fost niciodată săracă, spuse ea. Nu mă confunda. 

Trebuia să îi mulțumească unchiului ei pentru asta, oricât ar 
fi iritat-o. 

- Bineînţeles că nu. Eşti fiică de funcţionar. 

Înălță ceașca de ceai spre ea, în semn de aprobare. 

— Da, spuse ea încet. 

În realitate, trăise în preajma sărăciei. Jumătate din Londra tră- 
ia în mahalale. Între timp, cealaltă jumătate părea să găsească asta 
ciudat. Uneori veneau în East End în tururi cu ghid, căscând ochii și 
exclamând din trăsurile lor cu perne moi. Nu veneau în mahala pen- 
tru a-și deschide mintea, nici pentru a-și dezvolta compasiunea, deși 
așa pretindeau. O făceau pentru delectare. Faptul că vedeau traiul de 
pe o zi pe alta al săracilor, ziarele care astupau ferestrele sparte și gu- 
noaiele arse pentru a se încălzi le reconfirma propria superioritate. 
Sărăcia îi încânta. 

Fusese crescută pe străzi pe care bogaţii nici nu ar îndrăzni să 
pășească. Crescuse vorbind cu vocalele rotunde și consoanele lipsă 
ale celor care locuiau în East End. Dar dorinţele ei nu erau glume. Nu 
le va împărtăși pentru a amuza un viconte. 

-Banii nu te fac special, spuse ea. Nu garantează gustul, decența 
sau caracterul. 

Privirea lui era neclintită, deschisă. 

- Nu aș susține altceva. 

- Bun, spuse ea. Pentru că mulți par să se creadă mai buni dato- 
rită buzunarelor pline. De fapt, sunt norocoși. Banii înseamnă no- 
roc. Îți oferă protecție şi îți permit să riști ce alții nu pot. Poţi vizita 
British Museum într-o zi de lucru când alţii trebuie să muncească — 
este închis de sărbători, știai asta? Poţi studia antichităţi, în loc să îţi 
faci griji în legătură cu salariul de săptămâna viitoare. Îți poţi cultiva 
bunul-gust, dacă dorești. 

-Cu toate acestea, mulți nu reușesc să o facă, spuse el. Iar con- 
fortul, în ciuda tuturor beneficiilor sale, poate înăbuși inițiativa. 
De exemplu, mă îndoiesc că majoritatea fiicelor de funcționari ar 
îndrăzni să urmeze o carieră. 

Remarca lui conţinea un compliment. Ezită înainte de a-l accepta, 
știind cât de ușor ar fi să se trădeze. 

- Poate că ceea ce vreau nu este o carieră. Poate că nu vreau decât 
salariul. 

-Nu e nimic greșit în asta. Îi aruncă un zâmbet amar. Când tră- 
iam din soldă, tânjeam după un compartiment de clasa I. Pernele de 
catifea sunt mult mai plăcute decât o bancă de lemn. 

Ea pufni. 

- Când ai călătorit tu vreodată pe bănci de lemn? Ai fost mereu fiu 
de viconte, chiar dacă ai fost soldat. 

-Al doilea fiu. Crescut în bogăţie, da. Dar întotdeauna am știut că 
nu va fi niciodată a mea. Aveam să-mi croiesc propriul drum - asta 
mi-a fost întipărit în minte încă din copilărie. 

Bogaţii făceau lucrurile ciudat. În Whitechapel, o familie împărțea 
ce avea, indiferent de cine era întâiul născut. 

-Pare nedrept. Sigur erau bani destui. 

-Dar nu îi voiam. Adică... Firește, uneori mă irita să văd că toa- 
te atenţiile se îndreaptă spre fratele meu. Dar era totodată o mare 
binecuvântare. Aveam libertatea să-mi găsesc singur locul în lume. 
O libertate pe care Geoff nu o avea. Privi în ceașcă, apoi o lăsă jos. 
Și nici nu și-a dorit-o. Să supravegheze moșiile, să judece certurile 
arendașilor. Să vorbească în Parlament și altele asemenea. 

Ceva complicat și dureros plutea sub cuvintele lui lejere. Nicioda- 
tă nu îi trecuse prin minte că s-ar putea ca el să nu se simtă în largul 
său în poziţia pe care o deţinea — că ar putea fi cineva nemulțumit de 
o asemenea moștenire. 

-Nu ai vrut titlul? 

-Îl vreau înapoi pe fratele meu. Ridică din umeri. Toate celelalte 
sunt detalii. 

Își aminti că citise în ziare despre greaua lui pierdere. Era un stră- 
in pe atunci - o figură distantă, cu nimic mai reală decât un mit. 

Dar acum, când îl privea, recunoștea un spirit înrudit. Pierduse 
pe cineva drag. Moartea aceea îi schimbase cursul vieţii în întregime. 

În spatele lui, dincolo de fereastră, trecu un stol de păsări, silu- 
ete întunecate pe fundalul soarelui care apunea. Frunzele copacilor 
îndepărtați fremătau sub adierea brizei trecătoare. O scenă frumoa- 
să. Fionei i-ar fi plăcut la ţară, la urma urmelor. Dacă ar fi trăit, ea ar 
fi fost aici, acum. Fata Everleigh. Iar Lilah... secretară. Instructorii 
de la școala de dactilografie erau de părere că era promițătoare. Cu 
sprijinul lui Fee, ar fi terminat cursul. 

Ar fi fost o carieră mai respectabilă. Plictisitoare, dar mai sigură. 
O secretară putea îmbătrâni și încărunţi. O fată Everleigh, nu. 

-Ai fi în continuare soldat, spuse ea. Dacă ar fi trăit fratele tău. 

El înclină din cap o singură dată. 

- Este o treabă periculoasă. 

- Adevărat. Pericolul era partea neplăcută. Îi aruncă un zâmbet 
pasager, plin de autoironie. Dar totodată era un puternic sentiment 
de camaraderie, desigur. Sentimentul unui efort comun, o adevărată 
frăție. Și nu totul era violent. Reconstruirea unui sat distrus, ridica- 
rea unui dig pe malurile unui râu ieșit din albie — am făcut mult bine 
în lume. 

- Îmi închipui că și un viconte poate face asta, spuse ea ezitând. 

- Desigur, Se opri. Dar este o poziţie care i se potrivește cel mai 
bine unui autocrat, cred. Își arcui o sprânceană. Sau unui colecționar, 
sau unui hedonist. Nu m-am omorât niciodată după o cușcă aurită. 

O cușcă aurită suna mult mai bine decât cazarma militară sau o 
cameră fără fereastră dintr-o pensiune. 

-Pari a te simţi destul de în largul tău în ea. 

Îi aprobă tonul cinic înclinând scurt din cap. 

- Într-adevăr, sunt un impostor excelent. 

Prin minte îi trecu un gând: Amândoi trăiau vieţi care le aparţineau 
de drept fraţilor lor. 

-Atunci şi eu sunt la fel, spuse ea. 

El ridică dintr-o sprânceană. 

-Ce te face să fii impostoare? 

- Fetele Everleigh nu ar trebui să buzunărească lumea. 

-Nici viconţii, spuse el cu un rânjet drăcesc. Dar mi-a ieșit cu 
tine, nu? 

Ea își miji ochii. 

- Ai avut noroc. A doua oară nu se mai întâmplă. 

-Aşa îţi spui tu. 

- Dacă vrei să faci bine, de ce nu ţi-ai ocupat locul în Parlament? 

-Chiar ai citit despre mine. Se lăsă pe spate, privind-o. Îţi stâr- 
nesc curiozitatea, domnișoară Marshall? 

„Peste măsură.“ 

- Cunoaște-ţi dușmanul, spuse ea — un avertisment oportun pen- 
tru ea însăși. „Dușman.“ 

- Deci suntem dușmani? Pare. că e altfel. 

Ea își ținu răsuflarea. Recunoscuse bizara lor conexiune, dând-o 
pe faţă. O încânta și o înspăimânta totodată. O cerceta cu ochii lui 
frumoși, cu irisul ca mierea, cu o privire sinceră, provocatoare: „Fii la 
fel de curajoasă! Recunoaște-o!“ 

-Ar trebui să fim dușmani. 

Dumnezeu să o ajute, asta ar fi mult mai înţelept. 

-Sau aliaţi, spuse el. Scopul nostru, la urma urmelor, este 
același. 

-Tu eşti cel care mă șantajează. 

-Iar tu eşti o hoaţă. Dar asta nu îţi umbrește celelalte calități. Inte- 
ligenţa. Spiritul. Stăpânirea de sine. Pe front, domnișoară Marshall, 
mi-ar plăcea să te am în spate. 

Ea trase aer în piept pe nas. 

-Îți mulțumesc pentru măgulire... 

- Nu este măgulire, spuse el. Măgulirea e mai poetică. Dacă voiam 
să te măgulesc, m-aș fi referit la frumuseţea ta. La părul tău des și 
negru. La umerii rotunzi. La culoarea ochilor. Aseară, la apus, cerul 
mi-a amintit de tine. Îi aruncă un zâmbet pe jumătate schițat. Iar 
acum pari foarte îngrijorată. Îţi închipui că sunt un mincinos? Sigur 
te-ai uitat în oglindă o dată sau de două ori. 

Ea orbecăia după rațiune. 

- Domnișoara Everleigh este mult mai frumoasă. 

- Domnișoara Everleigh este multe lucruri, spuse el. Încântă- 
toare, inteligentă, cultivată. Tu ești toate lucrurile acestea. Și ești 
fascinantă. 

Se ridică, stropindu-și degetele cu ceai. 

-Nu cred... 

-Te-am speriat? Se ridică, dominând-o cu înălțimea lui. Nu asta a 
fost câtuşi de puţin intenţia mea. Doar să spun... găsesc multe moti- 
ve pentru a deveni prieteni noi doi. 

Vorbi abia auzit, privind ţintă spre pieptul lui: 

- Totuși, nu despre prietenie vorbești. 

- Poate. Lasă-mă să te duc în pat! Îți voi arăta acolo ce vreau 
să spun. 

- Nu-mi mai cere asta. 

- Bine. 

Îi luă ceașca din mână. 

-Atunci nu ţi-o voi mai cere, spuse el și se aplecă să o sărute. 


112 


Cineva care să mă apere 


Sărutul lui era la fel de răvășitor cum își amintea. Nu - era mai 
mult. Gura lui era caldă, limba sigură și insistentă, iar de data asta 
nu ezită înainte de a deschide gura. El scoase un geamăt, lingând-o. 
„Înghiţituri mici.“ Da. Mâinile ei se prinseră de haina lui, săpând 
prin straturile groase de material până simți mușchii încordaţi de pe 
spatele lui. Era construit ca un animal, o fiară masivă și voinică, iar 
trupul lui mare avea o forţă brutală, de proporții leonine. 

„Înghiţituri mici.“ Voia să fie mâncată. 

O ridică de talie, înghițindu-i icnetul. Lumea păli; o duse în fo- 
toliu și o întinse în poala lui, susținută doar de cingătoarea de fier a 
braţelor lui. 

Şi continua să o sărute - o îngemănare lipsită de grabă, adâncă și 
neîntreruptă a limbilor, nedisimulat carnală, fără nici o politeţe. Îi 
prinse faţa, îi atinse obrazul, pomețţii proeminenți, osul tare al maxi- 
larului. Perii din barba lui îi zgâriară palma; mirosea a bumbac apre- 
tat și a săpun. Își lăsă capul pe spate, astfel încât gura lui să-i poată 
ajunge la gât. 

Cu un geamăt, îi linse gâtul, mușcând-o ușor. O plăcere aprinsă 
pulsa în ea. Îi plăceau dinţii lui. Îi prinse încheietura și o strânse. 

Mâna lui se răsuci în a ei. Îi prinse degetele și le duse la gură. Îi 
sărută palma, întâlnindu-i ochii pe deasupra degetelor lor înlănţuite. 
Ai lui erau de un auriu pal sălbatic, ochii unei creaturi nocturne ieșite 
la vânătoare. 

„Înghiţituri mici.“ 

- Ridică-ţi fustele, spuse el răgușit, cu nările palpitând. 

Îl privi ţintă. Era înfășurată în jurul lui ca un covor. Nu era o 
poziţie în care putea reuși... lucruri regretabile. Nu-i așa? 

- Ridică-ţi fustele, repetă el încet. 

Îi linse toată palma, apoi îi lăsă mâna în jos și i-o așeză ferm pe 
gambă. Ce intenţiona? Ce făcea ea? Căci mâna ei se supuse, chiar 
dacă mintea ei ezita încă. Ridică tivul, centimetru cu centimetru, iar 
răsuflarea lui șuiera lângă tâmpla ei, încurajând-o precipitată când 
gamba ei se ivi. Îi apucă gamba, îndemnându-i mâna să urce. 

- Continuă, spuse. 

Avea să se oprească acum. Într-o clipă. Deasupra genunchiului se 
va opri. Îşi ridică marginea fustelor mai sus, uimită de vederea pro- 
priei gambei zvelte, ca de doamnă, în ciorapul brodat. Mâna lui o 
urmă, cu o atingere sigură, fermă. Palma lui îi cuprinse genunchiul, 
o căldură arzătoare, intensă. Privi fix la priveliștea aceea, la lățimea 

mâinii lui mari, bronzate. Erau cei mai buni ciorapi ai ei. Arătau mult 
mai delicați sub strânsoarea lui. l-ar fi putut rupe cu mare ușurință. 
Cât de strâns o ţinea! 

- Mai sus, șopti el. 

Ca vrăjită, se supuse. Scoase un sunet din adâncul gâtului, când 
dădu la iveală funda care îi lega ciorapul pe coapsă. 

El îşi strecură un deget pe sub fundă, o atingere fierbinte, şocan- 
tă, direct pe pielea goală. Îi scăpă o răsufiare. Un mic pufnet ciudat. 
Priveliștea era... absolut, insuportabil de senzuală. Apăsarea tare, 
aspră a mâinii lui pe pielea ei catifelată. Începu să o doară locul din- 
tre coapse. Mâna lui părea să o revendice. „A mea“, spunea. 

- Mai sus, mormăi el. 

Ea tremură, neputând să facă acel ultim pas. Mâna lui alunecă în 
sus, dispărând. Acoperită de fustele ei. Cu palma, o cuprinse în între- 
gime. Apăsă tare, în locul acela unde o durea, goală și dornică. 

Îi scăpă un icnet. Își așeză faţa în umărul lui. 

Își freca palma de ea. 

- Aici, rosti el răgușit. 

Mâna lui o apăsa cu fermitate. Locul de sub el pulsa, flămând. 
„A ta“, spunea. 

Buzele lui i se lipiră de ureche. 

-Ce ţi-aş face, spuse el. Ţi-aş da ce ai nevoie. 

Șoldurile ei tresăriră. „Fă-o!“ 

- Spune-o! Apăsă mai tare. Da, așa. Mișcă-te! Freacă-te de mine! 

„Ah, Dumnezeule...“ 

- Spune-o! Gemea lipit de ea acum. Spune-mi că vrei asta! 

„Vreau asta.“ 

- Spune-mi să te iau! 

Cuvintele îi răsunară așa de clar în cap, încât pătrunseră prin fe- 
bra care o cuprinsese. Se desprinse de el. 

- Încetează! Sări în picioare, lăsându-și fustele în jos. Încetează! 
E alegerea mea, ai spus. 

-Da. 

Lăsă să-i scape o răsuflare lungă și șuierătoare. Părul lui blond era 
răvășit — se ținuse cu mâinile de el, își dădu ea seama. Ea îi făcuse 
asta. Ea îl zăpăcise, lăsându-l ciufulit. Își lăsase amprenta asupra lui. 
„Al meu“ 

Păși înapoi, departe de gândul acela. Departe de el. Departe de 
propria ei prostie. 

Întorcându-se pe călcâie, plecă înainte de a se răzgândi. 

CES 


-ÎI numim Martini-Enfield. 

Domnul William Scott, de la Small Arms Factory din Enfield, 
scoase pușca din geanta de călătorie și o așeză pe biroul lui Christian. 
Era un bărbat corpolent, cu ochelari, cu un cap rotund și strălucitor 
şi un zâmbet larg și căznit. Purta un mic mănunchi de frunze de ste- 
jar la butonieră, pe care le pipăia agitat. 

Nu ar fi zâmbit deloc dacă și-ar fi dat seama că scăpase ca prin 
urechile acului în dimineața aceea. Christian pusese opt oameni să 
patruleze pe proprietate, care nu fuseseră avertizați de apariția unui 
oaspete. Dacă nu ar fi fost militari de carieră, s-ar fi putut să nu re- 
cunoască însemnele Royal Small Arms - caz în care domnul Scott nu 
ar fi ajuns niciodată la ușa din faţă. În schimb, ar fi fost dus într-un 
șopron, cu un căluș în gură și în cătușşe. 

-Este o pușcă frumoasă, spuse Christian. 

Mai subţire decât modelele precedente, cu ţeavă încastrată în 
lemn cu textură fină. A cui opinie o dorea Scott? A lui Palmer sau a 
maiorului Stratton? Și a cui era opinia căruia îi dădea el glas acum? 
Doar proştii prețuiau o armă pentru frumusețea sa. 

-Nu-i așa? Părea că domnul Scott simţise că vizita lui inopinată 
era necuviincioasă. Îşi cerea iertare printr-un entuziasm excesiv. Cea 
mai frumoasă armă din lume, ne place să spunem. Cu o înfloritură 
a mâinii grăsuțe, arătă patul de lemn. Nu te mai arzi la mână. Și o 
piedică, luaţi aminte! Asta va înlătura problemele cu trăgaciul. 

De ce armele erau întotdeauna la genul feminin? Poate, se gândi 
Christian, pentru că bărbaţii doreau să le manevreze pe cât de mult 
se temeau de ele. Apucă pușca, ridicând-o și ţintind într-un punct 
pe fereastră. 

- Ţinteşte până la 2 000 de metri, spuse domnul Scott plin de 
solicitudine. 

- Într-adevăr. 

Întoarse pușca și se trezi privind prin cătare spre o fereastră 
din aripa de est, care se extindea din corpul casei, precum piciorul 
unui L. 

Lilah stătea la fereastră, privind spre câmpuri. Se gândea la 
el? La mâna lui între picioarele ei și la sunetele încinse pe care i 
le smulsese... 

Scrâșni din dinţi. Chiar dacă domnul Scott spera să-i dobândeas- 
că admiraţia, nu ar aprecia o demonstraţie atât de viscerală. 

În timp ce se mustra, Christian fu absorbit de detaliile pe care 
i le dezvălui puterea de mărire a lupei. Distingea detaliile fine ale 
nasturilor de la gâtul lui Lilah - gri, lipsiţi de ornamente, căci pur- 
ta iarăși rochia aceea cenușie. Buza ei de jos era plină și catifelată, 
cărnoasă, de parcă ar fi fost bosumflată. Părul negru și răvășit îi că- 
dea pe ceafă — ce risipă, căci nu era în preajmă să-și treacă degetele 
prin el. Împinse sticla cu palma cu mare forță, de parcă ar fi încercat 
să se elibereze. 

Arăta ca o femeie prinsă în capcană. Privea încruntată spre pei- 
sajul rural, ca și când ar fi fost o salvare îndepărtată, care îi era 
refuzată. 

Ce bine cunoștea sentimentul acela! 

-Cum e? întrebă domnul Scott. 

Plictiseala, nerăbdarea şi incertitudinea situaţiei neplăcute cu 
care se confrunta erau probabil responsabile, în mare măsură, pen- 
tru fascinația pe care o exercita asupra lui. Pofta animalică explica 
restul. Așa își spuse, lăsând pușca jos. 

-Are altă greutate decât Martini-Henry, spuse el. Un pic mai grea. 

-Doar cu câteva sute de grame. O diferenţă neglijabilă, vă asigur. 

Christian se întoarse să privească spre silueta rotofeie a bărbatu- 
lui. Ar pune pariu că William Scott nu urcase niciodată la deal pe o 
ploaie torențială, cărând o raniță completă și un cort pe lângă pușcă. 
Dacă ar fi făcut-o, ar fi știut că acele câteva sute de grame contau. 

Dar Palmer nu avea să-i atragă atenţia asupra acestui lucru. 

Domnul Scott ridică din sprâncene plin de speranţă. 

- Aţi observat baioneta? 

Christian aruncă arma și o prinse de pat. Cu colțul ochiului, îl 
văzu pe domnul Scott tresărind. 

Inventatorii și copiii lor. Repuse pușca pe masă cu o grijă căutată. 

-E așezată în alt loc. Înainte, baioneta fusese atașată în lateralul 
țevii, nu dedesubtul ei. 

- Întocmai. Oamenii se plângeau că îi încurca atunci când trăgeau. 
Nu că aţi fi avut asemenea probleme, adăugă domnul Scott rapid. 

„Îi încurca “ Era un fel de a spune. În focul luptei, Christian văzuse 
un om însângerat de unul din propriii lui camarazi panicați. 

-Nu e o problemă așa mare, spuse el sec. 

Fusese umplut de sânge, până să apuce să bandajeze rana lui 
Smaldon. 

Amintirea îi întunecă dispoziția. Timpul petrecut în armată nu 
păruse niciodată extrem de sălbatic. Dar în ultima vreme, când aces- 
te amintiri ieșeau la suprafaţă, le vedea cu ochi surprinși, uluit de 
ușurința cu care îndurase măcelul. 

„Nu mă mai întorc“. Până și amintirile sale îl ţineau la distanță 
acum. 

- Ei bine, spuse sec. 

Se simțea deodată epuizat. Îi scrisese Ashmore - dar nu îi dădea 
nici o veste. Și nu găsise nici o urmă de-a lui Bolkhov, aici sau la 
Susseby. Așa că aștepta, lenevind, inutil ca o momeală într-o zi de 
vânătoare. Nu era de mirare că se simţea pustiit. 

-E o armă frumoasă, dar nu mai sunt în armată. 

- Dumnezeule, bineînțeles că nu. Domnul Scott își împinse 
ochelarii cu vârful degetului mare. Dar susținerea dumneavoastră, 
milord, ar însemna mare lucru. 

` — Susținerea mea. Rosti cuvintele plat, nevrând să le înţeleagă. 

- Da, într-adevăr. Sperăm să echipăm întreaga armată cu acest 
model. Dar știți că Parlamentul ezită să autorizeze orice cheltuieli 
utile. Siguranţa ostașilor noştri nu înseamnă nimic pentru ei, nu 
atunci când este comparată cu tot felul de frivolităţi inutile. Amena- 
jarea parcurilor, construirea unor rute de transport și multe altele... 

Întrerupse sarcasmul fin și din ce în ce mai mușcător al lui Scott. 

-Nu fac politică. 

O spuse pe un ton foarte calm, căci nu înțelegea de ce propunerea 
trebuia să declanșeze deodată o asemenea furie. I se pusese în cârcă 
această poziţie, acest jug pentru care nu fusese născut și pe care nu 
fusese pregătit să îl îndure. Fratele său îl primise cu braţele deschise 
și îl dorise, dar acum trebuia să îl poarte el, şi asta îl ţintuia ca o an- 
coră neclintită. Dumnezeule, bineînțeles că nu mai era în serviciul 
militar. Era blestematul de viconte Palmer. Citea rapoartele parla- 
mentare la prânz. 

- Oh... da, spuse domnul Scott ezitant. Desigur, milord. Doar... 
am pomenit de cartușe? Cred că vă vor plăcea. Își vâri mâinile în bu- 
zunare, ca și cum ar fi vrut să-și stăpânească entuziasmul fizic. Luaţi 

aminte, Martini-Henry își are în continuare locul său. Nu am propu- 
ne să le eliminăm complet. Nu s-au blocat niciodată dacă omul știa 
să umble cum trebuie cu cartuşul. Însă toate reportajele din Sudan 
ne-au făcut rău. Așa că am scos un nou tip de cartuș — foarte deștept, 
credeţi-mă. Uniform milimetric. Sunt interșanjabile cu mitralierele 
și carabinele. Imaginaţi-vă posibilitățile! 

- Minunat, spuse Christian. Ne așteaptă niște vremuri însângerate. 

Domnul Scott clipi. 

- Într-adevăr. Dar noi vom fi cei care provoacă însângerarea. 
Oamenii noștri curajoși vor fi mai în siguranţă cu arma aceasta la 
dispoziţie. 

Christian încuviinţă din cap. Nu va milita niciodată împotriva 
unei arme mai bune. Asta ar salva vieți. 

— Așadar... ce spuneţi? Aţi recomanda-o? 

-După cum spuneam. Nu mi-am preluat încă locul în Camera 
Lorzilor. După ce o voi face... 

-Dar cu siguranţă aveți pe cineva în Parlament care vă ascultă, 
spuse domnul Scott. Și publicul larg. Întreaga lume! Facem un tur cu 
ea, vedeți — câteva colegii militare din America și-au exprimat intere- 
sul. Susținerea Eroului de la Bekhole ar însemna mare lucru. V-am fi 
foarte recunoscători dacă ne-aţi da o scrisoare, pe care să o publicăm 
parţial în reclamele noastre. 

Scott îi aruncă un zâmbet pe care îl considera fără îndoială 
irezistibil. 

Christian încuviință din cap. Eroul de la Bekhole, desigur. Nu era 
Geoff, și toată lumea o ştia. În schimb i se oferea rolul manechinului 
zâmbitor ale cărui opinii cântărite în grabă ar putea facilita o cotaţie 
de mâna întâi în vânzarea munițiilor. 

-Trebuie să o testez, spuse el. Dar, da, pare a fi o armă splendidă. 

- Da! O armă splendidă, întocmai. Încântat, Scott se bătu cu 
mâna pe haine. Nu cumva aveţi un toc și niște hârtie la îndemână? 
Sau aţi prefera să îmi trimiteţi un pasaj mai lung, în care să fie inclu- 
se și asta? Și poate, dacă îmi permiteți, am putea include o schiță cu 
dumneavoastră în reclame, o redare artistică a momentului în care 
aţi primit Crucea Victoria? 

Acum avea să fie transformat într-o caricatură blestemată. 

De ce nu? lar apoi va apărea pe cutii de săpun. Li se va alătu- 
ra fetelor Everleigh și va face reclamă mărfurilor de la Pearson. 
Într-adevăr, de ce dracu' nu? 

Domnul Scott părea încântat. În timp ce Christian îl conducea, 
acesta deveni poetic trâmbițându-și viziunea asupra campaniei. 

- Şi, dacă aș putea să sugerez, am putea menţiona în scrisoarea 
dumneavoastră avantajul cartușelor — poate, dacă sunteţi de acord, 
o observaţie legată de cât de bune s-ar fi putut dovedi la Bekhole. 

Christian se luptă cu bizarul imbold de a râde. Oamenii lui în- 
vinseseră o sută de inamici, îmbibând valea cu sângele lor — dar da, 
ce păcat că lupta nu fusese și mai însângerată. Fu recunoscător, 
când pătrunseră în holul de la intrare, să dea peste Lilah, pe care o 
chemă pentru a face prezentările. Domnul Scott, forţat să schimbe 
politeţuri care nu îngăduiau pomenirea puștii sale, se grăbi să plece. 

-De ce poartă toată lumea frunze de stejar? întrebă Lilah după 
ce ușa se închise. 

Christian scoase o răsuflare șuierătoare, lăsând în urmă gându- 
rile negre. 

- Este Royal Oak Day. 

- Oh. Desigur. 

Nu îl privea tocmai în ochi. Era ușor îmbujorată, amintindu-i de 
chestiuni mai plăcute. Dar ce făcuse de curând pentru a o face să se 
îmbujoreze în felul acela. 

-Ce este Royal Oak Day? întrebă ea. 

El clipi. Nu vorbea serios. 

-Mobbing Day, spuse el. Patching Day. Shig-Shag Day în unele 
părți. 

Ea încuviință solemn. 

- Ziua Prostiilor, printre altele? 

- Haide! Se sărbătoreşte cea de-a doua scăpare a regelui Charles 
al II-lea din mâinile Capetelor Rotunde? 

Ea clipi. 

- Dumnezeule! Timpul chiar stă în loc la ţară. 

El o măsură din cap până în picioare. 

~ Sigur ești englezoaică? 

Ea îi aruncă o privire cruntă. 

-Nu voi încuraja reluarea speculațiilor legate de descendența mea. 

Tonul glumeţ îi însenina dispoziția măcar. 

- Regele Charles s-a ascuns într-un stejar la Casa Boscobel pentru 
a scăpa de armata inamică. 

-Cât de regal! : 

El zâmbi. 

~ De aici frunzele. Toţi supușii buni poartă un mănunchi de frun- 
ze din stejarul regal pe 29 mai, pentru a-și demonstra loialitatea față 
de Coroană. Nu așa se face în Surrey? 

Ea ridică din umeri. 

-Nu cred că vede cineva nevoia de a-și demonstra loialitatea 
în Surrey. Este garantată. Ce se întâmplă cu cei care refuză să poar- 
te frunzele? 

-Nimic bun, spuse el. Băieţii de prin părțile astea - de prin cele 
mai multe părți, așa credeam - te biciuiesc cu urzici dacă nu porți 
frunzele de stejar. Își aminti de copilăria lui. Sau aruncă în tine cu 
ouă stricate. Te pocnesc - e distractiv. Furam o duzină de ouă din 
bucătărie pe 1 mai pentru a mă asigura că se împut bine până la fi- 
nalul lunii. 

- Dumnezeule! spuse ea. Păcat că nu am nici o frunză de stejar la 
îndemână. Îmi place destul de mult rochia asta. 

Își recăpătase stăpânirea de sine și își regăsise rapid și limba 
ascuţită. Îi zâmbi, pentru a grăbi procesul. 

- Da, ei bine, cred că eşti în siguranţă în casă. 

Deşi privise pe fereastra aceea mai devreme, ca și când și-ar fi 
dorit să fie altfel. 

-Nu aș conta pe asta, spuse ea. Servitoarele mormăiau între ele 
pe un ton foarte sumbru mai devreme. 

-Atunci hai să-ţi aduc o rămurică! 

- Oh... Aruncă o privire tristă spre ușă. Nu știu. Prefer să respir 
cum trebuie. 

Însemna că nu ieșise afară de la atacul de astm. Nu era de mirare 
că se simţea puţin agitată. Dumnezeu știa că el se lupta cu senzația 
aceasta de zile întregi, în ciuda faptului că patrula dimineaţa. Se în- 
dreptă spre ușă. 

- Încearcă, spuse el. S-ar putea să te fi obișnuit între timp. 

Ezitând, îl urmă. leşi după el, oprindu-se pe verandă pentru a-şi 
ridica faţa spre soare. 

-Mereu este frig în casă. 

- Nici un strănut, observă el. Te însoțesc într-un tur? 

Ea închise ochii. 

- Doar dacă promiţi să nu mă mai atingi. 

Dacă nu voia să o atingă, ar trebui să știe că nu era cazul să închi- 
dă ochii. Acum, privind-o neîngrădit, nu-și putea imagina decât cum 
ar arăta epuizată de atenţiile lui, răvășită și îmbujorată în patul lui. 


120 


Cineva care să mă apere 


Avea o fereastră largă în dormitor. Lumina ar cădea pe ea exact 
așa, scoțând la iveală urmele vagi de pistrui de pe pomeţii ei. Până 
unde ajungeau acei pistrui? Blestemata de rochie cenușie nu îi oferea 
nici un indiciu, forțându-l să-și ridice privirea din nou. Chipul ei avea 
o rotunjime copilărească, fapt care intra într-un contrast provocator 
cu stăpânirea ţinutei ei când deschise ochii zâmbindu-i. 

Știa că se uita la ea. Lăsase momentul să se scurgă, dintr-un 
motiv feminin al ei. Gândul acesta îl atinse precum buricele degete- 
lor — lăsându-l fără răsuflare. 

-Poate că m-am obișnuit totuși, murmură ea. Trase aer adânc în 
piept pentru a testa dacă era așa, apoi îi dădu drumul cu un zâmbet 
din ce în ce mai larg. Da, e clar. Mă întreb dacă îndrăznesc... 

-Nu am nici o îndoială. Dădu drumul ușii, forţând-o să ia decizia 
într-o fracțiune de secundă, ferindu-se din calea ei. Haide, spuse el. 
Până și un șoarece de oraș merită o vacanţă. 

lar prezenţa ei acționa ca un leac asupra dispoziției mohorâte ca- 
re-l cuprinsese. 


Londra avea încă locuri sălbatice. În nordul orașului, pe kilometri 
întregi se întindea un câmp acoperit de buruieni - cândva terenul de 
vânătoare al tâlharilor, acum o destinație de vacanţă. Înarmată cu un 
coș de picnic, Lilah explorase cândva acest câmp cu un grup de fete 
de la Everleigh, care speraseră la o aventură nemaipomenită, poate 
să se lupte cu un porc mistreț sau doi. 

Dar vai, singurii porci mistreți pe care îi întâlniră făceau parte 
din specia umană, căci câmpul era bântuit de grupuri de desfrânaţi, 
ca să nu mai pomenim de șirul nesfârșit de îndrăgostiți sfioși care 
ieșeau împleticindu-se de după copaci. În oraș, chiar și sălbăticia 
avea o mulțime. 

Însă în zona rurală din Kent era diferit. Lilah se plimba de o ju- 
mătate de oră alături de Palmer și abia acum întâlniră un om - un 
fermier care își mâna perechea de boi printr-un lan de grâu îndepăr- 
tat. Priveliștea o făcu să se oprească. Omul și animalele alcătuiau o 
singură siluetă pe fundalul cerului nemărginit. Probabil că așa arăta 
cu secole în urmă, în ziua în care regele Charles se ascunsese în ste- 
jarul său. Palmer se sprijinea de gardul viu, lăsând-o să privească în 
voie, în timp ce el rupea frunze de caprifoi. Adierea vântului ridica 
bucăţile de frunze ducându-le spre ea ca pe niște confetti. 

-Cerul este atât de mare aici, spuse ea. 


121 


| 
| 
| 


~ Meredith Duran 


Se purta ca un adevărat cavaler, conversând din când în când și 
atingând-o doar pentru a o ajuta să treacă atunci când terenul era 
denivelat. Ar fi trebuit să fie recunoscătoare pentru asta. În schimb, 
tânjea după atenţia lui. 

-Îmi amintesc că am văzut dealuri din tren, continuă ea. Dar 
acum pare foarte plat. 

- Dealurile acelea sunt în vest și în sud, spuse el. Aici suntem 
adăpostiţi într-o vale largă. O ţintă perfectă pentru armatele 
invadatoare. 

Ea îi aruncă o privire amuzată. 

— Aștepţi una? 

El zâmbi. Lumina soarelui licărea în barba de pe maxilarul lui på- 
trat, luminându-i genele lungi care deveniseră aurii, în timp ce pri- 
vea dincolo de ea. 

- Nimeni nu așteaptă așa ceva vreodată. Dar acum 1 800 de ani, 
într-o zi senină, puteai privi spre dealuri și vedeai armurile scânteie- 
toare ale romanilor. Mărșăluiau în direcţia asta în drum spre Londra. 
Fermierii de prin părțile acestea dau întruna peste obiecte ale arma- 
tei lui Cezar atunci când ară. 

- Chiar? 

Încântată, îl urmă traversând pieziș pajiștea. Apucară pe o potecă 
îngustă până ajunseră la un pâlc de aluni, unde lumina picura printre 
frunzele verzi lucioase, și fuioare lungi și galbene de mâţișor atârnau 
din ramuri. Undeva în apropiere, o presură galbenă își cânta străve- 
chiul cântec. 

Aerul zbârnăi de un zgomot îngrozitor. Presura galbenă își luă 
zborul brusc, iar Lilah se izbi de Palmer care se opri în loc. 

-Ce este asta? întrebă ea când își reveni. 

Țipătul strident și neinteligibil suna agonizant... Şi animalic. 

-0i! 

Schimbă direcţia, ajutând-o să sară peste un pârâu îngust, apoi 
să urce o altă movilă până la un pârleaz pe care-l trecu cu iuțeală. Pe 
poteca desfundată, o oaie se zbătea prinsă într-un pârleaz identic. 

- Biata de ea! Se zbătea cu disperare între ulucii în care își prinse- 
se partea din spate. 

- Este rănită? 

Palmer dădu ocol animalului. 

-Eşti o londoneză adevărată. 

-Nu sunt, spuse ea. 

El pufni, apoi își scoase haina. 

— Ține-o! 

Haina zbură prin aer. Ea o scutură, apoi o împături frumos, așe- 
zând-o pe braţ. Între timp, animalul scoase încă un behăit răvășitor. 

-Nu am strănutat nici măcar o dată astăzi, spuse ea. Nu trebuia 
decât să mă obișnuiesc! 

El se ghemui să cerceteze starea oii. 

-Ce e rău în a fi londoneză? 

Se născuse în Londra. Asta nu însemna că dorea să fie definită 
după originile ei. I se părea cam mult să treci de la a-ţi cunoaște locul 
la a ţi se spune să nu-l părăsești. 

- Ţie ţi-ar plăcea să ţi se spună că ești londonez? 

-Nu m-am gândit niciodată, spuse el absent. Dar dacă vrei să 
îţi schimbi situaţia, ai putea începe prin a învăţa diferenţa dintre o 
oaie și un berbec. Îţi dai seama după coarne. Acesta a dat de bucluc, 
nu glumă. 

Berbecul aruncă dintr-o copită, făcându-l pe Palmer să dea 
înapoi. 

- Ai grijă! Lilah aruncă o privire agitată pe potecă. E lung drumul 
până la Buckley Hall și nu vreau să te las aici zăcând cu măruntaiele 
în brațe. 

El râse. 

-Nu este tigru, Lilah. 

Se ridică, mângâind cu fermitate blana tocită a berbecului. Berbe- 
cul scoase un behăit strident. 

-Nu cred că te place, spuse ea. 

- Da, e unul furios. 

- Tocmai. 

- Spuse șoarecele de oraș. 

-Poți să spui șoarece de lume, spuse ea cu demnitate. Nu am un 
loc anume. Lumea este casa mea. 

Iar el râse. 

-O adevărată filosofie. În regulă, flăcăule! Replica, spera ea, era 
adresată berbecului. Calmează-te acum! Eşti printre prieteni. Își 
strecură mâna pe sub falca berbecului și ridică. Când botul berbecu- 
lui se îndreptă în sus, încetă să se mai zbată. 

- Așa. E mai bine, nu-i așa? Da, așa mă gândeam. Palmer vorbea 
cu o voce hipnotică, lăsându-se cu toată greutatea pe animal. Încă 
puţin. Aproape te-am eliberat. Își trecu mâna liberă pe sub corpul 

animalului, apucându-l de sub burtă. Dă-te înapoi, domnişoară 
Marshall. Î voi scoate de aici. 

Animalul acela trebuia să cântărească o sută de kilograme! Ea își 
duse mâinile la gură, pregătită să strige după ajutor. Palmer se pregă- 
ti, flexându-și coapsele vizibil, apoi, mormăind și încordându-se din 
tot trupul, ridică animalul eliberându-l și dându-i drumul pe potecă. 

- Bravo, strigă ea. 

Berbecul se scutură, apoi o luă la picior, cu vioiciune și sigur pe el, 
de parcă ar fi întârziat la o întrevedere. 

- Nerecunoscătorule! strigă ea. Nici măcar nu s-a uitat înapoi în 
semn de mulțumire! 

-Mergem și noi? întrebă Palmer scuturându-se de praf. 

Ea îi dădu haina și o luară iarăși din loc. Dar la prima cotitură 
apăru un bărbat în depărtare - o siluetă cocoșată, cărunt, cu o haina 
peticită din bumbac ţesut în casă, care mergea în faţa unei turme 
agitate de oi. 

- Maurice! striga păstorul — la berbec, se pare, căci animalul se 
îndrepta voios spre ei, pătrunzând rapid printre tovarășele sale care 
își vedeau de drum. 

-S-a prins într-un pârleaz, strigă Palmer. 

Păstorul își duse un deget la borul teșit al pălăriei. 

-Mulţumesc frumos. 

Palmer continua să înainteze, dar ea rămase în urmă, alarmată de 
zburdălnicia turmei. 

Cele mai multe oi stăteau aproape de păstor, dar câteva din faţă, 
murdare, behăind zurlii, veniră grăbite spre ea. Ea privi în stânga 
și-n dreapta. Gardul viu nu-i lăsa nici o scăpare. 

- Palmer? se auzi vocea ei ca un scâncet. 

El își croia drum fără teamă prin mijlocul turmei. 

Lilah se cuprinse cu braţele strângându-se cu putere. Prima oaie 
ajunse la ea. Ce urât mirosea! O alta trecu pe lângă ea, împingând-o 
pe cea de dinaintea ei. 

Nu ştia nimic despre oi. Câini, pisici şi măgari, da; în copilărie 
locuise pentru scurt timp deasupra unui negustor ambulant și, în 
nopțile foarte reci, acesta refuza să își țină animalele în șopron pre- 
ferând să le lase să doarmă lângă patul lui. Era o surpriză neplăcută 
să te întâlnești cu un măgar pe scări. Mamei ei nu-i plăcuse. Dar cel 
puţin negustorul își ținuse animalul din scurt. Oile ca acestea păreau 
să creadă că ele erau stăpânele drumului! 

- Opriţi-vă, strigă ea când o oaie mare se frecă de fustele ei. Dân- 
du-se într-o parte, tresări simțind ceva moale, apoi sări auzind behă- 
ituri stridente. Călcase pe un miel! Micuța fiinţă căzu pe picioruşele 
subțirele din spate, făcând ochii mari. 

-Te-am rănit? spuse ea fără suflare. 

Mielul behăi. 

- Îmi pare foarte rău. Ei bine, atunci du-te! Flutură din mână. 
Pleacă! 

Nu dădu nici un semn că se va ridica, privind-o cu ochi inocenți 
și acuzatori. Avea gene negre și lungi ca o curtezană și un nas mic, 
perfect alb. 

- Drăguţ, spuse ea încet. 

Privi pe uliţă. Palmer și păstorul stăteau în mijlocul drumului 
vorbind despre starea pârleazurilor. Grosul turmei zăbovea încă în 
jurul lor. 

Prinzând curaj, întinse mâna să atingă creștetul mielului. Era atât 
de moale! 

Mielul își împinse capul în palma ei. Vai, dorea să fie mângâiat. 
Se lipi de ea ca o pisică. 

Își înăbuși chicotelile scărpinându-l pe urechi. Avusese un motan 
în copilărie. Îi plăcea să se lipească exact la fel. Îi plăcea să fie scărpi- 
nat şi sub bărbie. 

La fel și mielului! 

Se auzi râsul lui Palmer răsunând. Ea ridică privirea, aștep- 
tându-se să fie luată peste picior, dar era prins în conversaţie. Și 
păstorul zâmbea, stând drept şi mândru, într-un contrast izbitor cu 
postura aplecată de mai devreme. Se descotorosise de sfială. 

Se încruntă, jucându-se cu urechea catifelată a mielului. Palmer 
avea darul de a face oamenii să se simtă în largul lor. Era o calitate 
înnăscută, bănuia ea, neavând nimic de-a face cu banii sau cu poziția 
lui socială. Radia o lejeritate profundă, nefiind niciodată nesigur de 
el însuși sau stânjenit în faţa cuiva. Oricare ar fi fost situaţia, părea 
să fie precum peștele în apă. 

Era o mare calitate. Păcat că era irosită pe un viconte, care 
şi-ar fi găsit locul oriunde, chiar dacă ar fi avut o personalitate 
respingătoare. 

Behăind tânguitor, mielul se lipi cu tot trupul de ea. Gestul lui îi 
alină sentimentul de neliniște care i se cuibărea în piept. O tulburase 

toată ziua, întețindu-se de fiecare dată când o repezea domnișoara 
Everleigh pentru că făcea ceva cum nu trebuie. 

Nu ar fi plăcut să te simți sigur de locul tău în lume? Să poți să 
nu te mai zbați și să aștepți să fii întâmpinat cu brațele deschise 
peste tot. 

Strânse puiul în brațe. Nu protestă. Se ridică încet. Londoneză, 
într-adevăr - uită-te la ea acum! Ținea mielul ca o adevărată fată de 
la țară! 


- Ia te uită, îi spuse Jessup lui Christian. Și-a făcut un prieten. 

Christian se întoarse. Lilah stătea în capătul uliței desfundate, 
râzând spre ghemotocul care se foia în brațele ei. 

Ce încântată arăta! Simţi că pe buze îi înflorește un zâmbet. În 
spatele ei se întindea cerul strălucitor, iar norii călători formau cas- 
tele fantastice. Adierea vântului aducea iz de flori de câmp și iarbă 
uscată la soare. 

Ar fi fost o pictură frumoasă. „Bucuria primăverii.“ 

- Drăguţă doamnă, spuse Jessup sfios. 

El încuviinţă. Un sentiment ciudat înmuguri în el — altul, într-o 
zi capricioasă. Părea mai curând o amintire decât altceva. O senzație 
foarte veche și uitată de minunare, care venea din copilărie. Ceva din 
bucuria ei inconștientă... 

Simţise genul acela de bucurie, fără îndoială. Fusese un copil 
fericit. Visase la aventuri nobile și să devină erou. Dar ce mare era 
distanţa dintre idealurile copilărești și realitatea blestemată. Să 
ucizi o duzină de oameni, cu mâinile goale. Să câștigi o medalie. 
Să devii o caricatură, promovând arme. 

Băieţii creșteau. Minunile dispăreau. Dar își amintea, privind-o 
acum, de sentimentul acela de încredere în posibilităţi infinite. Cât 
de multe promisese viața: aventură, magie, balauri de ucis. O prin- 
țesă de cucerit. 

Un lucru ghicise în copilărie: visase la femei brunete. Detaliile 
erau pierdute, dar, cu siguranţă, prinţesa lui arătase exact ca Lilah 
acum. Râzând, cu șuviţele negre și lungi tresăltând în vânt, cu pli- 
urile și volanele fluturând la corsaj, la încheieturi și pe fuste, astfel 
că fiecare centimetru din ea părea vibrant și viu. Ca o prelungire a 
naturii, a vântului, a soarelui și a cerului nesfârșit din spatele ei. 

Îl observă privind-o, şi râsetul ei se stinse. Puse mielul la loc pe 
drum și văzu în mișcările ei studiate că simţise cu exactitate natura 

atenţiei lui. Ei bine, nu mai era copil. Plăcerea de a-i privi încântarea 
copilărească transformându-se în intuiție feminină era mai întune- 
cată și mai complexă. 

Veni spre el încet. Christian își luă rămas-bun de la păstor, care își 
strânse turma și se întoarse spre pădure. Lilah ocoli câteva oi rătăci- 
te, zâmbind vag la behăiturile lor. Când ajunse la el, un nor acoperi 
soarele, umbrind uliţa. Bizar efect teatral. Conferind cât se poate 
de accidental momentului de dinainte ca ea să deschidă gura o cali- 
tate dramatică. 

- Unde mergem acum? întrebă ea. 

Oriunde ar face-o să râdă din nou. 

-Ne întoarcem, spuse el. Presupun că te-ai săturat de viaţa la 
țară. 

-Nu sunt sigură că așa e. Lumina capricioasă împrumută zâmbe- 
tului ei un aer misterios, care dispăru instantaneu după ce reapăru 
soarele. Mă întreb dacă păstorul acela mi-ar vinde un miel, să-l ţin ca 
animal de companie? 

- Mieii cresc, răspunse el. E mai bine să îi ţii la ţară. 

Ea ridică din umeri. 

-Poate că l-aș putea dresa să stea în lesă. Dacă aș fi bogată, ar fi o 
excentricitate fabuloasă, să mă plimb cu oaia mea prin parc în fiecare 
după-amiază. 

El zâmbi. 

-Nu mă îndoiesc. 

Se auzi o împușcătură detunând în aer. Praful se ridică deasupra 
drumului. 

Christian se culcă la pământ - nervii și instinctul făcându-l să o 
prindă de talie, trăgând-o sub el în praf. Se auziră copite galopând 
pe lângă ei — ultimele oi ale lui Jessup o luaseră speriate la fugă. 
O strânse și mai tare sub el, făcând din trupul lui un scut, în timp ce 
animalele înfricoșate goneau pe lângă ei. Pământul se cutremura — 
nu din pricina copitelor, ci din cauza pulsului lui care duduia. 

„În sfârșit“ Așteptarea se încheiase. 

Răsuflarea ei făcea un tatuaj fierbinte pe gâtul lui. O cuprinse de 
braţe și o ridică în picioare. Se ridică fără să protesteze, îngăduindu-i 
să o rezeme de gardul viu, înaintând în tăcere, în timp ce el o împin- 
gea să treacă pârleazul și de-a lungul pantei, spre pâlcul de copaci 
după care se puteau ascunde. 

Christian își scoase pistolul. 

-Din est, spuse ea fără suflare. L-ai văzut lovind în drum? 
Glonţul, vreau să spun. 

- Da. Își miji ochii spre mal. Împușcătura venise dinspre ta- 
luz. Trebuia să o lase ca să cerceteze. Avea un scop aici. Bolkhov. 
Dumnezeule, ticălosul o făcuse. Îl urmărise până aici. În sfârșit, 
avea șansa... 

- Du-te atunci! Scosese un pumnal din buzunar. Stătea cu el scos 
din teacă, ţinându-l lejer în mâna dreaptă. Voi fi bine. 

Pentru un scurt moment, fu surprins - iar apoi, la fel de repede, 
nu mai fu. Deja dovedise că știa să mânuiască un cuţit. Firește că 
avea unul asupra ei, chiar și aici, cu un trăgător umblând de nebun. 
Văzuse glonţul lovind pământul. Cu toate acestea, se oferise să aş- 
tepte, singură. 

Instinctul i se adeveri privind-o din nou: stăpână pe sine, în ciu- 
da respirației accelerate, atentă și gata să se apere. Nu era o femeie 
obișnuită. Misterul pe care îl ascundea nu era produsul plictiselii lui. 
Merita fascinația pe care o exercita asupra lui. 

-Un vânător. Cuvintele veniră ezitant, dar nu avea de ales. Nu 
putea să o lase singură cu un ucigaș în preajmă. Nu în vreme ce aș- 
tepta, neînfricată și înarmată, pregătită să se apere de o ameninţare 
care nu ar fi trebuit să o atingă niciodată. 

O trase într-o retragere înceată de-a lungul pantei. 

Ea nu se grăbea să înainteze. 

-Nu vrei să mergi să te uiţi? întrebă ea. 

- Cum spuneam. Trebuie să se fi rătăcit vreun vânător pe moșie. 
Granițele nu sunt marcate. 

- Desigur, spuse ea după o ezitare. 

Poate că era o londoneză îndeajuns de autentică încât să creadă 
minciuna. Însă nu veneai la braconaj pe timpul zilei. Orice șoarece 
de ţară știa asta. 

O prinse de braţ făcând-o să se grăbească. 

- Vino, spuse el încet. Ne vom îndrepta spre casă. 

- Dar... Vocea ei tremura ușor, căci îl lăsase o ia la trap. Acest... 
vânător. Este pe pământurile tale. Și nu prea știe... să țintească. 

Văzu că avea pumnalul încă scos și îl ținea într-un unghi potrivit 
pentru a fi aruncat. Scruta copacii cu o luciditate neabătută și ochii 
mijiți. Ce minte limpede avea, nu pentru o femeie, ci pentru oricine. 
Chiar și pentru un soldat. Ar fi un bun aliat pentru orice bărbat. 

-Te duc mai întâi acasă, spuse el. 

Nu mai vorbiră până când nu ajunseră din nou la Buckley Hall. O 
duse în casă, apoi ieși din nou. Câteva minute mai târziu, când porni 
călare de la grajduri cu doi din oamenii săi, o zări la o fereastră de la 
etaj, privind în jur. 

Priveliștea îi trezi din nou sentimentul acela. Visuri copilăreşti. 
O femeie care așteaptă în turn, priveghind. 

Sau o sirenă. Miturile, la urma urmelor, nu vorbeau doar despre 
prințese. Sirena apărea întotdeauna în calea călătorului, așteptând 
să îl distragă de la destinaţia sa. Însă miturile nu povesteau niciodată 
despre locul în care îl ducea sirena. 

Poate că îl ducea într-un loc mai bun. Putea crede asta. O femeie 
ca Lilah, puternică, stăpână pe sine și de neclintit în caz de pericol 
putea fi o destinaţie în sine - nu pentru Lord Palmer, desigur. Dar 
pentru un alt bărbat... un bărbat norocos, liber să-și aleagă propriul 
drum. Un bărbat pe care un viconte îl putea invidia. 


Capitolul 9 
SES 


-Sper că ţi-ai terminat pregătirile, spuse Catherine Everleigh. 
Umbla de colo-colo prin salon, în timp ce servitoarele îi împachetau 
hainele. Intenţionez să plec în zori, nici un minut mai târziu. Nu mă 
vei face să pierd primul tren. 

Lilah privea spre bagajele diverse. Ce multe haine! Holly împă- 
turea o rochie argintie frumoasă pe care nu o văzuse niciodată pur- 
tând-o. Poate că domnișoara Everleigh voia să o poarte în Londra. 

Călătoria venise într-un moment foarte potrivit. Lilah nu era încă 
sigură ce să creadă despre împușcăturile de ieri. Un vânător, spusese 
Palmer. Unul foarte stângaci. Dar atitudinea lui sugerase altceva. O 
dusese în grabă acasă, într-o liniște mohorâtă, care o făcuse să i se 
ridice părul pe ceafă. Ore în șir după aceea, ea se plimbase prin fața 
ferestrei, fără să se relaxeze, până când nu îl văzu întorcându-se. 

Bineînţeles că fusese un vânător. La țară nu erau pericole deo- 
sebite. Berbeci rătăciți — dar Palmer se dovedise foarte capabil să se 
descurce cu așa ceva. Și de ce să-și facă griji pentru el? 

Londra îi va limpezi minţile, spera. 

- Mi-am făcut deja bagajul, îi spuse ea domnișoarei Everleigh. 

Nici măcar nu intenționau să stea undeva peste noapte. De ce 
avea nevoie în afară de poșetă, pălărie și bani de buzunar? 

- Bine. Catherine își netezi mânecile de dantelă. Se pare că te- 
legrama de la fratele ei o scosese din pat. Purta un halat de mătase 
mototolit în nuanţe de culoarea șerbetului și a gălbenelelor, o ale- 
gere însorită bizară pentru o femeie făcută din gheaţă. Nu-mi pot 
închipui ce este în mintea lui Peter. Să-l lase pe idiotul acela să îi ia 
obiectele smălţuite din depozit! Nu-mi pasă dacă a adus o întreagă 
armată cu el. Sunt piesele centrale ale colecţiei rusești. Fără ele, va 
trebui să anulăm licitaţia — și nici măcar o dată în 50 de ani nu s-a în- 
tâmplat așa ceva. Cel care doboară recordul nu va fi un prinţișor slav! 

- Sunt sigură că veţi reuși să vă înţelegeţi cu el, domnişoară. Lilah 
îl compătimea pe bietul client care se gândise să o supere. 

-Să mă înţeleg! pufni domnișoara Everleigh. Acești prinți străini 
nu știu ce este logica. A semnat un contract cu noi! Crede că legea 
engleză se modifică după cum îl taie pe el capul? Amenințarea cu un 
proces îi va da o lecţie. 

Servitoarele schimbară o privire grăitoare. Lilah pricepu că dom- 
nișoara Everleigh spumega de ceva vreme. Le aruncă un zâmbet în 
semn de scuze. 

Domnișoara Everleigh o surprinse. 

-Şi tu. Eşti obraznică, văd! 

- Nu, domnişoară, niciodată. 

- Sper că nu te aștepți să primești o vacanţă în oraș. În timp cemă 
voi întâlni cu acest mocofan, tu îi vei livra tapițeriile domnului Bat- 
ten. Cere-i și o descriere detaliată a operaţiunilor necesare pentru a 
le restaura. 

Lilah nu își putea imagina cum ar fi să trebuiască să îi solicite ceva 
lui Batten. Un pitic cocoșat care bântuia prin laboratorul din subso- 
lul de la Everleigh, cunoscut ca fiind gură spartă. Fetele trebuiau să 
născocească scuze disperate pentru a scăpa de el. 

- Vă voi aduce un raport cât se poate de cuprinzător, domnişoară. 

- Bine. Domnișoara Everleigh se aplecă și închise bagajul cu o 
violență abia disimulată. Ei bine, atunci la culcare. Nu te mai lălăi. 
Avem o zi lungă înainte - intenţionez să mă-ntorc cu trenul de seară. 

Lilah își luă rămas-bun cum se cuvenea, dar după ce ieși pe hol, 
dispoziţia ei prinse aripi. O zi întreagă la Londra! Se va vedea cu 
tovarășele ei animatoare, aflând ce năzbâtii mai puseseră la cale 
fetele. Treaba cu domnul Batten nu va dura mai mult de jumătate 

de zi. După aceea se va plimba prin piaţa de la Covent Garden, bucu- 
rându-se de priveliște și amintindu-și cum este să plece când dorea, 
fără ca domnișoara Catherine Everleigh să îi sufle în ceafă. 

Când trecu pe lângă scări, un zgomot slab și ciudat îi atrase 
atenţia — ca un țipăt vag, brusc întrerupt. Nedumerită, se prinse de 
balustradă și ascultă mai atent. Să fi fost fantoma? Servitorii spuse- 
seră despre ea. Pretindeau că o auzeau în fiecare seară zăngănind din 
sabie pe un coridor secret din aripa de vest. 

Dat fiind că era într-o dispoziţie atât de bună, vânătoarea de fan- 
tome păru mai interesantă decât încercarea de a dormi. Începu să 
coboare scările îndreptându-se spre zgomot. 

Sunetul o conduse prin oranjeria goală, cu pereţi de sticlă. O 
luminiţă pâlpâia în faţă. Auzi murmur de voci scăzute, masculine, 
șoptite și încordate. O luă după colţ, intrând într-o cameră mică, 
unde cinci oameni stăteau ascuțindu-și cuţitele și curăţându-și 
armele. Dumnezeule! 

Se retrase imediat, dar era prea târziu — cea mai mare dintre brute 
o reperase. Îl auzi spunând ceva. Palmer apăru de după colț. 

-Nu poţi să dormi? întrebă el, iar tonul lui plăcut era în contrast 
izbitor cu cuțitul gigantic din mână. În cealaltă mână ţinea o curea — 
o bucată grea de piele care ar fi putut fi și ea o armă la rândul ei. 

-Mi s-a părut că am auzit... „O fantomă?“ Va râde de ea. Nu con- 
tează. Te las. 

— Așteaptă. Dacă nu poţi dormi, ai putea să mă ajuţi. 

Când se întoarse, observă cum îi tremura lumânarea. O strân- 
se mai tare. Cu siguranță, exista vreo explicaţie deloc remarcabilă 
pentru această scenă. Altceva decât ceea ce îi spunea mintea. „Un 
vânător, într-adevăr." Bărbaţii adunaţi acolo păreau a fi și ei un grup 
de vânători. 

-Să te ajut cu ce? 

El își trecu mâna liberă prin părul încâlcit. Arăta ca un pirat în 
cămașa aceea. 

-Presupun că știi cum să ascuţi un cuțit, nu doar să îl arunci? 

- Da, dar... Nu se mai gândise la corespondenţa cu rușii de zile în- 
tregi. Dar acum îi veni în minte. Împreună cu împușcătura rătăcită, 
o făcu să se înfioare. Nu aș vrea să vă deranjez. 

-Cu ce să ne deranjezi? Privi din nou spre grupul de bărbați. I-ai 
întâlnit pe evaluatori, nu-i așa? Îi făcu semn să îl urmeze după colţ. 

- Nu, nu i-am întâlnit, spuse ea vag. 

Se ridicaseră în picioare, iar forța lor reunită deveni și mai vizi- 
bilă. Înclinară din cap și făcură plecăciuni spre ea, dar încercările lor 
păreau suspect de căznite. 

- Ah. Ei bine, greșeala mea. Palmer părea foarte afabil pentru un 
bărbat care se trudea cu armele la 23.30. Aceștia sunt domnii Jones, 
Stowe, Potter și Penn. Domnilor, domnișoara Marshall. Lui Lilah îi 
spuse: Acum că i-ai cunoscut, îi vei remarca fără îndoială umblând 
pe moșie, căutând să afle unde este nevoie de îmbunătățiri. Urmează 
să scap de pământ, după ce voi curăța casa de gunoaie. 

- Gunoaie, spui? Nu folosi acest cuvânt în fața domnișoarei 
Everleigh. 

lar ea va crede că aceștia erau evaluatori când vor începe porcii să 
zboare. Doi dintre ei aveau încheieturile degetelor supradimensio- 
nate, tipice bătăușilor. Îi recunoscu - călăriseră cu Palmer ieri, după 
ce o adusese înapoi acasă. 

-Unul din cele câteva cuvinte pe care nu intenţionez să le folo- 
sesc în faţa ei, spuse el. Dar tu, Lilah... Îi aruncă un zâmbet strâmb 
și întinse cuțitul. 

Nu avea sens să fugă. Dacă era, într-adevăr, ceva necurat la mij- 
loc, îl văzuse deja pe deplin. Puse jos lumânarea și luă pumnalul 
de mâner. 

-Ài o piatră de ascuţit? 

- Câteva. 

Trase un scaun spre mica masă. Ceilalţi bărbaţi se scuzară cu 
mormăieli politicoase. Îşi luară armele cu ei, observă ea. 

Trase piatra de ascuţit mai aproape, apoi așeză lama pe ea. Lucrau 
de ceva vreme; aerul mirosea a încins, a așchii de metal proaspete 
și... se simţea și un iz de praf de pușcă? 

Palmer cerceta rastelul de arme. Nu purta haină în seara aceea. 
Nici jiletcă. Nu-și imaginase niciodată că unui bărbat i-ar putea sta 
atât de bine în cămașă și bretele. În general beţivii erau cei care um- 
blau despuiaţi. Dar Palmer nu avea burtă de bețiv. Cămașa lui stătea 
perfect întinsă pe un abdomen plat și pe o talie subțire. Pantalonii 
strâmţi îi cuprindeau fundul rotund. Un fund foarte musculos. Când 
se ghemui să ia o şurubelniţă, aproape că îi sesiză flexarea... 

Când el se ridică își îndreptă repede atenţia spre lama din mâna 
ei. Încălecă taburetul din faţa ei şi începu să dezasambleze pușca. 

- Frumoasă tehnică ai, spuse el. 

O învățase pe genunchii tatălui ei. Lily o învățase acolo. Lilah 
Marshall nu ar fi trebuit să aibă habar de așa ceva. 

-O poveste curioasă. Am învățat treaba asta absolut accidental... 

-Ştii să cureți și o pușcă? 

Ea ezită. 

- Nu, nu am pus niciodată mâna pe așa ceva. 

Puse un șurub pe masă, apoi se apucă să desfacă altul. 

-Te-aş învăţa, dar nu pe un Martini-Henry. Cartușul tinde să se 
înțepenească. Se încruntă. Și am văzut reculul rupând umărul unui 
băiat, dacă stau să mă gândesc. 

- Dumnezeule! 

- Puşcă de campanie, spuse el, ridicând din umeri. 

- Presupun că așa se explică. Evaluatorii aveau o ținută militară. 

El se uită la ea, ridicând din sprânceană. 

-Ce se explică? 

„Dumnezeule!“ 

- Nimic. 

Buzele lui se arcuiră. 

- Roşeşti. Acum voi insista să-mi răspunzi. 

Ea clătină din cap și frecă lama de piatra de ascuțit și mai tare. 

- Evaluatorii tăi par foarte... 

- Competenţi? 

- Mari, spuse ea cu grijă. De obicei operează în grup? 

-Va trebui să îi întrebi pe ei. Nu prea mă pricep la profesia 
asta. 

Se eschivase frumos. Îi aruncă o privire provocatoare. Drept răs- 
puns, primi un zâmbet larg care nu-i spuse nimic. Ridică pușca de 
pat și începu să o desfacă în bucăţi, cu mișcări rapide și încrezătoare. 

Da, fusese cu siguranţă soldat. Dar acum era viconte. Și viconţii 
nu convocau de obicei trupe militare în casele lor de la ţară. 

Câteva minute cântări acest mister pe îndelete, singurele sune- 
te fiind acelea ale metalului pe piatra de ascuţit și cel scos de peria 
lui Palmer care curăța piesele puștii. Pentru că sarcina ei nu nece- 
sita vreo concentrare specială, începu să numere armele atârna- 
te de rastel. Unele erau puști de vânătoare. Dar pistoalele nu erau 
pentru sport. 

El îi observă privirea cercetătoare. 

- Înţeleg că nu ai mai fost în camera armelor până acum. 

- Nu, nu încă. Dar domnișoara Everleigh va dori negreșit să stu- 
dieze armele. 

-Nu are rost. Sunt ale mele, nu ale moșiei. 

- Deci până la urmă ești colecționar. 

- Nu sunt obsedat de asta. Folosesc armele. 

- Pe toate? 

Se lăsă pe spate, aruncând arma, ţinând-o de pat. 

-Unele puști le-am folosit în război. Pistoalele — cele aflate mai 
aproape — sunt de asemenea de pe vremea când am fost în armată. 

-lar restul? 

Îi aruncă un zâmbet strâmb. 

- Poate că sunt obsedat, totuși. Se uită spre ce făcea ea. Arată bine. 

- Da, așa cred. I-l întinse. Mai ai vreunul? | 

E] ridică lama în lumină, mișcând-o pentru a cerceta ce făcuse. 

-Acesta nu este un pumnal de aruncat. 

- Nu, spuse ea încet. Cred că se numește macetă. 

Nick purta uneori așa ceva, când sarcina sa - în propriile lui cu- 
vinte — „necesita să fie convingător“. 

Palmer îi aruncă o privire surprinsă. 

-Ai folosit vreuna? 

Ea se încruntă. 

- Bineînţeles că nu! Drept cine mă iei? Apoi, pentru că nu pu- 
tea rezista: Aș prefera oricum un hanger. Un mâner bun poate fi 
de folos. 

El zâmbi alene, încântat. 

-Ai fi un strateg excelent în serviciul Maiestăţii Sale. 

Ştia că era un compliment, dar nu avea dispoziția necesară pen- 
tru a fi admirată. 

-Ca să nu mai pomenim de evaluatori. Habar n-aveam că umblă 
înarmați până în dinți. 

- Da, și Buckley Hall duce lipsă de tufe de tăiat cu maceta. De ce 
umbli pe holuri la ora asta? Nu trebuie să mergi în oraș mâine? 

Frumoasă schimbare de subiect. 

-Cu primul tren. 

El luă o cârpă și lustrui patul puștii. 

-Nu te vei dezlipi de ea în timpul călătoriei, desigur. 

- Desigur. 

-Nici un pas. 

Ea își mușcă limba. 

- Nici un pas nu e posibil. Plănuiește să se întâlnească cu un client. 

-Atunci vei aștepta la ușă. Vei trage cu urechea, ca să vezi ce 
poți afla. 

Ea pufni. 

-Asta ar fi o scenă pe cinste. Nu trebuie să te temi de competiție 
- omul încearcă să-și retragă proprietatea de la licitația rusă. 
E hotărâtă să-i ia capul. 

Genele lui lungi căzură, acoperindu-i expresia. 

-Cu toate acestea, spuse el, frecând cu sete un punct de pe capă- 
tul puștii. Vor fi singuri și nu-mi place asta. Vezi ce poţi auzi. 

Avea un interes ciudat faţă de afacerile domnișoarei Everleigh, 
nu-i așa? Încruntându-se, îl studie. Lampa de gaz din spatele lui îi 
zugrăvea părul blond răvășit, creând iluzia unui halo. Dacă nu ar fi 
avut cicatricea, ar fi putut poza drept înger. Un arhanghel răzbună- 
tor, da. Avea trăsăturile potrivite, pomeţii și trupul puternic. 

Gândul i se păru brusc o glumă sinistră. Nu era câtuși de puţin 
angelic. Era un mincinos - o ştia în adâncul ei. O minţise de 
la început. 

-Dacă scopul tău nu este să întemeiezi o casă de licitaţii rivală, 
nu-mi imaginez de ce îți pasă de afacerile ei cu un client. 

Sau de corespondența ei de afaceri, despre care îi dădea raportul 
în fiecare zi. 

-Sunt un bărbat gelos, spuse el fără blândețe. 

- Poate. Însă nu cred că ai un interes adevărat față de ea - nu 
romantic, cel puţin. 

El ridică privirea, îndepărtându-și o buclă blondă din ochi. 

- Chiar? spuse el cu răceală. 

- Dacă ai avea, de ce ai petrece atâta timp flirtând cu mine? 

El puse arma jos. 

-Nu am flirtat cu tine, spuse el pe un ton egal. La un moment 
dat, voiam să te fac să juisezi, dar ai fugit. De aceea ești atât de iras- 
cibilă? Vino aici și te rezolv. 

Ea roși. Bărbaţii nu foloseau un astfel de limbaj cu femeile decente. 

-Mă confunzi cu o târfă, una proastă pe deasupra? 

Un mușchi tresări pe maxilarul lui. 

-Ambele ar fi mai convenabil. 

Ea se ridică. Atunci să spună lucrurilor pe nume. 

- Dar m-am oferit deja să devin târfa ta. Trupul meu pentru do- 
cumente — și m-ai refuzat, dacă îți amintești. Ai spus că le voi primi 

când va fi de acord să se căsătorească. Dar asta nu se va întâmpla 
niciodată, nu-i așa? 

El stătea nemișcat. 

- Depinde. Dacă faci cum te-am instruit... 

— Nu. Se săturase de minciuna asta. Vrei altceva de la ea. O vreme 
am crezut că nu trebuie să știu ce. Nu voiam să știu. Dar acum se 
pare că nu am de ales — căci am nevoie de documentele acelea. Aşa că 
spune-mi ce ai nevoie să se întâmple ca să mi le dai. Fii sincer și poate 
te pot ajuta să îl obţii. 

- Bine, spuse el încet. Un nou târg. Se ridică și dădu ocol mesei. 
Doar când mâna lui se strânse în jurul mâinii ei își dădu seama că 
apucase maceta. O desfăcu din strânsoarea ei și o puse deoparte, dar 
nu dădu drumul mâinii. Îi trase pumnul ducându-i-l la piept, apă- 
sându-l acolo ca să simtă vibraţiile în timp ce vorbea. Vom renegocia, 
bine? Sinceritate. Începe tu. Spune-mi cine eşti, Lilah Marshall! Unde 
ai învăţat să arunci și să ascuţi un cuțit. Care este adevăratul tău 
nume. Și cine te înspăimântă atât de tare că ţi-ai vinde trupul pentru 
trei bucăţi de hârtie. 

Privirea lui era necruțătoare, sfredelind-o. Lilah se întoarse 
într-o parte. 

-Trebuie să fie altă... 

- Nu. Începem de aici; ce se întâmplă dacă nu recuperezi docu- 
mentele. Asta aș vrea foarte mult să știu. Spune-mi! Spune-mi cine! 
Și, drept răspuns, voi fi şi eu sincer. 

- Îmi ceri unicul lucru, spuse ea foarte încet, pe care știi că nu îl 
voi ceda. 

- Nu. Cer doar sinceritate. Îţi convin termenii? Se opri. Nu, nici 
nu credeam. 

Frustrarea o făcu să tremure. El părea să o simtă. Slăbi strânsoa- 
rea. Îi duse mâna la buze. 

-Pot spune un lucru, murmură el deasupra încheieturilor degete- 
lor ei. Nu ești târfă. Îi sărută degetul mic, apoi inelarul. Dacă ai fi fost 
cu adevărat de vânzare, te-aș fi cumpărat de o sută de ori până acum. 
Și tot nu aș fi terminat cu tine. 

Îi scăpă un oftat înfiorat. Chiar şi acum, în momentul acesta, 
putea să o tulbure atât de ușor. Să o arunce buimacă de la furie 
la dorinţă. 

-Secretele mele sunt plictisitoare, spuse ea. Nu înţelegi? Nu ai 
nevoie să le cunoşti! Sunt o hoaţă obișnuită care dă socoteală unui 
stăpân banal. Nu există nimic... 

- Nu. Strânsoarea lui o strivi deodată. Aici te înşeli. Îmi dai soco- 
teală mie. Și, Dumnezeu să te ajute, Lilah, dar începe să-mi placă. Nu 
uita asta data viitoare când vii să-mi pui întrebări. Am la fel de multe 
pentru tine. Și vreau răspunsurile la fel de tare ca tine. 

Cineva își drese glasul, ceea ce îi făcu să se desprindă unul de 
celălalt. Unul dintre evaluatori ezita în ușă, privind politicos în 
altă parte. 

-Pot să vă vorbesc un moment, milord? 

- Du-te, îi spuse Palmer. Ne vedem mâine-seară la raport. 


Casa de licitaţii Everleigh ocupa colţul unei străzi largi, nu de- 
parte de piața de la Covent Garden. Fațada lată a clădirii asista 
cu demnitate reţinută traficul neîntrerupt care, la ora aceea a du- 
pă-amiezii, consta în mare măsură din fermieri care mânau căruţe 
goale trase de boi. În capătul scărilor acoperite cu un covor, doi lachei 
se sprijineau de balustrada de alamă, privind alene larma unor tineri 
gălăgioși care se hârjoneau pe trotuar. 

-Vor sta de pază alți lachei în timpul licitaţiei, spuse Ashmore. 

Stătea lângă Christian pe acoperișul clădirii învecinate, inspec- 
tând scena printr-un binoclu uzat. 

-Cel mult patru. Christian îi observase cu atenţie în timpul ba- 
lului. Doi care se ocupă de trăsuri, doi la ușă. Dar celelalte intrări? 

-Intrarea dinspre est este folosită de angajaţi. Nu este păzită, 
din câte îmi dau seama. Mai este străduţa din spate, unde se pri- 
mește marfa. 

-O vor închide. Țarul trimite un delegat să liciteze — oamenii săi 
vor insista să se închidă, pentru siguranță. 

-Ştii asta sigur? 

- Da. 

De la apariția sfeșnicului blestemat, comunicase constant cu 
ambasada rusă. Obolensky nu era convins că Bolkhov mai era în 
viață; posibilitatea indica eșecul operaţiunilor de spionaj ale propri- 
ilor săi oameni, răspândiţi în toată Londra, care stăteau cu ochii pe 
ruși. Cu toate acestea, fusese de acord să investigheze. Prinderea lui 
Bolkhov ar fi fost o mare izbândă a carierei sale. Generalul dezertase 


137 


Meredith Duran ~ 


— 


din post, luând cu sine jumătate din trupă. Guvernul rus nu trecea 
cu vederea ușor răzvtătirile. 

- Riscantă manevră, spuse Ashmore sobru. Dacă îl prind ei pri- 
mii, nu vom ști niciodată. 

- Nu se va întâmpla așa ceva. 

Să rămână pentru totdeauna nesigur cu privire la soarta lui 
Bolkhov ar fi fost un blestem amarnic, care l-ar fi înnebunit pe 
Christian. 

- Uite! Vine Catherine Everleigh! Ashmore îi dădu binoclul. 

Pelerina de călătorie a lui Catherine flutura în timp ce urca trep- 
tele de la intrare. În urma ei venea grăbită Lilah, părând îngrijorată 
și iritată. Era sigur ce îi provocase expresia aceea. 

-Te amuză ceva? 

Christian observă că începuse să zâmbească. 

-Femeia aceea are un dar înnăscut de a fi nesuferită. 

-Cea care o urmează este spioana ta? 

El încuviință din cap. 

- Strălucită strategie, spuse Ashmore, să foloseşti animatoare la 
o casă de licitaţii. Și soția mea se gândește să facă asta la magazi- 
nele ei de parfumuri. Spune că ar putea tăia produsul în jumătate, 
vânzând de două ori mai mult, cu condiţia ca fetele de la vânzări să 
fie drăguţe. 

Dintr-un motiv sau altul, replica i se păru nelalocul ei. 

-Are minte, spuse el. Lilah, vreau să spun. 

- Oh? Îmi pare rău să aud asta. 

Christian pufni. 

-Îmi închipui că soția ta ar obiecta la această remarcă. 

Legată la ochi și beată, Mina Granville putea pune cu botul pe 
labe un maestru al șahului. Compania ei se întindea peste Atlan- 
tic, furnizând parfumuri și loţiuni tuturor debutantelor din Phila- 
delphia până în Varșovia. 

Ashmore îi aruncă o privire ciudată. 

-Aşa este. Dar nu vorbim despre soții. 

Christian își înăbuși imboldul de a-l contrazice. 

-Ai dreptate, spuse el. 

O femeie proastă l-ar fi slujit mai bine. Însă compania ei nu ar fi 
fost nici pe departe atât de satisfăcătoare. Fără Lilah la Buckley Hall, 
și-ar fi pierdut minţile până atunci. 

Nu era doar o sursă de divertisment. Începuse să îl tulbure pro- 
fund că o implicase în jocul acesta. Merita mai mult. Merita... un 
turn. Un loc în care să fie pe deplin în siguranţă, din care să poată 
privi de la fereastră, fără a-și dori nimic. 

Se forţă să-și îndrepte binoclul dinspre ea spre Catherine Ever- 
leigh. Ea trebuia să îl preocupe, la naiba! 

Femeia se învârtea pe trotuar, căutând evident o trăsură care ar 
fi trebuit să aștepte. Își scoase mâinile din manșon, săgetând aerul 
apăsat în timp ce le vorbea lacheilor. 

Bărbaţii coborâră treptele în fugă până la ea. Unul se înclină, celă- 
lalt alergă pe stradă, trecând de la un vehicul parcat la altul. 

-A dispărut vizitiul, observă Ashmore. 

-Vai de capul lui! Christian îi înapoie binoclul. Ar trebui să le 
urmăresc. 

-Pe cine? Se despart. 

Christian se uită din nou. Catherine înainta pe trotuar spre 
lacheu, care găsise trăsura și vizitiul. Între timp, Lilah se întorsese pe 
călcâie, apucând-o în direcţia opusă. 

Înjură. 

-Trebuia să o urmărească pe Catherine. Ştie asta. Tot timpul, 
am spus. 

Ashmore puse binoclul la loc în husă. 

-Du-te după Catherine! Eu o voi urmări pe cealaltă. 

- Lilah. Îi surprinse privirea lui Ashmore. Lilah Marshall o chea- 
mă. Nu o subestima. 

Ashmore ridică din sprâncene. 

-Am înţeles. Ei bine, se pare că domnișoara Marshall oprește 
o birjă. Înclină din cap. Eşti sigur că o controlezi? 

Christian rezistă nefericitului impuls de a râde. Nu ar fi zis că o 
controlează. Alungă amintirea momentului în care gemea, gândin- 
du-se în schimb la un moment mai recent. Se pricepea foarte bine să 
manevreze cuțitul. Pentru o fiică de funcţionar, era mult prea bună 
și prea calmă sub presiune. 

Iar ca hoaţă... alegea să fure obiecte care nu îi erau deloc de folos. 
Pentru stăpânul ei deloc ieșit din comun, spusese ea. 

Dumnezeule! E posibil să fi fost atât de nesăbuit? 

— Urmăreşte-o tu pe Catherine, spuse el repede. Mă voi asigura 
că nu am vârât în sân o viperă. 

Cârciuma lui Neddie nu avea ferestre, aerul era înţesat de fum, în 
mare parte de la trabucul unchiului ei. Lilah îl îndepărtă. 

-Nu poţi să-l stingi? De când îţi place tabacul? 

- Obicei de gentilom. Trase tare și capătul scânteie. Ai devenit 
sensibilă, adăugă el când ea tuși. Aerul acela de ţară îţi cam roade 
plămânii. Unde zici că ai fost? 

Nu îi spusese. Și bine făcuse. Altfel s-ar fi putut să-i scrie la 
Buckley Hall. Şi așa era cât pe-aci să se înece când Susie Snow îi dă- 
duse scrisoarea lui de dimineaţă. 

-Nu îmi poţi trimite scrisori, îi spuse ea. E prea riscant. 

Ochii argintii ai lui Nick se îngustară când își scutură trabucul, 
aruncând scrumul pe jos. Dușumeaua era deja plină de scoici arun- 
cate și lipicioasă de la bere. 

-Te temi că-ţi voi pângări căsuţa poștală? 

Ea oftă. Cu alţi oameni, Nick nu făcea decât să se folosească de 
reputaţia lui îngrozitoare. Dar cu ea, era pretenţios. 

-Nu locuiesc singură, spuse ea. Cealaltă fată cu care împart ca- 
mera — și ea lucrează la Everleigh și are gura mare rău. E de mirare că 
nu a deschis plicul la abur. 

Cu siguranță Susie speculase cu plăcere. „Ai un admirator?“ ciripi- 
se ea. „Ai fost ocupată la țară! Trebuie să ne povestești totul.“ 

Din fericire, celelalte fete deveniseră mai interesate de ce le putea 
spune Lilah despre Lord Palmer. Debitase o poveste ridicolă despre 
ce călăreț chipeș era. Apariția subită a domnișoarei Everleigh o scu- 
tise de a înflori și mai mult. Niciodată nu fusese atât de recunoscă- 
toare pentru că fusese convocată spre a fi mustrată — de data asta 
pentru că uitase de noua ei poziție. 

„Dacă dorești să redevii animatoare, nu trebuie decât să o spui“, 
rosti domnișoara Everleigh cu răceală, înainte de a-i spune că era 
liberă să-și vadă de treburile ei în după-amiaza aceea, până se vor 
întâlni la Paddington Station. 

-Nu spun decât că nu-mi poţi scrie până nu se încheie treaba 
asta, îi spuse Lilah lui Nick. 

Unchiul ei ridică din umeri. 

-Nu ar fi avut de ce să fie interesată de biletul acela decât dacă 
știe să spargă codul, și în cazul ăsta, trimite-o la mine. Am un proiect 
sau două la care nu mi-ar strica o mână de ajutor. 

Dumnezeule mare! Își imagina cam ce ar face cu Susie. Ca o mâță 
care s-a trezit cu un șoarece șchiop, s-ar plictisi și ar face-o bucăţi în 
cinci secunde. 

- Nu contează. M-am obișnuit la Everleigh. Nu vreau să atrag 
atenţia; altfel nu aș fi ajuns atât de departe. Nu vreau să devină 
nimeni curios în privința mea. 

Bătrânul Neddie veni la masa lor cu o bere și un coș de stridii pră- 
jite. Nick îi mulțumi cu o monedă mare, mult prea generoasă; locul 
era al lui, la urma urmelor, și ar fi putut mânca gratis. Dar era strate- 
gia lui de a-și ţine vechii prieteni aproape. 

Sorbi lung din halbă, apoi rostogoli trabucul între degete, 
studiind-o. 

-Ai multă teamă în tine, Lily. Nu-mi amintesc să fi fost așa 
sperioasă. 

În virtutea inerției, cuvintele o răniră. Îşi aminti că nu mai făcea 
parte din lumea aceasta. În noua ei viață, sfioșenia nu era o slăbiciu- 
ne. Era o calitate a unei doamne. 

-Acum am ceva de pierdut. Dar nu ar trebui să-ţi spun tie asta. 
Era un mare ipocrit, făcând-o să se simtă vinovată pentru că le întor- 
sese spatele rubedeniilor, când el era cel care recurgea la ameninţări 
pentru a o manipula. Contezi pe faptul că vreau să-mi păstrez slujba. 
Altfel amenințările tale nu ar funcţiona și nu ţi-ai primi niciodată 
documentele înapoi. 

-Nu am făcut nici o amenințare astăzi încă, spuse el. Dar îţi 
mulțumesc că mi-ai amintit. Presupun că nu le-ai adus? 

O îngrozea întrebarea aceasta de când îi descifrase solicitarea de 
a se întâlni. 

- Nu încă. Dar în curând. 

El nu răspunse. Nu era nevoie. Tăcerea și vagul zâmbet crud care 
îi arcui buzele cărnoase rostiră ameninţarea în numele lui. 

-Te-ai ţinut întotdeauna de cuvânt până acum, spuse ea. S-a 
schimbat asta? Ai spus în ultima săptămână din iunie. 

El oftă, apoi ridică un deget pentru a-i atrage atenţia barmanului. 

— Bea ceva înainte să pleci! 

-Şi de ce ai nevoie de ele până în iunie? Ce intenţionezi să faci 
cu ele? 

Privi din nou spre ea, iar chipul lui întunecat era gânditor. 

-De ce ar trebui să știi? 

Când lucrase pentru el fusese prea tânără pentru a-i împărtăși 
toate secretele. Dar avusese încredere în ea. Uneori îi ceruse chiar 
sfatul. Ducea lipsa acestui fapt acum; ciudată împunsătură. Nu doar 
ea întorsese spatele. 

-Nu contează, spuse ea. 

Neddie îi aduse o cană, o trânti în fața ei, apoi plecă vesel ca 
de obicei. 

- Bea-o tu, îi spuse lui Nick. Domnișoara... nu mă pot întoarce la 
muncă mirosind a alcool. 

- Domnișoarei Everleigh nu i-ar plăcea? toarse Nick. 

Ea își tinu respiraţia. Nu avea de unde să știe că lucra pentru 
domnișoara Everleigh decât dacă... 

Simţi fiori reci pe șira spinării. 

-Ai un spion, rosti ea. La casa de licitații? 

El îi zâmbi blând. 

- În afară de draga mea nepoată? Vai, ce bărbat suspicios aș fi, 
dacă aș crede că tu nu ești suficientă. Luă paharul și i-l puse cu forţa 
în mână. Vom ciocni pentru succes, spuse el. Lily a mea a avansat. 
E asistenta drăguţei patroane. Ridică și el halba. Sláinte! 

Abia gustă berea. 

-De ce? De ce ţi-ar păsa ce se întâmplă la Everleigh? 

- Eşti tu acolo. De ce nu mi-ar păsa? 

Pentru un moment nu crezu că își făcea griji pentru ea. Nu de 
obicei. Dacă i-ar fi stat în fire, nu ar fi instruit-o niciodată să devină 
hoaţă, trimiţând-o în prima misiune la 13 ani. 

-Nu ai nici un motiv să te temi pentru mine. 

- Nu? O privi. Te pui cu viconţii și duci de nas fete bogate și fru- 
moase... cred că o cauţi cu lumânarea. 

-Dar te-ai bucura să o păţesc, spuse ea cu blândețe. O spusese 
destul de des. O pedeapsă binemeritată. Aștepţi să se întâmple, 
nu-i așa? 

El oftă. 

- Aș fi bucuros să te văd unde îţi era locul, Lily. Atâta talent iro- 
sit, în vreme ce le lingi cizmele acelor bogătani. Se opri. Bineînţeles, 
nu ai făcut asta în ultima vreme. Ce te-a ţinut deoparte în ultimele 
săptămâni? 

Îl cunoștea prea bine ca să-i scape intonația mieroasă din vocea 
lui. Era vocea pe care o folosea când interoga pe cineva, înainte de a 
recurge la forță. 

- Doar nu poți... nu poţi să te îndoiești de mine? 

El își trecu degetul pe deasupra buzei halbei, gândindu-se. 

-Spune-mi unde ai fost și mă voi gândi la răspunsul meu. 

Dumnezeule mare! Avusese coșmaruri cu privire la acest mo- 
ment. Nu știa totul despre afacerile lui, dar știa totuși destul. Faptul 
că o lăsase să își croiască propriul drum fusese un fel de miracol — dar 
era totuși nepoata lui. Sângele trebuia să însemne ceva! 

Sângele însemna într-adevăr ceva. 

-Ştiu că mă credeai meschină. Dar să te trădez? Vai, trebuie să îți 
închipui că sunt o nouă formă de jeg. 

- Calmează-te! Sorbi lung din halbă. Nu eu sunt cel care a spus-o. 

- Oh? Ce-ai vrut să spui? Să-mi vorbeşti ca și când aș fi... Nu îi 
venea în minte nici o insultă îndeajuns de gravă. Un McGowan... 

- Ei, hai, spuse el repezit. Printr-o casă de licitaţii trec mulți 
bani. Mi-ar fi atras oricum atenţia, cu sau fără tine. Dar când pleci 
în călătorie fără ca măcar să-ţi iei la revedere... Sigur că unchiul cade 
pe gânduri. 

-Ei bine, să nu mai cadă. Își dădu seama că strângea paharul 
în mână și îl trânti pe masă. Am fost la moșia lui Lord Palmer. Nu 
avea rost să mintă, căci adevărul avea să îi aducă mai multe foloase. 
Cel care m-a prins este cel care mi-a dat slujba pe lângă domnișoara 
Everleigh. O ajut să îi pregătească proprietatea pentru licitaţie. 

Expresia lui Nick nu se schimbă deloc. 

-Curios din partea lui, spuse el. Să invite o hoaţă cunoscută sub 
acoperișul lui. 

-Şi în patul lui, dacă ar fi după el. 

Faţa unchiului ei se întunecă. 

-Aşa iei înapoi documentele acelea? 

Simţi o plăcere dușmănoasă văzându-i reacţia. La asta o împinse- 
se el. Pe propria lui nepoată. 

-Poate că da. 

Strânse din maxilar. Scoase o răsuflare șuierătoare, apoi mormăi: 

-Şi vrei? 

Nu avea să-și împingă răzbunarea mai departe. Dacă Nick credea 
că Palmer intenţiona să o forțeze, avea să i-o plătească, fără să-i pese 
de rangul acesteia. Faptul că Palmer era lord i-ar aduce probabil lui 
Nick o bucurie și mai mare. Dar, cu toate acestea, adevărul era greu 
de rostit. i 

- Da, șopti ea. Dumnezeu să mă ajute! Vreau prea mult. 

El făcu o grimasă. 

—Ah! Dădu restul paharului pe gât și se șterse la gură cu dosul 
mâinii. Ei bine, atunci. Atunci este un alt fel de nesăbuinţă. 

- Idioțenie, șopti ea. Știu. 

El o privi printre gene. 

- Ai grijă, Lily! Bogătanii aceștia nu sunt ca noi. Nu ne văd ca pe 
niște oameni obișnuiți. Te va folosi și te va arunca fără să îl doară 
capul după aceea. 

- Ştiu. 

Se ridicase în picioare, deși nu își amintea când. Ușurarea îi dă- 
duse aripi. Și vedea pe chipul lui Nick că nu se mai îndoia de ea. În 
schimb simţea... milă. 

Se ridică să o conducă. 

-Ştii cum se face, sper. Își drese glasul. Ca să eviţi complicațiile, 
vreau să spun. 

Stânjeneala lui o făcu să roșească. Cerule! Întreba dacă știe cum 
să evite sarcina. 

- Da, da, desigur. 

La ieșire se opri cu mâna întinsă pe ușă. 

-Vorbesc serios, spuse el. Pot aranja să vorbești cu cineva. Peg 
Mulry te-ar ajuta. 

Avusese grijă de ea când era mică. Acum își câștiga traiul la un 
bordel de lux. 

-Te rog, nu, spuse ea cu vocea înăbușită și împinse ușa. 

Lumina puternică a zilei care năvăli deodată îl făcu pe Nick să își 
mijească ochii. 

-Frumusețea nu ţi-e de folos, spuse el repezit. Dacă vrei o carie- 
ră, un copil i-ar pune capăt. 

-Ştiu asta. leşi în stradă. Dar mulțumesc mult, unchiule, ești 
foarte amabil că te gândești la mine. 

El râse. 

- Amabil, nu-i așa? lar acum te pregătești să o tulești fără să lași 
nici o urmă. Așa le plac bogătașilor femeile? Să fie neghioabe fără 
minte? Clipi din pleoape. „Ce-i ăla mădular, milord? Nu am auzit ni- 
ciodată de așa ceva.“ 

-Eşti îngrozitor! 

Se întoarse să o apuce pe strada principală, sesizând doar în ulti- 
ma clipă expresia dură de pe chipul lui. Prea târziu pentru a prinde 
de veste. O mână o prinse de cot. 

-Ce Dumnezeu, o repezi Palmer, faci aici? 

Capitolul 10 
SEG 


Pentru un moment îngrozitor fu sigură că Nick va sări la bătaie. 
Aruncă o privire criminală spre Palmer, care o strângea de braţ. 

-Lord Palmer! spuse ea tare. Ce surpriză plăcută! 

Privirea lui Nick se ridică spre ea. „Întoarce-te“, îl imploră ea în 
tăcere. „Du-te odată!“ 

Se întoarse în cârciumă, trântind ușa. 

-Un prieten de-al tău? întrebă Palmer. 

Ea încercă să se elibereze, dar strânsoarea lui era ca de menghi- 
nă. Dumnezeule mare! Străzile erau pline de ochi. Ultimul lucru de 
care avea nevoie era un salvator care să intervină, spunându-i pe un 
nume pe care Palmer să nu-l recunoască. 

Își puse mâna pe mâna lui, sprijinindu-se de el afabil. 

-Mă urmăreai? întrebă ea zâmbind. 

Își miji ochii de leu privind-o. 

- Evident. 

-Atunci mă vei conduce la Gara Paddington? 

Un mușchi îi tresari pe maxilar. Privi spre cârciumă. 

- Poate că ar trebui să mă prezinți mai întâi. 

Nu. Neddie's era fieful lui Nick. Indiferent care ar fi fost pricina, 
nu ar fi cedat nici un centimetru în locul acela. Dacă Palmer intra și 
îl înfrunta, lucrurile ar fi devenit urâte într-o clipă. 

-Te rog, spuse ea dintr-o suflare. Dar el părea răzvrătit. Îi vorbi ca 
unui soldat, repede: Ai nevoie de oameni care să te acopere pentru a 
intra în locul acela. Şi nu are rost oricum. Îți pot explica. 

După un moment, postura lui se mai relaxă puțin. 

-Sunt sigur că poţi, spuse el pe un ton egal. Ceea ce mă preocu- 
pă este dacă poţi spune adevărul. 

Dar o întoarse către strada principală. 

La următorul pas, un strigăt ascuţit străpunse aerul. Un băiețaș 
sări în picioare de pe o verandă din apropiere. 

-E Kit! ţipă el. Eşti Kit, nu-i așa! Uitaţi-vă, Kit! 

De pe o străduță apăruse o minge. Lilah își făcu curaj. Străduța 
aceea era locul în care se ascundeau derbedeii de Nick, care îi trimi- 

tea la școală dacă îi prindea. i 

După cum se aștepta, în următorul moment, o bandă de copii 
dădu năvală în drum, înconjurându-i. 

- Dumnezeule, mormăi Palmer, căci se aflau în centrul unei 
mulțimi, înconjurați de mânuţe care trăgeau de ei, bălmăjind rugă- 
minţi de a le strânge mâna, de a le da autografe și câte o monedă... 

Această ultimă solicitare prilejui o pauză din pricina șocului, 
urmată de o rafală de acuzaţii stridente. Cineva îi dădu un ghiont 
în umăr celui care lansase ofensa, făcându-l să dea cu turul de 
pământ. 

-Nu cere bani! strigă o fetiță. Idiotule, este Kit al nostru. Este 
un erou. 

- Fără lovituri, tună Palmer. 

Edictul făcu să se aștearnă brusc tăcerea peste micuța mulțime; 
o duzină de chipuri murdare se ridicară, uimite că eroul lor vorbea 
cu ei. 

Lilah încercă să scape. Palmer o strânse și mai tare de cot. 

-Nu te clinti, spuse el încet. Apoi, dregându-și glasul, privi pe 
deasupra găștii zdrențuroase. Aș fi bucuros să vă strâng mâinile, 
spuse el. Dar mai întâi aliniaţi-vă ca niște soldați adevărați. 

Banda începu să se agite frenetic, înjurându-se unii pe alţii într- 
un limbaj care îl făcu pe Palmer să facă ochii mari. Ce situaţie ri- 
dicolă! Ea își înăbuși râsul. Deasupra, storurile se deschideau în 
stânga și în dreapta, iar la ferestre apăreau bărbaţi și femei care îi 
priveau, strigând încurajări. Un bărbat li se alătură, salutând vite- 
jia lui Palmer. 

- Britannia! Britannia! 

Fetiţa bătu din picior. 

- Liniște acum, îi spuse ea trupei. Apoi, cu un zâmbet dulce spre 
Palmer: E bine așa, domnule? 

Banda reuși să se așeze într-un rând strâmb. 

- Excelent, spuse Palmer. Întindeți mâna acum. Sunteţi gata, 
soldaţi? 

Lilah recunoscu fețele câtorva dintre privitorii de deasupra. Se 
trezi că îţi ține respiraţia, rugându-se să fie discreți, în timp ce era 
târâtă de-a lungul șirului de Palmer care o ţinea de umăr. Cu mâna 
liberă, împărțea strângeri de mână. 

Excelentă postură, îi spuse el unui admirator pistruiat. Bărbia 
sus, așa, foarte bine, îi spuse altuia. 

Ultimul și cel mai mic dintre băiețași îl salută cu mâna tremură- 
toare. El i-o strânse cu hotărâre. 

- Satisfăcător? 

Băieţașul încuviință din cap. 

- Da, domnule. 

Palmer scoase un pufnet ciudat. Îşi dădu seama că se chinuia să 
nu râdă. 

- Excelent! Acum mărșăluiţi cu toţii, cu curaj, spre școală. 

Le pică faţa tuturor. Apoi, într-o rafală de chicoteli, copiii se îm- 
prăștiară în toate direcţiile, luându-și mingile şi jucăriile aruncate 
din mers. 

-Mă bucur că găseşte cineva situația amuzantă, mormăi el, tră- 
gând-o pe Lilah spre șosea. 

- Da, școala este cea mai bună glumă din câte există prin părțile 
acestea. Hai să mergem, adăugă ea printre dinţi. Eşti pe cale să-mi 
rupi brațul. 

El slăbi strânsoarea. 

-Ar trebui să-ţi faci griji pentru gâtul tău. Știi unde ești? Nu e un 
loc în care să faci o plimbare după-amiaza. 

Ea îl privi uluită. 

-Te temi de copii, așa-i? 

Christian privi spre drumul dinainte, strângând din buze. 

-Ce făceai aici, Lilah? Cine era bărbatul acela? 

Minciuna îi veni adusă de o inspiraţie divină. 

-E cumpărătorul meu. 

- Cumpărătorul tău, spuse el sec. 

- Da, vin aici să vând bunurile pe care le fur. 

- Dumnezeule! 

Îi dădu drumul la cot, de parcă l-ar fi ars. Nu avu decât un scurt 
moment să-și dea seama că se simțea rănită, ca o proastă. Se uita la 
ea de parcă avea lepră. 

Apoi își așeză mâna pe mijlocul ei, apăsând ferm pentru a o încu- 
raja să ţină pasul. 

-Şi ce, spuse el încordat, ai venit să vinzi astăzi? Ceva de la Buck- 
ley Hall, presupun? 

Dumnezeu să o ajute! Nu voia să creadă că furase de la el. Dar altă 
scuză mai bună nu găsise. 

- Doar un sfeșnic, spuse ea încet. Domnișoara Everleigh nu crede 
că e așa valoros. 


147 


Meredith Duran 


Trăsura lui aștepta pe strada principală. Lacheul de pe scară părea 
palid și agitat ca un iepure. Când îl văzu pe Palmer, scoase un oftat 
vizibil și deschise ușa atât de nerăbdător, că Lilah se aștepta să sară 
din balamale. 

Palmer aproape că o aruncă înăuntru. Închise portiera în urma 
lui, iar trăsura se puse în mișcare. La cât de iute se urnise, fără îndo- 
ială până și vizitiul își închipuia că scăpase de o soartă îngrozitoare. 

-E doar un cartier, spuse ea uluită. Locuiesc oameni aici. Cei mai 
mulți nici măcar nu sunt infractori. 

-Cu excepţia celor de față, i-o aruncă el. 

-De ce ești atât de furios? Își netezi fustele. Știai ce sunt din 
noaptea în care m-ai întâlnit. 

- Și, ca să te scuteşti de consecinţe, ai fost de acord cu un târg. Era 
vorba să nu o scapi din ochi pe Catherine. 

Asta era problema. Acum trebuia să pară nu doar o infractoare 
lipsită de mustrări de conștiință, ci și fără cuvânt. 

-Se ducea la o librărie. Lilah încercă să ridice nepăsătoare din 
umeri. Nu avea chef să-mi împărtășească secrete. 

El strânse din maxilar. Scrâșni din dinţi, privind în altă parte. 
Încet și metodic, trase jaluzelele, acoperind fereastra stângă, apoi pe 
cea dreaptă. În lumina obscură, se întoarse spre ea. 

-Ce să mă fac cu tine? 

Lilah simţi fluturi în stomac. 

-Vrei să o urmăresc peste tot? Nu voi face decât să o irit. Și nu-mi 
va mai spune nimic. 

Privirea lui o ţintui pe scaun. 

-Ar trebui să ard documentele acelea. Să te învăţ ce preț plăteşti 
dacă nu te supui. 

Păcat că nu îl cunoscuse pe Nick, la urma urmelor. S-ar înțelege 
de minune, căci amândoi erau tiranici. 

-E datoria ta să mă instruiești? 

-Dumnezeu ştie că ai nevoie de educaţie, mormăi el. Dacă ești 
atât de nesăbuită cu viaţa ta încât să umbli prin cârciumile din East 
End, amestecându-te cu drojdia societăţii... 

Drojdia societăţii! Deodată se înfurie. La Neddie's erau oameni 
decenţi, și mulți dintre clienţii săi erau prieteni vechi. 

— Drojdia societăţii!? Ca acei copilași, vrei să spui? Recunosc că au 
gusturi proaste la eroi, dar nu îi poţi condamna pentru asta. Cred ce 

scrie în ziare. Vai, probabil că mă cred semidivină, doar pentru 
că mă aflam în umbra ta. 

Ea îi auzi răsuflarea șuierătoare. 

-Vor vorbi despre asta? 

-Că te-au întâlnit? Ea râse ironic. Le vor spune povestea nepoților, 
fără îndoială. 

Nu înţelegea expresia de pe faţa lui. 

-Şi cu tine alături de mine, spuse el pe un ton straniu, amar. 

- lartă-mă, spuse ea țeapăn. Ce îngrozitor că numele tău este 
pângărit de asocierea cu mine! 

- Oh, nu eu am de suferit. 

Remarca o nedumeri, ca și expresia lui întunecată, când se lăsă pe 
scaun, bătând cu încheieturile degetelor în lemn. Poc! Poc! Poc! 

- Dacă aș fi decent, spuse el, te-aș lăsa la următorul colț. 

Încruntându-se, îl privi. Dar nu descifră nimic pe chipul lui întu- 
necat. Îndepărtă perdeluţa. Intersecţia era blocată. 

- Dacă mă părăsești nu voi ajunge la tren la timp. 

El clipi ca și când s-ar fi forţat să revină cu gândul în prezent. 

- Nu, spuse el. Te duc la Paddington. 

Înseamnă că intenționa să o păstreze? O invadă ușurarea, ca un 
râset. Își înlănţui mâinile, pentru a bloca imboldul de a-i mulțumi. 

- Nu voi mai fura. Îți promit! 

- De ce te-ai osteni? Dar vorbi fără furie. Spune-mi ceva. Ziceai că 
ţi-ai ieșit din mână. De ce ai revenit la furat? 

Își mușcă buza. Privirea lui pătrunzătoare, sobră părea să doboa- 
re ceva înlăuntrul ei — un edificiu interior de care avea nevoie pentru 
a se ţine departe de el. 

-Nu știu. 

-Ba da, spuse el. Și vreau răspunsul. Ai talente, ești cu adevărat 
inteligentă... Slujba asta pe lângă Catherine ar putea fi o adevărată 
oportunitate. De ce ai risca totul? 

Ea clătină din cap și se încruntă. Nu se simţea bine înflorind min- 
ciuna, adâncind înșelătoria, când o privea cu o asemenea... 

-Orice te-ar mâna, spuse el, te pune în pericol. Bineînţeles că 
sunt oameni decenţi în Whitechapel. Dar cumpărătorul tău nu este 
unul dintre ei. 

Grijă. O privea cu grijă. Pe chip, în glas. Grijă pentru ea. 

De când nu mai simţise că îi ducea cineva grija? Și ce prostie, ce 
glumă sinistră, că acela care simţea asta era el! 

-Nu îţi face griji pentru mine! Vorbi cu asprime, sfidător, privind 
în poală. Nu pot... „Să mă apăr de ea. E plictisitor. 

- Da, spuse el. Îi simţea ochii asupra ei. Nu își desprinsese privi- 
rea nici un moment. Văd cât de tare te plictiseşte. Atât de tare încât 
îți dau lacrimile. 

Ea trase aer în piept, îngrozită de atenţia lui. Și-ar fi acoperit fața 
dacă nu ar fi expus-o mai rău, cumva. 

- Încetează! 

- Bucuros, spuse el aspru. Nu am nevoie de asemenea lucruri 
care să mă distragă. Dar se pare că trebuie să își facă griji cine- 
va pentru tine, dat fiind că tu ești prea nesăbuită pentru a o face. 
Unde este familia ta, Lilah? Ar trebui să aibă grijă de tine mai bine 
de-atât. 

Familia ei? Singurii oameni care își făcuseră vreodată griji pentru 
ea erau morți. Unchiul ei nu se potrivea în rolul despre care vorbea 
Palmer. Din pricina lui Nick era prinsă în nebunia aceasta, țintuită 
sub lupa unui bogătan care ar trebui să se distreze mai bine altfel 
decât disecându-i sufletul. 

-Îmi pot purta singură de grijă. 

-Sunt sigur că poţi. Te-am văzut cu un cuţit. Rămase tăcut un 
moment. Însă am învăţat ceva în război: supraviețuirea depinde de 
noroc. Și când îţi fortezi norocul îndeajuns de mult, întotdeauna iese 
prost. În cazul tău, se cam apropie funia de par. 

Ea ridică ochii. 

- Da. A început în seara în care te-am întâlnit pe tine. 

El își miji ochii. 

-Asta îţi spui? Pe când eu începusem să cred că sunt cel mai bun 
prieten pe care îl ai. 

-De ce? Pentru că nu m-ai dat pe mâna poliţiei? Dacă ţi-ar păsa 
cu adevărat de siguranța mea, mi-ai înapoia documentele acelea. 
Simţi că îi zvâcnește gura. Nu vrei să mai fiu în pericol? Atunci dă- 
mi-le acum și lasă-mă să plec! 

-Poate că aș face-o. Dacă aș crede măcar o clipă că nu te vei în- 
toarce cu ele în Whitechapel. Zâmbi brusc, cu cruzime. Sau poate că 
nu aș face-o. Poate că adevărata problemă este că nu știi de cine să 
te temi. 

Își ținu respiraţia când el veni mai aproape de ea pe banchetă. 

- Poate, spuse el, am fost prea blând cu tine. 

Îi puse mâna pe gât, mângâindu-i jugulara cu degetul mare, în 
timp ce o privea cu ochii aceia aurii scânteietori. Ochi de leu. Ochi 
de prădător. 

Încercă să se întoarcă în cealaltă parte. O prinse de bărbie, 
ținând-o pe loc. 

-Ar trebui să fiu mai puţin blând cu tine, murmură el. Aici am gre- 
şit. Un diavol vrea documentele acelea? E un șobolan josnic cu armă, 
Lilah. Un pluton de polițiști l-ar putea dobori. În vreme ce eu... Își 
strecură mâna în părul ei, strângând cu putere. Am un motiv mult 
mai temeinic să fiu ticălos decât ar putea visa un șobolan ordinar. lar 
poliţia nu mă poate atinge. Sunt erou, la naiba. Te-aș putea arunca în 
temniţă fără să ridic un deget. Te-aș putea târî pe străzi, iar oamenii 
ar aplauda. 

Ea trase cu greu aer în piept. 

- Încerci să mă înfricoșezi? 

Îi trase fruntea spre a lui. 

- Da. Cuvântul îi atinse buzele ca un sărut. Să-ţi fie teamă. Te- 
me-te de mine! Ar fi mai înţelept. Și mult mai plăcut pentru tine. 
Gândește-te: nu mai trebuie să dai fuga în mahalale. Nu mai trebuie 
să le dai socoteală tâlharilor. Își desfăcu degetele din părul ei; îi atin- 
se obrazul cu încheieturile degetelor. Gata cu minciunile, adăugă el. 
Gata cu hoţiile! Doar... supunere. 

Cerule mare! Îl privi ţintă. Nu o speria. Dar cuvintele lui despre 
putere - era cel mai erotic discurs pe care îl auzise vreodată. 

Îl atinse foarte ușor. Îşi așeză palma pe pieptul lui. Și ca şi când ar 
fi fost un semnal, se repezi la ea. 

Sărutul fu profund și carnal. Căzu în el, în întregime — limba lui în 
gura ei, a ei în a lui; cerând, cuprinzând, luând. Voia asta. Veni peste 
ea când ea se lăsă în jos, prinzându-i fața, deschizându-i gura mai 
mult. „la-mă!“ Voia să cedeze. 

O împinse pe banchetă, venind deasupra ei, lipindu-și torsul de 
al ei. Îl cuprinse cu braţele, iar el îi ridică fustele, ţintuindu-i picio- 
rul în spatele genunchiului. Se certaseră? Acum se înțelegeau per- 
fect. Îi strânse și îi mângâie coapsa, iar ea își dezgoli gâtul pentru el; 
acceptă instantaneu invitaţia, lingându-i gâtul. Fiindcă ea se foi, el 
se repoziționă, astfel că umflătura erecţiei o apăsa în locul în care 
i se împreunau coapsele. Șoldurile lui se mișcau, o promisiune tăcută 
sau o ameninţare: era cât se poate de capabil să o satisfacă. Avea să 
primească fiecare centimetru. 

Își dădu ochii peste cap, poate. Mai târziu avea să se întrebe de 
ce amintirea acestui moment, această eternitate febrilă, era com- 
pusă doar din senzaţii și sunete. Materialul rupt - palma lui, atât 
de fierbinte prin pânza subţire a pantalonașilor ei, arzându-i interio- 
rul coapsei, dinţii care o mușcară de partea de sus a umărului. 

lar apoi degetele care se strecurară iscusite și îndrăzneţe prin 
deschizătura pantalonașilor ei. Ea icni și se arcui. Ştia ce face. Toate 
poveștile pe care le spuneau fetele se legau deodată. O deschise ca 
pe o floare. Găsi locul care o făcea să pulseze. Ceea ce considerase 
întotdeauna a fi nesăbuinţă la alte femei, un risc pe care nu meri- 
ta să și-l asume, se dovedi a fi cea mai bună decizie pe care o luase 
vreodată — să-și desfacă picioarele și să îl lase să o atingă. Trupul ei 
se reconfigură. Deveni un instrument al plăcerii, la care el cânta cu 
mângâieri insistente. 

Voia mai mult. Îl prinse de talie, simţindu-i prin straturile de 
haine mușchii tari de pe spate. Voia ca forța erecţiei să înlocuiască 
promisiunile chinuitoare ale mâinii lui. Gemu cerându-i ceva, iar el 
îi cuprinse buza de jos, avertizând-o. Dedesubt, degetele lui o pă- 
trundeau, simțind o ușoară presiune arzătoare și delicioasă, când 
o desfăcea, deschizând-o și lărgind-o. 

- Liniște, spuse el răgușit, iar ea îngheţă; el apăsă foarte tare și 
ea tresări spasmodic, o dată, apoi încă o dată, în jurul degetelor lui. 
Deschise ochii, năucă. 

O privea ţintă, cu faţa întunecată și răvășită, cu părul ciufulit și 
buzele ude de ale ei. 

-În privinţa asta ești obedientă, spuse el. Poate ar trebui să fa- 
cem sex ca lumea. 

Cuvintele o făcură să simtă un fior - fierbinte și lichid, apoi, după 
ce plăcerea se disipă, îngrozitor. Rece. 

ÎI îndepărtă, împingându-l de umeri. El o lăsă. O apucă de glezne, 
coborându-i-le de pe bancă. Fustele căzură, acoperindu-i picioarele 
tremurătoare de aerul rece. 

O studie cu o intensitate nemiloasă. Deodată era greu să îi întâl- 
nească privirea. 

Închise ochii, copleșită de premoniția puternică a unei suferinţe. 
Lumea își recăpăta contururile, iar rațiunea revenea nemiloasă, cu 
paleta ei alb-negru. 

- Facem? întrebă el. 

Îi auzi vocea răgușită. Deschizând ochii, îi văzu faţa încordată. 
Era departe de a fi netulburat. Gândul acesta era o alinare pentru 
demnitatea ei lezată și îi alimentă brusc furia. Își drese glasul. 

- Nu, spuse ea. Nu ești tocmai ticălosul care aspiri să fii. 

Ochii lui luciră. 

-Nu îţi pierde curajul. Într-una din zilele acestea te voi 
surprinde. 

Trase aer în piept, făcându-și curaj. 

-Ai făcut-o deja. Îmi doresc doar să nu-mi fi plăcut. 

Un mușchi îi tresări pe maxilar în timp ce se retrase pe locul 
său. Dar nu răspunse. La urma urmelor, ce răspuns putea să dea 
când ea recunoscuse. Ştia mai bine decât el cât de stânjenitor era 
pentru ea. 

Trăsura încetini. Se așezară la coadă, lângă trotuarul de la Pad- 
dington. Voia să strige sau să bată cu pumnul. În schimb, și-l duse 
la buzele care tremurau. Cum de dobândise atâta putere asupra ei? 
Această putere nu avea nimic de-a face cu șantajul. 

-În privința celeilalte chestiuni, spuse el cu un calm înfricoșător. 
Șobolanul ordinar. Îl voi distruge pentru tine. Poate fi plata mea. Pu- 
tem să uităm cu totul de documente. 

Nu mai auzise niciodată nota aceea sălbatică în vocea lui. Dădu 
roade unde amenințările sale dăduseră greş. În sfârșit, simțea frică. 

Nu voia să intre în război cu Nick. Nu-și dădea seama cine va câș- 
tiga. Nu-și dădea seama... cine ar vrea să câștige. 

- Nu, spuse ea. Vreau înțelegerea noastră inițială. Asta e tot. 

- Păcat, spuse el după un moment. Mi-ar fi plăcut. 


-Ar putea să fie mâna braconierilor. 

Howard Stowe fusese subordonatul lui Christian în Afganis- 
tan; recent, își pusese abilităţile de cercetaș în slujba supraveghe- 
rii perimetrului de la Buckley Hall. Îl conducea acum pe Christian 
într-un pâlc de stejari, unde fluturi cu aripi strălucitoare și păsări 
cântătoare zburătăceau pe sub ramuri. 

- Nişte braconieri foarte proști, spuse Christian. 

Furia și propria sa voce îl făcură să se oprească. Se întorsese de 
la Londra foarte târziu cu o seară în urmă și alesese să se retragă cu 
o sticlă de whisky decât să își pună înfrânarea la încercare che- 
mând-o pe Lilah la un raport mai detaliat. Nu mai avea încredere 
în sine în preajma ei. Judecata lui nu mai era limpede. Și trebuia, 

pentru Dumnezeu, să poată avea încredere în sine. Pentru familia sa, 
trebuia să rămână neclintit. 

- Da, spuse Stowe, nu e un loc bun pentru capcane, tocmai pe po- 
tecă. Și nu am văzut niciodată iepuri prinși cu un asemenea efort. 

Christian îngenunche la marginea gropii, dând deoparte covorul 
de ramuri care o acopereau. 

- Dumnezeule! Pe fundul gropii se vedeau șase ţepușe ascuţite. 
Da, cam mult pentru un iepure. Ce adâncime are? Își miji privirea. 
Doi metri? 

- Îndeajuns de adâncă pentru a prinde un om. Stowe se ghemui 
lângă el. A fost nevoie de ceva forţă pentru a o săpa. 

-Sau de nebunie curată. Christian cercetă împrejurimile. Acolo! 
Se ridică și pătrunse printre desiș. La șapte pași de groapă, ascunsă 
printre copaci, era o movilă de pământ care fusese excavată. 

Howe fluieră. 

-Au tras, nu glumă, să îl mute. 

Și luase și timp. O hotărâre criminală. Christian privi înapoi 
de unde veniseră. Turnuleţele de la Buckley Hall erau vizibile pes- 
te deal. Casa era foarte aproape, la nici cinci minute distanţă. Se 
întoarse, scrutând vâlceaua, suflând greoi pentru a-și controla 
furia. Ce mare noroc că domnișoara Catherine Everleigh se dovedea 
a fi atât de dedicată muncii ei! Nu se încumetase să iasă nici 
măcar o dată. Iar asistenta ei... 

Strânse din fălci. Lilah ieșise la plimbare singură, în ziua aceea 
în care o găsise strănutând în hol. Dacă nu ar fi apucat-o alergia, 
ar fi putut foarte bine să o apuce în direcţia aceasta. Era cea mai 
ușoară cale spre pădure. 

-Trebuie să presupunem că vor mai fi și alţii. Pune-l pe Potter 
de pază. 

Un alt membru al vechiului regiment, Potter era neobișnuit de 
iscusit când venea vorba să simtă dincotro ar putea veni ambuscada 
inamicului. 

-Aşa voi face. Şi, dacă-mi permiţi, mă voi duce la cârciuma din sat 
astă-seară, să dau de veste ca să speriem braconierii. Stowe scuipă un 
jet lung de tabac mestecat. Nu e singura capcană pe care am găsit- 
o. Mai sunt câteva de-a lungul proprietății. Nu vreau să se furișeze 
nimeni noaptea să ridice iepurii și să se trezească într-una din astea. 

-Sau la capătul care nu trebuie al unei puști, spuse Christian 
încet. Înarmează-te, oriunde ai merge! 

- Da, să trăiţi! 

Își dădu seama că Stowe stătea drepți, așteptând ordine sau să 
i se spună pe loc repaus. Greu scapi de vechile obiceiuri. 

- Avertizează-i, spuse Christian. Dar nu le spune prea multe des- 
pre cauză. Dacă ajunge la urechile magistratului, va dori să știe cine 
a făcut-o. Nu vreau ca vreun flăcău din zonă să putrezească în închi- 
soare pentru răul altcuiva. 

Surprinse zvâcnetul mâinii lui Stowe - un impuls cenzurat de a 
saluta. Stowe văzu că remarcase și zâmbi spăsit, dând la iveală ghe- 
motocul de tutun din falcă. 

Christian începu să-și răsfrângă mânecile. 

- Haide să o acoperim, spuse el. 

- Oh, nu trebuie să mă ajutaţi, domnule. 

Christian clătină din cap. Nu avea liniște până când nu termina 
cu nenorocirea aceasta. 

-Du-te și întreab-o pe doamna Barnes unde găsești o lopată. 
Încep cu ţepuşele. 

În timp ce Stowe începu să urce dealul, el se lăsă cu grijă în 
groapă. Smulse prima țepușă din pământ, apoi o ridică în lumină. 
Ţepușa de stejar fusese ascuţită în așa fel încât să pătrundă prin 
mușchi și tendoane. 

Simţi venin în gură. Lilah nu mai fusese niciodată la ţară. Ce în- 
tâmpinare frumoasă ar fi fost asta! Cât ar fi zăcut aici, sângerând, 
strigând fără să-i răspundă nimeni, până murea? 

Imaginea îi veni în minte, un coșmar la fel de limpede precum 
ţepușa din mâna lui. Strigătul ei după ajutor. Chipul ei întorcân- 
du-se în sus, spre lumină. Sunetul frunzelor strivite sub talpă. Faţa 
lui Bolkhov acoperindu-i raza vizuală. 

De o mie de ori de la moartea fratelui său văzuse astfel de coșma- 
ruri. Dar pentru prima dată, nu mama sau sora sa sufereau. Doam- 
ne! „Stai departe de Whitechapel“, îi spusese el lui Lilah. Dar nici la 

- Buckley Hall nu era mai în siguranţă, iar el nu era cu nimic mai puțin 
periculos decât vreun tâlhar din East End. O adusese în calea unui 
nebun, la urma urmelor. 

Aruncă ţepușa peste marginea gropii. Dacă descoperirea acestei 
capcane înfiorătoare dovedea ceva, acela era că nu își putea îngă- 
dui să se lase distras. Bolkhov nu voia să îl ucidă pe el. Altfel nu ar 
fi nevoie decât de un glonț. Ceea ce intenţiona lunaticul era să îl 

terorizeze și să îl tortureze. Nimeni din apropierea lui Christian nu 
era în siguranţă. 

Ținând cont de asta, ce mai conta frământarea lui interioară? Se 
imaginase pe un pat de cuie cu o seară înainte — sau pe un grilaj, 
zbătându-se agonizant sub biciuirea unor porniri contrare: furie față 
de nesăbuinţa ei, mânie faţă de tratamentul brutal pe care i-l aplica- 
se ei și, cel mai rău dintre toate, dorinţă. Dorinţa de a o atinge din 
nou. Dorinţa, Dumnezeu să-l ierte, de a o cunoaște dincolo de atin- 
gere. Dincolo de sex sau de ceartă. Dincolo de orice atât de simplu. 

Acesta era adevăratul său păcat. Capcana aceasta nenorocită i-o 
arăta clar. Căci ce putea realiza atrăgând-o, în afară de satisfacția 
temporară a poftelor trupești și alte posibilități mult mai întunecate 
și mai durabile, pe lângă asta? Nu avea un turn pentru ea. În schimb, 
îi putea aduce moartea. 

Infernal era că, dacă ar respecta-o mai puţin, dacă ar fi mai puţin 
inteligentă, mai puţin desăvârșită și chiar, poate, mai puţin iscusită 
în amăgiri - ceea ce îl scotea din sărite — nu ar fi vrut să o cunoască 
niciodată. Și ar fi pus-o în pericol acum fără să stea pe gânduri. 

Căci era un ticălos. Nu îi păsa de nimeni în afară de ai lui. Soarta 
lui Catherine nu îl tulbura deloc. Nu stătea treaz noaptea făcându-și 
griji din pricina ei. 

Iar oamenii îl numeau erou. 

Înjurând, smulse restul ţepușelor. Când se întoarse Stowe, îi ceru 
lopata și îi spuse omului să plece. Dar astuparea gropii nu era o pe- 
deapsă suficientă. Cele două femei de la Buckley Hall meritau mult 
mai mult. 


Capitolul 11 
SEG 


-Nu e de-a dreptul îngrozitor. 

Nu e de-a dreptul îngrozitor! Fusese rostit vreun verdict mai sa- 
tisfăcător până atunci? Ascunzându-și un zâmbet uimit, Lilah în- 
cepu să pună ceștile în suporturile lor. Judecătoarea ei se întoarse, 
cercetând restul încăperii prăfuite. Poc-poc-poc se auzea creionul 
domnișoarei Everleigh pe tăblița pe care o purta cu ea. 

-Aici vom aranja lucrurile, spuse ea, iar vocea ei reverberă între 
pereţii goi. Vom începe cu cele mai casante obiecte — argint, porțelan, 
toate mărfurile delicate. Mai ai încă lista? 

-Chiar aici, domnişoară. 

Faptul că îi fusese încredințată părea încurajator, de asemenea. 
Acum că terminaseră de căutat și începuseră munca mai detaliată de 
evaluare, dispoziția domnișoarei Everleigh se mai îndulcise. Starea 
ei, observase Lilah, era exact precum munca pe care o făcea; dacă 
înainta în ritm satisfăcător, uneori reușea chiar să zâmbească. 

-Ai o treabă destul de simplă, spuse domnișoara Everleigh. 
Atenţia i se îndreptă spre vaza pe care o împacheta Lilah. Ai grijă! Nu 
o strânge prea tare! 

- Da, domnişoară. 

Lilah strânse capătul liber al pânzei în jurul buzei vasului, apoi o 
așeză cu grijă într-o lădiță plină cu rumeguș. Era ultimul obiect din 
porțelan, și era recunoscătoare. Faptul că manevra obiecte care valo- 
rau sute de lire o făcea să fie foarte nesigură pe ea. 

Cercetară împreună porțelanurile care mai trebuiau catalogate, 
un teren minat de vase întinse pe podea. 

- Vei lua farfuria englezească, spuse domnișoara Everleigh. Doar 
porțelanuri simple. Eu voi începe cu cele fragile. După ce ai eti- 
chetat un obiect, vei scrie o scurtă descriere. Concentrează-te asu- 
pra distincţiilor care ar putea mări valoarea unei piese - și asupra 
imperfecţiunilor care ar putea-o scădea. De exemplu, vaza aceea pe 
care tocmai ai pus-o deoparte. Ce ai observat înainte de a o împa- 
cheta? 

- O mică zgârietură în emailul de pe buză, spuse Lilah imediat. 
De-abia vizibilă. 

-Extrem de vizibilă, o corectă domnișoara Everleigh, pentru 
clienţii care vor licita pentru ea. Ce altceva? 

Ezitând, Lilah începu să desfacă pânza în care o învelise. 

- Nu, spuse domnișoara Everleigh. Din memorie, te rog! 

Era un test? Lilah spera că da. Un test însemna că domnișoara 
Everleigh vedea șansa ca ea să se afirme. 

- Pietrele sunt agate și jad. Stratul de sub email este foarte 
vibrant. 

-Ce culoare? 

- Roșu. 

- Roșu precum cărămida? Roșu sângeriu? Roșu precum creas- 
ta unui... 

- Precum cuprul, spuse Lilah. 

- Da, întocmai. Este un exemplu clasic de porțelan Jihong. Dom- 
nișoara Everleigh privi spre lădiţă. Una din cele două duzini existen- 
te, mai exact. 

Lilah făcu ochii mari. 

-Şi m-aţi lăsat să o împachetez? 

- Pari să ai mâini sigure. Ridică din umeri. Notiţele trebuie să fie 
în limbaj simplu. Descrierile mai înflorite sunt treaba editorilor ca- 
talogului. Ei știu cel mai bine cum să stârnească interesul publicului. 

Ținându-și respirația, Lilah aşteptă. Toate aceste informaţii erau 
foarte interesante și nu le aflase niciodată pe când era animatoare 
la Everleigh. 

Însă instrucţiunile se terminaseră. 

- Dă-i drumul, spuse domnișoara Everleigh și ridică o figurină de 
porțelan, ducând-o la locul ei de la masă. 

Cu mișcări puţine și elegante, întoarse figurina cu o mână, în vre- 
me ce cu cealaltă începu să ia notițe. 

Lilah se apucă de treaba ei. Primele câteva minute, în timp ce se 
ocupa de cești și farfurioare, fu extrem de conștientă de faptul că 
stăpâna sa o privea. Dar după ce se scurse o jumătate de oră fără 
a primi mustrări, se liniști și începu să își vadă de treabă, ocupân- 
du-se de partea ei de porțelanuri. 

Astfel că fu nepregătită când auzi remarca bruscă a stăpânei sale. 

-Văd că Lord Palmer este interesat de tine. 

Era cât pe ce să scape farfurioara. Blestemând în sinea ei, se în- 
cruntă concentrându-se asupra următoarelor notițe. „Imperfecţiuni 
minore ale modelului: C-F-44. O ramură cu frunze este pictată cu 
o nuanţă diferită.” 

-Ce vă face să spuneți asta, domnişoară? Rareori îl mai văd 
prin casă. 

De fapt, nu îl mai văzuse de când plecase din oraș ieri. 

-Te întâlneşti cu el regulat, nu-i așa? După-amiaza. Domnișoara 
Everleigh strâmbă din nas. 

Servitoarele nu-și pot ţine gura. 

- EL... La naiba cu bârfele! Nu — uneori mă invită să iau ceaiul cu 
el, dar eu... 

- Ceai, spui? Vocea domnișoarei Everleigh era perfect neutră, deși 
următoarele cuvinte îi dezvăluiră opinia. Sunt surprinsă. Voi, fetele, 
vă pricepeţi toate din minune să impresionați gentilomii. 

Nu avea ce replică înțeleaptă să îi dea la asta. Calmându-și 
respiraţia, Lilah se întoarse spre farfurioară. Era la fel de fină ca fun- 
dul unui copilaș. „Vedeţi, domnișoară, cât de mult mă dedic muncii.“ 

-Curios nume, fetele Everleigh. Domnișoara Everleigh scoase un 
râset firav. Mă întreb ce-ar fi spus bunicul meu dacă ar fi ghicit că 
peste ani casa lui de licitaţii va deveni locul femeilor care fac reclamă 
la pudră de dinţi pe omnibuze. 

-Nu-mi pot închipui, spuse Lilah cu grijă. Armistițiul lor, pricepu 
ea, se apropia de final. Nu am fost niciodată invitată să fac reclamă. 

Cu un zâmbet neplăcut, domnișoara Everleigh o măsură. 

- Nu, spuse ea, presupun că nu. Lilah râse. Nu voise să o facă, 
şi domnișoara Everleigh părea uimită. Ţi se pare amuzant? Mi s-a 
dat de înțeles că voi, fetele, vă înghiontiţi și vă întreceţi pentru astfel 
de... oportunităţi. 

-Unele dintre noi da. Fetele care doreau să atragă atenţia unor 
clienți bogaţi visau, într-adevăr, la o astfel de faimă. Eu am sperat 
întotdeauna altceva. 

Maxilarul domnișoarei Everleigh tresări, ca și când s-ar fi gândit 
ce avea să spună. 

-Cum ar fi? 

Lilah intui că ar putea găsi o cale de reconciliere. 

- Cel mai mare vis al meu este să fiu o femeie cu o profesie, așa, ca 
dumneavoastră. Să fac o muncă care depinde de cunoştinţele mele, 
mai degrabă decât de... politețea conversațională, după cum v-aţi ex- 
primat cândva. Am fost foarte fericită, domnişoară, când am aflat că 
urma să vă ajut aici. 

Domnișoara Everleightresări vizibil. Apoi întinse mâna după o nouă 
miniatură, răsucind-o pe toate părțile, studiindu-i imperfecțiunile. 

Dar părea că micuța figurină, a unei păstorițe care cânta la nai, nu 
avea nici o imperfecţiune. Încruntându-se, domnișoara Everleigh o 
așeză în faţa ei. 

-Nu se face, spuse ea, privind ţintă spre păstoriţe, ca o femeie să 
aibă o profesie. Ideea în sine pare... 

O ofensase Lilah? 

-Poate că nu este cuvântul potrivit. lertaţi-mă, nu am... 

Domnișoara Everleigh ridică privirea, cu o expresie atentă. 

-Este un cuvânt cât se poate de potrivit, domnişoară Marshall. 

- Ei bine. 

Luptându-se să își înăbușe un zâmbet prostesc, Lilah așeză 
ceașca și luă alta. 

-Dar va fi nevoie de mult mai multă muncă, căci nu este suficientă 
o singură moșie pentru a deprinde cunoștințele necesare, continuă 
domnișoara Everleigh ţeapăn. Am învățat meseria asta de la naștere, 
ştii. Mi-am început educaţia pe când nu eram decât o copiliţa pe ge- 
nunchiul tatălui meu. 

- Da, domnişoară. Desigur. Nu aș visa... 

-lar prețul este mare, să nutrești astfel de ambiţii. Eşti îndeajuns 
de drăguță, domnişoară Marshall, în felul tău și, poate că publici- 
tarii nu te doresc, dar s-ar putea ca un bărbat decent să te vrea. Cu 
siguranţă, aceasta ar fi cea mai sigură cale... Cu condiţia ca oferta lui să 
fie satisfăcătoare. 

Cuvinte îndrăzneţe, de la o moștenitoare protejată! Uimită, Lilah 
ridică privirea. 

Domnișoara Everleigh ridică dintr-un umăr slăbuț. 

-Nu sunt naivă, spuse ea. Și nici nu susţin practicile imorale. 
Sunt sigură că ai putea găsi un bărbat cinstit, un măcelar sau un... 
Părea că nu avea prea multe cunoştinţe despre meseriile mărunte 
și se opri pentru moment. Un funcționar la bancă, spuse în cele din 
urmă. Ca să te căsătorești, vreau să spun. 

Între un măcelar și un funcţionar era o mare diferență. Dar 
Lilah se îndoia că domnișoara Everleigh urmărea să primească lecţii 
în această privinţă. Încuviinţă din cap în tăcere. 

-Nu este foarte interesant, spuse domnișoara Everleigh, să te 
gândești la siguranţă. Dar îmi pari o femeie practică - sigur prea 
înțeleaptă pentru a cădea pradă pericolelor prostiilor romantice. 
În cazul în care simți că poziţia ta a slăbit, te vei gândi cu înţelepciune 
şi pe îndelete cum să te întreţii. Atracția unui bărbat precum Lord 
Palmer este cu mult depășită de pericolele implicite. 

Uluită, Lilah înţelese în cele din urmă ce se întâmpla. Domnișoa- 
ra Everleigh o avertiza să nu se lase sedusă. 

Ei bine, era o dovadă de amabilitate. Demonstra că nu era chiar 
atât de glacială pe cât părea. 

- Înţeleg, spuse Lilah. Și vă mulţumesc pentru sfat, domnişoară. 
Găsi curajul să profite de ocazie. Nu putea îngădui ca sentimentele 
pentru Palmer să intervină, nesăbuite și inutile cum erau. Dacă pot 
îndrăzni s-o spun, cred că aţi înţeles greșit. Când am vorbit cu dom- 
nia sa, întotdeauna a fost despre dumneavoastră. Cred cu tărie că 

are... o afecţiune pentru dumneavoastră, domnişoară. Sunetul care 
ieși din gura domnișoarei Everleigh nu putea să fi fost un pufnet. 
Vai, expresia ei era ascunsă de păstoriţa pe care o studia. 

-O grămadă de gentilomi exprimă o mulțime de sentimente, 
spuse ea cu vocea înăbușită. Dacă bagi în seamă sau nu sentimentele 
acelea este cu totul altceva. 

Replica lui Lilah fu întârziată de o intuiţie. Să fi fost posibil ca 
această fată frumoasă să nu creadă în sinceritatea complimente- 
lor admiratorilor săi? Cu siguranţă știa că era o tânără cât se poa- 
te de eligibilă. Nu cu sânge albastru, desigur, însă având în vedere 
frumuseţea ei și zestrea imensă pe care ar aduce-o, o grămadă de 
aristocrați ar lua-o bucuroși în căsătorie. 

-E adevărat că gentilomii sunt tentaţi să spună ce sună mai bine. 
Dar vă jur, domnişoară, interesul domniei sale mi se pare sincer. Mai 
mult, admiraţia lui arzătoare pentru munca dumneavoastră... 

- Ajunge! Cuvintele tăioase îi retezară ca o lamă discursul. Nu am 
nevoie de prelegeri pe tema aceasta de la tine. 

Lilah acceptă în tăcere mustrarea. După ce împachetă ultima 
ceașcă, se ridică și spuse: 

-Vă pot ajuta cu porțelanurile de Sevres, dacă... 

-Abilitatea de a vedea ce este acolo - tonul aprig al domnișoarei 
Everleigh o opri în loc — de a vedea exact ce ai în faţa ochilor, în loc 
de ceea ce dorești să vezi — aceasta este cheia unei evaluări adecvate. 

Lilah se așeză încet. 

- Da, domnişoară. 

Palmer nu are nevoie de bani. Obrajii netezi ai domnișoarei Ever- 
leigh se îmbujorară. Nu este delicat să vorbesc despre asta, dar ade- 
vărul este deseori nedelicat. Palmer nu are nevoie de averea mea, 
iar dacă frumuseţea ar fi scopul său, există o duzină de frumuseți 
eligibile pe piaţă, care ar fi mult mai dispuse decât mine să flirteze și 
să zâmbească. 

Ce bizară era conversaţia aceasta! Trebuia să susțină cauza unei 
femei pe care n-o plăcea chiar în fața respectivei femei! 

- Nici una dintre ele nu se poate lăuda cu realizările dumneavoas- 
tră, domnişoară. Nici una dintre ele nu ar ști nimic despre porțelanul 
Jihong, brocartul persan sau cum să scoată o moșie la licitaţie. 

- Adevărat. Îi crezi pe clienţii de la Everleigh care spun că eşti 
frumoasă? 

Instinctele lui Lilah se ascuţiră. 

- Domnișoară? Eu nu... 

-Care te flatează, domnişoară Marshall. Care te imploră să 
le acorzi un vals, doar pentru a-ți șopti la ureche despre o casă în 
St. John's Wood... Domnișoara Everleigh făcu o grimasă mică și cu- 
rioasă, ca și când și-ar fi înăbușit impulsul de a voma. Care îţi promit 
o grămadă de bijuterii nepreţuite, laolaltă cu dragostea și afecțiunea 
lor eterne. Îi crezi pe acești bărbaţi? 

- Nu, domnişoară. Nu îi cred. 

- Dar, cu toate acestea, mă sfătuiești să cred un bărbat care pre- 
tinde că mă iubește pentru abilitățile mele. Care și-ar putea alege pe 
oricine dintre frumoasele debutante, dar o preferă pe femeia care ar 
rămâne mai degrabă singură cu niște piese reci de ceramică? 

Cinismul acesta ar fi fost șocant, dacă nu i-ar fi fost atât de fami- 
liar. Lilah înțelegea acum principalul impediment din calea avansuri- 
lor lui Palmer: domnișoara Everleigh era la fel de pragmatică precum 
ea. Însă nu avea de ales decât să persevereze. Avea nevoie de cecurile 
acelea. Mai mult, trebuia să plece de lângă Palmer. Deja o ruina. Îi 
distrugea liniștea. În scurt timp nu va mai fi nevoie de unchiul ei ca 
să o facă fărâme. 

Așa că trebuia ca domnișoara Everleigh să accepte curtea lui 
Palmer. 

- Domnișoară, chiar îl cred când spune că vă admiră. Minciuni, 
minciuni sfruntate. Nu părea convingătoare nici măcar pentru ea în- 
săși. Nu toţi bărbaţii sunt atât de superficiali pe cât sugeraţi. Asta era 
adevărat. Lord Palmer este un bărbat cu gusturi rare. Credea asta. 
Ce alt viconte i-ar fi vorbit ca unei prietene - iar apoi ar fi sărutat- 
o ca o fiară flămândă? Poate că timpul petrecut în armată l-a făcut să 
fie altfel. Să o urmărească până în Whitechapel. Apoi, în ciuda proas- 
tei lui dispoziţii, s-a oprit să facă pe plac unei bande zdrențăroase de 
copii-cerșetori. Amintirea bunătăţii lui o înduioșă. Ei bine, probabil 
este cu adevărat extraordinar... 

-Te plătește? 

Lilah rămase cu gura căscată. 

- Domnișoară? Nu înțe... 

-A pus-o și pe sora lui să îl ajute să mă curteze, așa că de ce nu 
și pe tine? Într-adevăr, chiar nu văd nici un alt motiv pentru care 
l-ai susține cu atâta ardoare pe viconte. Domnișoara Everleigh vorbi 
foarte rapid acum. Sau... Dacă nu el, atunci îl văd pe fratele meu în- 
deajuns de disperat încât să te pună să faci asta. Și Dumnezeu știe 

că a încercat în multe alte feluri să scape de mine. De ce nu printr-o 
căsătorie cu Palmer? Îi aruncă un râset tăios. Desigur, mai există o a 
treia posibilitate, aproape prea tristă pentru a o lua în considerare, 
căci cât de jalnic ar fi să îți închipui, chiar și pentru o secundă, că ai 
avea de câștigat flatându-mă? Cât de tare să te amăgești, cât de dure- 
ros de ignorantă să fii cu privire la situaţia și posibilitățile tale, încât 
să crezi că aș putea ajunge să te plac, să ţin îndeajuns la tine încât să 
îți susțin visul ridicol! Căci te întinzi cu mult mai mult decât îți poţi 
îngădui, închipuindu-ți că ai putea dobândi vreodată o poziţie pre- 
cum a mea. Ei bine, este atât de departe de condiţia ta socială, încât 
ar putea fi foarte bine un titlu princiar. Fiindcă, pentru a fi curator, 
domnișoară Marshall, trebuie să fii o persoană care are educaţie și 
gust. Ei bine, asta fu îndeajuns. Lilah puse mâinile pe masă și se ri- 
dică în picioare. 

-Ar fi într-adevăr jalnic, spuse ea, să încerci să stârneşti vreo 
emoție mai caldă decât indiferența în inima ta! Ar trebui să mă soco- 
tesc norocoasă dacă voi fi scutită de disprețul tău. Dar sunt de acord, 
da, cel mai jalnic ar fi să sper să ajung ca tine - căci ești haină, dom- 
nișoară Everleigh, și rece și, mai presus de orice, cea mai nefericită 
femeie pe care am cunoscut-o vreodată, în ciuda faptului că ai toate 
avantajele din lume! 

Domnișoara Everleigh se ridică, cu o postură magnific de ţeapănă. 

-Ai terminat aici, spuse ea. Ai terminat la Buckley Hall și la — se 
clătină, prinzându-se de masă - la casa de licitaţii. Du-te și fă-ţi 
bagajul! Rămase fără respirație. Vreau să te urci în tren până la lă- 
sarea serii. 

- Nu. Lilah își duse mâna la gură, îngrozită. „Ce-am făcut?“ Nu, te 
rog, îmi pare foarte rău, foarte... 

Domnișoara Everleigh se prăbuși la podea, cu porțelanurile spăr- 
gându-se în jurul ei. 


-Cred că trebuie să fie vorba despre mâncare alterată. 

Verdictul doctorului se auzi limpede după colț. Doamna Barnes, 
care ieșise din camera domnișoarei Everleigh pentru a trage cu 
urechea, își acoperi gura cu mâinile. 

-Nu se poate, îi șopti ea lui Lilah. 

Ceva o făcuse pe domnișoara Everleigh să se îmbolnăvească foarte 
rău. Verificase de câteva ori, însă febra continua să crească. Doctorul 

Hardwick stătuse cu ea toată ziua, dar medicamentele sale nu păreau 
să îi ușureze deloc suferința. 

-Restul casei este în pericol? se auzi vocea în surdină a lui Lord 
Palmer. 

Lilah schimbă o privire alarmată cu doamna Barnes. Cea din urmă 
își duse mâna la frunte ca și când ar fi vrut să se verifice. 

-Aceasta era și grija mea mai devreme, spuse doctorul. Dar 
înţeleg că nu s-a îmbolnăvit nimeni. Era un semn încurajator. Mă 
face să cred că vinovatul este o mâncare contaminată, pe care nu a 
consumat-o decât tânăra doamnă. 

-Ce ar fi putut fi? voi să știe Palmer. 

— Nimic din bucătăria mea, mormăi doamna Barnes. 

Lilah îi făcu semn să tacă. 

-Cea mai răspândită toxină este laptele contaminat, spuse doc- 
torul. Dar Buckley Hall a primit întotdeauna lactatele de la ferma 
Elders și am încredere în igiena lor. Personal? Suspiciunea mea se 
îndreptă spre bomboanele de ciocolată pe care domnișoara Everleigh 
le păstra lângă pat. A mâncat câteva astăzi. 

- Înţeleg. Palmer făcu o pauză. Ei bine, îţi mulțumesc... 

-Şi staţi liniștit, milord, nu voi sufla nici un cuvânt despre asta. 
Sora dumneavoastră nu trebuie să își facă griji din pricina aceasta. 

- Sora... mea? 

-O, nu mă înţelegeți greșit! Sunt cât se poate de sigur că dom- 
nișoara Stratton a cumpărat bomboanele de ciocolată de la cel mai 
bun băcan. Cu toate acestea, vă recomand să o avertizaţi, în caz că a 
achiziționat o cutie pentru ea însăși. 

-Mi-e teamă că nu înţeleg, spuse Palmer cu asprime. Sora mea 
n-a fost aici. 

Doctorul se bâlbâi. 

- Eu... Poate că mă înșel. Dar biletul era de la domnișoara Strat- 
ton. O invita pe domnișoara Everleigh să împartă bomboanele 
cu dumneavoastră... 

-Ce bilet? 

Doctorul părea din ce în ce mai panicat. 

-Nu am intenționat să trag cu ochiul! Le-am cercetat doar pentru 
a vedea dacă găsesc vreun indiciu cu privire la proveniența bomboa- 
nelor de ciocolată. Sunt sigur că domnișoara Stratton a intenționat 
ca acestea să fie un... un dar foarte plăcut! Însă, știți, fiind expediate 
prin poștă, alimentele sunt expuse la tot felul de contaminanti... 

Palmer o luă pe după colț cu viteză. Lilah și doamna Barnes abia 
avură timp să sară din calea lui. Dispăru în apartamentul domnișoa- 
rei Everleigh. 

Doctorul dădu fuga după el, strângându-și servieta la piept. 

Se opri lângă doamna Barnes. 

-Nu am vrut să îl tulbur. 

- Nu, spuse doamna Barnes încet. 

Așteptară toţi trei într-o tăcere mormântală până când Palmer 
apăru din nou, urmat de două servitoare panicate. 

- Unde este biletul acela? le repezi el, în vreme ce servitoarele se 
adăpostiră după menajeră. 

- Eu... Doctorul Hardwick privi spre doamna Barnes, care își 
desfăcu mâinile, părând neajutorată. Presupun că a fost aruncat cu 
dulciurile. 

- Dar era semnat? întrebă Palmer poruncitor. 

-De domnișoara Melanie Stratton, spuse Hardwick ezitant. 
M-am înșelat? Am presupus pur și simplu după numele de familie... 

-Iar biletul era pe adresa aceasta. 

Un mușchi tresări pe maxilarul lui Palmer. 

- La Buckley Hall? Întrebările lui căpătau o precizie succintă, mi- 
litară. Sugera că eu ar trebui să fiu prezent pentru a gusta darul? 

—Mărturisesc că nu m-am uitat la direcţie. Nu mi-a trecut 
prin cap... 

- Da. Doamna Barnes își îndreptă umerii. Cu demnitatea unui 
martir înaintea plutonului de execuţie, se așeză în faţa lui Pal- 
mer. Am văzut plicul. L-am aruncat în foc laolaltă cu bomboane- 
le de ciocolată. lertaţi-mă, milord! Nu am vrut decât să scap de 
blestemăţiile acelea. 

Palmer răsuflă șuierător. În următorul moment, își recăpătă 
stăpânirea de sine pe deplin, redevenind imaginea întruchipată a 
politeții. 

- Mulţumesc, doamnă Barnes. E foarte bine de știut. Înclină din 
cap spre doctor. Pe mâine, domnule. 

Plecarea lui îi lăsă într-o liniște plină de uluire, pe care doctorul 
se grăbi să o umple. 

-Cineva trebuie să stea cu ea permanent. Aș prefera pe cineva 
care știe carte, căci am instrucţiuni extrem de specifice pentru me- 
dicamentele ei. Îi înmână o foaie de hârtie doamnei Barnes, care se 
uită pe ea și i-o dădu lui Lilah. 

Ea trebuia să facă pe infirmiera? Femeia bolnavă o concediase în 
dimineața aceea. 

Absentă, o urmă pe doamna Barnes în camera bolnavei. 

-Să pună la îndoială bucătăria mea, mormăia femeia. Vai de mine, 
dar nu am servit mâncare stricată niciodată în toți cei 66 de ani 
ai mei. 

Domnișoara Everleigh zăcea pe un maldăr de perne, iar părul 
blond desfăcut îi înconjura ca un nor chipul tras. Doamna Barnes îi 
puse o mână pe frunte, încruntându-se la ce simţi. 

-O supraveghez eu mai întâi, îi spuse ea lui Lilah. Vino să mă 
chemi după o jumătate de oră. Și lasă instrucţiunile acelea. 

- Da, doamnă. 

Toate camerele bolnavilor miroseau la fel. Era imposibil să nu se 
gândească la Fiona. Recunoscătoare, Lilah se pregăti să plece. 

Un strigăt slab dinspre pat o făcu să se întoarcă. Domnișoara 
Everleigh privea cu ochii mijiţi în direcţia ei. 

- Este... domnișoara Marshall? 

Doamna Barnes îi răspunse. 

- Da, ea este. Îi îndepărtă părul de pe faţă. Ne-aţi speriat, nu glu- 
mă, domnişoară. 

- Spune-i... să stea. 

- Ce? 

Lilah se apropie, panicată. 

- Nu cred că vorbește serios, îi spuse ea doamnei Barnes. Nu pu- 
tea suporta cămăruța aceea sufocantă. Ai mult mai multă experiență 
ca infirmieră decât mine! 

-Vorbesc serios, îngăimă domnișoara Everleigh. Domnișoară... 
Marshall. Stai! 

Dar se urau! Nevenindu-i să creadă, Lilah privi ţintă spre cea- 
laltă. Era o nebunie, desigur, să își imagineze că domnișoara 
Everleigh intenţiona să o pedepsească prin această rugăminte. O 
nebunie egoistă, paranoică. Dar ce talent avea să te lovească unde 
te durea mai tare! 

-Se pare că are treabă cu dumneata, spuse doamna Barnes. Ai fost 
atentă când a explicat doctorul dozajul? Uite, mai citește o dată! 

Lilah luă hârtia cu o mână tremurătoare. „Stingeţi toate lumini- 
le.“ Era primul rând scris de doctor. „Nu trebuie să o tulbure nimic.“ 

- Dumneata ești bine? întrebă doamna Barnes. 

Obrajii lui Lilah ardeau. Fără îndoială părea lașă. Nu viaţa ei era 
în joc. 

- Da. Sunt bine. Adunându-se, se așeză pe scăunel. Domnișoara 
Everleigh închise ochii din nou. Părea palidă ca un cadavru. Lasă me- 
dicamentul pe masă. 

Așteptă până ce ușa se închise ușor în spatele femeilor. Apoi, 
cu o mână tremurătoare, stinse lampa și lăsă camera să se cufunde 
în umbre. 

Așa. Întunericul nu era atât de rău. Domnișoara Everleigh era 
vag vizibilă din pricina palorii. Mirosul de boală, acru și pătrunzător, 
plutea în aer. 

Domnișoara Everleigh răsuflă cu greutate. Mâna îi zvâcni o dată 
pe cuvertură. 

În mintea lui Lilah se înfiripă o amintire. Cu câtă disperare tânjise 
în noaptea aceea îndepărtată ca unchiul Nick să întindă mâna după 
ea. Să o scoată afară, în siguranţă... sau să o prindă pur și simplu de 
mână, ca să nu se simtă atât de singură. 

Își așeză mâna peste palma domnișoarei Everleigh. 

-Sunt cu tine, șopti ea. Nu plec încă. 


Trecură minute sau ore. Dând deoparte perdeaua, văzu luna o 
vreme. Apoi dispăru și timpul trecu greu. 

Fiecare scârțâitură, fiecare șoaptă a vântului la ferestre o făceau 
pe Lilah să tresară și să-și amintească de fantoma care bântuia pe 
holuri. Dar nu apăru nici un spectru care să tulbure întunericul. 
Treptat, în timp ce Lilah asculta răsuflarea chinuită a domnișoarei 
Everleigh, se trezea dorindu-și să fie altfel. Ar fi primit apariţia unui 
duh cu braţele deschise — chiar și a unui demon, vărsând sânge. Do- 
vada răutăţii lui Satan nu ar înspăimânta-o. Dacă răul lui era real, 
atunci la fel era și Dumnezeu. Dacă vreun suflet era blestemat să 
bântuie pe pământ, atunci cu siguranţă altele se ridicau la ceruri. 

Nu o abandonase pe Fiona. Făcuse tot ce putuse; nu se va 
învinovăți pentru ce se întâmplase. Dar ar fi mult mai ușor de îndu- 
rat dacă ar fi sigură că sora ei nu murise înspăimântată — sau că, după 
aceea, se trezise din ghearele fricii în rai. 

Să vină fantoma atunci. Se rugă pentru asta. „Arată-ne că putem 
spera la mai bine în viața de apoi. Arată-mi că vrei să o mântuiești 
dacă o lași să moară.“ 

Dar această filosofie eretică trecu neobservată de ceruri. Între 
timp, domnișoara Everleigh se înecă de patru ori în somn, ceea 
ce o obligă pe Lilah să o întoarcă pe o parte, ca să poată elimina 
fluidele nocive. 

-E în regulă, murmură Lilah. Sunt aici. 

O dată, domnișoara Everleigh deschise ochii și vorbi: 

- Otrăvită, îngăimă ea. Încercă să ridice capul înainte de a se pră- 
buși din nou pe perne. 

-Şşşt, nu te ridica acum! Eşti bolnavă, dar vei fi bine. 

-Nu este... aici. Nu-i așa? Te rog, verifică! E atât de... întuneric. 

Lilah aprinse lumina. 

-Nu e nimeni în afară de mine, domnişoară. 

Ochii strălucitori, sticloși de febră ai tinerei cercetară încăperea 
acoperită de umbre. 

- Da, spuse ea. Singură. Nu... îl lăsa să intre. 

-Pe Lord Palmer, vrei să spui? 

- Fratele... meu. Mă va... ucide. 

-Nu este aici, spuse Lilah încet. Nu îl voi lăsa înăuntru. 

Tânăra închise ochii. Avea chipul tras din nou. 

Febra putea produce halucinaţii, desigur. Dar pe Lilah o trecură 
fiorii o oră mai târziu, când apăru doamna Barnes bătând la ușă. Toa- 
tă lumea știa că Peter Everleigh respingea termenii testamentului 
tatălui său. Nu îl văzuse niciodată schimbând vreun cuvânt cald cu 
sora lui. Cine știa cum o trata în spatele ușilor închise? 

Când ieși pe hol, se simți de parcă s-ar fi desprins de un coșmar. 
Palmer se ridică de pe un scaun din apropiere, cu o lumânare arsă 
la picioare. 

-Cum e? întrebă el. 

Lilah se frecă la ochi și se rezemă de perete. 

- E mai bine, cred. S-a tot trezit și a adormit la loc. 

- Vorbește? 

Deschise gura, apoi se răzgândi. Nu era treaba ei să vorbească 
despre delirul pe care i-l provoca boala lui Catherine. 

- Doar prostii. Are încă febră. 

Palmer strânse scaunul. Venele ieșiră în evidenţă pe mâna lui 
lată; încheieturile degetelor i se albiseră. 

-Îşi va reveni, spuse el sec. 

- Da, desigur. 

Părea la fel de mohorât ca și ea. Dumnezeule mare... îl citise gre- 
şit? Îi păsa totuși de Catherine, cu adevărat? 

Nu avea energie să se lupte cu gelozia ei stupidă și rușinoasă. 

-Intră și aruncă o privire dacă vrei! 

- Nu, voi sta aici. Du-te și dormi puţin! 

Îi scăpă un râset straniu. Se simțea agitată și tulburată, câtuși de 
puțin obosită. 

- O băutură mi-ar prinde mai bine. 

El o studie un moment. 

- Bine, răspunse. Nu mi-ar prinde rău nici mie. 


Capitolul 12 
SES? 


Lilah se cuibări pe un fotoliu lângă foc, privindu-l pe Palmer miş- 
cându-se de colo-colo prin birou - mutând hârtii de pe scaun pe masă, 
luând pahare din dulăpior, desfăcând o sticlă. Era liniștitor să îl pri- 
vească. Trupul lui emana pricepere, putere. Se mișca ușor, cu o graţie 
cumpătată, degajat și cu ușurință, ca un bărbat instruit să lupte. 

- Poftim! Îi oferi un pahar. Brandy, curat. 

Ea răsuci paharul de picior, pipăind marginile ascuţite. Cristalul 
faţetat capta lumina focului, răsfrângând-o în puncte pâlpâitoare. 

-Ai așteptat pe hol toată noaptea? 

El stătea pândind la fereastră. Ridicase perdeaua să privească. 

-Nu am putut să dorm. 

Haina aceea era o idee mai largă decât costumele lui obișnuite 
de la Savile Row. Buzunarul stâng atârna o jumătate de centimetru 
mai jos decât cel drept. În Whitechapel, ar fi observat semnul acela 
grăitor imediat. 

Era înarmat. 

-Niciodată nu dorm bine aici, spuse ea încet. 

-De ce? 

Ea privi spre fundul paharului și ridică din umeri. 

- Ah. Doamna mă respinge. Tonul lui era blând. Când ridică privi- 
rea, el îi zâmbi vag. Un alt secret de cercetat. 

Îi mulțumea lui Dumnezeu că nt îi putea ghici cel mai tulbură- 
tor secret: cât de greu era să-și desprindă privirea de el. Stând lângă 

perdelele întunecate, cu lumina focului reflectată în coama leonină 
și cu umbre căzându-i pe pomeţi, părea o figură mitologică. De pe 
o tapiserie medievală: eroul însângerat, căruia gheara dragonului îi 
lăsase o lungă cicatrice. 

Pentru a dovedi că își putea desprinde privirea, Lilah se întoarse 
spre foc. 

-Nu e un secret de ce nu pot dormi. E prea întuneric. În oraș 
este întotdeauna lumină undeva, nu-i așa? Chiar și pe cea mai fetidă 
străduţă din St. Giles, vei găsi o lampă arzând în vreo fereastră sau o 
cârciumă care aruncă lumină afară. Dar aici, după ce adoarme toată 
lumea, nu e decât întuneric. 

-Pentru unii e o încântare. 

Nu pentru el. Umbla înarmat în propria casă. 

- Pentru cine? 

Pășea fără zgomot. Ca un vânător la pândă. Se așeză pe scaunul 
de vizavi. 

-Oamenii care vor liniște, spuse el. Oamenii care preţuiesc 
liniștea. 

Își aminti de interviul din ziar în care susținea că este unul din 
acei oameni. Dar mințise. 

- Așteptai doar astă-noapte? Sau stăteai de pază? 

- Ambele. 

Sinceritatea lui o sperie. Își aminti de temerile domnișoarei Ever- 
leigh cu privire la fratele ei. 

- Eşti aici să o... protejezi? 

El se lăsă pe spate, trăgându-și fața în întuneric. 

- Nu-i așa că ar fi nobil? 

Lilah cântări întrebarea. Dacă suspiciunile ei erau corecte, juca 
un joc complicat, care presupunea să o spioneze pe Catherine Ever- 
leigh - ca să nu mai pomenească de „evaluatorii“ care stăteau la 
pândă pe moșie cu cuțite și arme. Treaba aceasta nu avea cum să fie 
curată. Cu toate acestea, nu îi dăduse decât dovezi care o făceau să 
îl considere decent și să îl placă, în ciuda tuturor celor întâmplate. 

Masa dintre ei era plină de hârtii care ar fi putut-o ajuta să 
se decidă. Dar nu voia să se uite la ele. Își dădu seama că se hotă- 
râse deja. 

Ridică paharul în lumină înainte de a bea, admirând efectul. 

-Cristal de Murano, îi spuse ea. Sfârșitul secolului al XVII-lea. 
Împachetase un pocal identic ieri. Probabil că ar trebui să-mi aduci 

un alt pahar din care să beau. Aș avea nevoie de salariul pe doi ani 
pentru a-l plăti. 

El dădu pe gât jumătate de pahar, apoi se șterse la gură. 

- Sparge-l dacă te face să te simți mai bine, Nu dau doi bani pe el. 

Venind dela altcineva, ar fi părut că se laudă cu averea sa. În schimb, 
păru o alinare. „Sentimentele tale merită mai mult decât prețul.“ 

Ea puse paharul jos. 

-De cine ne păzeai azi-noapte? 

-Am revenit la interogatoriu, nu-i așa? Îi aruncă un zâmbet nesu- 
ferit. Prea bine, haide să jucăm! De ce te temi de întuneric? 

- Nu mă tem! Bineînţeles că nu. 

Se simțea stânjenită că ghicise. 

- Păcat, spuse el după o pauză. Prefer temerile de genul ăsta. Te- 
merile simple, care pot fi vindecate. 

-Temerile tale nu sunt atât de simple, înțeleg. 

El ridică din umeri. 

-Eroii au temeri? 

-Îmi imaginez că au dușmani. De-asta eşti înarmat? 

Surpriza lui nu se văzu decât în vaga ezitare când lăsă paha- 
rul jos. 

- Sunt? 

- Buzunarul stâng. Un pistol, după greutate. 

Susținându-i privirea, se ridică și își scoase haina. O așeză pe bi- 
roul din apropiere, apoi trecu la jiletcă, privind-o în timp ce îşi des- 
făcea nasturii. 

Nu văzuse niciodată un bărbat dezbrăcându-se. Era un proces 
diferit, mai agresiv decât în cazul unei femei. Trase de nasturi. Își 
scoase jiletca şi o aruncă. Într-o zi, soţia sa îl va privi dezbrăcân- 
du-se. Va admira felul în care îi stătea cămașa pe umerii laţi, pe 
talia îngustă. 

-Îți place ce vezi? întrebă el încet. 

- Da. 

El nu se așteptase să fie curajoasă. Înclină capul o clipă. Între 
sprâncene îi apăru o cută. 

- Eşti bine? 

Dispoziţia ei era, într-adevăr, bizară. Atâtea ore petrecute retră- 
ind ce i se întâmplase Fionei și ce însemna să fii singur, neputincios 
în fața morții. Camera bolnavei se agăța de ea ca un linţoliu. 

- Ştii, spuse ea dintr-o suflare. Am ajuns să îndrăgesc casa asta. 
Privi în jur, uitându-se la lemnăria sculptată care împodobea tavanul, 
la covorul turcesc, la paravanul frumos de lemn din colţ. Șase 
generații s-au născut și au murit aici. În ziduri există istorie. 

-Şi schelete, fără îndoială. Palmer se așeză din nou pe scaun. Fan- 
toma se zbate încă să scape. 

Nu. Nu existau fantome, spre mâhnirea ei. 

-Mă îndoiesc. Cei din familia Hughley au iubit casa asta. Au ex- 
plorat lumea ca să poată aduce comori cu care să umple holurile. Mi 
se pare foarte... 

- Morbid? Privea spre foc, cu gura strânsă într-o expresie moho- 
râtă. Acum toate comorile lor vor ajunge la licitație. Toate aventurile 
lor vor fi uitate. 

Ea se încruntă. 

- Reconfortant, de fapt. 

Ei bine... poate că domnișoara Everleigh nu era singura care își 
dorea să aibă un local ei, unde să fie mereu primită cu braţele deschi- 
se, nu pentru abilităţile și realizările ei, ci doar pentru ceea ce este. 

Indiferent cât de departe călătoreau, mereu aveau această casă 
unde se puteau întoarce. 

- Adevărat. Te-ai întrebat vreodată de ce o schimbau atât de des? 

- Domnișoara Everleigh spune că erau inovatori. Vizionari. 

El o privi, iar focul îi umbrea fața. 

- Dărâmau mereu pereţii. O măreau, făcând noi drumuri pentru 
a scăpa. Nu e cine știe ce inovaţie în asta. Cât priveşte viziunile, este 
visul claustrofobilor. 

Ideea o tulbură. 

-Ce vrei să spui? 

-Vreau să spun, călătoreau pentru a scăpa de locul ăsta. Întinse 
mâna după sticlă și își mai turnă niște tărie în pahar. Puse sticla jos 
și privi ţintă la ea. Se întorceau fără tragere de inimă, arzând deja de 
nerăbdarea de a pleca din nou. 

Lui Lilah nu îi plăcea ideea. 

- Era casa lor. Se ştie că erau o familie iubitoare... 

- Este o casă, spuse el. Asta nu înseamnă că e un cămin. lar fami- 
lia... da, familia este importantă. Dar te poate constrânge mai rău 
decât patru pereți și o ușă încuiată. 

I se strânse inima în piept. Cunoștea adevărul acela prea bine. Nu 
și-ar fi imaginat că îl va auzi de la el. 

-Îmi place versiunea mea mai mult. Avea nevoie de inspiraţia 
aceea. Să mi-i imaginez liberi și îndrăzneți, umblând prin lume, iar 
locul acesta așteptându-i ca un far pe mare. 

- Poate că ai dreptate, spuse el în cele din urmă. Este o idee ro- 
mantică, Lilah. 

Lilah. Uneori era încă domnişoara Marshall pentru el. Nu înțelegea 
logica după care îi folosea numele. Nu știa decât că, atunci când 
i se adresa cu familiaritate, i se strângea stomacul și, pentru un scurt 
moment, devenea slabă și nesăbuită. 

Nesăbuită, într-adevăr. Ultima dată când conversaseră pe îndele- 
te, o sfătuise să se teamă de el. Apoi se oferise să-i ucidă unchiul. 

Faptul că îl credea că o putea face era... extrem de atrăgător. 
Nick nu avea nici o putere asupra lui - nici măcar puterea de a 
intimida. Cum să nu fie atrasă de asemenea imunitate, de o astfel 
de libertate perfectă? 

Își drese glasul. 

-Nu sunt deloc romantică. 

Departe de ea așa ceva. Era, într-adevăr, o femeie cu sânge-rece, 
dacă putea dori un bărbat pentru abilitatea lui de a ucide. 

-Nu este nimic rău cu romantismul, desigur. 

— Nu, bineînţeles că nu. Este cât se poate de elegant. Aruncă un 
zâmbet negru în pahar. Desigur, domnișoara Everleigh mi-a rea- 
mintit de curând că nu mă bucur de privilegiile unei doamne. Mi-a 
sugerat să găsesc un măcelar cu care să mă mărit. Se uită spre el, 
ridicând din umeri. Poate că o voi face. 

El clipi. 

- Vreun măcelar anume? 

-Unul decent. Problema, desigur, este că bărbaţii decenţi vor fe- 
mei decente - chiar și măcelarii. 

Zâmbetul lui părea ciudat. Ca și când ar fi auzit o glumă 
neplăcută. 

- lar tu crezi că nu ești decentă. 

-O ştim amândoi. Sunt o hoaţă ordinară. 

El privi în altă parte. 

-Nu e nevoie ca măcelarul să afle. 

- Da, va trebuie să îi ascund istoricul meu. E îndeajuns că va tre- 
bui să accepte că am fost cândva o fâtă Everleigh. 

Din profil, maxilarul lui părea tare ca piatra. 

- Dacă e atât de prost să te condamne pentru asta, nu îţi va meri- 
ta sinceritatea oricum. 

-Şi virginitatea? 

Se întoarse încet spre ea. 

-Ce e cu ea? 

- Cu siguranță, măcar atât îi voi datora. În schimbul protecţiei. 

-Asta vrei? întrebă el foarte încet. Protecţie? 

- Oh, cine știe? Acest bărbat îi arătase că se cunoștea pe ea însăși 
mult mai puţin decât își imaginase. Am crezut că ceea ce vreau e sim- 
plu — să fiu o doamnă. Zâmbetul ei păru fals. Era planul surorii mele, 
de fapt. Aveam să ne reinventăm. Accentul, comportamentul. Căci 
gentilomii nu îi spun niciodată unei doamne - unei doamne adevăra- 
te, ca domnișoara Everleigh — să îndure. Este datoria lor să o proteje- 
ze de rele. Și pare foarte plăcut să nu trebuiască să înduri. Să fii liberă 
să te dedici unor lucruri mai bune, cum ar fi... frumuseţea, cinstea 
şi onoarea. Așa că noi — eu — mi-am propus să devin genul acesta de 
femeie. O femeie pe care bărbaţii vor să o protejeze. 

Ce expresie ciudată avea! 

-Atunci ai reușit. 

- Nu, nu încă. Dar voi ști când va fi așa. Mă va trata ca și când... 
Ca și când sentimentele ei ar fi fost făcute din sticlă nepreţuită. 

-Ca și când ai fi adorată, murmură el. 

- Da. 

Îi atrăsese atenția acum. Dar, ca un drog blestemat, nu era sufici- 
ent să guste. 

-Însă nu măcelarul va fi cel care îmi va oferi asta. Va fi prea 
suspicios în privința mea la început. Prietenii săi îl vor fi avertizat 
despre fetele Everleigh, despre zvonurile că suntem târfe deghizate. 
Va trebui să-și depășească îndoielile înainte de a mă iubi. Desigur, 
după ce va descoperi că sunt virgină, va fi foarte plin de sine. Va în- 
cerca să mă prețuiască atunci. Dar va fi nevoie să se prefacă. Nu va 
afla niciodată despre trecutul meu. Nici măcar nu va întreba vreoda- 
tă, de teama a ce ar putea afla. Și, dacă îmi află cumva secretele... ei 
bine, se va retrage. 

El nu-și feri privirea. 

-Te-ai gândit ceva la asta. 

Ea încuviinţă din cap. 

-În general, în nopțile care urmează după ce mă atingi. Stau trea- 
ză, gândindu-mă la asta. Există căi de a pretinde că ești virgină. Unii 

consideră că e o mare înșelăciune. Dar cred că, pe lângă toate minciu- 
nile pe care vreau să le spun, nu va însemna mare lucru. În vreme ce, 
dacă aș avea motiv să îl urăsc pe acest măcelar — să am resentimente 
pentru că m-am păstrat pentru el, acest prost fericit care m-ar con- 
damna dacă ar ști adevărul despre mine —, ei bine, asta ar fi mult mai 
rău. Nu trebuie să-ţi urăști soțul. Nu crezi? 

El puse paharul jos. 

-Lilah... 

O cuprinse o exaltare stranie, frică și incitare în același timp. 
Înţelegea ce avea de gând acum. O privea atât de arzător şi de intens 
că se îmbujoră. 

— Întreabă-mă ceva, spuse ea încet. Căci în seara aceea nu avea să 
tolereze prefăcătoria. Întreabă-mă ceva ce nu ţi-am spus niciodată. 

El se ridică încet. Ea se dădu deoparte, făcându-i loc pe canapea. 
Se așeză, dar nu o atinse. 

-Cum o cheamă pe sora ta? 

-O chema. Fiona e moartă. 

Compasiunea de pe chipul lui îi făcu inima să se strângă. Se price- 
pea mai mult să ascundă adevărul decât să-l dezvăluie. 

- Cum? 

Își drese glasul. 

- Apendicită. Doctorul a venit prea târziu. Ascunsese durerea de 
zile întregi. 

-E greu, nu-i așa? Gura lui tresări. Greu, iadul. Încerc să nu mă 
gândesc la Geoff. Altfel devine... insuportabil, uneori. 

„Insuportabil.“ Recunoștea acel unic cuvânt, sinceritatea deplină 
pe care o conținea, ca și când ar fi fost cea mai mare intimitate pe 
care i-o împărtășise vreodată. Și, ca un alcoolic care tânjește după o 
gură de poșircă, se trezi și în ea o dorinţă teribilă. Din toată inima, 
voia să-i dezlege misterul. Să îl facă să-și dezvăluie secretele, să vor- 
bească despre tot ce ținea ascuns. 

Dar, totodată, cu o disperare aprigă și panicată, își dădea seama 
cât de imposibil, cât de improbabil ar fi. Nu putea decât să se dezvă- 
luie ea, sperând că el va face același lucru drept răspuns. 

-Am un unchi, spuse ea. Dar nu face cu adevărat parte din 
familie. 

El îi prinse mâna și i-o duse la gură, sărutându-i degetele cu o 
stranie formalitate. = 

- De ce? 

-A avut grijă de noi - de Fiona și de mine - după ce au murit 
părinții noştri. Dar era... Ezită. Prea tânăr, cred, pentru a ști cum să 
aibă grijă de noi cum trebuie. Se simţea... Ah, ce cuvânt ciudat pen- 
tru a-l descrie pe Nick, dar știa că era adevărat: ... obligat. Se simțea 
obligat să încerce. Mama mea - sora lui mai mare - îi fusese foarte 
dragă. Dar poate că ne-am fi descurcat mai bine la orfelinat. Tresări. 
Nu, bineînţeles că nu vorbesc serios. Dar el... 

O privea. Asculta. Blândeţea de pe chipul lui avea să-i frângă inima. 

-A preluat meseria tatălui meu, spuse ea. Și asta l-a schimbat. 

Îi așeză mâna în poală, apoi îi atinse faţa foarte ușor, dându-i o 
buclă după ureche. 

-A devenit funcționar? 

- Nu, bineînţeles că nu. Zâmbetul ei părea adevărat acum. Tata nu 
a fost funcționar, și o ştii. 

Îi contură curba gâtului, cu o atingere ca o boare. 

-Atunci ce? 

-Nimic prea groaznic. Nu era violent din fire. Părea că rămăse- 
se fără suflu. Se simţea năucă, îmbătată de propriile ei mărturisiri. 
Dar a făcut orice ţi-ai putea imagina care aducea bani și te trimi- 
tea la pușcărie, dacă erai prins. Unchiul, pe de altă parte... este un 
bun trăgător. 

El se retrase, privind-o ţintă pentru un moment îndelungat. Simţi 
că roșește. Nu de rușine. Toată viaţa ei fusese fiica unui infractor și 
nepoata altuia. Dar mereu își dorise să fie mai mult. Să fie văzută ca 
fiind mai mult - şi niciodată atât de mult ca de acest bărbat, 
Dumnezeu să o ajute! 

Se aplecă și o sărută pe gură. Buzele lui erau blânde, cercetătoare, 
ca și când ar fi căutat un răspuns la o întrebare care nu putea fi pusă 
în cuvinte. Când se retrase, spuse: 

-Ai ajuns foarte departe. Dovadă stau inteligența și curajul tău. 

Ce interpretare miraculoasă! Își muşcă buza ca să împiedice un 
zâmbet. Apoi întinse mâna spre lavaliera lui, desfăcându-i nodul. 

Îi simți privirea pe chipul ei, dar nu se putea uita la el. Se con- 
centra asupra nodului, extrem de conștientă de cât de tare îi tre- 
murau degetele. 

Nodul cedă. Mătasea fâșâi peste bumbac când îi scoase lavaliera. 
Îi desfăcu gulerul, dezvelindu-i coloana puternică a gâtului. Se aplecă 
și îi sărută mușchii încordați. El scoase o răsuflare șuierătoare. 

ÎI privi în ochi. 

-Un erou m-a numit curajoasă. Se pare că a avut dreptate. 

- Ah. Un erou. Îi prinse mâna și i-o așeză pe coapsa lui. Încet, 
începu să-i desfacă bluza. Asta vezi în mine? 

-Nu. Când mă gândesc la un erou, văd o figură îndepărtată din 
ziare — un străin care stă drept și ține discursuri plicticoase. 

El zâmbi vag, atent la ce făcea. 

-Atunci ai înțeles bine. E un străin și pentru mine acest idiot din 
poem. Își trecu degetul mare peste pielea fină de pe interiorul înche- 
ieturii ei, apoi o ridică la nas, inhalând profund. Atacul acela de la 
Bekhole, murmură el cu gura lipită de încheietura ei. A fost un pariu 
disperat. Nu o alegere, nu un act de curaj, nimic născut din idea- 
luri. Scopul meu era să trăiesc. Speram să omorâm mai mulți de-ai 
lor decât vor omori ei de-ai noştri. Și așa a fost. Întoarce-te, adăugă 
el încet. 

Simţi fluturi în stomac. Se reașeză. 

-Nu e corect pentru tine. 

Gura lui îi atinse ceafa dezgolită. Închise ochii. Degetele lui îi co- 
borau pe spate; rochia începu să se lărgească. 

-Ce contează? întrebă el. Am o ţară întreagă care mă aplaudă, 
dacă am nevoie. Acum mâinile lui se ocupau de șireturile corsetului. 
Însă e ciudat. Vocea îi devenea guturală. Admiratorii pun toți ace- 
leași întrebări. „A fost îngrozitor? Te gândești des la asta?“ 

Simți aerul rece atingându-i partea de sus a coloanei. Buzele lui 
găsiră locul acela, tachinând-o cu un sărut, mult prea scurt pentru a 
fi pe placul ei. 

Știu ce vor să audă. Le spun: „Nu. Nu atât de rău. Nu mă prea 
gândesc la asta“. Și spun că sunt curajos și mă aplaudă din nou. Dar 
nici aici nu este vorba de vitejie. Nu spun decât adevărul. 

- Dar asta este o binecuvântare, spuse ea. Să poți uita. 

Una pe care o invidia. Întunericul nu ar speria-o, dacă ar putea 
uita ce înseamnă să fii prizonieră în beznă, singură. 

Corsetul se desfăcu brusc. Îi atinse coloana dezgolită cu încheie- 
turile degetelor, oprindu-se să îi maseze mijlocul. 

-Dar nu uit, spuse el. Îmi amintesc de Bekhole foarte bine. De 
sânge și de frică. De felul în care trebuia să-mi stăpânesc vocea când 
le dădeam ordine soldaţilor. Invidia mea... Mâna i se opri. Invidia 
mea faţă de un copac izolat, ale cărui frunze se legănau în vânt. Sin- 
gurul copac de pe câmpul acela. Că putea să stea în mijlocul unui 


177 


Meredith Duran ———— 


asemenea măcel fără teamă... Tânjeam să fiu copacul acela. Sau să îl 
protejez, căci nimeni altcineva nu avea s-o facă. 

Strângându-și rochia la piept, Lilah se răsuci. Îl surprinse arcuin- 
du-și buzele înainte de a clătina din cap. 

-Cel mai pipernicit copac. Simţeam o neliniște ciudată la gândul 
că ar putea fi distrus. 

-$i a fost? 

- Desigur. O prinse de mână, eliberând-o. Corsajul căzu. Scoase 
un sunet gutural, aprobator, negreșit. Doborât la pământ de ghiule- 
lele tunului. 

Ea tresări. 

- Ți-e frig? Vino aici! 

O trase aproape de el, cuprinzându-i umerii cu brațul. Îşi apăsă 
obrazul pe pieptul lui. Pentru un moment, în timp ce el îi mângâia 
alene brațul, stătură bucurându-se de tăcere, căderea rochiei fiind 
împiedicată doar de trupurile lor lipite. 

- Nu, spuse el fără grabă, copacul nu a supravieţuit. Dar când am 
vise despre război... visez doar copacul acela. Neputinţa mea de a-l 
salva. Creștea acolo de decenii, neatins. Poate că făcea fructe. Lumea 
lui, grijile lui nu aveau nici o înrâurire asupra lumii noastre. Era ne- 
vinovat. Dar noi l-am distrus totuși. 

- Suferi... pentru un copac? 

-Ei bine, da. Îi aruncă un zâmbet strâmb. Nu am zis că e ceva care 
se leagă. 

Întinse mâna să îi atingă faţa. Cicatricea aceea blestemată care 
era atât de aproape de ochiul lui frumos. 

- Cum te-ai ales cu asta? 

Simţi că i se încordează maxilarul. 

- Mi-a făcut-o cineva. 

- Nu mi-am închipuit că ţi-ai făcut-o singur. 

- Lilah. Se retrase. Îţi spun ce pot. Dacă tac, e spre binele tău. Pe 
tine te protejez. 

Cuvintele lui o traversară ca un curent, mai puternic decât 
dorinţa. „Protejează-mă, da.“ 

- Așadar, tu îmi cunoști cel mai întunecat secret, dar eu nu ţi-l 
pot afla pe al tău? 

-Cel mai întunecat secret al tău. Nu îi putea citi expresia. Asta a 
fost tot? 

Rănită, își ridică rochia. Subestima efortul de care fusese nevoie 
pentru a-i spune. 

Ai nevoie de toate detaliile blestemate? În termeni cât de josnici 
să mă descriu? 

- Crezi că pari josnică, așa cum te-ai descris? Pentru că ai furat 
din când în când? Pentru că te-ai născut într-o familie pe care nu ai 
fi ales-o? 

Deschise gura, apoi o închise. Întrebarea lui părea o capcană. 

- Vrei să spui că nu mă crezi atât de rea? 

Scoase un sunet amuzat, jos și gutural, care o surprinse. lar apoi, 
laolaltă cu zâmbetul care îi înflorea pe buze, păru să treacă pe deasu- 
pra pielii ei precum buricele degetelor, stârnindu-i un fior care îi făcu 
stomacul să i se strângă. 

-Ei bine, spuse ea abia audibil, sunt hoaţă, știi. 

-Foarte rău, murmură el. De o depravare irecuperabilă. Se aple- 
că înainte, îndepărtându-i o şuviță de păr de pe obraz. J'accuse. 
Spui că sunt dur cu mine însumi. Dar şi tu ești la fel în privința aceas- 
ta, Lilah. 

Mintea ei nu mai funcţiona. Îi interpretă expresia drept tan- 
dră și afectuoasă. Felul în care o privea o făcea să simtă că i se taie 
respirația. 

- Dacă crezi că sunt mai mult decât o hoaţă, șopti ea, atunci chiar 
nu ai motiv să mă șantajezi, știi. 

- Așa că n-o voi face. Uită-te unde mi-ai pus lavaliera. Acelea sunt 
pentru tine. 

Ignorase documentele. Dar acum, după ce se ridică și dădu lava- 
liera deoparte, recunoscu forma hârtiilor. Le răsuci, apoi privi spre 
el uimită. 

-Dar nu am... 

El se ridică. 

- Le vei lua cu tine înapoi la Londra, spuse el. Mâine. Îndatoririle 
tale aici s-au încheiat. 

„Înapoi la Londra.“ Ce senzație curioasă, să i se ridice de pe piept 
greutatea, atât de brusc, fără veste. Necazurile ei cu Nick se încheia- 
seră. Va scăpa de coșmarul acesta. Și... de Palmer. Cel care o șantaja. 
Singurul bărbat care o va cunoaște vreodată cu adevărat — care va 
şti că este fata care ieșise din Whitechapel și pătrunsese pe holurile 
acoperite cu marmură de la Everleigh. 

„O confirmare“, așa o numise. 


179 


Meredith Duran 


Nu voia să îl părăsească încă. 

-Mă lași să scap prea ușor, spuse ea încet. Nu vrei să-mi ceri ni- 
mic altceva înainte de a pleca? 

El îi atinse obrazul cu buricele degetelor, cinci puncte de contact, 
infinit de ușoare, care păreau a-i electriza întreg corpul. 

- Ba da, cred că o voi face. 

-Atunci fă-o! 

Își miji ochii. Acesta fu singurul avertisment pe care i-l dădu 
înainte de a se repezi la ea. O cuprinse de talie, puternic și hotărât; 
o ridică și traversă camera cu ea în braţe. 

Lângă fereastră se afla un pat mare de zi, construit într-o epocă 
mult mai îndepărtată, când crinolinele femeilor aveau o circumferință 
de doi metri. Îi scoase rochia cu mișcări rapide, sigure. Ea nu scotea 
nici un sunet. Îl privea doar. Alesese. 

Se întinse peste ea, spre cuțitul pe care îl pusese jos mai devreme, 
când se dezarmase. Părea firesc să se întoarcă după el, să îl lase să o 
elibereze de lenjerie. Dacă i-ar fi cerut-o, i-ar fi întins și gâtul în seara 
aceea. O cunoștea. Putea face ce dorea. 

Lama zăngăni, aterizând într-un colț îndepărtat. O măsură din 
cap până în picioare, cu nările palpitând. Îi recunoștea expresia. 
Dorinţa și furia nu erau atât de diferite. Ambele ardeau. Întinse 
mâna după el, dar el clătină din cap, scurt și precis. 

-Întâi mă voi uita. 

O prinse de braţe și i le ridică sus. Apoi, cu dosul palmei, îi atinse 
trupul. Baza gâtului. Rotunjimea sânilor dezgoliți. Îi auzi respiraţia 
când trecu pe deasupra sfârcurilor, care se ridicară sub atingerea 
lui. Ea se foi, neliniștită sub privirea lui devoratoare și văzu ce efect 
avea asupra lui; maxilarul i se încordă, iar expresia de pe chipul lui 
deveni necruțătoare. 

-De săptămâni întregi, spuse el aproape în șoaptă, fac dragoste 
cu tine în minte. Dar nu am... Ţi-am subestimat trupul. Mâna lui alu- 
necă spre șoldul ei; o strânse, aplecându-se să-i ia sfârcul între buze. 

Fără tandreţe. Nu voise asta deloc. Buzele lui o cuprinseră, şi 
simți o presiune dură. Trupul ei răspunse, înfiorându-se și zvâcnind. 
Cu cealaltă mână îi frământa șoldul, masându-i dosul coapsei. 

Mâinile ei își croiră propriul drum. Aterizară pe mijlocul lui tare, 
prinzându-se de materialul care o împiedica să ajungă la pielea lui. 

-— Scoate-o! Era vocea ei. Fă-o! 

Se va bucura de el. Fără prefăcătorie, fără ascunzișuri. 

Se retrase, încălecând-o cu genunchii și scoțându-și veșmintele 
stânjenitoare. Înțelese atunci de ce își corectase propriile fantezii. Și 
ea visase la trupul lui — își imaginase că îi cunoștea forma. Dar gol, 
pieptul lui era mai lat, mai bine dezvoltat decât ghicise. Întinse mâna 
să îl atingă, desfăcându-și palmele pe părul blond și rar, apoi mai jos, 
spre mușchii proeminenţi de pe abdomenul lui. Își strecură degetele 
pe sub marginea pantalonilor lui. Partea din faţă era ridicată acum 
atât de vizibil, că ezită o clipă de teamă, sabotându-i dorința. 

El o prinse de mână. 

- Continuă, spuse el foarte încet. Ia ce vrei! 

Da. Dorea asta. Nasturii păreau complicaţi. Dar nu erau închi- 
zători de nici un fel, așa că nu îi putea deschide. Bâjbâi o dată, apoi 
înţelese ce trebuia să facă. Primul nasture cedă. Apoi al doilea. Cu 
marginea palmei îi atinse capul mădularului, iar el scoase un su- 
net neinteligibil, o vrajă poate, căci simţi că o cuprinde un val de 
căldură. Se mișcă mai repede. Acum al treilea nasture. Al patrulea, 
ah, Doamne, era mare; pantalonii căzură când își apăsă palmele pe 
șoldurile lui zvelte, mângâind mușchii tari și puternici, în timp ce 
îi scoase pantalonii. 

Avea coapse musculoase, pline de fibră. Iar ceea ce se afla în- 
tre ele... Își așeză mâna pe mădularul lui. Pe toată suprafaţa, groasă 
şi tare. 

El gemu. Îi prinse mâna și i-o dădu la o parte. Își lăsă trupul mare 
peste ea, o greutate apăsătoare care o ţintuia, cu mădularul între ei, 
câțiva centimetri mai jos de locul în care avea nevoie. Se foi, încer- 
când să își găsească poziţia, dar el șopti: 

- Nu. Apoi își strecură mâna prin părul ei. Ținând-o bine, îi trase 
capul pe spate, ca să o poată privi în ochi. Spune-mi cum te cheamă. 
Ea îl privea ţintă, gâfâind. Te rog. Își mișcă șoldurile, astfel încât ca- 
pătul mădularului apăsa cu putere pe deschizătura dintre picioarele 
ei. Numele tău. 

Da. Da, acolo îl voia. 

- Lilah, spuse ea icnind. 

Mâna lui îi strânse părul mai tare. Dar în starea aceea teribilă, ar- 
zând de dorinţă, nu o resimți decât ca pe un alt fel de plăcere, aprinsă 
și dulce. 

- Numele tău adevărat, mormăi el. 

Lily. Silabele i se formară pe limbă. Ce conta dacă le rostea? 
O vedea. O cunoștea din toate punctele de vedere care contau. 

Dar îi mai rămăsese o fărâmă de rațiune. Era o regulă în White- 
chapel, regula supraviețuirii: nu ceda niciodată totul. 

Ea împinse din șolduri. El icni. Își găsise ţinta. Capul o apăsa, pă- 
trunzând, o presiune puternică, arzătoare. 

El slăbi strânsoarea; mișcă din șolduri. Împinse, deschizând în- 
cet un loc despre care ea nu știuse că există. Nu astfel. Pentru clipă, 
simți înspăimântată că era prea mult. Era prea mare. Sau ea prea 
mică. Încercă să se retragă, să se îndepărteze. 

Dar el terminase cu șovăielile. O cuprinse cu mâinile de șolduri. 
O ţintui, cu ochi aprigi ca niște sori. Se mișcă, rapid și puternic, li- 
pindu-și șoldurile de ale ei. Umplând-o. Umplând-o peste măsură. 
Nu putea respira. Ea... 

Se retrase. O penetră din nou. Se aplecă și îi umplu gura cu limba, 
neîngăduindu-i să se retragă deloc, nepermițând nici o rezistență. Îi 
găsi fesele și i le cuprinse în palme, simțind mușchii flexându-se ne- 
milos, ritmat, în timp ce făceau sex. Sex. Cuvântul acela nu avusese 
niciodată vreun înţeles... era un cuvânt al bărbaților, insuportabil 
de murdar. 

Dar făceau sex acum. ar trupul ei se bucura. Disconfortul dis- 
păruse. Îl putea primi fără încetare. „Să nu se oprească niciodată.“ 
Ritmul ducea undeva. „Ţine-mă aici“ Trupul lui puternic și tare o 
pătrundea, șoldurile i se loveau de ale ei, ţintuind-o aprig cu privirea. 
„Fă-mă a ta“; era atât de încinsă, topindu-se sub el. L-ar fi primit fără 
oprire, până când... 

Îi șoptea în ureche. Nu înțelegea ce spune. Simţea doar senzaţii 
urcând spre culme. Se desprinse, strecurându-și mâna între ei, spre 
locul în care se îmbinau și prin valul de febră îl văzu, abdomenul plat 
şi musculos, mădularul mișcându-se adânc în ea, coapsele lui mus- 
culoase flexându-se în timp ce o pătrundea și degetul mare cu care 
intră în ea, atingând-o în locul acela... 

Strigă. „Acolo. Așa.“ Îl prinse de șolduri, îl lipi de ea, tresărind 
spasmodic în jurul lui. O mușcă de umăr. Rămase neclintit, prins în 
ea, rigid ca piatra, în vreme ce plăcerea se domolea. 

lar apoi se mai mișcă o dată, pătrunzând-o adânc, ceea ce o făcu 
să se contracteze din nou, icnind uimită, nu, nu mai putea să fie, 
dar fu... 

leși din ea. Își revărsă sămânţa pe coapsele ei, sărutându-i gura, 
obrajii, gâtul și umerii. Da, era ce merita. Închise ochii şi simţi că pe 
buze îi înflorește un zâmbet. I-l sărută, revenind deasupra ei. Dege- 
tele lui, atât de ușoare, îi pluteau pe deasupra gurii. 

- Da? spuse el răgușit. 
„Oh, da.“ 
Bietul măcelar! 


Capitolul 13 
(sc: Că 


Servitoarea o scoase pe Lilah din pat înainte de amiază. 

-Vă rog să mă iertaţi, spuse Holly, dar domnișoara Everleigh 
doreşte să vă vorbească. 

Năucă, Lilah se ridică în picioare. Corsetul zăcea pe podea, cu și- 
returile desfăcute la capete. Dacă Holly se întreba de ce, nu o făcu cu 
voce tare, apucându-se să le strângă la loc. 

Dar priveliștea o făcu pe Lilah să se trezească. Roși când ser- 
vitoarea o ajută să se îmbrace. Își simţea trupul... altfel. Mai sen- 
sibil. Corsetul părea să îi strivească sânii. lar când își puse rochia, 
simți o durere între picioare, o înțepătură care o făcu să se contracte 
în adâncuri. 

Nu dormise mult. Înainte să îl părăsească pe Palmer, îl făcuse să 
încerce să îi smulgă numele iar. Și iar... 

Holly vorbea: 

-... mult mai bine. Doctorul e cu ea acum. Își va reveni complet 
până mâine. 

Dar Lilah nu va fi aici să o vadă. Fusese concediată. Printre alte 
lucruri. Zâmbind pentru sine, o urmă pe Holly în salon. 

- Oh! Holly luă un plic de pe masă. Excelenţa Sa a trimis asta îna- 
inte de a pleca. 

-A plecat? 

Lilah deschise plicul. Înăuntru era un bilet de tren și o scurtă 
notiță. 

-La Sussex, spuse Holly. A venit o telegramă azi-dimineaţă. Nişte 
necazuri cu familia sa. 


Vei fi în Londra până la lăsarea serii. Dar să nu livrezi docu- 
mentele personal. Poșta funcţionează. 

Zâmbi citind verdictul, apoi se opri, presimțind nesăbuința. Nu 
avea să plângă în tren, nu-i așa? Primise exact ce dorise. Să regrete 
ar fi o idioțenie. Ce își închipuia, că o va cere de nevastă? Bineînţeles 
că nu. 

Dar să i se ofere o singură noapte cu el... 

Din ușă, Holly își drese glasul. 

- Domnișoara Everleigh era tare nerăbdătoare să vă vadă, 
domnișoară. 

Da, tare nerăbdătoare să-i aducă aminte că fusese concediată, 
fără îndoială. Ridicându-și fustele, Lilah dădu fuga după servitoare. 

În dormitorul domnișoarei Everleigh, doctorul își închidea ser- 
vieta, în vreme ce pacienta sa stătea întinsă între o duzină de perne. 
Era palidă și obosită, dar avea părul aranjat cu grijă. Ferestrele fu- 
seseră deschise, iar în încăperea aerisită nu mai rămăsese urmă de 
miros neplăcut. 

- Domnișoară Marshall, spuse ea cu vocea ușor răgușită. Servi- 
toarele spuneau că te-ai închis în camera ta. De ce? 

Nu-i mulțumea că o îngrijise, dar Lilah nu se aștepta la așa ceva. 

- Nu am putut să plec înainte să văd că sunteți bine. Ezită, dân- 
du-și seama că, dacă dorea să își păstreze poziţia de animatoare, nu 
avea de ales, fiind nevoită să o lingușească. Sper că mă veți ierta pen- 
tru ieri. Comportamentul meu a fost... 

- Nu. Catherine se strădui să stea în capul oaselor. Vreau să spun, 
de ce nu ești la lucru? Își dădu coada după umăr. Acest om ridicol îmi 
spune că trebuie să rămân în pat până mâine, dar nu e un motiv ca 
tu să pierzi timpul. 

Doctor Hardwick se îndreptă spre ușă. Lilah se dădu deoparte 
pentru a-l lăsa să treacă, profitând de ocazie pentru a-și cântări re- 
plica. Boala o făcuse pe domnișoara Everleigh să fie amnezică? 

- Eu... Înainte aţi spus... 

-Ajunge cu ce am spus! Domnișoara Everleigh îi aruncă o pri- 
vire ciudată și panicată doctorului. Domnule. Vrei să închizi ușa în 
urma dumitale? 

Doctorul Hardwick se înclină, apoi închise ușa cu un bufnet în 
care se ghicea ușurarea. 

Acum domnișoara Everleigh își drese glasul. 

-Cred că îţi cereai scuze. Și cu siguranţă le merit. 

Lilah își împreună mâinile în dreptul mijlocului și se strădui să 
pară spăsită. 

- Sunt blestemată cu o fire iute, domnişoară. Nu am nici un motiv 
și nici o scuză pentru asta. 

-Asta pretinzi? pufni domnișoara Everleigh. Ei bine, presupun... 
că sunt două scorpii în casa asta atunci. 

Tocmai făcuse o... glumă? În care se lua pe ea însăși peste picior? 

- Furie, spuse Lilah ezitant, este termenul pe care îl prefer. 

Pe buzele domnișoarei Everleigh se ivi un zâmbet. 

-De ce nu harpie? Sau zgripțuroaică. Este o listă lungă din care 
poţi alege, când vine vorba de femei cu limba ascuţită. Toate inven- 
tate de bărbaţi, presupun. Se opri. Mulţumesc, spuse ea ţeapăn. 
Pentru aseară. 

Ce departe părea! Urmaseră atât de multe. 

- Era datoria mea, domnişoară. 

- Da, desigur. Dar domnișoara Everleigh părea ciudat de nesigu- 
ră. În orice caz... îți propun un târg. Cât am fost bolnavă, s-ar putea 
să fi făcut o... remarcă stranie. 

Deci își amintea de temerile legate de fratele ei. Nu era un 
semn bun. Nu ar fi trebuit să-și amintească halucinațiile pricinuite 
de febră. 

- Nu, domnişoară. Nu-mi amintesc așa ceva. 

- Înţeleg. Cu un deget, domnișoara Everleigh trasă conturul de 
pe cuvertură. Ei bine, pot admira discreţia. În schimbul ei, mă voi 
abține de la speculaţii. Și îți voi îngădui să înveţi ce poți de la mine. 
Ridică privirea, încruntându-se ușor. Dacă mai dorești asta. 

Uimită din nou, Lilah făcu o reverență. Ce ușor scăpase de 
necazuri! 

- Asta înseamnă că pot să rămân? 

-N-ai auzit nimic din ce am spus? Nu mă pot ocupa singură de 
moșia asta. Bineînţeles că aș fi putut, dacă nu ar fi fost călătoria ace- 
ea la oraș și această boală jalnică. Bomboane de ciocolată! Cine şi-ar 
fi imaginat? Nu o pot învinovăţi pe domnișoara Stratton, dar cu 
siguranță voi sta de vorbă cu cofetarii de la Armand's... 

Ce ar spune Palmer despre această veste? Mai exact, cât va lip- 
si? Căci Lilah putea să facă tot ce dorea până în ultima săptămână 
din iunie. Până atunci, unchiul ei nu avea să caute documentele. 
Şi avea cum să-și folosească timpul aici. Seara trecută ar putea fi 
începutul educaţiei ei, nu finalul:acesteia, atâta timp cât Palmer se 
dovedea dornic. 

Își aminti de cuvintele lui răgușite, în ceasul de dinainte de zori. 
„Ai talente“, spuse el, „pe care nici măcar nu le înţelegi“, spusese el. 

Nu, nu prevedea nici o obiecție pentru a-și continua educaţia. 

-Nu fi atât de bucuroasă, o repezi domnișoara Everleigh. Îmi 
păstrez opinia anterioară. Ambiţiile tale sunt mai mari decât 
abilitățile — la fel și potenţialul. Te încurajez să ţintești mai jos. Mult 
mai jos, de fapt. 

Lilah își înghiţi un pufnet. 

- Pare că v-aţi revenit simţitor. 

Domnișoara Everleigh flutură din mână spre ușă. 

-Du-te atunci, spuse ea. La treabă! Și întoarce-te la cină să îmi 
raportezi ce ai făcut. 


Unde se dusese Palmer? Trecură zile fără nici un semn de la el. 
Domnișoara Everleigh, care își revenise complet, nu acorda nici o 
atenție absenței lui. Nefiind nevoită să se întrerupă pentru o cină 
oficială, o ţinea pe Lilah la lucru până la 22.30 seara. În cele din urmă, 
epuizarea lui Lilah înfrânse teama de întuneric și adormi imediat. 

Din fericire, boala părea a fi netezit asperitățile cele mai înţe- 
pătoare ale limbii domnișoarei Everleigh. Dădea dovadă de momente 
de răbdare și de un har pedagogic de invidiat. Cu o grijă meticuloa- 
să o învăţă pe Lilah micile diferențe dintre obiectele banale și cele 
neprețţuite. De pildă, o încântătoare vază smălțuită putea să nu valo- 
reze nimic sau, datorită unui mic semn, ascuns prin modelul floral, 
putea fi cea mai rară și mai valoroasă piesă emailată. 

- Ține ochii deschişi întotdeauna, îi spuse domnișoara Everleigh. 
Întotdeauna, când te uiţi ultima oară dai peste cele mai grozave 
lucruri. 

Lilah luă sfatul în serios. Stătu cu ochii deschiși în permanenţă, 
uitându-se pe fereastră, așteptând întoarcerea lui Palmer. Însă 
vigilenţa ei o făcu să vadă altceva, mult mai tulburător. Voinicii eva- 
luatori mărșăluiau printre copaci tot timpul, câte unul sau perechi. 
Uneori umblau călare. Hainele le fluturau lejer pe spinările drepte, 
de soldați. 

Se forță să privească în altă parte, ori de câte ori îi vedea. Forța 
curiozității ei o neliniștea — ca și visele pe care le avea. Palmer trezise 
în ea o foame pe care nu o bănuise niciodată. În fiecare noapte se tre- 
zea din vis transpirată și cu suflarea întretăiată. Însă premoniţia ace- 
ea, a unei suferințe viitoare persista, avertizând-o neîncetat. Dacă 

aștepta să se întoarcă, era doar pentru satisfacția trupului. Acum că 
avea documentele, problemele lui nu o priveau. 

Astfel trecură cinci zile. Domnișoara Everleigh comentă o singură 
dată văzând-o distrasă. 

- Dacă scapi vreun cristal, vei plăti ce spargi. 

După ce întrebă cât costa vasul respectiv, Lilah se strădui să sune 
după cafea din ceas în ceas. În cea de-a șasea zi, domnișoara Ever- 
leigh declară că terminaseră treaba cu obiectele casante. Trecură la 
sarcina mai epuizantă de evaluare a mobilierului. Era o muncă fizică, 
care în mod normal — așa spusese domnișoara Everleigh acru - era 
îndeplinită cu ajutorul lacheilor. Însă doamna Barnes nu găsise încă 
bărbați demni de această poziţie la Buckley Hall. 

Fură aduse slugile de la grajduri, dar în scurt timp mirosul lor 
se dovedi a fi mai puternic decât ajutorul. Domnișoara Everleigh le 
spuse să plece. 

-Ne descurcăm singure, îi spuse ea lui Lilah. Pari a fi puternică și 
nici eu nu sunt o floare fragilă. 

Chiar? Lilah se trezi că e tot mai surprinsă de stăpâna ei și tot 
mai sceptică privind afirmaţia domnișoarei Everleigh că bărbaţii nu 
o admirau pentru abilităţile ei. Căci glaciala moștenitoare nu păruse 
nicicând mai fermecătoare decât când, scrâșnind din dinţi, insistă 
că putea întoarce masa de una singură, mulțumesc-foarte-mult, iar 
apoi râsese încântată când reuși. 

Seara, după ce întorseseră nenumărate scaune și canapeluţe în 
căutarea defectelor și a mărcilor tâmplarilor, ambele femei erau 
transpirate și pline de mizerie. Dar se descurcaseră mai bine decât 
anticipaseră, aproape terminând catalogul de mobilă din aripa de 
vest. Nu mai rămânea decât un scrin, pe care nu reușiseră să îl des- 
chidă. Domnișoara Everleigh nu găsea nici o cheie potrivită în inelul 
ruginit de chei pe care i-l dăduse menajera. 

Praful o făcu pe Lilah să strănute. 

- Lasă-mă să încerc! lar apoi putea merge să se spele. 

-Îți spun, am încercat fiecare cheie de două ori. 

- Uneori trebuie insistat niţel, asta este tot. Dar sunt sigură că ai 
dreptate. Pe furiș, Lilah strecură o agrafă de păr în încuietoare. De 
ce nu tragi clopoţelul, să vezi dacă doamna Barnes nu mai are vreo 
cheie rătăcită? 

Pufnind, domnișoara Everleigh îi aruncă inelul cu chei și se duse 
să tragă de cordonul clopoțelului. Ai spune că o menajeră adevărată 
ar fi interesată de... 

- Gata! Lilah deschise scrinul. 

-Cum Dumnezeu? Domnișoara Everleigh dădu fuga înapoi, apoi 
își acoperi gura cu mâna. Nu! Oh, nu! Entuziasmată, băgă mâna în 
scrin și scoase o sticlă prăfuită, pe care o șterse pe fustă, fără a-i păsa 
de urma murdară pe care o lăsă. E îngrozitor! 

Lilah luă o sticlă. Fireşte, era în franceză. 

- Chateau. Măcar cuvântul acesta îl cunoștea. 

-Chateau Lafitte-Gilet. Domnișoara Everleigh bătu din picior. 
Oh, dar nu a fost păstrat cum trebuie! Slăbi strânsoarea din jurul 
sticlei. Mi-e rău. 

- Înseamnă că e foarte rar? 

Toate vinurile păreau cam la fel în ochii lui Lilah — oaie care se dă 
drept miel. Văzându-i pe bufonii beţi de la Everleigh, presupusese că 
vinul era preferat de cei cărora le plăcea ca poșirca lor să vină într-o 
formă mai respectabilă decât rachiul. 

-Acest sortiment, da. Ar fi adus o răsplată regească, dacă ar fi 
fost păstrat cum trebuie. Și băut la timp! 

Lilah dădu sticlele deoparte, numărând în tăcere. 

-12 sticle. 

-Ce pierdere! 

-Sunteţi sigură că s-a stricat? Vizitaseră cramele la începutul 
săptămânii. Amintindu-și de discursul domnișoarei Everleigh, Lilah 
pipăi interiorul scrinului. A fost ținut departe de soare. Lemnul nu 
este umflat, deci nu a fost umed. 

-S-ar fi stricat oricum până acum. Prostovanul care le-a pus aici... 
Domnișoara Everleigh mormăi iritată. Vinul trebuie să se învecheas- 
că, nu să fie îngropat! 

-Dar dacă nu s-ar fi stricat? L-aţi putea încă vinde. 

- Nu avem cum să știm, o repezi domnișoara Everleigh. 

Lilah aproape pufni în râs. Cu toate acele reguli sofisticate despre 
evaluare, părea firesc ca domnișoara Everleigh să neglijeze cea mai 
simplă tehnică. 

-Nu ar trebui doar gustat pentru a-i evalua calitatea? Băgă mâna 
în buzunar și scoase cuțitul. Am putea desface o sticlă. 

Domnișoara Everleigh își miji ochii cu o familiară expresie 
dezaprobatoare. 

-Nu ar fi deloc cuviincios, domnișoară Marshall. Aceste sticle 
aparţin moșiei. 

Era prea târziu ca să mai joace rolul de fată spăsită. 

-Aşa că ar trebui să aruncăm totul? Dacă e încă bun, aţi putea 
obţine profit de pe urma lui. Cum ar putea obiecta Lord Palmer? În 
plus, pentru a obiecta, ar trebui să se întoarcă mai întâi la Buckley 
Hall. Și, oricum, cum poţi să rămâi în Sussex? 

Domnișoara Everleigh ridicase sticla pentru a o cerceta mai 
îndeaproape. 

-Se spune că anul acesta a fost sublim. 

-Nu cred că am gustat vreodată un vin sublim. 

Domnișoara Everleigh ridică privirea. 

- Habar n-ai ce pierzi. 

Lilah își înăbuși un pufnet. Știa foarte clar că pierdea o mulțime 
de lucruri în viaţă. Mai puţine în ultima vreme. 

Se stăpâni înainte să privească din nou pe fereastră, spre aleea 
pustie. 

-Dacă aţi mai băut, veți ști ce gust trebuie să aibă. Nu-i așa? 

Domnișoara Everleigh încuviinţă scurt din cap, o singură dată. 
Apoi strânse din buze. 

-Nu am terminat. Dar îi scăpă un zâmbet. Și-l cenzură rapid. 
E îngrozitor, spuse ea cu severitate. Deloc profesionist. 

- lertaţi-mă, spuse Lilah, dar pare cât se poate de profesionist să 
te asiguri că vinul nu e o poșircă înainte de a-l arunca. 

Domnișoara Everleigh privi spre cordonul clopoțelului. 

- Dacă am suna să cerem pahare, vor vrea să ştie pentru ce. 

- În unele părţi, oamenii beau direct din sticlă, știaţi? 

Domnișoara Everleigh strâmbă din nas. 

- O practică foarte stranie. 

-Sau convenabilă. 

Lilah luă sticla și duse cuțitul la sigiliu. 

-Ei bine? 

Domnișoara Everleigh răsuflă șuierător. 

-Nu pot... 

Deși nu o atrăgea băutura, Lilah se simțea îmboldită de un 
drăcușor. 

- De dragul profesionalismului, domnişoară. 

Domnișoara Everleigh își ridică fustele și se grăbi să închidă ușa. 

-Doar o gură, spuse ea, întorcându-se. Să confirmăm că s-a 
stricat. 

Lilah tăie sigiliul, apoi înfipse lama în dop și îl trase afară. 

- Miroase delicios, spuse ea, surprinsă. 

-Nu pot să cred că fac asta, se auzi replica pe ton scăzut a dom- 
nișoarei Everleigh. 

Lilah întinse sticla. 

- Efectuaţi o evaluare amănunțită a moșiei, domnişoară. Trebuie 
să facem sacrificii. 

Luând sticla, domnișoara Everleigh mai ezită o dată. 

-Îți dau un exemplu foarte prost. Dar nu mai avu nevoie de noi 
încurajări înainte de a ridica sticla la gură. Plimbând vinul prin gură, 
se strâmbă. Nu mai e ce era odată, spuse ea după ce înghiți. Apoi 
oftă, privind mohorâtă la conținutul scrinului. Nu putem scoate la 
licitație acest lot cu conștiința curată. 

- Trist, spuse Lilah. Că ceva poate deveni din minunat jalnic, din 
pricină că nu a fost păstrat cum trebuie. 

- Oh, nu este jalnic. Domnișoara Everleigh își mușcă buza. Apoi 
întinse sticla. Poftim, încearcă! Văzând surpriza vizibilă a lui Lilah, 
ridică din umeri. Este fantoma măreției. Dar dacă nu ai gustat nicio- 
dată așa ceva, ei bine, s-ar putea să îl admiri. 

Lilah luă sticla. Mirosul era cu adevărat divin — pătrunzător şi 
intens, cu o vagă aromă de mure. Ridică sticla să ia o dușcă. 

Cireşe și frişcă, cu un iz de anason pe final. Gustul amar de la 
urmă o făcu să strâmbe din nas. Cafea. 

-Foarte bine, domnişoară Marshall! Domnișoara Everleigh bătu 
din palme. Ai nas. Cine ar fi crezut! 

Lilah înţelese că nu făcea referire la anatomia ei ca atare prin acel 
compliment. Îi înapoie sticla. Domnișoara Everleigh sorbi din nou, 
fără ca măcar să şteargă marginea sticlei. 

- Taninuri, declară ea, clipind rapid. Nu ar fi atât de pronunţate, 
dacă am fi încă în 1867. 

Râse de propria ei glumă, apoi îi înapoie sticla lui Lilah. 

-Încă una? întrebă Lilah, pentru a fi sigură. 

-Nu pot să o beau pe toată singură. 

Așa stăteau, o oră mai târziu, în încăperea acoperită de umbrele 
amurgului, între lucrurile prăfuite la care munciseră toată ziua, cu 
sticla între ele, în timp ce domnișoara Everleigh relata năzbâtiile din 
copilărie ale tânărului Pete, cu o sticlă de porto furată. 

-Nu a ajuns nici măcar până la toaletă? Lilah era îngrozită și 
amuzată totodată. Bietele servitoare! 

-Nu la timp. Dar cu siguranță a rămas acolo tot restul nopții! 
Domnișoara Everleigh lăsă să-i scape un râset. Tata a început să-i 
spună Peter Porter după asta. Oh, ura numele ăsta. Râsul ei se stinse. 
Încă îl urăște. Se căzni să zâmbească. Dacă vrei să-l superi, nu trebuie 
decât să-i spui Porter. 

Simţind că se întristează, Lilah îi întinse sticla. 

- Ultima gură. 

-Nu pot. Domnișoara Everleigh își netezi fustele mototolite. 
Deja sunt ameţită. Și uită-te la mine! Într-o oră se serveşte cina. 

Gândul că trebuia să se întoarcă în camera ei, având doar liniștea 
şi gândurile să-i ţină de urât, o făcu pe Lilah să insiste. 

- Poftim, luaţi-o! Trebuie să înlăturăm dovezile. 

Domnișoara Everleigh ridică din sprâncene. 

- Sună a sfat de infractor. 

Replica o făcu pe Lilah să tresară — până văzu un zâmbet vag pe 
buzele stăpânei sale, rapid acoperit de sticla pe care domnișoara 
Everleigh o duse la gură, alungându-l. 

- Ştii, spuse ea, repunând sticla pe podea cu un bufnet, îmi place 
fără pahar. Te face să te simți foarte... lipsită de griji. Unde spuneai 
că se preferă această practică? 

-În East End, domnişoară. 

- Oh! În lumina slabă, domnișoara Everleigh o privi îndeaproape. 
De acolo ești? Nu pare după cum vorbeşti. 

Cu gândul la ce afirmase în interviul pentru slujba de animatoare, 
Lilah se eschivă. 

-Am închiriat, într-adevăr, o locuinţă acolo, când studiam pen- 
tru a obţine diploma de dactilografă. 

-Ştii să dactilografiezi! Domnișoara Everleigh luă sticla, ju- 
cându-se cu eticheta. Nu știam asta. Întotdeauna am vrut să învăţ. 
Mă dor mâinile îngrozitor când scriu. Scutură mâna demonstrativ. 

Lilah își ascunse un zâmbet. Dragostea domnișoarei Everleigh 
pentru vin era negreșit mai mare decât toleranța pe care o avea 
la acesta. 

-Aş fi bucuroasă să vă învăţ, domnişoară. 

- Da? Mi-ar plăcea. Domnișoara Everleigh așeză sticla jos din 
nou, privind spre scrin. Chiar nu este potrivit pentru a fi vândut, 

spuse ea. Dar poate că Lord Palmer va dori să bea din el. Făcu o gri- 
masă și flutură din mână. Nu, nu. E foarte atent cu vinurile. El... Își 
miji ochii. Presupun că le va arunca pe toate la gunoi. 

-Nu-mi pot închipui ce gust minunat poate avea, spuse Lilah, 
când este în stare bună. Și așa e delicios. 

-Da, așa este. Domnișoara Everleigh încuviință din cap. 
Atunci, haide! 

- Haide, unde? 

-Mai deschide una. Făcu din mână spre scrin, spunând cu o 
aroganță magnifică, ușor nedeslușit: Am chef să sărbătoresc. 

- Să sărbătoriţi? 

- Pai, da. Nu îţi dai seama? Zâmbind, se ridică în picioare și desfă- 
cu larg braţele. Ce comori am descoperit! Porțelan Jihong. Hărţi ale 
lumii! Licitaţia noastră va depăși de departe oricare din licitaţiile lui 
Peter Porter. 

Lilah izbucni în chicoteli. 

-Vorbesc serios, insistă domnișoara Everleigh. Fratele meu este... 
nesuferit. Convins că femeile nu au deloc minte. Nu mi-ar fi dat ni- 
ciodată Buckley Hall dacă și-ar fi imaginat... oh. Clipi. Peter Porter? 
Asta e? 

Cu buzele strânse, Lilah încuviinţă din cap. 

— Peter Puker! e mai adecvat. Ar fi trebuit să vezi cum mirosea 
în dormitorul lui! Servitoarele au tot frecat covorul, dar duhoarea a 
persistat zile întregi... Izbucni în hohote, fluturând din mână spre 
scrin. Deschide încă una! 


În mijlocul nopții, Lilah se trezi dintr-un vis cu apă - un iaz mare, 
limpede, cuprinzând-o, trecându-i de talie. Deschise ochii în întune- 
ric. Îi zvâcnea capul. Avea gura uscată ca iasca. 

Se ridică cu greu în picioare. Oh, Doamne! Nu mai băuse atât de 
prima dată când Fiona furase o sticlă de tărie de la Nick. Se strâmbă 
și orbecăi după carafa de apă de pe bufet. 

Îi reveniră imaginile serii. Luase cina în apartamentele domni- 
șoarei Everleigh. Nu era de mirare că gentilomilor le plăcea să bea! 
Fusese foarte plăcut să râdă și să pălăvrăgească. Domnișoara Ever- 
leigh voise să afle cele mai groaznice povești ale lui Lilah despre 


1 To puke — a vomita în limba engleză (n.red.) 

depravaţii care erau clienții casei de licitaţii. Cum le îndurau ani- 
matoarele fiirturile? 

La un moment dat, domnișoara Everleigh se decisese să o înveţe 
cum se degustă vinul cum se cuvine. Sunase să li se mai aducă încă 
trei sticle, printre care un vin alb unguresc, dulce, care îi plăcuse lui 
Lilah mult prea mult. După ce se retrăseseră pe niște scaune lângă 
foc pentru a-și încălzi paharele (dar nu prea le încălziseră), Lilah o 
întrebase pe domnișoara Everleigh despre vremurile de demult de 
la casa de licitaţii, pe când era condusă de tatăl ei. Domnișoara Ever- 
leigh fusese plină de anecdote înduioșătoare. Vai, îi dăduseră lacri- 
mile o dată sau de două ori. Fusese în special mișcată de dezvăluirea 
că animatoarele... 

Oh, Doamne! Cu mâinile în jurul carafei, Lilah îngheță. Îi măr- 
turisise ce poreclă îi dădeau fetele lui Peter Everleigh. Ei bine, sora 
lui fusese încântată de porecla batjocoritoare. „Într-adevăr, tânărul 
Pete. Nu îi va lua niciodată locul tatălui meu“, îi spusese ea rostind 
cu greu cuvintele. 

„Las-o baltă! N-o să mai ţină minte dimineaţă nici ea.“ Lilah duse 
cana la gură. 

Era goală. 

O lăsă jos, mormăind. Dacă nu va găsi niște apă, o să moară. 

Își luă cuțitul, își legă halatul și se duse jos. În bucătăria rece, tă- 
cută, rupse sigiliul de ceară de pe sticla cu apă de la fântână și o dădu 
pe toată pe gât. Deschizând încă una să o aibă pe drum, începu să 
urce scările, dar un zgomot de sus o făcu să ezite. Ce fusese în capul 
ei să coboare doar în halat? Erau voci? 

Se strecură pe palier. 

-... nu pot accepta asta, spuse domnișoara Everleigh vehement. 

De ce Dumnezeu era încă trează? 

-Îți înțeleg dezamăgirea. Și ţi-o împărtășesc. 

Era vocea lui Palmer! Se întorsese! Lilah se mișcă pentru a trage 
cu ochiul după colț. Ușa de la salon era întredeschisă, aruncând o 
rază de lumină pe parchet. 

Știuse domnișoara Everleigh că intenţiona să se întoarcă în seara 
aceea? Stătuse trează să îl aștepte? Lilah strânse sticla mai tare, dis- 
plăcându-i profund gândul acela. 

- Da, ştiu, spuse domnișoara Everleigh drept răspuns la o remarcă 
murmurată. Trebuie să spun, ai fost foarte amabil. Apoi făcu o pauză 

care păru să dureze o eternitate. Da, spuse ea în cele din urmă, cu 
o voce mult mai blândă. Este foarte adevărat. Mulţumesc, milord. 

Apoi urmă o altă remarcă neauzită. După aproape o săptămână, 
timbrul vocii lui o vrăji cumva pe Lilah. Se trezi fără suflare, dispera- 
tă să audă conversaţia. 

Însă replica domnișoarei Everleigh fu cea care se auzi clar: 

-Ai dreptate. Mulţumesc, Christian. Râsetul ei ușor trăda efec- 
tul încă persistent al alcoolului. Și presupun că trebuie să îmi spui 
Catherine, în cazul ăsta. 

Apa o împroșcă pe Lilah pe piept. 1 se scurse rece ca gheaţa pe 
piele, dar de-abia o simţi. Gelozia era prea arzătoare. 

Raza de lumină se mări. Lilah dădu fuga spre scări. Deasupra, 
pași ușori - ai domnișoarei Everleigh, presupuse ea, care urca scările 
spre dormitorul ei. 

Își imaginase că s-ar putea să o placă pe femeia aceasta 
până la urmă? Nu. Întotdeauna să te încrezi în primul instinct. 
„Vrăjitoarea.“ 

Apoi auzi un pas mai apăsat. Își îndreptă restul urii spre el, acest 
bărbat depravat și mincinos, care sedusese o angajată, în timp ce o 
curta pe stăpâna acesteia... 

Dar nu o sedusese. „Oh, Doamne!“ Închise ochii, dorindu-și cu 
disperare să poată ști ce rol avusese în asta. Pălăvrăgeala ei prosteas- 
că despre măcelar. Întrebarea ei nerăbdătoare, atât de vădit dispera- 
tă: „Nu vrei să ceri nimic altceva?“ 

Ura ei crescu. Era îndreptată în cea mai mare măsură spre ea în- 
săși. Ce nesăbuită jalnică era! Pașii se îndepărtară. Amândoi urcase- 
ră. Poate că acum erau împreună în dormitorul lui Palmer. 

Făcu o grimasă nestăpânită. Chiar și copleșită de aburii beţiei, 
Catherine Everleigh era o doamnă adevărată. Nu ar fi ajuns în patul 
lui Palmer până nu s-ar fi căsătorit. Apoi avea să îi murmure toată 
noaptea. Christian, Christian... Ptiu! - ce nume ridicol pentru un ase- 
menea ipocrit. Kit. Și mai absurd! Poemul acela stupid. Spusese că nu 
era erou şi avea dreptate. Habar n-aveau pioșii patrioți ai Angliei că 
memoraseră o odă închinată unui mare ticălos chipeș. 

Christian. Nu o rugase niciodată pe Lilah să îi spună pe nume - 
nici măcar când ceruse să i-l afle pe al ei. 

Era bucuroasă că nu îi spusese. Era tare mândră de stăpânirea ei 
de sine. 

Pașii reveniră. Dumnezeule, nu putea da ochii cu el acum, nu 
când umilinţa îi făcea fața să ardă. 

Se adună, gata să dea fuga iar în bucătărie și să se ascundă în 
cămară... 

Dar pașii aceștia urcau scările. Urmau calea pe care o apucaseră 
ceilalți pași. 

O cuprinse o presimțţire rea. Se încruntă în întuneric. Nu putea 
fi Palmer. Altcineva - o a treia persoană - se furișa pe scări. Nu era 
o femeie. Sunetul acela târșâit era făcut de călcătura unui pantof cu 
talpa tare. 

Noii lachei trebuiau să sosească abia săptămâna viitoare. În casă 
nu erau servitori bărbați. 

Lilah așeză încet sticla jos. Vârî mâna în buzunar și apucă 
cuțitul. 

„Nu e treaba ta. Ascunde-te în cămară. Nu merită grija ta.“ 

Prea adevărat. Ce proastă era! Strângându-și fustele, dădu fuga 
pe scări după intrus. 


Capitolul 14 
SEES 


Lilah se opri în umbră, pe palierul de la etaj, ascultând cu atenţie. 
Intrusul urcase scara de piatră, ajungând pe holul de sus, iar par- 
chetul scârțâia sub pașii lui. Apoi se făcu liniște. Urmară alte câteva 
scârțâituri și liniște din nou. 

Schimba ritmul pașilor, pentru a evita să-și trădeze prezența. Era 
un truc obișnuit printre spărgători. Ştia ce face. 

Lilah se furișă la capătul scărilor. În stânga se aflau camerele ei 
și ale domnișoarei Everleigh. Bărbatul ezită, apoi se întoarse spre 
dreapta, spre apartamentul lui Lord Palmer și pasajul spre aripa 
de vest. 

Lilah coti, adăpostindu-se după o armură înaltă. Era mai ușoa- 
ră decât el și, în virtutea vechilor obiceiuri, observase care zone ale 
dușumelei erau cele mai zgomotoase. Aceste avantaje îi permiteau 
să se strecoare pe hol în tăcere. Şe ascunse în pasajul servitorilor, 
înaintând în beznă. 

Lămpile erau stinse. Dacă pasajul era proiectat la fel ca acela de 
lângă apartamentul ei, avea să apară o ușă îndeajuns de curând la 
dreapta. Se va deschide în dormitorul lui Palmer, pentru a le permite 
servitorilor să aducă apă caldă pentru baie. 

Găsi o clanţă. O apăsă, surprinzându-l pe Palmer la lavoar. 
Dispăru imediat din raza ei vizuală, apoi se răsuci, cu un pistol 
în mână. „Bun.“ Ridică pumnalul, ţintind dincolo de el, spre ușa din- 
spre salon. 

Nu îi urmă gestul. Pe chipul lui se citea uluirea. 

-Ce Dumnezeu... 

-Vine cineva, spuse ea încet. 

Se răsuci exact când se deschise ușa. Străinul înjură - surpriză 
totală, frământare - și trânti ușa. 

-Rămâi unde ești, spuse Palmer, ieşind iute pe ușă și dispărând. 

leși din pasajul servitorilor, încordându-și auzul. Auzi sunet de 
pași în hol. Poate un mormăit înăbușit. Dar nici o împușcătură. 

Se lăsă tăcerea. Cu inima duduind, intră cu totul în baie - apoi 
sări înapoi când Palmer apăru în ușă, respirând greu. 

-Du-te în camera domnișoarei Everleigh, spuse el. Încuie ușile și 
baricadează-le. 

Nu așteptă încuviințarea ei înainte de a se întoarce pe călcâie. 

Bună idee! Ea se strecură iar în pasajul servitorilor și înaintă prin 
beznă. Următoarea ușă spre stânga dădea în hol; nu voia asta. 

Uşa următoare era a domnișoarei Everleigh. Dar era încuiată. 

Blestemând, se întoarse și întredeschise ușa spre hol. Liniște 
mormântală. Uitându-se cu ochii mijiţi în stânga și în dreapta, îna- 
intă de-a lungul zidului. Cuţitul păru un prieten când îl strânse mai 
tare cu mâna transpirată. Dacă o prindea cineva, avea să-l înfigă în el. 

„La dracu!“ Domnișoara Everleigh încuiase și ea ușa. Ținându-și 
respiraţia, Lilah îndrăzni să bată ușor. 

Nici un răspuns. 

Bătu mai tare, apoi scutură de clanţă. 

Nimic. 

Își aminti de râsetul indistinct al domnișoarei Everleigh. Tocmai 
în noaptea aceasta dormea buștean doborâtă de băutură! 

Vâri mâna în coafură după o agrafă cu care să deschidă încuietoa- 
rea și doar atunci realiză că în năuceala provocată de beţie, reușise un 
lucru — își desfăcuse părul și și-l împletise pentru culcare. 

Înghițindu-și un blestem, se îndreptă spre camera ei. Dar deodată 
se auzi agitaţie dedesubt - un strigăt răgușit, un bufnet și sunetul 
unui obiect spart. De ce nu îşi folosea Palmer pistolul? Se gândi cu 
umor negru ce ar spune unchiul său. Arma nu era utilă decât dacă 
erai dispus să tragi. 

Larma încet. Auzi ritmul vag al vocii lui Palmer. Ușurată, cobori 
scările în viteză. 

Palmer stătea în holul de la intrare. Pe prag zăcea cineva, cu 
cizmele abia vizibile. Când coborî de pe scară, Palmer se ghemui 
lângă cadavru. 

Din debara apăru o siluetă. Un bărbat cu un cuțit. 

- Palmer! strigă ea. 

Silueta se întoarse și sprintă spre ea. Lilah o zbughi spre scări, dar 
o mână o prinse de gât. Își înfipse cuțitul în ea. Lama săltă din os. 

Se eliberă, dar el o prinse și o târî după el; o înșfăcă de încheie- 
tură și i-o răsuci la spate. Zbătându-se, intenţionând să muște, văzu 
faţa unui străin, încruntată, ucigătoare. O strânse de încheietură, 
forţând-o să dea drumul cuţitului. 

O greutate mare îi dobori. Se eliberă, apoi se ridică în picioare. 
Palmer era deasupra bărbatului. Luptându-se cu el. Se rostogoliră, 
zbătându-se încordați; bărbatul se ridică peste Palmer, iar cuțitul 
lui scânteie... 

Palmer îl prinse de încheietură. Se luptară în tăcere pentru a 
prelua controlul lamei, răsuflând precipitat, într-o liniște profundă, 
groaznică... 

Palmer îl făcu să dea drumul cuţitului, care se rostogoli zăngă- 
nind pe podea. Bărbatul urlă și vru să îl prindă pe Palmer de gât - dar 
acesta din urmă se mișcă mai iute, cuprinzându-și dușmanul de gât, 
ridicându-l în picioare în timp ce acesta se zbătea, prinzându-l de cap 
și răsucind cu putere... 

Se auzi un trosnet brusc. Dezgustător. Palmer își desfăcu braţele, 
iar corpul omului căzu la podea fără viață. 

Lilah nu mai văzuse niciodată pe cineva ucis astfel. 

Palmer se întoarse spre ea, cu chipul desfigurat de furie. 

- La naiba, trebuia să pleci la Londra! 

Se târî înapoi, recăpătându-și echilibrul şi ridicându-se în 
picioare. 

- Cine... ce... j 

El își trecu mâna prin păr. 


197 


Meredith 'Duran 


- Dumnezeule! Privi spre cadavru, apoi îngenunche, căutând să 
vadă dacă mai avea puls. 

-E mort, spuse ea. Fără îndoială. 

El ridică privirea, cu ochii arzători. 

-Ce a fost în capul tău? 

- Eu... nu a fost nimic. 

Văzuse cuțitul. Instinctul preluase controlul. 

În cadrul ușii apărură nişte bărbați. Sări înapoi, apoi îi recunoscu. 
Evaluatorii. Doi bărbaţi pe jumătate cărau și pe jumătate trăgeau un 
al treilea înăuntru. Pe cel care se prăbușise în ușă. Părea năuc, dar 
nu se vedea sânge. 

Ceva țâșni pe lângă ea, făcând-o să tresară. Căzu cu zgomot la 
pământ, într-un colț îndepărtat: cuțitul străinului. Palmer îl arunca- 
se departe. Îi remarcase totodată neliniştea. O privea ţintă, cu ochii 
întunecaţi, impenetrabili. 

-Să dispară de aici, spuse el. 

Un moment crezu că vorbea cu ea. Apoi evaluatorii îl sprijiniră pe 
prietenul lor rănit de perete și veniră să ridice cadavrul, așezându-l 
între ei. 

-Toți oamenii în jurul casei. Palmer vorbea în silabe aspre, ca de 
gheaţă. Lăsaţi graniţele proprietăţii. Apăraţi casa din toate părțile. 

— Da, să trăiţi. 

Să o apere de ce? 

-Sunt mai mulți? 

Lilah privi înnebunită în jur. Casa era îngrozitor de greu de apă- 
rat. Prea multe uși. Prea multe ferestre. Își zări cuțitul și se aplecă să 
îl ridice. 

Iute ca un șarpe care atacă, Palmer o prinse de braț. 

- Eşti rănită. 

-Ce? O fulgeră frica. Privi în jos. Una din mâneci era ruptă. 
Material subțire. Pe antebraț avea sânge. Îl șterse cu mâneca intactă. 
E doar o zgârietură. Îi scăpă un râset bizar. Sunt bine. 

-Lilah. Avea o expresie de nerecunoscut. Înfiorător de rece. I-ai 
dat de veste domnișoarei Everleigh? 

- Nu, nu mi-a răspuns. 

- Bine. Pe nepusă masă, o ridică în braţe și începu să urce scările. 


* 

Uneori era mai înțelept să taci. Lilah își ţinu gura în timp ce Pal- 
mer deschise cu umărul ușa apartamentului său. Merse direct în 
dormitor și o așeză pe pat. 

-Stai aici! Se întoarse pe călcâie, lăsând-o în tăcere. 

Frigul nopţii își făcea simțită prezenţa treptat. Ei bine, era nor- 
mal; era îmbrăcată în halat. Aproape dezbrăcată. Își trase tivul peste 
glezne și trase aer în piept cu greu. Camera era frumoasă, plină de 
mobilă întunecată, grea. Nimic de vânzare. Nu mai fusese în apar- 
tamentul lui. 

Își trecu mâna pe deasupra cuverturii. Material moale, scump. 
Mătase, vopsită în nuanța sângelui uscat. 

Tresări. Își așeză mâna în poală din nou. Privi spre încheietură, 
care încetase să mai sângereze. 

Cineva intrase prin efracție în casă. Palmer îi rupsese gâtul. Era 
îndeajuns de puternic să ridice un berbec; suficient de puternic să 
rupă coloana unui om. De ce să fie surprinsă? 

Simţea că gândurile nu i se leagă. Era tulburător. Își împleti dege- 
tele și numără trandafirii de pe marginea covorului. 

Uşa se deschise în tăcere, speriind-o. 

-Fă un zgomot! 

Palmer expiră, scoțând un sunet puternic, șuierător. 

- lartă-mă, spuse el scurt. 

Așeză o sticluţă pe noptieră, lângă o carafă cu apă. Din buzu- 
nar scoase o rolă de pansament, desfășurând-o cu mișcări scurte 
și bruște. 

- Ţi-am rezervat bilet. Ți-am dat documentele. Cuvintele o săge- 
tară ca gloanţele. De ce altceva mai aveai nevoie pentru a pleca? 

Se înfiorase și oftase, gândindu-se la revederea lor. Dar el o privea 
cu furie acum. Nimic nu avea sens. Ea își căută cuvintele și găsi, în 
schimb, înţepătura mâniei stându-i pe limbă. 

-Acum îi dau socoteală domnișoarei Everleigh. Nu ţie. 

El zâmbi amar. 

- Bineînțeles. Scoase o batistă din buzunar și se așeză pe margi- 
nea patului. O umezi cu apa din carafă. Dă-mi brațul! 

Cu vocea aceea rece, suna a amenințare. 

- Nu. 

În maxilar îi tresări un mușchi. 

- Încerc, spuse el, să nu te strâng de gât. 

-De ce? Ce am făcut? 

El își strânse pumnul. Venele ieșiră în evidenţă, iar încheieturile 
i se albiră. 

-Ce Dumnezeu a fost în capul tău? De ce ai coborât? 

Ea se încruntă. 

—Ar trebui să fii recunoscător. Pe tine te căuta. 

-Şi ce dacă? o repezi el. Ţi se pare că sunt slab? 

Ea își mușcă limba. Acesta era ultimul cuvânt pe care l-ar fi ales. 
Sunetul scos de gâtul rupt al celui care o atacase avea să o bântuie. 

- Frai distras, spuse ea foarte încet. 

- Da. Gura lui tresări. Este o problemă, nu-i așa? 

Nu așteptă ca ea să afle răspunsul înainte de a o prinde de înche- 
ietură. Degetele lui erau foarte calde. Îi întinse batista pe braț. 

Mâna lui tremura. 

- Palmer? El îşi plecă creștetul blond, împiedicând-o să-i vadă 
faţa. Eşti... 

~Ar fi trebuit să te conduc eu însumi la gară. Vorbea pe un ton 
foarte scăzut. Să te leg de trenul acela. Nu trebuia să fii aici. 

Nu înțelegea nimic. Sau...poate că da. 

-Îl așteptai? Ştiai că vine? 

Ridică privirea, cu gura arcuită. 

-Bineînțeles că nu. 

Era uimită. O mie de întrebări şi nedumeriri, dar nici una nu pă- 
rea să încapă clar în cuvinte. Avea ceva groaznic pe chip când îl privi 
țintă — ceva ce nu voise să vadă niciodată. Frică. Pentru ea? Încercă 
să își tragă mâna. Nu o lăsă. Încruntându-se, se concentră asupra 
strânsorii lui. Îl prefera mai rece. Furios. Ce îl făcea să se teamă atât 
de tare? Voia să îndrepte un cuţit spre lucrul acela, unul mai mare. 
O macetă. 

- Pleci cu primul tren. 

Se întinse și luă flaconul. Turnă conţinutul pe batistă și apoi i-o 
puse iar pe braţ. 

Ea trase aer în piept. 

zi Înţeapă. 

- Da. Se uită la ce făcuse, apăsând încet pe tăietură. Sângerarea 
s-a oprit. 

-Nu pot pleca. Domnișoara Everleigh nu mă va lăsa. 

-Pleacă și ea cu tine. Fratele ei a chemat-o înapoi în oraș. 

- Dar... Clătină din cap. Moșia? 

-Peter se va ocupa chiar el de asta. 

-Ce convenabil, șopti ea. 

- Nu. O privi adânc în ochi. Eu am pus totul la cale. M-am întâlnit 
cu el în oraș, după ce am plecat din Sussex. Strânse din buze. Mă 
întrebam de ce nu a pomenit de întoarcerea ta. 

O traversă un fior rece. Înțelegea, în sfârșit. Nu se terminase. 

- Te aştepţi la alte necazuri. 

-Nu mă aştept la nimic. 

Ea ezită. 

-Nu a fost un spărgător, atunci? 

El clătină din cap. 

-Dar a... Pentru un asasin, bărbatul fusese stângaci. 

-Nici măcar nu te-a atacat. Aici, când te-a găsit. 

-A intrat în camera care nu trebuie. Căuta pe altcineva. 

- Pe cine? Nu pe ea. De ce ar urmări-o cineva pe ea? Catherine? 

- Pe oricine, spuse el. Oricine îmi este aproape. 

Simţi că o ia frigul din nou, un val violent de frisoane. Cu mâna 
liberă, încercă să-și strângă halatul, dar era subţire, nefiind făcut 
pentru a te încălzi. 

Privirea lui deveni scrutătoare. 

-Ce este? Altceva? Capul...? 

- Nu, sunt bine. Trase aer în piept, calmându-se. Nu era vreo 
doamnă sensibilă, care se lăsa copleșită de fleacuri. Dar... am uitat 
cum stau treburile... astea. 

El șopti ceva mult prea încet ca să-l înțeleagă. Apoi se aplecă în 
faţă, apăsându-și gura pe fruntea ei, răsuflând adânc. Nu era un să- 
rut. Era mai primitiv. Piele pe piele. 

-Aşa să rămână mereu, spuse el. Mereu. 

Ea închise ochii. Acum îi era cald. Cu buzele lipite de ea, cu mâna 
lui puternică pe după umărul ei, nu avea să mai tremure. 

Îl simţi oftând. Se desprinse și luă rola de pansament. O răsuci de 
trei ori în jurul încheieturii ei, apoi strânse bine. 

-Prea strâns? 

Ea clătină din cap. 

- Deloc. 

Îi reaşeză mâna în poală, cu o mișcare ciudat de formală. 

-Nu e așa. Îi ridică bărbia, iar ochii li se întâlniră. Nu vei pomeni 
numele meu în Londra. Înţelegi? 

Încheieturile degetelor lui erau aspre. Obrazul lui o zgâria. Aceste 
mici observaţii păreau foarte importante: șuvița de păr blond care 

i se cârlionța după ureche. Genele lungi, felul în care se arcuiau. 
Voia să îl atingă; să alunge expresia mohorâtă de pe chipul lui. Era 
pe cale să îi explice lucruri. Simțea adevărul strângându-se între ei 
ca întunericul. Peste încă o clipă, se va forța să i-l ceară. Dar nu încă. 

-De ce ai lipsit atâta? întrebă ea. 

Urmă o scurtă pauză încordată. Își dădu seama că întrebarea nu 
era sigură. 

- Am fost la Susseby, spuse el în cele din urmă. Se lăsă pe spate, 
lăsând să-i scape o respiraţie șuierătoare. E... Casa s-a dus. 

-S-a dus? Ea clătină o dată din cap. Ce vrei să spui? 

-A ars din temelie. Nu mai e nimic... Privirea lui rătăci prin încă- 
pere înainte de a se întoarce la ea. Și el părea a se chinui să se concen- 
treze. Nu a mai rămas decât cenușă. | 

Dumnezeule mare! Câte ghinioane! Ea se întinse spre mâna lui 
care stătea pe cuvertură. Pielea lui era rece acum. Îl apucă de degete, 
frecându-le pentru a le încălzi. 

-Familia ta e bine? 

- Da, sunt în siguranţă. Le-am trimis... în altă parte. 

- Dar ce s-a întâmplat? 

O privi drept în ochi, fără să clipească, și ea știu răspunsul înainte 
de a vorbi. 

-Toate se leagă, spuse el. Seara asta şi Susseby. 

Ea rămase neclintită. Atunci incendiul fusese premeditat? 

~ Omul pe care l-ai ucis? 

- O slugă. Privi spre mâinile lor împreunate. Își întoarse palma 
într-a ei, înlănțuindu-i degetele. A fost trimis de un bărbat numit 
Bolkhov. Cel care mi-a făcut asta. Cu mâna liberă, își atinse cicatricea 
care se apropia atât de tare de ochi. Un general în armata rusă. Dat 
afară, decăzut din grad. Trupele lui au jefuit zona rurală în Afganis- 
tan. După război, am fost însărcinat să îl prind. Mă consideră res- 
ponsabil pentru cei pe care i-am ucis în această operațiune. Printre 
ei, pretindea el, se numărau soțiile și copiii săi. Așa că a jurat să se 
răzbune. Susseby, spuse el. Și astă-seară. Și... tot restul. 

Împușcătura. Atacatorii cu armele lor. „Camera greșită“, spuse el. 

-Vrea să o rănească pe domnișoara Everleigh? 

-O cunoaște. Își eliberă mâna, o așeză pe cuvertură și își întin- 
se degetele. Avea încheieturile umflate de la încăierare. Sub un alt 
nume, a contribuit cu câteva piese la licitaţia de care se ocupă ea. 

Îi place să te ia peste picior, spuse el încet. Știa că voi recunoaște una 
din piese. Până n-am văzut-o, habar n-aveam cum să îl găsesc. 

Deodată, înţelese. 

- O foloseşti pentru a-l prinde. 

-Asta era ideea. Avea un zâmbet întunecat. În schimb, i-am dat 
o pradă nouă. 

- Habar nu are de pericol, șopti Lilah. 

-Acum are. Am vorbit mai devreme. Dar alte pericole o privesc 
mai mult. Ridică din umeri. Fratele ei încearcă să preia controlul asu- 
pra casei de licitaţii. Plănuia să o căsătorească cu un văr îndepărtat, 
până m-am arătat eu interesat. Atât timp cât îi fac curte, este la adă- 
post de ticluirile lui. Un târg cinstit, deși cred că se înșală. 

Dar mintea ei se întoarse spre gânduri mai egoiste. 

-Atunci nu o curtezi cu adevărat? 

Dumnezeu să o ierte pentru ușurare. 

Dar el o văzu, iar faţa i se întunecă. 

-Lilah. Nu este un joc. Dacă ar fi nevoie să mă căsătoresc pentru 
a-l prinde, aș face-o. Bolkhov vrea să îi ucidă pe toţi cei care îmi sunt 
aproape. A reușit deja o dată. 

Dumnezeule mare! 

-Doar nu... fratele tău? 

E] se uită în altă parte. 

-A sosit o telegramă săptămâna trecută. Mormântul lui Geoff 
a fost vandalizat. Asta m-a făcut să mă duc la Susseby. Când am 
ajuns... Lovi în speteaza patului, apoi privi ţintă spre mâna lui, 
cu pumnul strâns. E de mirare că nimeni nu a fost ucis. Focul s-a 
întins repede. Bătea vântul tare în noaptea aceea. Cenușa a fost 
purtată până în sat. 

Nu știa ce să spună. Era o nebunie de neconceput să persecuți pe 
cineva ţintind asupra familiei acestuia. Nici măcar unchiul ei nu ar fi 
făcut un astfel de rău. 

-Nu era decât o casă, desigur, spuse el sec. Dar este ultima pier- 
dere pe care o voi mai suporta. Privi din nou spre ea, cu faţa distantă. 
Vei pleca de la Buckley Hall. Iar în Londra nu mă vei mai cunoaște. 
Vom fi străini de acum înainte. Pentru binele tău. 

- Străini. : 

Ideea părea imposibilă. Groaznică și ofensatoare. 

Dar de săptămâni întregi, nu se mai simţea în largul ei cu el. Abia 
acum își dădu seama că s-ar putea să plătească un preţ mai mare de- 
cât pierderea slujbei, a demnității și a inimii. 

Încruntându-se, îl studie. Străini. Tatăl şi unchiul ei nu fuseseră 
niciodată de acord în nici o privinţă, în afară de un singur principiu: 
cu orice preț, supraviețuirea era pe primul loc. Să devină străini ar 
fi înţelept, cumpătat și sigur. Chipul lui era impenetrabil pentru ea 
acum, frumos și sever, ca și când ar fi fost, într-adevăr, un străin, iar 
sentimentele ei, inexistente. 

Dar ochii lui spuneau altceva. O privea la fel de atent ca ea. Văzu 
reflexia propriilor ei sentimente în ochii lui. 

Încerca să o protejeze. Cum îndrăznea să își imagineze că ea nu ar 
face același lucru pentru el? 

- Cândva, în biroul tău, am văzut o hartă. Vorbi încet, alegându-și 
cuvintele cu grijă. Unchiul meu, despre care ţi-am spus, cunoaște zo- 
nele acelea pe care le-ai încercuit. Le cunoaşte foarte bine. Crezi că 
acest Bolkhov s-ar putea ascunde într-una din ele? Dacă da, unchiul 
te-ar putea ajuta. 

-Lilah. Dumnezeule! Se ridică în picioare. Ai auzit vreun cuvânt 
din ce am spus? Vreau să stai departe de asta. 

Ea sări în picioare. 

-Dar sunt implicată! Nu am cum să stau departe. Lucrez pen- 
tru domnișoara Everleigh, nu înţelegi? Iar unchiul meu nu este un 
oarecare... 

-Las-o baltă cu unchiul tău, o repezi el. Las-o pe Catherine! Își dă 
seama când are de-a face cu un târg: intenţionează să mă folosească 
așa cum o folosesc eu pe ea. Este utilă. Dar tu, Lilah... ești o slăbiciu- 
ne blestemată. Şi dacă îți pasă atât de puţin de propria viaţă încât să 
o riști pentru mine, ești nesăbuită. 

Ea își ținu respiraţia. Acele cuvinte aprige îi alungară și ulti- 
ma urmă de amorțeală. Îi păsa de ea. Nu putea să o ascundă. Nu îl 

va lăsa. 

-Atunci sunt nesăbuită. Dar nu lașă. Te pot ajuta. Pot. 

Nick putea. Va găsi o cale pentru a-l determina să o facă. 

El își trecu mâinile prin păr, apoi se întoarse și o apucă spre ușă. 

-Nu discutăm despre asta. Deschizând ușa, spuse: leşi. 

-Nu vrei să-mi afli numele înainte să plec? 

Asta îl surprinse. Se întoarse spre ea, cu ochii arzând. 

- Nu. Nu vreau să știu nimic despre tine, Lilah. Eşti surdă? As- 
cultă-mă din nou: i-am pus pe toţi cei pe care îi iubesc în pericol. 
Pe toti. Păși spre ea, cu o mișcare bruscă, oprindu-se deodată. Pe tata. 
Pe fratele meu. Mi-am îngropat fratele. Moartea lui e din vina mea. 
Susseby - din vina mea. Le-am lăsat pe mama și pe sora mea fără 
casă. Le-am exilat. Iar în seara asta am omorât un om, iar apoi ţi-am 
şters sângele. Nu îți pasă de tine. Dar mie îmi pasă. Îmi pasă şi nu îţi 
voi pune viața în pericol. Mai bine mor înainte să îți primesc ajuto- 
rul. E clar? 

Totul era clar. Discursul acesta dur, groaza lui - pentru ea — 
era cea mai îngrozitoare și cea mai frumoasă odă pe care o auzise 
vreodată. 

Dar avea să se gândească la implicații mai târziu. Acum trebuia să 
îl convingă. Nici ea nu putea îndura să îl piardă. 

-Mă numesc Lily Monroe. Sunt nepoata lui Nicholas O'Shea. 
Acesta este bărbatul pe care trebuie să îl cunoști. 

El răspunse zefiemitor. 

- Bine. Apucă clanţa din nou, trăgând atât de tare că lemnul 
scârțâi când se deschise ușa. Ai spus-o. Acum pleacă. 

Nu o auzea. 

-ÎI cunoști pe unchiul meu. I se spune Sfântul Nick. Regele dia- 
mantelor, Lordul din East End. Asculta? Controlează jumătate din 
oraș. Jumătatea întunecată. Îi privea profilul, maxilarul încordat ca 
piatra, linia rigidă a umerilor. Respingerea lui tăcută, fizică. Toate 
zonele acelea pe care le-ai încercuit pe hartă sunt ale lui. Oamenii de 
acolo sunt ai lui. Cu documentele pot propune un nou târg... 

Se întoarse, cu o expresie neagră. 

-Şi tu eşti a lui? De el te temi, nu-i așa? Ticălosul care te-a șanta- 
jat. Gura i se arcui într-un zâmbet urât. Celălalt ticălos, adică. 

Ce prostii irelevante erau astea? 

-Nu contează. Ţinând cont de acest pericol, nu conta. Ar putea 
ajuta. L-aș putea face să ajute. 

- Contează. O privi ţintă. Nu îi voi da motiv să te șantajeze 
din nou. 

- Dar nu va fi nevoie! Am... 

-Ai dreptate. Nu este nevoie. Un mușchi îi tresări pe maxilar. 
Licitaţia rusească se va ţine în 12 zile. Am făcut aranjamente să îl 
ademenesc pe Bolkhov. Balul acesta mascat se termină atunci... dacă 
nu înainte. 

-Dar dacă nu va fi așa? De ce să nu foloseşti toate armele pe care 
le ai la dispoziţie... 

-Speram că ai o părere mai bună despre mine, spuse el încet. 
Este o prostie, ştiu. Ce motiv ţi-am dat pentru a mă preţui? Dar dacă 
crezi că te voi trimite înapoi la ticălosul care te-a băgat în nebunia 
asta, ca să-l implori să îți facă un favor, Dumnezeule, atunci mă crezi 
de o speță mai josnică decât un laş. 

Buzele ei încercară să rostească vorbele de câteva ori până a le 
spune. În pauza aceea scurtă, se înfurie. 

-Pe tine te cred ticălos, spuse ea. Un măgar arogant! Căci trebuie 
să fii ticălos ca să refuzi un prieten! Dacă eu sunt dispusă să o fac, 
atunci de ce nu poți... 

-Nu suntem prieteni. 

Vorbi atât de rece că o lăsă fără suflare. 

-Eşti un mincinos, șopti ea. 

- lar acum mă plictisești. Se aplecă să-și scoată cuțitul din cizmă. 
ÎI trânti pe masă înainte de a se întoarce spre ea. Eşti încă aici? Arcu- 
irea dispreţuitoare a buzelor o lovi ca un pumn. Te-am folosit Lilah. 
Ai fost utilă, o vreme. Dar acum nu mai ești. Acum înţeleg de ce te 
stăpâneai așa bine sub presiune - nepoata Sfântului Nick; doar faci 
parte din aristocrația sărmanilor. Dar nu mă amestec cu plebea de 
obicei. Însă îți mulțumesc pentru ofertă. 

Durerea o răscoli, făcând-o nesăbuită. Ştia că nu credea nici un 
cuvânt din ce spusese. Încerca să o alunge. Și, negreșit, știa cum 
trebuia să o facă. Cuvintele îi străpunseră pieptul, înfigându-i-se 
în inimă. 

- Accepţi plebea în patul tău, dar prietenia e prea mult, nu-i așa? 
Prietenia este pentru femei precum domnișoara Everleigh. Accepţi 
ajutorul ei, dar nu pe al meu. 

El ridică din umeri și se sprijini de perete, cu postura nonșalantă 
a unui crai, plictisit de divertisment de doi bani. 

- Ea își vinde ajutorul pentru un preţ. Tu nu mai ai nimic din ce 
aş dori să cumpăr. 

Ignoră înțepătura. 

- l-ai spus să te numească Christian. Era necesar? Asculta rusul 
tău nebun atunci? 

Pe chipul lui apăru o expresie ciudată. 

- Dumnezeule! Doar de atâta este nevoie? Atunci dă-i drumul! 
Spune-mi Christian. Ce contează? 

Conta. Încercă să pretindă că nu, dar ea știa adevărul. 

- Christian. Se apropie de el. Lasă-mă să te ajut! Te rog! Eu... 

Îi prinse mâna înainte de a îl atinge. O forţă să o lase jos. 

-Am încheiat discuţia asta, spuse el foarte încet, ca și când ar fi 
fost un copil neghiob care făcea scandal. 

-Dar eu, nu. Îl privi încruntată, în timp ce degetele lui se strân- 
seră. Nici dacă mă rănești nu se termină. 

Îi dădu drumul mâinii ca și când l-ar fi ars. Ducându-și pumnul la 
gură, o privi cu o expresie mohorâtă. 

Liniştea păru fragilă și apăsătoare, ca și când un cuvânt greșit 
ar fi putut-o sfărâma în cioburi ascuţite. Nu știa ce să mai spună. 
Greutatea înfrângerii o apăsa. 

- Christian, șopti ea. Te rog, nu fi nesăbuit! 

Pielea din jurul ochilor i se strânse de încordare. După ce se rela- 
xă, privirea lui se îndulci. Lăsă pumnul jos și spuse șuierător: 

-Îți pasă de mine, Lily? 

Simţea că se sufocă. O mie de cuvinte nu puteau cuprinde răspun- 
sul potrivit, Nu reuși decât să încuviințeze din cap. 

-Atunci vei avea încredere în mine, spuse el. Vei avea încredere 
în planul meu. Dacă licitația nu dă roade... atunci, poate, vom vorbi 
despre unchiul tău. 

Era un compromis. Nesatisfăcător, oribil de insuficient. Se cu- 
prinse în brațe, nefericită. 

- Lily, spuse el încet. Ce nume încântător ai! Lily, ar trebui 
să pleci! 

Asta era tot ce va primi de la el? Un compliment pentru numele 
ei. Un târg neclar de a vorbi din nou, peste zece sau douăsprezece 
zile. Până atunci s-ar putea să fie deja mort, când l-ar fi putut salva. 
Merita mai mult de-atât. 

Își lăsă braţele în jos și își îndreptă umerii. 

-Voi pleca dimineaţă, spuse ea încet. Dar nu în seara asta. Mai 
vreau ceva înainte de a pleca. 


Lily. Numele i se potrivea perfect. Nu ar fi trebuit să i-l spună. În 
întunericul acesta care devenise viața lui, ea rămânea singura rază 
de lumină. Dar fiecare secret pe care i-l împărtășea o aducea mai 
aproape de el, de această rușine care devenise în viețile celor pe care 
îi iubea. 

Ticălosul ei unchi nu avea cum să îl ajute. Nu când nici măcar în- 
tregul serviciu secret britanic nu reușise să îl localizeze pe Bolkhov. 
Dar ea și-ar fi încercat norocul. S-ar fi pus în pericol de dragul lui. 

Războiul căruia îi supravieţuise îl făcuse să recunoască adevă- 
ratul curaj. Un aliat căruia îi putea încredința viaţa. Ea era asta și 
mult mai mult. Nu avea să o pună în pericol. Asta era altceva. Acum, 
supraviețuirea lui nu merita prețul, dacă însemna să o piardă. 

Îi atinse fața. Cum stătea în faţa lui, avea o vulnerabilitate subli- 
mă în bărbia ridicată sfidător. Ea era pedeapsa lui. Ce dorea cel mai 
mult — ce nu putea avea. 

-Nu te vei amesteca, spuse el încet, mângâindu-i obrazul catife- 
lat. Îmi vei da cuvântul înainte de a pleca. 

Altfel avea să decidă el în locul ei. Mai era loc pentru o femeie în 
căsuţa aceea îndepărtată unde așteptau acum mama și sora sa. 

Dar nu avea să o ducă acolo decât dacă era necesar, căci dacă 
ar pune-o laolaltă cu familia lui, ar fi într-un pericol și mai mare. 
Bolkhov nu avea de unde să ştie, încă, ce devenise pentru el. Dacă o 
punea laolaltă cu mama și sora lui, nu va mai exista nici o îndoială. 
Va fi la fel de vulnerabilă ca ele. 

Încă nu îi răspunsese. O cuprinse de umeri, nepăsându-i dacă o 
speria acum. 

-Dă-mi cuvântul tău, la naiba! 

- ÎI ai, murmură ea. Dar mai întâi... 

Lui îi scăpă un râset straniu. Își închipuise că va trebui să îl 
forțeze? 

- Lily. O floare al cărei bulb se adăpostea adânc în pământ, unde 
nimeni nu se gândea să îl caute. ÎI luase prin surprindere. Nu se aṣ- 
teptase niciodată la asta. 

Își strecură mâna în părul ei, îi ridică faţa și îi privi frumuseţea 
palidă, neînfricată, înainte de a o săruta. 

Dimineaţa va fi dispărut din viaţa lui. Dar între timp, Dumnezeu 
să îl ajute, se va preface că era a lui. Că o văzuse așteptând la o fereas- 
tră într-un turn, omorâse un balaur pentru a o câștiga, dobândind-o 
pe merit și transformând turnul acela într-un cămin. 

O ridică și o duse în pat. Lumina focului scânteia pe pielea ei. 
Curba dulce a umărului. Ochii albaștri mari și umezi. Buzele ei căr- 
noase, care se strânseră pentru a-și ascunde tremurul. 

Nu era nevoie să i-o ascundă. Se aplecă ușor să i le sărute, să i le 
desfacă. 

- Tremură, murmură el. Oricât. 

Oftă ușor, părând ușurată. Îl cuprinse iute pe după umeri și îl 
trase deasupra ei. El simţi imboldul de a râde. Își imaginase ea că 
se va retrage acum? O sărută adânc, cu sete, pentru a-i arăta 
ce intenţiona. 

Mâinile ei alunecară pe talia lui, strângându-l mai tare. 

Prin halatul subțire i se simțeau toate formele și rotunjimile. Ta- 
lia subțire, vârful delicat al cotului. Nemernicul acela care o prinsese 
de acolo... 

Scrâșni din dinţi și se retrase, alungând gândul acela, în timp ce 
își scotea hainele. O prinse de mâini când încercă să îl tragă spre ea, 
ţinându-le bine. 

-Şşt, spuse. 

Apoi o apucă de talie. Greutatea ei - faptul că era atât de ușoa- 
ră — îl deconcertă pentru scurt timp. Vocea ei joasă și amplă, spiritul 
ei aprig — ar fi trebuit să o facă puternică și grea ca o ancoră. 

O așeză jos din nou, pe un pat de perne, sprijinindu-se într-un cot 
deasupra ei. Imaginea ei, pasivă și răvășită sub el, cu un vag zâmbet 
sfios pe buze, ușor uimit, era superbă și merita adulația mulțimilor. 

Dar era a lui. Doar pentru ochii lui. Doar ai lui. 

Pentru moment. 

— Atinge-mă, șopti ea. 

Ce nevinovată! Îi luase pauza drept nesiguranţă, nu o urmare a 
bătăliei interioare cu posesivitatea aceea sălbatică. 

-O voi face, spuse el foarte încet. 

Dar avea să savureze plăcerea aceea cu înghițituri mici. Altfel o va 
devora fără să știe de el. 

Începu cu părul ei, trecându-și degetele ușor peste cosița care îi 
trecea peste umăr, clătinându-se deasupra patului. Nu era prinsă de- 
cât cu o singură fundă. Trase de un capăt și privi cum i se desfăcea 
părul ușor. 

Îşi trecu degetele prin el, acoperindu-i sânii cu buclele bogate. Ea 
închise ochii. Îi plăcea. 

Își strecură degetele prin părul de pe scalpul ei, masând, trăgând, 
apoi întinzându-i-l în toate direcţiile. Gemu sub mângâierile lui. 
Se arcui, ca o pisică mângâiată. Avea sânii plini și îmbujoraţi; ochii 
i se fixară asupra punctului în care halatul i se prinsese de punctele 
gemene ale sfârcurilor întărite. 

Își strecură o mână pe sub spatele ei arcuit, croindu-și drum spre 
cordon și dezlegându-l. Ea scoase un sunet de încântare și se rosto- 
goli spre el, așa că halatul îi căzu, dându-i la iveală sânii. El clipi, căci 
frumuseţea ei îl săgetă ca o rază puternică de soare, arzându-l. Avea 
sânii mici, de o formă perfectă, cu sfârcuri roz, cu areole clar contu- 
rate. Luă unul în mână. Îi testă greutatea. 

Ea se înfioră. 

- Iscusite mâini, șopti ea. Ai fi fost bun de hoţ. 

Nu știa că fura, chiar acum? Luând ceea ce nu-i aparținea. Voia... 
nu doar trupul ei, ci și viitorul pe care avea să și-l croiască, cu aceeași 
inteligenţă și inițiativă neabătută de care dăduse dovadă de atâtea 
ori. Voia să-i fie alături. Să-i păzească spatele. Să iubești o femeie și 
să te bazezi pe curajul ei erau două lucruri diferite. Dar ea i le-ar oferi 
pe amândouă bărbatului cu care se va căsători. 

La dracu' cu măcelarul acela blestemat! 

Era un gând negru, urât ca setea de sânge. Nu voi să zăbovească 
asupra lui, când se putea ocupa de ea, doar de ea. Se aplecă și îi prinse 
sfârcul în gură. Ea icni, cuprinzându-i capul în mâini, lipindu-l de ea. 
Se cutremură tot mai tare în timp ce o sugea, potolindu-se când se 
retrase, suflând ușor pe deasupra pielii ei. 

Îi țintui brațele deasupra capului, sărutând-o adânc. Se pusese în 
pericol pentru el. Nu era necesar. Nu va trebui să poarte niciodată 
cuţit alături de el. Nu va mai fi niciodată vătămată din pricina lui. 
Orice făcea de aici înainte, se va asigura de asta. 

Îi sărută încheieturile, apoi întinse mâna să desfacă și ultima în- 
chizătoare a halatului, în dreptul șoldurilor. Se putea păzi de lume, 
dar nu era nevoie să o facă vreodată cu el. Îi desfăcu picioarele, iar ea 
rămase întinsă și dezgolită în fața lui. 

Scoase un sunet ciudat - un protest înăbușit. El îi privi chipul și 
văzu că roșea, întâlnindu-i ochii. 

-Eşti frumoasă, spuse el. 

Se aplecă să-i sărute interiorul coapsei rotunde. 

Ea gemu. 

- E... franțuzesc. 

-Nu încă. 

O adulmecă pe îndelete - mosc, ambrozie și toate aromele secre- 
te pe care nici un afrodiziac nu reușise încă să le surprindă. Bună 
de mâncat. Irezistibilă. Cu limba, cobori până la genunchi. Avea o 
gropiţă acolo, ceea ce tulbură ceva înlăuntrul lui. Mai avea atâtea 

de descoperit, dar nu mai era timp. Ambiţia și panica se luptau în el. 
Nu avea timp de pierdut. Va reveni la genunchii ei mai târziu. 

Îi sărută din nou coapsele şi apoi, pe nepusă masă, o desfăcu 
cu degetele. 

Șoldurile ei tresăriră. Sfioasă, încercă să-și apropie picioarele. El 
își mișcă genunchiul, ținându-i coapsele desfăcute. Nu se va ascunde 
de el. 

Ochii ei îl găsiră, mari și uimitți. El îi aruncă un zâmbet arzător, 
apoi plecă fruntea și o linse. 

Strigătul ei înăbușit fu ca o mână care îi strângea mădularul. Da. 
O gusta, pătrunzând-o cu limba. O pregătea pentru degete, pe care 
și le strecură înăuntru cu mare grijă, sărutând-o în sus, pe acel mic 
boboc ce zvâcnea, cu care se jucă și pe care îl supse, simțind că sexul 
ei se umflă, devenind alunecos și umed. 

Visase la asta. Visase la sunetele pe care avea să le scoată când va 
face dragoste cu gura cu ea. Dar realitatea - tresăltările ei, zbaterea 
și murmurele de plăcere, parfumul, coapsele catifelate și neliniștite 
care îi strângeau capul între ele — era dincolo... de orice altceva. 

Poftă carnală, furie, dorinţă, toate pornirile primitive erau ase- 
mănătoare. „Cucerește!“ O prinse de șolduri și o ţintui când încercă 
să se opună propriei plăceri. 

— Prea mult, murmură ea. 

Adică exact ce trebuia. „Primește.“ 

Simţi că o cuprind spasmele. Se contracta în jurul degetelor lui, 
un ritm aprig, nemilos, care îl făcu să se simtă triumfător. Șoldurile 
ei tresăriră sub strânsoarea lui. Întinse mâna să se oprească. Se opri 
deasupra ei, luptându-se să se înfrâneze. 

Mâna ei îi cuprinse mădularul. 

— Acum, șopti ea. 

Dorinţa ei era arzătoare, întunecată și necruțătoare. Își așeză mă- 
dularul lângă deschizătura ei, umedă, fierbinte, catifelată, ah, Doam- 
ne, atât de strâmtă; îi prinse icnetul înăbușit în gură, penetrând-o. 

Se cutremură până în străfunduri. Își făcu loc în ea, privind-o 
în ochi. 

„A mea: 

Nu. Închise ochii, mintea, alungând cuvântul și începu să se lege- 
ne în ea încet. Dumnezeule mare, nu se va grăbi, o va face să ajungă 
pe culmi din nou, va... 

Ea își mișcă șoldurile sub ale lui, ezitant, apoi, cu un geamăt, 
prinse ritmul, cuprinzându-l, înfigându-și unghiile în fesele lui, tră- 
gându-l spre ea, iar el icni. 

- Da, îi spuse ea la ureche. Da, da, da. 

- Lily. 

Mai mult nu reuși să spună. Iar apoi, cu un geamăt, cu un val de 
plăcere atât de intens că văzu scântei pe sub pleoapele închise, pier- 
du controlul. Se desprinse de ea, iar sămânţa i se revărsă în loc sigur. 
Era pierdut. 

Îl cuprinse cu braţele, trăgându-l înapoi. 

Nu era pierdut încă. Nu până nu-i va da ea drumul. 


A doua zi dimineaţa grăjdarii încărcară ultimele bagaje în tră- 
sura închiriată. Înăuntru, așezându-se vizavi de domnișoara Ever- 
leigh, Lilah își îngădui să mai arunce o ultimă privire spre casă. 
Cândva o considerase monstruoasă. Acum părea mitică, scena 
unei povești. 

Învăţase o mulțime de lucruri în casa aceea. Şi pierduse ceva acolo 
care nu mai putea fi recuperat niciodată. Era bucuroasă pentru asta, 
peste măsură. Nu avea nici un regret. 

Doar... dacă nu îl putea ajuta? Dacă Nick îi refuza oferta? Dacă îl 
ucidea nebunul acela? Dacă... 

Nu mai îndura să privească spre casă nici un moment. Va începe 
să caute să-l zărească pe la ferestre. 

-Ar trebui să mergem, îi spuse ea domnișoarei Everleigh. 

Deasupra lor, norii se strângeau într-un nod vânăt. Trecu un 
măcăleandru în zbor, fugind de furtună, iar pieptul lui roșu păru 
o prevestire. 

- Da, ai dreptate. 

Efectele persistente ale vinului o făceau pe domnișoara Ever- 
leigh să pară palidă și bolnavă. Dar și ea părea fascinată de casă, 
privind cu ochi umbriţi până când trăsura intră printre copaci, iar 
casa dispăru. 

Când ajunseră la drumul principal, legănarea trăsurii o făcu pe 
domnișoara Everleigh să geamă și să-și cuprindă capul în mâini. Li- 
lah îi întinse o butelcuţă pe care doamna Barnes o umpluse cu ceai. 

- Ajută. 

Domnișoara Everleigh flutură din mână, refuzând-o. 


212 


rome is aiai 


Cineva care să mă apere 


-Nu ajută la nimic, spuse ea cu amărăciune, doar dacă e otravă 
pentru fratele meu. Este ultima dată când se va mai amesteca în tre- 
burile mele. Ţi-o promit. 

Lilah se sprijini de perne. Era o ușurare să vadă o furie atât de 
limpede. Ea însăși era răscolită de emoții tulburi; mânia era mult mai 
ușor de gestionat. 

-Nu te poţi înţelege cu bărbaţii, rosti ea. Cei mai mulți ne cred 
marionete, care dansează pentru amuzamentul lor. Și chiar când le 
pasă de noi cu adevărat, ne consideră păpuși fragile, pe care e mai 
bine să le ţii pe un raft înalt, ca nu cumva să se strice. Domnișoara 
Everleigh o privi atât de straniu, încât pentru un moment Lilah cre- 
zu că greşise cu ceva și se pregăti pentru o mustrare. Dar se pare că 
tovărășia lor de pahar adusese o schimbare. Nu intenţionez să îl fac 
să înțeleagă. Domnișoara Everleigh își deschise săculețul, scoțând la 
iveală un flacon cu o pudră. Dă-mi butelca! Vreau să scap de durerea 
de cap. 

-Ce este? 

- Pudră de scoarță de salcie. Nu te doare capul? Turnă praful în 
butelcă, îl scutură bine, apoi se ciupi de nas, luând o dușcă bună. Nu 
voi mai bea niciodată așa ceva. 

Lilah își îngădui să zâmbească. 

- Nu până nu vi se va oferi o sticlă bună de Chateau Lafeet. 

- Lafitte-Gilet. Domnișoara Everleigh scoase un țâțâit mus- 
trător. Trebuie să îți găsim un profesor de franceză bun. Nu vei 
progresa fără să înţelegi limba - sau măcar să cunoşti pronunția. 
Îi zâmbi ironic. 

Lilah nu știa dacă să o ia în serios sau nu. 

-Aş adora să o învăţ. 

-Atunci vom spune că este un schimb de servicii. Tu mă vei 
învăţa să dactilografiez. Eu îți voi găsi un profesor. 

- Chiar? 

Cealaltă ridică dintr-o sprânceană. 

-Nu ţi se pare un târg cinstit? Să îl revizuiesc? 

- Mi se pare splendid! 

Singura veste bună pe care o va primi azi. Se surprinse privind 
pe fereastră. Nu era nimic de văzut printre stejari. 

- Bineînţeles, la vârsta asta înaintată, nu va fi uşor, spuse domni- 
șoara Everleigh. Cel mai bine este să înveţi limbi străine în copilărie. 
Nu îţi poţi permite să fii distrasă. 

-Nu intenționez să mă las distrasă, spuse Lilah uimită. Era acu- 
zată, în avans, că pierdea vremea? Dacă vă temeți că lecțiile mă vor 
stânjeni în ceea ce priveşte îndatoririle mele la casa de licitații... 

-Nu. Ai înțeles greşit. Domnișoara Everleigh oftă. Vezi tu, nu 
intenționez să ajung la o înțelegere cu fratele meu. Nu are rost; 
înțeleg asta acum. În schimb, vreau să îi dau exact ce dorește. 

Surprinsă de schimbarea de subiect, Lilah continuă cu precauţie: 

- Cum adică, domnişoară? 

~ Mai întâi spune-mi: Î iubeşti? 

Pentru o clipă, Lilah crezu că se referea la tânărul Pete. Iar apoi 
groaza ei se intensifică, pricepând. „Nu.“ 

-Nu îl iubești pe viconte. Vreau să fie foarte clară această 
chestiune. 

Stânjenită, Lilah luă o poziţie defensivă. 

-Nu îmi închipui de ce aţi întreba! 

Spre uluirea ei, domnișoara Everleigh roși. 

Nu obișnuiesc să speculez. Dar uneori, când te-am surprins pri- 
vindu-l și uneori felul în care vorbeai de el — aveai un aer de... Își 
drese glasul. Ei bine, este o întrebare simplă, nu trebuie să complici 
lucrurile. Îl iubești sau nu. Care din ele? 

Lilah simţi că se îmbujorează, o combinaţie stranie de panică și 
de nefericire strecurându-i-se în vene. Iubire? Nu. Nici măcar nu își 
îngăduia să se gândească la cuvântul acela. 

-Aş fi cea mai mare nesăbuită în viață, spuse ea, să mă întind atât 
de mult peste condiția mea. 

- Nenumărate femei au făcut această prostie. Domnișoara Ever- 
leigh fu îndeajuns de delicată încât să se întoarcă într-o parte pentru 
a studia priveliștea. Nu pretind că înţeleg. Dar înţeleg că este o slăbi- 
ciune obișnuită, nefiind demnă de... condamnare. 

Era o generozitate și mai mare decât oferta de a-i găsi profesor de 
franceză. Atinse starea tulbure a lui Lilah ca o rază de soare răzbătă- 
toare. Deveniseră cu adevărat prietene? Nu găsea alt motiv pentru 
această amabilitate. Domnișoara Everleigh oferea alinare mândriei 
ei și îi făcea promisiunea tacită de a nu o judeca. 

-Voi studia franceza din greu, spuse ea încet. Vă promit, 
domnișoară. 

Indiferent ce altceva s-ar întâmpla, se va agăța de perspectiva 
unei adevărate profesiuni. Era salvarea ei în furtuna ce avea să vină. 


214 


cumnata cre 


Cineva care să mă apere 


- Bine, spuse domnișoara Everleigh. Mă bucur să o aud, spre bi- 
nele tău. Își scoase mănușile, apoi întinse butelca. Direct din sticlă, 
spuse ea. 

Lilah trase aer adânc în piept. 

- Noroc, spuse ea și luă o dușcă. 


Capitolul 15 
CER? 


-Să îl ajut pe ticălosul ăla? Nick o privi nevenindu-i să creadă. 
Ţi-ai pierdut mințile la țară? 

Lilah oftă. Stăteau pe balconul de la Casa Diamantelor, clubul de 
jocuri de noroc al lui Nick. Nu îi plăcuse niciodată să vină în vizită 
aici. Dedesubt, la numeroasele mese așezate pe covorul roșu gros, 
bărbaţii aruncau bani cu o indiferenţă care îi făcea rău. 

Dar îi scrisese lui Nick de cinci zile fără să primească nici un răs- 
puns și nu reușise să îl prindă nici la Neddie. Când, în cele din urmă, 
îi scrisese să-i propună o întâlnire aici, fusese prea ușurată pentru a 
mai despica firul în patru legat de detalii. 

- Ascultă-mă până la capăt, spuse ea. O să fac în așa fel încât 
să merite. 

-Nu văd cum, spuse el. Dacă nu cumva ai bijuteriile Coroanei 
în buzunar. 

Nu se așteptase să fie ușor. Nick era cel mai încăpățânat om pe 
care îl întâlnise vreodată. Nu se punea niciodată la mijloc pentru a 
salva o situaţie, dacă făcea altcineva planul pentru el. 

- Ştiu că nu-l placi. Și știu că nu ai motive să îmi faci favoruri. Dar 
am venit oricum. Te rog să mă asculți. 

El se încruntă, apoi îi aruncă o privire măsurând-o cu ochi 
pătrunzători. 

-Pari epuizată, Lily. Eşti bine? 

Ea ridică din umeri. 

-Lumina e de vină. 

Candelabrele electrice orbitoare făceau pe toată lumea să pară 
palidă. 

-Modernitatea nu e drăguță, spuse el. Însă adaugă puţină 
strălucire. 

Ea încuviinţă din cap. Adevărul e că era epuizată; nu prea dormise 
de când se întorsese la Londra. Dar știa că nu e cazul să recunoască 
în faţa lui Nick că nu pusese geană pe geană din pricina grijii pentru 
un bogătan. 

-Putem să stăm de vorbă între patru ochi? E foarte mult zgo- 
mot aici. 

Mulțimea de dedesubt purta haine de seară, dar era la fel de gălă- 
gioasă ca scandalagiii dintr-o cârciumă. 

- Dulcea muzică a zarurilor, spuse Nick. 

Dar se desprinse de balustradă, conducând-o cu pași alerți pe 
balcon, spre o ușă nemarcată. 

Își redecorase biroul de la ultima ei vizită. Pereţii erau acoperiţi 
de tapet închis la culoare, cu dungi. Covorul de Smirna frumos i-ar fi 
câștigat aprobarea domnișoarei Everleigh. 

Lilah se așeză în fotoliul care dădea spre birou. Textura pielii alu- 
necă precum untul sub degetele ei. 

-O duci foarte bine. 

Lui Nick îi displăcea să primească instrucțiuni, dar nu era imun 
la lingușeli. 

El se așeză pe scaunul de vizavi, zâmbind larg și dând deoparte 
un registru. 

- Nu mă pot plânge. Îl vezi pe arhiepiscop acolo, la masa de po- 
ker? Pufni. La intrare a spus că îl cheamă Thomas Duckle, de parcă 
nu am fi văzut un amărât de ziar niciodată. 

Ușa aceea - faimoasa ușă roșie, pe care intrau pierde-vară bogaţi 
la orice oră — stătea deschisă datorită mitelor generoase ale lui Nick. 
Jocurile de noroc fuseseră declarate ilegale, dar avea poliţia la de- 
getul mic și de asemenea câţiva politicieni. Singurul grup pe care 
nu se deranja să îl contracareze erau moraliștii, ale căror editoriale 
furibunde oferiseră Casei Diamantelor multă publicitate gratuită în 
ultimii câţiva ani. 

- Felicitări, murmură ea. Poate că domnul Duckle își va vinde un 
loc în rai. 

- Oh, pot folosi banii mai bine de-atât, spuse el făcându-i cu 
ochiul. Își împreună mâinile pe birou, flexându-și încheieturile, ast- 
fel încât să poată bate cu inelele în lemn. Ai adus documentele ace- 
lea? Sau încă te șantajează Palmer cu ele? 

- Mi le-a dat pe degeaba. 

E se încruntă. 

-Zău. 

Tonul cinic o făcu să stea mai dreaptă. 

-E adevărat, spuse ea apăsat. Nu mi-a cerut nimic în schimb. 
Mi le-a dat din amabilitate. 

„Ca să mă elibereze de tine“, dar nu adăugă asta. 

Nick se lăsă pe spate, schițând un zâmbet. Cazinoul avea o ţinută 
obligatorie strictă, pe care el o urma întotdeauna când se afla acolo. 
În costumul lui negru formal și cu lavaliera bine apretată, aproape că 
semăna cu un lord. 

-Atunci pare în regulă. E prost cel care renunţă la ceva pentru 
care ar putea cere un preţ. 

Nu se va lăsa atrasă într-o ceartă fără sens. 

-Caută pe cineva. Un rus. Un personaj foarte periculos. Probabil 
că omul se ascunde chiar printre oamenii lui. Sunt câteva comunități 
de ruși pe teritoriul tău, nu-i așa? 

-Nu fac necazuri, spuse Nick pe un ton egal. Așa că nu mă 
privește. 

- Mă privește pe mine. 

- Nu, Lily. Nu te privește. 

- Rusul acesta urmărește familia lui Palmer... 

-Familia Stratton, da? 

Tonul lui gânditor o nedumeri. Apoi îi dădu o undă de speranță. 

-Da. Mama și sora lui... 

-Al şaptelea viconte din spița lui, continuă Nick nonșalant. Își 
desfăcu mâinile, își luă un inel și îl răsuci alene în jurul degetului. 
Un caboşon rubiniu, de mărimea unei perle. Văr de-al doilea cu vreo 
doi duci. La naiba, e înrudit chiar și cu regina. Strămoșii lui au venit 
odată cu bătrânul Willy Cuceritorul, ce știi tu. 

-Ai citit despre el. 

-Mi s-a părut înţelept. Înclină din cap și o șuviță neagră îi veni 
în ochi. Frumos costum, da. Dar părul lățos era al unui tâlhar. Cât 
sânge irlandez crezi că vei găsi într-o familie ca asta? 

-Mama lui, spuse ea triumfătoare. Provine din Tipperary. 

Izbucni în râs. 

-Aşa ţi-a spus? Da, fără îndoială s-au încumetat dincolo de Pale, 
o dată sau de două ori. Au luat niște pământ de la catolicii cu frică de 
lege. Însă asta nu-i face irlandezi. 

Îşi mușcă limba. Trebuia să-și păstreze concentrarea asupra 
țelului ei. : 

-Nu sunt interesată să îi apăr strămoșii. De el mă... 

— Ce? Nick se aplecă înainte. Ce te face, mai exact, să-mi calci pra- 
gul ca să implori pentru el? 

-Nu o fac pentru el. Nici măcar nu știe că sunt aici. 

- Bineînţeles că nu, spuse el încet. 

-E adevărat. Următoarele cuvinte ieşiră stângaci, căci o expu- 
neau de-a dreptul în fața lui Nick. Îmi pasă de el. 

O surprinse oftând. 

- Oh, Lily! Se lăsă pe spate, își trecu o mână prin părul negru, 
apoi clătină din cap. Ei bine, e o poveste veche. Dar credeam că te-am 
învăţat mai bine. Fiona, ei bine, avea o inimă blândă. Semăna cu ta- 
tăl ei. Dar tu? Credeam că ești mai deșteaptă. 

Era nesăbuită, cu siguranță. Nu avea rost să-l contrazică. 

-Nu îl cunoşti, spuse ea încet. Nu pot spera să te conving că 
este mult mai bun, mai blând, mai valoros decât crezi. Nu ca restul. 
Bineînţeles că nu vei crede asta. Dar dacă ai încredere în mine, atunci 
eu te voi implora. Te implor să ai încredere în judecata mea o dată. 

Lăsă privirea în jos, iar genele lui lungi îi acoperiră ochii. Îndreptă 
registrul, așezându-l în colțul biroului. 

- Bine, atunci să auzim. Ce speranţe ai pentru el? 

— Speranţele mele? Se încruntă. Ce vrei să spui? Speranța mea e 
să găsesc rusul... 

- Speranţele tale pentru tine. Ridică privirea pătrunzătoare. Nu 
îmi pasă deloc de Palmer. Haide să vorbim despre ce contează! Vrei 
să îl ajut pe bogătanul ăsta. Să îl găsesc pe rusul care vrea să-i facă 
rău. Tu cu ce te alegi? Crezi că te va lua de nevastă pentru asta? 

Ea tresări. 

- Bineînţeles că nu. 

O studie un moment îndelungat, în care ochii lui sfredelitori o fă- 
cură să se simtă tot mai expusă, stânjenită, îmbujorată și nefericită. 

- Oh, dar speri, nu-i așa? Vorbi foarte încet, ceea ce înrăutăţi oa- 
recum lucrurile. Și de ce nu? Umbli prin casa aceea de licitaţii îmbră- 
cată ca o doamnă, vorbești ca o doamnă. lar bogătanii se înclină, așa 
cum ar face în faţa unei doamne, dar nu vei fi niciodată una de-a lor, 
Lily. Nu că nu o meriţi - Dumnezeu știe că ai făcut o treabă nemaipo- 
menită reinventându-te. Dacă aș fi știut că ai talent la asta, nu te-aș 
fi irosit pe tâlhării. Ai fi putut deveni cea mai mare escroacă pe care a 
văzut-o Londra vreodată. 

Nu îi putea susține privirea. 

- Dar? 

-Dar escrocheria se încheie, draga mea, când te întreabă cine a 
fost tatăl tău. Și bunicul, și tatăl lui. Bătrânul William Cuceritorul nu 
face parte din familia noastră. Fiul lui i-a ucis pe ai noștri de dragul 
distracţiei, pe vremuri. 

- Ştiu, spuse ea cu greu. Nu e nevoie să-mi spui asta. 

-Nu credeam că trebuie. Dar ai venit aici să mă implori pentru 
unul din ei. Și dacă nu îmi dai un motiv temeinic, te voi considera ~- 
cu drag, Lily, întotdeauna cu drag - cea mai mare nesăbuită din 
întregul oraș. 

-Iată motivul! Ridică privirea și îl privi crunt. Nu vei primi docu- 
mentele acelea decât dacă mă ajuţi să-l găsesc pe rus. 

—Ah! Își apăsă palmele pe gură, gândindu-se. Ameninţări, da? 
întrebă el încet. E înțelept, Lily? 

- Nu, spuse ea sec. Își drese glasul şi își regăsi vocea. Dar dacă 
viața ta ar fi în joc, aș face ameninţări pentru a o salva. Și o voi face 
și pentru el. Pedepsește-mă cum vrei. 

-Cum vreau. Lovi cu mâna în birou din nou, iar pocnetul o făcu 
să tresară. Ce vreau eu nu are nimic de-a face cu asta. Nu vei deveni 
niciodată o doamnă -, dar ai fi putut fi o femeie frumoasă, puternică. 
Să stai aici, să conduci imperiul cu mine. Dar nu. Se ridică brusc, iar 
ea sări în picioare, pregătindu-se să fugă spre ușă. 

Dar nu se repezi la ea. O privi ţintă, iar după un moment, luă 
mâna de pe ușă. Se îndreptă. 

- Documentele, spuse ea. Pentru locul în care se află rusul. Asta 
e oferta. 

- Nu, spuse el sec. 

După ce își pierduse speranţele, părea că se evapora și frica. Se 
simțea, dincolo de orice, epuizată. 

- Prea bine, spuse ea deschizând ușa. 

-Am un alt târg. Care nu e negociabil. 

Ea se întoarse. 

-Faci parte din familie, spuse el neutru. Dar asta e ultima oară 
când voi face ceva pentru a-l servi pe Palmer. Ai înțeles? 

- Da. Da. Mulţumesc... 

-Nu încă, i-o reteză el. Pentru Dumnezeu, Lily, ai uitat totul? 
Ascultă prețul mai întâi. Așază-te la loc! 


Ceva nu era în regulă la Everleigh. Lilah o ştiu din momentul în 
care cobori din birjă. Lacheii nu erau la postul lor, pe scările din faţă. 

Grija umbri neliniştea care persista după conversaţia cu unchiul ei. 
Plăti vizitiul şi dădu fuga la intrarea din spate. 

Holul era pustiu. Biroul de contabilitate era închis. Chiar și dom- 
nul Chisholm, care stătea permanent în biroul pentru contracte, își 
părăsise biroul. Zguduită, Lilah împinse ușile verzi de dimie spre co- 
ridorul public. Lavender Ames și Maisy Lowell urcau grăbite scara 
cea mare. 

- Vinnie! strigă ea. Ce se întâmplă? 

Lavender se uită înapoi, dar nu încetini. 

- Repede, spuse ea. S-a convocat o ședință în sala de licitații. 

Ridicându-și fustele, Lilah sări câte două trepte. Când ajunse ală- 
turi de Vinnie, se trezi la marginea unei mulţimi. Întregul personal 
de la Everleigh se înghesuia pe ușile duble în sala cu lambriuri de 
stejar, unde se desfășura ședința. Tânărul Pete stătea pe estradă, cu 
sora sa alături. Exact sub ei, se adunaseră angajaţii mai importanți: 
avocaţii companiei, secretarul tânărului Pete și domnul Hastings, 
care ocupa oficial poziţia de licitator secund, dar, de fapt, condu- 
cea toate licitaţiile în locul lui Peter. Se strânseseră, cu o atitudine 
servilă, într-un cerc strâmt, în jurul unui bărbat înalt, îmbrăcat în 
gri-deschis, care stătea cu spatele la mulțime. 

Recunoscu umerii laţi, felul în care i se cârlionţa părul blond pe 
guler. Postura dreaptă, de militar. 

Ca și când i-ar fi sesizat atenţia, se întoarse. Ochii li se întâlniră 
peste mulțime. Nu zâmbi. 

O înghionti un cot, făcând-o să tresară. 

-Ia te uită, spuse Vinnie. Nu este Lord Palmer? 

Inima îi bătu bizar. Ca o mie de înțepături de ac, valul acesta de 
presimţire rea. Încuviință din cap. 

-De ce crezi că e aici? 

- Habar n-am. Își drese glasul. Poate... pentru a anunţa data 
licitaţiei de la Buckley Hall? 

Dar chiar când o rostea, știu că ideea era absurdă. Vinnie o 
confirmă: 

-Nu pot să cred că ne-ar convoca pentru un astfel de anunţ. Poa- 
te pentru o moșie regală, dar ai spus că Buckley Hall nu e atât de 
bogată. 

- Era bogată. Mai bogată decât orice moșie pe care și-o putea ima- 
gina. Dar nu îndeajuns de măreaţă pentru asta. 

Vinnie îi aruncă o privire pătrunzătoare. 

- Eşti bine? 

- Linişte acum, strigă tânărul Pete. Bătu cu ciocănelul în tribună, 
făcându-l pe licitatorul de dedesubt să tresară. 

Maisy Lowell pufni. 

- Uite cum se joacă Hastings cu chestia aia! Căci licitatorul 
se întinsese să mângâie baza tribunei, ca și când ar fi domolit un 
cal ațâţat. 

- E îndrăgostit, glumi Vinnie. 

Lilah simţi că i se arcuiesc buzele automat. Dar de-abia auzi glu- 
ma. Palmer își desprinsese privirea de la ea aproape instantaneu și 
de la distanţa aceasta — care părea deodată cu mult mai mare decât 
lăţimea încăperii, cum era înconjurat de lachei slugarnici — părea din 
toate fibrele fiinţei străinul în care o rugase să îl transforme. Nu băr- 
batul alături de care stătuse întinsă până în zori, cu șase nopţi în 
urmă. Nu cel care se temea pentru ea și o numise apoi slăbiciunea 
lui. Nu, omul din cealaltă parte a încăperii părea incapabil de slăbi- 
ciune. Avea o expresie de amuzament plictisit, pe care și-o amintea 
din primele zile la Buckley Hall. Expresia, crezuse pe atunci, a unui 
ticălos arogant și agresiv. 

- Gata, liniște acum! strigă tânărul Pete, mult mai tare decât era 
nevoie; camera fusese concepută să aibă o acustică precum cea de la 
operă și oricum tăcuse toată lumea. În liniștea încordată și vibrantă, 
continuă: Acum doi ani, am plâns moartea tatălui meu. Știu că l-am 
plâns împreună, căci tata v-a considerat întotdeauna pe toți la fel 
de dragi ca o familie, iar durerea voastră a fost dovada că simţeați la 
fel. În fiece moment de atunci m-am străduit să îi tratez moștenirea 
cu cinste. 

— Ai zice că sora lui nu a făcut nimic, mormăi Vinnie în urechea 
stângă a lui Lilah, în timp ce Maisy îi șoptea în dreapta: 

-Pare acră ca oţetul, nu-i așa? 

-În onoarea acestei moşteniri, continuă tânărul Pete, v-am che- 
mat astăzi aici. Căci, în calitate de membri ai familiei, meritaţi să ne 
împărtășiți bucuriile, ca și suferinţele. Ridică mâna, îndemnându-și 
sora să vină mai aproape de el. 

Apoi făcu semn spre Palmer. 

Vinnie șopti: 

— Crezi... . ; 

- Nu, spuse Lilah. 

„Nu.“ Își încrucișă braţele și le strânse cu putere. Trebuia să se 
înșele. Nu erau în Londra de nici o săptămână. Se întâlnise cu dom- 
nișoara Everleigh în fiecare după-amiază, pentru lecţii de dacti- 
lografie, prilej cu care își organizau și notițele de la Buckley Hall. 
Domnișoara Everleigh nu dăduse nici un semn și nu avusese nici o 
dispoziție ciudată prin care să sugereze că avea vești neobișnuite 
de natură personală. 

Însă tânărul Pete continua să vorbească: 

-Am marele privilegiu de a vă anunța logodna surorii mele cu 
vicontele Palmer. Lord Palmer, după cum poate ştii... 

Urechile ei refuzară să audă cuvintele. Bâzâiau fără sens în ju- 
rul ei: discursul lui Pete, vorbele de mulțumire ale lui Palmer, pălă- 
vrăgeala entuziastă a lui Vinnie. Zgomotul din urechile ei făcea ca 
totul să fie neinteligibil. Nu își putea desprinde ochii de la Palmer. 
Christian. Nu se putea uita în altă parte, deși părea să îi ardă privirea 
când îi luă mâna lui Catherine Everleigh și i-o sărută. 

Domnișoara Everleigh zâmbi. 

Aplauzele uluite o readuseră pe pământ. Avea să i se facă rău, si- 
gur. I se făcu frig și o cuprinseră frisoanele, ca și când ar fi băut prea 
multă cafea, iar apoi s-ar fi învârtit. 

-Nu ne-ai dat nimic de înţeles, îi spunea Vinnie. Cum s-a întâm- 
plat? Cum a cucerit-o? 

Şi Maisy cerea detalii: 

-Când s-au îndrăgostit? Ai ghicit imediat? 

- Eu... Nu putea face asta. Oricât ar fi furat, nu era pregătită să 
joace rolul acesta, să spună asemenea minciuni. Pe limbă și în min- 
te avea doar adevărul: „Nu, nu s-au îndrăgostit la Buckley Hall. Noi 
ne-am îndrăgostit. Eu m-am îndrăgostit de el. Și, vă jur, până în mo- 
mentul acesta, era sigură, și el de mine...“ 

Dar nu era corect. Nu vorbise niciodată de dragoste. lar ea o nega- 
se explicit. Era îndrăgostită? Își promisese că nu era. 

Oh, Doamne! Minţise. 

- Scuzați-mă, spuse ea în schimb și își făcu loc printre femei. 

Slavă Cerului că ușile duble fuseseră lăsate întredeschise; altfel, 
grele cum erau, s-ar fi putut să fie nevoită să se arunce în ele, iar şi 
iar, izbindu-se până se deschideau sau până se prăbușea... 

Alergă pe holul pustiu, pe scara alunecoasă care reverbera, pe lân- 
gă saloanele goale unde râsese, flirtase şi schimbase replici zeflemi- 
toare cu gentilomi ale căror nume nu și le mai amintea. 

Măcelarul! leşi în goană pe ușă, în ploaia ușoară, oprindu-se în 
capătul scărilor, abia conștientă de privirile mirate ale trecătorilor. 
„Gândeșşte-te la măcelar. Sau la cariera ta.“ 

Dar durerea creștea, o presiune insuportabilă în piept. Dacă poc- 
nea, era terminată. 

Nu vorbise niciodată de dragoste. O avertizase doar. „Să devii o 
străină. E mai sigur.“ Aproape că îi spusese că o va duce la pierzanie. 
Dar își imaginase pericolul în afară. Cât de ușor ar fi fost, dacă ar fi 
fost așa! Căci nici el, nici nimeni din lume nu o putea salva de ea în- 
săşi. Stupid, stupid! Începu să meargă, trecând oarbă pe lângă ceilalți 
trecători. O vânzătoare de stridii fierbinţi își strigă chemarea; se feri 
din calea ei, cu grăsimea sărindu-i pe încheietură. Nu purta mănuși. 
Le lăsase înăuntru. 

„Fiona, nu am făcut nici un plan pentru asta“ 

Când se opri în cele din urmă, se trezi la marginea pieţei însufle- 
tite. O sută de cotigi, legume și fructe, animale mugind, femei strigân- 
du-și mărfurile. În virtutea unei îndelungate obișnuințe, își acoperi 
buzunarul cu mâna pentru a-și proteja săculețul cu bani. Simţi 
plăselele cuțitului. Senzaţia o făcu să tresară, readucând-o subit cu 
picioarele pe pământ. 

Lumea părea neschimbată. Își șterse lacrimile - când se întâm- 
plase asta? — și deveni deodată deloc ieșită din comun. Următorii 
trecători nici măcar nu se uitară la ea. Chiar și în rochia ei frumoasă, 
se pierdea imediat în mulțimea obișnuită. 

Trase aer adânc în piept, apoi se dădu din calea unei căruțe tra- 
se de boi care se mișca agale. Lângă o cotigă care vindea plăcinte 
fierbinţi, un bărbos se pregătea să taie baierile pungii unei gospo- 
dine, căci se uitase în altă parte pentru o clipă, pentru a se ocupa de 
copiii ei neastâmpărați. 

Lilah avea încă în mână cuțitul. ÎI ridică și îl aruncă. 

Hoţul scânci surprins, cu mâneca ţintuită de cotigă. Gospodina 
ţipă și își luă punga; vânzătoarea strigă după poliție. 

Lilah veni și își luă cuțitul. Hoţul, gospodina și brutarul o priviră 
cu gura căscată. 

Încă mai era bună la ceva. Bună la multe lucruri, de fapt. Făcu 
o scurtă reverență, apoi se întoarse, grăbind pasul când văzu că se 
apropiau polițiștii. Doamnele nu aruncau cu cuțitul. 

Nick avea dreptate, la urma urmelor. Nu va fi niciodată o doamnă 
cu adevărat, dar era o femeie puternică. 

La colț, se forță să se întoarcă spre Everleigh. Logodna nu schim- 
ba nimic. Nu o schimba pe ea. Rămânea aceeași: o femeie care lupta 
pentru oamenii pe care îi iubea. Nu fusese niciodată lașă. 

Şi nici demnă de milă. Înainte de finalul zilei, avea să le scrie două 
bilete de felicitare proaspeților logodnici. 


Focul din cămin făcuse ferestrele să se aburească. Ploile reci nu 
se mai opreau de o săptămână, necruțând nici unul din ţinuturile 
din preajma Londrei. Îmbibaseră ruinele care mai rămăseseră din 
Susseby, ridicând o duhoare stranie din cenușa care îi intrase peste 
tot în piele lui Christian. Se mai plimbase pe proprietate şi cu trei zile 
în urmă. Dar simțea mirosul și acum, luptându-se cu aerul stătut, 
îmbibat de colonie, din biroul lui Peter Everleigh. 

Catherine Everleigh semnă ultima pagină a contractului, apoi i-l 
dădu avocatului familiei, un bărbat corpolent, cu chelie, care o trata 
de parcă nu ar fi avut mai mult de zece ani. Răsfoi paginile, verifi- 
când-o pe fiecare cu o grijă solemnă. 

-Am fost meticuloasă, îi spuse ea. 

El îi aruncă un zâmbet blând. 

- Bineînţeles că ai fost, dragă. Îi înmână contractul peste birou 
avocatului lui Christian. Lord Palmer trebuie să consemneze că ia 
cunoștință de fiecare clauză. Presupun că doriţi să le parcurgeţi 
mai întâi. 

-Cu atenţie. Dyson strecură documentele în servietă. Ne întâl- 
nim peste o săptămână? 

— Atât de mult? Catherine se lăsă în față, ignorând mâna fratelui 
ei care o reţinea. Speram să o lămurim înainte de petrecerea de lo- 
godnă. Dacă trebuie neapărat să facem una. 

Făcu o grimasă. 

- Trebuie, spuse fratele ei crispat. Nu vreau să se spună că aceas- 
tă căsătorie a fost făcută în grabă. Lasă-i să creadă că o plănuim de 
ceva vreme. 

Catherine voia să fie independentă cât mai repede posibil. Con- 
tractul, odată semnat, i-o va garanta. Expunea termenii unei căsă- 
torii care avea să funcționeze, din câte își putea da seama Christian, 
la fel de precis ca orice parteneriat de afaceri. 

-O săptămână e absolut suficientă, spuse avocatul ei. 

- Exact, spuse Pete iute, când Catherine părea gata să protesteze 
din nou. Ne vei face pe toţi să ne întrebăm de ce te grăbești. 

Ea strânse din buze privind spre Christian. Întâlnirea nu de- 
cursese perfect; Peter păruse surprins de o serie de condiţii puse 
de sora sa, mai presus de toate, de clauza care îi cerea viitorului 
soț să îi acorde 40 de ore pe săptămână pe care să le dedice obligaţiilor 
ei profesionale. 

- Nu poţi intenţiona să rămâi aici, spuse Peter precipitat. Palmer, 
doar nu vrei să permiţi așa ceva? Soţia ta să lucreze? 

Curiozitatea lui Christian părea netulburată de la ultima plimba- 
re printre ruinele de la Susseby. Dar tulburarea lui Peter Everleigh îl 
amuza oarecum. 

-ÎI putem revizui mâine, îi spuse el lui Dyson. E bine pentru tine, 
Catherine? 

Ea se desprinse din strânsoarea fratelui său, ridicându-se. 

-Foarte bine, mulțumesc. Mă conduci în biroul meu? 

- Mai târziu, spuse Peter. Am nevoie să stau de vorbă între patru 
ochi cu Excelența Sa. 

- Da, îi răspunse Christian. Bucuros. 

Merseră în tăcere pe holul public animat. Dar după ce urcară scă- 
rile, Catherine îi făcu semn să intre în biroul ei și închise ușa. 

- Mulţumesc, spuse ea. 

-Pentru ce? 

- Pentru că ai fost atât de rece cu fratele meu. Îi făcu semn să se 
așeze. Sper că te vei dovedi a fi mereu la fel de rece cu el. 

El schiță un zâmbet. Începea să o înțeleagă mai bine acum. Un 
asemenea frate l-ar fi făcut și pe el să devină mizantrop. 

- Înțelegi că sunt lucruri mai intime pe care trebuie să le discu- 
tăm. Care nu pot fi puse în scris. 

- Da. Speram să le putem discuta acum. 

Trase draperiile deoparte. Lumina mohorâtă se revărsă asupra ei, 
făcându-i pielea să pară opalescentă. 

Frumuseţea ei era cu adevărat remarcabilă. O admira așa cum ar 
fi admirat o sculptură într-un muzeu: demnă de laudă, dar nu avea 
nimic de-a face cu el. 

- L-ai întrebat pe Peter despre datorii? 

- Pretinde în continuare că Everleigh este solvabilă. Se așeză, îm- 
preunându-și mâinile pe biroul ordonat. Un moment se încruntă, 
luptându-se vizibil cu o emoție interioară. Poate că bancherii s-au 
înșelat. Ar putea fi vreo greșeală de contabilitate? 

-Mă tem că nu. 

Pusese pe cineva să investigheze. Omul descoperise o mulțime 
de riscuri financiare, împrumuturi nefavorabile și o scurgere mis- 
terioasă, inexplicabilă de fonduri de care nu ar fi trebuit să se atin- 
gă deloc. 

-Îmi pare rău, Catherine. Până când nu aflăm cui îi este dator, nu 
pot face mare lucru pentru tine. Va dura până să descoperim; proba- 
bil că este o infracţiune la mijloc. 

Ea răsuflă exasperată. 

- Înţeleg. Cât mai avem pentru a achita datoriile? 

-Două luni, dacă nu se fac plăţi regulat. Altfel confiscarea este 
inevitabilă. Fireşte, mă voi ocupa de el. 

Un zâmbet amar tresări pe buzele lui Catherine. 

- Dar dacă nu ai fi făcut-o? Întreaga moștenire a familiei mele s-ar 
fi dus pe apa sâmbetei. Minte cu atâta ușurință! Își desfăcu mâinile, 
prinzând marginea biroului. Știi că am încercat să-l mituiesc pe se- 
cretarul lui să-mi spună adevărul? Bună tactică! Nu ai spune că deţin 
jumătate din companie! 

-Îi voi da de cap. 

Acesta era târgul lor. El avea să descopere unde se duceau banii 
furaţi și va folosi adevărul pentru a-l da în vileag pe fratele ei. 

- După aceea, nu va dura mult până se va rezolva cealaltă 
chestiune. 

Ea se lăsă pe spetează, studiindu-l solemnă. 

-Eşti sigur? Demidov - sau Bolkhov; cum l-o fi chemând, de 
fapt - a refuzat invitaţia la petrecere. 

Deschise un sertar, dându-i biletul. 

Christian recunoscu scrisul. Mâzgălitura aceea de analfabet. Îl 
mai văzuse o singură dată până atunci, pe biletul care îl făcuse să dea 
fuga la York, prea târziu pentru a-și mai salva fratele. 

-Nu-i înțeleg pe oamenii aceștia, spuse ea. Răzbunarea e o mare 
risipă de energie. Nu are cu ce să se ocupe? 

Christian o cântări cu privirea. Cunoștea pericolul acum. Îi expli- 
case foarte clar, în seara în care fuseseră de acord să se căsătorească. 
Dar stăpânirea ei de sine părea sinceră. Nu se temea. Nici urmă de 
furia pe care ar fi fost îndreptăţită să o simtă, descoperindu-se în 
mijlocul unei intrigi menite să ademenească un lunatic. 

Dar poate că se simţea și ea prinsă în intriga aceasta. Avea nevoie 
de ajutor dacă intenţiona să păstreze casa de licitații. 

Îşi dorea să fie un alt fel de bărbat. Capabil să o liniștească. Capa- 
bil să își ceară scuze, să simtă regret pentru ipostaza în care o pusese. 
În schimb, spuse: 

- Pomenește de un dar în bilet. 

- Da. Îi zâmbi. Rușii au obiceiul să îi felicite pe proaspeţii logod- 
nici cu un dar. Vârî mâna din nou în sertar, dându-i un mic obiect 
strălucitor. Un inel. 

El strânse din fălci. Aurul era la fel de scânteietor ca în ziua în care 
fusese meșteșugit. Ticălosul îl lustruise. 

-Îl recunoști. 

„Fii binecuvântat! Să nu uiţi niciodată că sunt mândru de tine!“ 

- Da, răspunse el. 

Bolkhov i-l smulsese de pe mână cu patru ani în urmă, în peştera 
aceea din Hindu Kush. 

Mormântul de la Susseby dădea acum spre o serie de hornuri care 
se ridicau din moloz. După ce va reconstrui casa, va îngropa inelul 
acesta alături de tatăl lui, căruia îi aparţinea. 

- Mi l-a oferit ca inel de nuntă, ai văzut? Dacă nu mi-ai fi povestit 
deja totul, mi s-ar fi părut foarte ciudat. Îşi drese glasul. Însă e mai 
bine decât cu bomboanele de ciocolată, presupun. 

Aici era regretul pe care îl căutase. 

-Îmi pare rău, spuse el încet. Te-am băgat într-un mare bucluc. 

-Dar mă vei scăpa de altul. Îndreptă o peniță care stătea lângă 
călimară. Aș mai mânca vreo zece bomboane din acelea, dacă de asta 
ar fi nevoie pentru a salva casa de licitaţii de la pierzanie. 

Nu se îndoia. Uneori, îi amintea puţin de Lilah. Ambele aveau 
sufletul oțelit și puterea de a îndura multe vicisitudini, atâta timp cât 
li se garanta că scopul lor se va împlini. 

„Pare foarte plăcut să nu trebuiască niciodată să înduri.“ Lilah îi 
spusese asta cândva. Și nu își dorise nimic mai mult, în momentul 
acela, decât să garanteze că ea nu va mai suferi nici o nedreptate în 
viața ei. 

Nu avea dreptul să împărtășească secretele lui Lilah. Catherine, 
neștiind nimic, decisese să o păstreze ca asistentă, ceea ce era... 
un inconvenient. Îl scotea din sărite. Astfel, Lilah era prea aproape 
de pericol. 

Dar Christian își mușcase limba, stăpânindu-și cu greu pornirea 
de a-i sugera lui Catherine să se mai gândească, să-i lase doar rolul 

de animatoare. Dacă nu îi putea oferi lui Lilah un viitor, atunci nu 
avea să îi saboteze șansa de a avea ceva mai bun decât măcelarul. 

Mirosul de la Susseby reveni în aer. Îl alungă din plămâni înainte 
de a se ridica. 

Catherine făcu la fel. 

- Ştii, păcat că Demidov - Bolkhov - s-a dovedit a fi rău. Mărfu- 
rile lui ne vor aduce un profit frumos. Numai sfeșnicul acela se va 
vinde cu o mie de lire sterline. 

-Cu atât mai bine pentru tine, spuse el sec. Nu va mai fi în viaţă 
să-și primească partea. Puse inelul în buzunar. Ai o mână prea fină 
pentru o verighetă atât de grea. Ce preferi? Diamante? Smaralde? 

- Oricare. 

Îi aruncă un zâmbet întunecat. Nu mai existase vreodată vreun 
cuplu de logodnici care să se potrivească atât de bine când venea vor- 
ba de lipsa de entuziasm. 

-Poate că ar trebui să îţi alegi singură inelul. Presupun că te 
pricepi la bijuterii mai bine decât mine. 

Se auzi o bătaie ușoară la ușă. 

- Intră, spuse Catherine. Nu, îi răspunse lui. Fratele meu se ocupă 
de toate pietrele preţioase. Dar nu am nevoie de sfaturile lui în aceas- 
tă privinţă. Domnișoara Marshall, păreai a avea un ochi bun pentru 
bijuterii. Ai vreo sugestie? 

El se forţă să rămână nemișcat. 

- Diamantele, se auzi replica ei, cu o voce joasă, răgușită, ar fi 
alegerea obișnuită. Dar safirele s-ar potrivi foarte bine cu ochii du- 
mitale, domnișoară Everleigh. Lord Palmer, îngăduie-mi să te felicit 
personal. 

El se ridică și se întoarse, înclinându-se ușor. Avea cearcăne mai 
mari decât văzuse vreodată, deși se întorsese în oraș acum, unde era 
lumină chiar și la orele mici ale dimineții. 

Ea nu îi putu susţine privirea. 

-Vă deranjez, spuse ea. Revin mai târziu. 

- Aveai nevoie de ajutorul meu? întrebă Catherine. 

El știa că ar trebui să plece. Dar nu-și putea lua ochii de la ea. Li- 
lah îi simți atenţia. Își dădu seama pentru că se îmbujorase. 

-Domnul Batten a terminat restaurarea tapiseriilor. Vrei să 
le vezi? 

-Cobor în curând. Înștiinţează-l pe Lord Palmer în timp ce îl con- 
duci. Nu am apucat să îi spun despre reparaţii. 

- Da, domnişoară. Foarte țţeapănă, îl conduse pe Christian la ușă. 

-Nu te interesează tapiseriile deloc, îi spuse Lilah pe hol. 

-Nu chiar. 

-Atunci te las. 

Stupid că acele cuvinte îi făceau pieptul să se strângă în felul ace- 
la. Că dovada faptului că dormea prost îl tulbura atât de profund. Era 
un preț mult mai mic decât cel de care urmărea să o cruţe. Ar trebui 
să plece. Imediat. 

- Nu, se auzi el spunând. Vreau să văd harta lumii acum. 

În tăcere, coborâră două rânduri de scări, ajungând într-un la- 
borator gol, în care mesele erau ticsite cu antichități deteriorate. 
Pe perete erau întinse două tapiserii. Se îndreptă spre cea cu har- 
ta lumii, privind-o un moment îndelungat. Când te gândești că în 
trecut, cândva, așa își imaginau oamenii lumea: mici întinderi 
de pământ fertil, înconjurate de mări imense, pline de monștri - și 
necunoscutul mai întunecat, terra incognita. Cum de nu îi scosese din 
minți incertitudinea? Dar poate, într-o lume luminată de lumânări, 
cunoșteau mai bine bezna aceea și se simțeau în largul lor. 

Se uită spre Lilah, care privea fix în depărtare, spre o mică fereas- 
tră, pe care nu se vedea nimic, în afară de un zid de cărămidă. 

-Îmi imaginez că nu îţi place harta aceasta, spuse el. 

- Nu, spuse ea imediat. O prefer pe cealaltă. 

Nu mai văzuse tapiseria din stânga. 

-Şi asta era la moşie? 

- Da, de acum un secol, franțuzească. Dar domnișoara Everleigh 
crede că este valoroasă și ea. Nu deseori vezi povești ilustrate pe ast- 
fel de piese. Lilah se încruntă. Spune că este un basm. Nu am auzit 
de el niciodată. 

Îl cercetă. În prim-plan, se înclinau doi tineri cavaleri — sau se 
ploconeau - la picioarele unui rege. În partea stângă sus, Christian 
le văzu săbiile, abandonate pe un lanț muntos îndepărtat, pe care 
şedea un pitic înfricoşător. În partea dreaptă sus, se vedea un castel 
impunător, într-o vale verde, străjuit de un al treilea cavaler, și o re- 
gină încoronată. 

- Este povestea despre apa vieţii. Se uită din nou spre rege. Vezi 
pocalul? Regele se îmbolnăvește, iar cei trei fii ai săi pleacă în lume, 
pe rând, pentru a găsi leacul. 

-Lasă-mă să ghicesc: întâiul născut este rău, al doilea e prost și 
doar mezinul are curajul să înfrângă monstrul. 

-Nu există vitejie în povestea asta. Doar diplomaţie. Primii doi fii 
sunt prea vanitoși și orgolioși pentru a răspunde salutului piticului 
care păzeşte trecătoarea. Dar al treilea este curtenitor, iar piticul se 
împrietenește cu el. Îi dă sfaturi tânărului prinţ și câteva unelte care 
îl salvează când se află la ananghie. Regele este vindecat, iar prințul 
dobândește prințesa străină și propriul regat. 

-Nu este un basm despre diplomaţie, spuse ea. Morala este să nu 
fii niciodată prea mândru pentru a te împrieteni. Îi aruncă o privire 
scurtă, cu subînţeles. Nu se știe niciodată când ţi-ar putea fi de folos 
prietenul acela. Așa că nu refuza niciodată oferta de a fi ajutat. 

El ascultă mustrarea în tăcere, căci hotărârea fusese luată. 

-Întotdeauna am crezut că morala acestor povești este să îţi 
cunoști locul. 

Ea râse neplăcut de strident. 

- Da, și asta sună bine. 

Își închipuia că o minţise? Că trecutul, educaţia ei contau cât 
negru sub unghie? 

-Al treilea fiu este umil din pricină că este mezinul, spuse el sec. 
Nu se gândește la sine. În vreme ce întâiul născut dă greş pentru 
că acționează mânat de lăcomie, dorindu-și doar moștenirea, fără 
să înţeleagă îndatoririle care ar trebui să-l călăuzească. Al doilea fiu, 
care ar trebui să fie nobil, luptând pentru idealurile sale, râvnește 
doar gloria, nu sângele. 

- Deci vrea să fie erou. 

- Da. 

- Ţi se potrivește ţie, fiind mijlociul. 

El ridică din umeri. 

-Ştii ce cred despre asta. 

Şi ar trebui să știe, de asemenea, că ar fi ultimul om de pe pământ 
care ar acorda importanţă părerilor celorlalți despre ea, dacă i-ar fi 
aflat povestea. Percepția publică nu însemna nimic. 

-De ce? întrebă ea fără expresie. Eşti erou din toate punctele de 
vedere care contează. Asta ţi-a adus mâna unei prințese, nu-i așa? 

El oftă. Lilah îi trimise un bilet felicitându-l pentru logodnă. Se 
întrebase — se întreba acum ~ dacă știa cât de tare îl rănise curtoazia 
ei. Cât de bine stăpânea manierele, care erau, la urma urmelor, doar 
o altă armă, pentru cei care le cunoșteau temeinic. 

-În basme, spuse el, prinţesa este aproape întotdeauna deghizată. 

Lilah zâmbi la fel de neplăcut pe cât râsese. 

-Aşa a fost domnișoara Everleigh, până acum. Toată lumea vor- 
beşte despre asta. Cât de calmă pare. Ei bine, ba chiar le zâmbește 
animatoarelor. 

- Ţi-a zâmbit cu mult timp înainte de a se întoarce la Londra. 
Ai topit-o de tot, deși nu ştiai. Îi zâmbi nedisimulat, sincer amuzat 
de gând. În basme, și tu ai fi eroul care a ucis balaurul. 

Ea își încrucișă braţele. 

-Puțin probabil să fie așa. Nu sunt deloc altruistă. 

- Ai fi fiica mijlocie. În rarele basme în care aceasta câștigă. Lup- 
tând pentru idealurile tale. 

- Idealuri! Se întoarse și privi spre comorile de pe mese. Bani, 
poate. Pentru asta aș lupta. 

- „Lucruri mai bune“, cită el încet. „Frumuseţe, cinste și onoare.“ 

Lilah își recunoscu propriile cuvinte. Chipul i se întunecă și se 
întoarse. 

Nu îi plăcu reacţia ei. Amintirea noptii în care rostise cuvintele 
acelea în biroul ei și apoi îi spusese să îi ceară ceva... trăia în el ca 
o rază de soare. Faptul că îi aducea atâta nefericire pe chip fu unul 
dintre cele mai neliniștitoare lucruri pe care le văzuse și, Dumnezeu 
ştia, avea de unde alege. 

Trase aer în piept, gândindu-se din nou la Susseby - marele mor- 
mânt unde se aflase casa. Dar aerul părea pur aici. Curat, limpede. 
Parfumat de mirosul acela care nu era săpun Pearson, ci doar pielea 
ei și nimic altceva. 

Ea îl privea ţintă, cu gura tremurând. 

- Dacă mă vezi astfel, atunci cum... 

-E din pricină că te văd în felul acela. Îi arătase cum să fie erou. 
Doar pentru ea putea fi astfel. Ar trebui să plec, spuse el ezitând. 

Ea privi din nou spre tapiserii, încruntându-se mai curând pentru 
a-și recăpăta stăpânirea de sine. 

- Da. Ştii cum să ajungi la ieșire, Lord Palmer. 


Capitolul 16 
SES 


Noaptea era neobișnuit de rece. Când deschise ușa înspre pasaj, 
Lilah se înfioră. Rochia ei de seară avea un decolteu adânc, lăsându-i 

brațele complet goale. Când își comandase rochia aceasta stacojie 
şi-i plătise cusătoresei o mulțime de bani pentru a coase pe brocar- 
tul fustei mărgele fosforescente, își imaginase seara însuflețită în 
care avea să o poarte — atenţia pe care o va atrage, gentilomii care o 
vor admira. 

Nu își închipuise că se va furișa așteptându-l pe Nick. 

- Grăbește-te, spuse ea când el apăru pe străduţă. Stau paznici 
pe aici. 

Nick intră, închizând ușa cu pantoful lustruit. În tăcere, îl ajută 
să se dezbrace, atârnându-i haina și eșarfa într-un cui din apropiere, 
ascunzându-i pălăria după un morman de umbrele. 

Mormanul se înclină. Le prinse înainte de a cădea cu zgomot 
pe podea. 

- Încetișor, murmură ea. 

- Da. Trase aer adânc în piept. Muzica se auzea vag prin tavan, 
căci petrecerea era în plină desfășurare. Luă o perie și i-o dădu 
lui Nick. Repede. 

Oamenii care intrau pe ușa din față puneau lacheii să le scuture 
praful de pe haine. Restul lumii se descurca pe cont propriu. Nick își 
curăță mânecile, apoi manșetele pantalonilor. 

- Da? 

Se uită la el în lumina slabă. Haina închisă a costumului era croită 
cu pricepere; folosea un croitor de mâna întâi. Își scosese inelele, sin- 
gurele lucruri scânteietoare fiind butonii de aur și ceasul de buzunar, 
al cărui lanţ strălucea pe deasupra jiletcii negre. 

- Da, spuse ea. 

Nimeni din cei de sus nu se va uita insistent la el. Sau - nu, sigur 
se vor uita. Arăta chipeș chiar și când nu era aranjat, iar ţinuta de 
seară îi venea bine. Ba chiar se tunsese. 

Nu putu rezista să nu facă o ultimă încercare de a-l determina să 
se răzgândească. 

-Eşti sigur că nu mai vrei altceva de la mine? Ceva... 

-Absolut sigur. O prinse de braţ cu fermitate. Condu-mă, Lily! 

Ea se sperie. 

- Domnișoară Marshall. Nu poţi da greș aici, Nick. 

El își miji ochii scânteietori. 

-Ai grijă cu cine vorbeşti. Domnișoară Marshall. 

Ea trase iar aer adânc în piept. 

- Da. Unchiul ei nu făcea greșeli. Putea conta pe asta. 

Îl conduse pe scara servitorilor, având grijă să își îndepărte- 
ze trena lungă din calea lui. Ce spera să câștige amestecându-se cu 
mulțimea habar n-avea. Dar el avea un plan. Nu ezitase înainte de a-i 
propune târgul: o va ajuta să îl repereze pe Bolkhov, iar în schimb îi 
va prezenta anumiţi clienţi de la casa de licitaţie. Habar nu avusese 
cum să aranjeze asta — până să se anunţe petrecerea aceasta. 

În timp ce urcau scara, muzica se auzea tot mai clar. Tânărul Pete 
angajase o întreagă orchestră pentru a bucura mulțimea - trei sute 
din cei mai importanţi oameni ai Londrei se adunaseră să sărbăto- 
rească logodna anului. Deschise o ușă ascunsă după o tapiserie, iar 
Nick se strecură pe lângă ea. 

Mai aşteptă un minut înainte de a ieși și ea. El dispăruse deja, ca 
vulpea în poiată. Era uimitor că în urma lui nu rămânea o dâră de 
pene și sânge. 

- Lilah! Lavender Ames apăru, apucând-o de braţ. Ai venit. Te-am 
căutat peste tot. Ce te-a reținut? 

Vinnie era prea isteaţă ca Lilah să se simtă în largul ei. Simţise 
că în ultimele zile ceva nu era în regulă. Nu o mâna decât grija 
prietenească. 

-Prea multă șampanie până să mă îmbrac, răspunse Lilah. Sunt 
un pic ameţită. 

- Ei bine, ştii leacul pentru asta - încă un pahar! 

Râzând, Vinnie o trase pe hol, în camera unde era bufetul. Avea să 
înceapă un mare banchet la ora 1.00; până atunci, oaspeţii ciuguleau 
de pe platouri cu portocale și prăjituri, mici bomboane franțuzești și 
creveţi cu gheață. Personalul făcuse ore suplimentare, planificând în 
câteva zile ceea ce ar fi durat de obicei săptămâni întregi. 

Lilah acceptă un pahar de vin și apoi se îndepărtă de Vinnie, mer- 
gând spre arcada care dădea în sala de bal. Scena părea familiară de 
la cele o sută de petreceri care mai avuseseră loc la Everleigh: bărbaţii 
purtau costume negre; blondele, tul și dantelă pastelate, brunetele, 
în nuanţe mai bogate și mai vii. Dacă și-ar fi putut aminti cum arăta 
ea de obicei la asemenea evenimente — cum se comporta, cum zâm- 
bea. Căci se simţea ca o marionetă de lemn în seara aceea. 

Avu nevoie de un minut pentru a o repera pe Catherine Everleigh. 
Stătea în capătul încăperii, lângă proaspătul ei logodnic, superbă în 
rochia de culoarea smaraldului, primind complimente de la o duzină 
de oaspeţi care îi înconjurau. 

Fireşte, Palmer ridică privirea exact când Lilah își îngădui să se 
uite spre el. 

Inima i se strânse când se privită ţintă. Își putea da seama, după 
faţa ei, de tumultul din adâncurile ei? Prin forţa ei fizică, nefericirea 
nu se deosebea prea mult de dorință. Dar era mult mai apăsătoare, o 
presiune ca de plumb în piept. În ultima vreme, să respire era o mare 
realizare, ca să nu mai vorbească despre coborâtul din pat, căci știa 
că trebuia să se prezinte în faţa domnișoarei Everleigh, care părea 
neobișnuit de liniștită și de calmă. 

Toată lumea remarcase schimbarea - chiar și Susie Snow, pe care 
domnișoara Everleigh o salutase în trecere ieri. 

-Dragostea este o adevărată forță, spusese Susie cu o seară în 
urmă, dându-și ochii peste cap când se aruncase în pat. 

Așa era. „Făcea ca toată lumea din sala de bal să fie oarbă“, se ruga 
Lilah, și să nu observe privirea pe care o schimba acum cu Palmer. 
Expresia lui nu trăda nimic. Dar forța și privirea lui directă, măsu- 
rând-o fără grabă, o făcură să se încingă deodată și să devină mult 
prea nefericită pentru a rămâne acolo. 

Se întoarse şi se izbi tocmai de unchiul ei, care o echilibră, punân- 
du-i mâna pe mijloc. 

- Exact ce aşteaptă el, spuse Nick cu blândeţe. Ai crede că îţi va 
mulțumi pentru că l-ai ajutat? Suntem servitori pentru unii ca el, fie 
că primim salariu sau nu. 

Făcu un pas în lături pentru a se elibera de atingerea lui. 

-Nu contează. Am făcut un târg. Eu mi-am respectat cuvântul. 

-Sigur că da. Noi nu ne lăsăm datoriile neplătite, spuse el. Nu se 
poate spune același lucru despre ei. 

Mai auzise discursul acesta. Naivitatea ei era o mare dezamăgire 
pentru el. Nu o crescuse să fie genul de fată care își pierde capul. 

- Ţi-ai găsit oamenii? 

— Aimsley nu este aici. 

-I-am strecurat numele pe invitaţii. Intenţiona să vină. Se forţă 
să se uite din nou prin sala de bal, forțându-se să nu privească în 
direcţia lui Palmer. Dar, desigur, Aimsley făcu ca asta să fie imposibil. 
Acolo, în capătul încăperii, lângă... cuplu. 

Catherine Everleigh era radioasă. 

- Unde? 

- Lângă paravanul orchestrei. Domnul Aimsley, membru al Comi- 
tetului Municipal al Lucrărilor Publice, avea părul des și grizonant și 
era bine-cunoscut printre tinerele fete. Are la braţ o debutantă. 

Nick zâmbi alene, foarte satisfăcut. 

-Amy îl are la degetul mic, nu-i așa? 

- Amy? Lilah o studie pe tânără, o roșcată drăguță. O cunoști? 

- Foarte bine, spuse el. 

Amy purta muselină albă și avea un zâmbet sfios, cu capul plecat, 
al fetelor din Mayfair. 

-E bună. 

Nick îi aruncă o privire ciudată. 

- Nu-mi pierd timpul cu nimic altceva. Îi atinse cotul ușor. Îți 
amintești asta, Lily. 

Ei bine, încerca să o încurajeze. Ea reuși să schițeze un zâmbet, 
Mai bine decât să se lase copleșită de nefericire. 

-Şi ce vrei de la el? 

Preţul lui i se păruse surprinzător de blând, deși își putea pierde 
slujba pentru că îl strecurase aici. Voise să îi întâlnească pe bărbații 
ale căror cecuri le furase și pe alți câţiva. Aceştia nu l-ar fi primit 
niciodată acasă la ei. 

-Oh, una, alta. Își îndreptă atenţia spre Aimsley, iar zâmbetul 
vag pe care îl arbora mima o plictiseală politicoasă. E incredibil, Lily, 
ce legi pun la cale prostovanii ăștia. Zădărnicesc planurile oamenilor 
cinstiţi, îţi spun. 

Ea pufni. 

-Atunci îmi închipui că nu te deranjează deloc. 

El îi zâmbi ironic. 

-Da, ei bine. Dădu șampania pe gât, de parcă ar fi fost doar o 
bere. S-ar putea să te surprind. 

- Aici erai! Susie Snow intră abrupt în conversaţie, făcând îmbujo- 
rată o scurtă reverență în faţa lui Nick, lăsându-se în jos suficient de 
mult pentru a-și arăta decolteul în toată splendoarea. Când se ridică, 
îi aruncă un zâmbet ispititor. Fă prezentările, domnişoară Marshall! 

Susie nu reușise niciodată să reziste unui chip atrăgător. 

-Domnul Nicholas Shay, din Manchester. Domnul Shay se ocupă 
de textile. Domnule Shay, poţi să ţi-o prezint pe una dintre anima- 
toarele noastre... 

- Domnișoara Sue-Ellen Snowi!, spuse Susie, zâmbind prostește. 
Dar îţi promit, nu sunt deloc rece. 

-Ce păcat, răspunse Nick, trecând fără efort la accentul tărăgănat 
al nobililor. Nu avusese nevoie de lecţii pentru a-l deprinde; avea un 
talent înnăscut pentru accente, pe care Lilah îl invidiase mereu. Mă 
dau în vânt după răceală. 

Susie făcu ochii mari de încântare. Lilah îi șopti lui Nick la 
ureche: 

-Nu îl aborda pe Aimsley până nu se îndepărtează de Palmer. 

Apoi plecă, lăsându-l să se amuze cu Susie. Sânge și pene, 
într-adevăr. 

Mulțimea se adună în jurul ringului de dans, pălăvrăgind. 

- Extraordinară pereche pentru ea, auzi o femeie spunând. Pal- 
mer, dintre toți bărbaţii! 

Un domn răspunse, vădit invidios: 

- Oh, aș spune că târgul este cinstit. Nu am mai văzut-o pe Regina 
de Gheaţă zâmbind. Îi stă tare bine. 

- Da, ai remarcat deja asta. Dar de ce atâta grabă? Nu crezi că... 

-Nu mă interesează. Vreau doar să ştiu, cum dracu” a reușit? Nici 
măcar Prinţul de Wales nu a putut... 

- Se cheamă șarm, Stanley. Păcat că nu ai nici măcar o fărâmă. 

Domnișoara Everleigh o avertizase cândva să nu tragă cu ure- 
chea. Lilah s-ar fi retras bucuroasă într-o cameră liniștită, așteptând 
să se încheie petrecerea, dar cu Nick acolo, părea prea riscant. Frica 
pulsa în tăcere în ea, ca o febră scăzută și neliniștitoare. Încă o putea 
da în vileag, dacă voia. Nu era nevoie decât de câteva cuvinte spuse 
lui Susie, poate. 

- Frumos cuplu, spuse altcineva trecând. 

- Nu-i așa că e încântătoare? Nu aș fi crezut niciodată... 

Lilah stătea lângă unul din micile saloane. Ușa era închisă, căci 
obiectele rusești fuseseră mutate pentru a pregăti licitaţia, iar 
curatorii încă nu aranjaseră expoziția care urma. 

- Uită-te la ei, îmi imaginez că toată lumea va toasta... 

Deschise ușa și intră. Închise ușa și lăsă aerul să-i scape din 
plămâni. 

- Degeaba, mormăi ea. 


1 Snow - zăpadă în limba engleză (n.red.) 

Camera goală îi amplifica sunetul vocii. Își îngădui să zâmbească 
ușor. Păcat, într-adevăr — Stanley era lipsit de farmec, iar ea nu avea 
deloc minte. 

„Controlează-te!“ Nick avea dreptate; fusese crescută să se des- 
curce mai bine de-atât. Să aibă mai multă mândrie de atât. Își încruci- 
șă brațele, învârtindu-se în cercuri mici în încăperea care reverbera. 
De ce să sufere doar ea? Se va duce afară să găsească un bărbat cu 
care să flirteze. Îi va arăta că logodnica lui nu era singura femeie din 
încăpere care... 

Ușa se deschise. Se întoarse. Palmer intră. 

-Ce dracu’ caută aici? 

ÎI privi ţintă. Nepăsarea lui se fisurase în ultimele minute. Părea 
furios. Era frumos. Costumul acela de seară îi venea ca turnat. 

-Ce vrei să spui? 

-Nu face pe idioata! Cumpărătorul tău. 

- Vorbeşte mai încet, spuse ea repede. Ușa aceea nu se încuie. 

Aruncă o privire furioasă prin cameră, apoi o luă de braț şi o târî 
în alcovul acoperit cu o draperie în care îi ţinuse prelegeri, cu multă 
vreme în urmă, unei hoaţe incompetente. 

-De ce este aici? Terminaseșşi cu treaba aceea! 

Își așeză mâna pe a lui, cu intenţia de a-l îndepărta. Dar șocul de 
a-i simţi pielea, căldura mâinii o fascină. 

-Te privește cumva? 

Își plecă ochii spre locul unde îl atingea. Nările lui se umflară. 

-Ai talentul de a intra în bucluc, nu-i așa? Ar fi trebuit să-ţi fac 
bagajele. Să te las să fierbi alături de mama. 

Inima îi stătu în loc o clipă. Chiar se gândise la posibilitatea 
aceea? 

-Dar de ce? Sunt o străină pentru tine. Îi atinse încheieturile cu 
degetul mare și fu răsplătită de felul în care o privi în ochi, strângând 
din buze. 

- Scoate-l de aici, spuse el încet. 

-Nu îmi mai poruncești. 

O prinse de bărbie. 

-Vrei să pui prinsoare? 

Simţi că o traversează un val de încântare. Da, de asta avusese 
nevoie — de atenţia lui, îndreptată exclusiv asupra ei. 

Ridică din umeri, lăsându-l să vadă cât de imună era la intimidare. 

-Atunci cheamă paza. Dă-l afară chiar tu! 

- Da. Îi dădu drumul și îndepărtă draperia. Cred că o voi face. 

- Dar... Așteptă ca el să se întoarcă înapoi. E unchiul meu. 

- Unchiul... O privi ţintă, ca și cum ar fi cântărit dacă să o creadă 
sau nu. Nimeni nu se aștepta ca Sfântul Nick să fie atât de tânăr. 

- Da, exact, răspunse ea. Unchiul meu. Și dacă vei chema paza, 
s-ar putea să fie obligat să spună cum a intrat. Ar fi foarte neplăcut, 
dat fiind că eu l-am lăsat înăuntru. 

El miji ochii. O privire atât de primejdioasă. 

-Ce pui la cale, Lily? 

-Lilah, îl corectă ea. Și mai bine, domnişoară Marshall. Suntem 
străini, nu-i așa? Într-adevăr, de ce îţi pasă dacă mi-e bine sau nu. 
Du-te, cheamă paza! 

El lăsă draperia să cadă. 

- Ţi-am spus, mormăi el. Ţi-am spus că nu vreau să se amestece. 
Ți-am spus să stai deoparte! 

-Şi aşa fac. Ridică din umeri. Nu îţi voi spune că Nick a găsit deja 
trei piste solide în Bethnal Green. Rusul tău e cărunt? Cu un corp ca 
al lui Napoleon? 

Înjură, apoi își duse amândouă mâinile la gură. În manșetele lui 
perfect apretate luceau diamante mici ca vârful acului. 

-Îți place moartea, spuse el. Asta e? 

-Îmi placi tu. 

Păşși spre ea, înghesuind-o lângă perete. Ea ridică bărbia, sorbin- 
du-l din ochi — perii scânteietori din barba care începea să-i crească. 
Umbra din arcuirea buzei superioare, în șanțul adânc de sub nas. 
Punctele aurii din ochii lui. 

-Mă aşteptam la mai multe de la tine, spuse el foarte încet. Eşti 
mai înţeleaptă de atât. 

Dezamăgea bărbaţii în dreapta şi în stânga, se pare. 

- Da, sunt cam neghioabă. Aș vrea să te ajut să rămâi în viaţă. Îi 
zâmbi timid. Foarte indecent din partea mea, într-adevăr, să fiu atât 
de interesată de logodnicul altei femei. 

-Crezi că este un joc? 

- Nu. Îl privi. Dacă ar fi un joc, nu ai fi atât de agitat. Sau îţi este 
indiferent? 

Se repezi la ea deodată. Apăsarea și greutatea lui o striviră de pe- 
rete; fu forțată să se întoarcă într-o parte. 

- Simţi? îi șopti la ureche. 

Simţea. Printre straturile de bumbac și mătase, crinolină și 
caşmir, se întărea. 

- Nu este indiferenţă, spuse el. 

Succesul ticluirii ei o încântă în adâncuri. Trupul ei voia să ce- 
deze, să se desfacă, să se ofere - acolo, în spatele draperiei, într-o 
cameră neîncuiată, lângă mulțime. 

-E poftă carnală, spuse ea. Cu nimic mai rară ca indiferența. Lo- 
godnicii care calcă strâmb sunt sufletul acestui loc. Ce alt motiv au 
bărbaţii pentru a cumpăra bijuterii, dacă nu pentru a-și cere scuze? 

Gura lui îi atinse urechea. 

-Asta vrei? Să facem sex chiar aici? 

Gândul o inundă de parcă ar fi fost cel mai fin sortiment produs 
vreodată de Chateau Lafitte-Gilet. 

-Ai vrea? 

- Da. Îi ridică chipul spre el. Iar apoi, Lily, aș putea să îți pun un 
pistol pe jumătate gol la tâmplă și să rotesc butucul înainte de a tra- 
ge. Ar fi exact același lucru. 

- Știu jocul acela, spuse ea. Amuzant, cred că e rusesc. 

Înjură şi se desprinse de ea. 

- Meriți mai mult de-atât. Orice o fi fost nevoie să îl convingi pe 
unchiul tău... Se opri, aruncându-i o privire arzătoare. Ce a fost? 
Care a fost preţul pe care ţi l-a cerut? 

-Nu atât de mare. 

Îi luă faţa între palme, strângând tare. 

-Oricât ar fi fost, valorezi mai mult. Mai mult decât pielea lui 
nenorocită și cu siguranţă mai mult decât... 

- Tine? Îşi puse mâinile peste ale lui, ținându-le acolo. Poate că 
da. Poate că tu eşti nesăbuitul aici. De unde vin, lumea știe că nu 
trebuie să disprețuiești ajutorul prietenilor. 

-Nu ești prietena mea, la naiba! 

-Atunci ce sunt? întrebă ea încet. 

Sărutul lui fu sălbatic. Adânc, furios, luând-o în stăpânire; îl pri- 
mi cu buzele, cu limba și dinţii. O lipi de perete, iar ea îl cuprinse 
cu braţele pe după umeri pentru a-l ţine acolo. Ţesătura de mătase 
pocni; el înjură și se desprinse de ea. 

-S-a terminat, o repezi el. Gata, mă auzi? Dacă nu înţelegi vocea 
rațiunii, o să înțeleagă ticălosul acela. Se întoarse pe călcâie și o luă 
din loc. 

Dumnezeule mare! Voia să îl înfrunte pe Nick? Scoase o răsuflare 
tremurătoare, apoi își așeză fustele și se grăbi după el. 

Picioarele lungi ale lui Christian i-o luaseră înainte. Capetele se 
întoarseră după ea când trecu, încercând să îl prindă din urmă. Cu 
coada ochiului, o văzu pe domnișoara Everleigh observând, dar nu 
își putea permite să încetinească. Trebuia să îl prindă înainte de a-l 
găsi pe unchiul ei. 

În hol, uită de toţi cei care o puteau vedea și se repezi să îl prindă 
de braţ. 

-Te rog, tu... 

El se scutură. Îl văzuse pe Nick în față, îndepărtându-se de unul 
din bărbaţii de pe listă. Omul respectiv, domnul Morris, părea palid 
și tulburat și se grăbi să iasă în hol, pe scara principală. 

Astfel, Nick rămase singur pe hol. Îi văzu venind. Îl privi pe Chris- 
tian direct și zâmbi. 

-Ce să vezi, iată-l pe Lord Palmer! Mă gândeam că te voi întâlni 
aici. Privi spre Lilah, care clătina frenetic din cap, făcându-i semn să 
îl urmeze pe Morris pe scări. 

O ignoră. Sigur că da. Nu dăduse niciodată înapoi în faţa 
nimănui. 

-Nu ai ce căuta aici, izbucni Christian. 

-Nu în public! Lilah își scoase o agrafă din păr și descuie cea mai 
apropiată ușă — o cămăruţă plină de tot felul de lucruri, scaune, lăzi 
și lumânări. Dacă trebuie... 

Nick gesticulă spre ușă cu o înfloritură batjocoritoare. 

-Dacă bunul Lord Palmer o dorește. Intră pe ușă. Christian îl 
urmă. 

Ea le călcă pe urme, închizând ușa. 

-Nu este necesar, spuse ea. Christian, crede-mă, nu vrea decât 
să ajute! 

- Pleacă, Lilah! Christian rămase cu ochii țintă la unchiul ei, care 
își vârâse degetele mari în buzunare și luase o postură nonșalantă, 
schițând un zâmbet batjocoritor. Nu e nevoie să fii aici. 

- Câtă grijă pentru ea! Nick țâțâi. Aproape că ţi-ai închipui că 
îți pasă. 

- Al naibii să fiu dacă o mai manipulezi vreodată. 

Nick se răsuci pe călcâie. 

- Râde ciob de oală spartă, aș zice. Înclină capul spre Lilah. Amin- 
tește-mi, Lily, cum ai redobândit cecurile? 

- 'Ți-am spus... 

- Cecurile pe care ai șantajat-o să le fure? Christian rosti cuvintele 
glacial. Mare grijă mai ai de ai tăi, O'Shea. 

Nick râse. 

- Da, şi voi ăștia ca tine vă pricepeţi la vorbe, fără îndoială. 
Pretindeţi că aveți idealuri înalte. Între timp, vă daţi în petic. E ușor 
să judeci, de acolo, de sus. 

Christian scoase un sunet dezgustat. Trase de ușă. 

-Pleacă sau pun să te arunce afară. 

Ea își făcu curaj, căci cunoştea expresia aceea nesăbuită de pe 
chipul lui Nick. Se săturase să mai fie luat peste picior. 

- Nu, nu vei face așa ceva, spuse el încet, cu o voce stăpânită. Asta 
dacă... nu vrei să o iau pe Lily cu mine. 

- Plec, spuse Lilah iute. Dacă de asta e nevoie... 

-Mai repede aș trimite-o în iad. 

Nick ridică din sprâncene. 

-Pe individul ăsta vrei să-l ajut, Lily? Pare tare recunoscător. 

- Nick. Dacă ar fi fost câini, li s-ar fi ridicat blana pe spate. Te rog! 
Poţi fi mai calm de-atât. Se întoarse spre Christian, care sufla preci- 
pitat, continuând să îl ţintuiască pe Nick cu o privire ucigașă. 

-Ne aude cineva. Asta vrei? Să fim descoperiţi aici, împreună? 
Nick... Înghiți. Du-te! Te rog! 

-Încă nu. Nick o ocoli, cu ochii pe Christian. Mai trebuie să mă 
văd cu câţiva oameni în sala aceea de bal. Poate peste o oră. 

Christian șuieră. 

-Nu ai prieteni aici. Nici unul. 

- Oh, am vreo doi. Dar nu știu ce să fac cu nepoata mea în clipa 
asta. E limpede că are gusturi cam proaste, dacă și-a ridicat fustele 
pentru unul ca tine... 

Christian îl lovi cu dosul palmei. Lovitura îl aruncă pe Nick între 
lăzi. Lilah strigă și dădu fuga să îl ajute să se ridice. 

- Te rog, spuse ea, deși știa că era inutil; nu va mai asculta acum. 
„Gândeşte...“ 

El trecu pe lângă ea și îl pocni pe Christian în faţă. 

Se rostogoliră, încăierându-se. Ea se feri din calea lor, ducându-și 
mâna la gură pentru a opri un sunet isteric. 

Erau la fel de puternici. Prea la fel. Încleştaţi, se ridicară clătinân- 
du-se, fără să cedeze vreunul. Nu se vor opri până nu va muri unul 
din ei. Nick își trase pumnul înapoi... 

Ușa se deschise. Se lovi de Nick și îl aruncă într-o parte. 

Domnișoara Everleigh icni, apoi intră și închise ușa. 

-Ce se întâmplă aici? 

Gâfâind, Nick își șterse gura cu dosul încheieturii. Păru să se 
amuze văzând sânge pe manșetă. Se ridică încet și arogant, spriji- 
nindu-se de perete, cu o mișcare provocatoare care o făcu pe domni- 
șoara Everleigh să se îndepărteze speriată de el. 

El scoase un sunet scăzut, amuzat, și plescăi din limbă. 

- Încet, drăguțo! Nu te mușc. 

Ea aruncă o privire alarmată spre Lilah. 

-Chem paza. 

Se întoarse spre ușă, dar Nick izbi cu palma în ea. 

- Asistentei tale nu i-ar plăcea asta, spuse el. 

Christian mormăi. Lilah îl prinse de braț. 

- Încetaţi! șuieră ea. Amândoi. 

-Ei bine, domnişoară Marshall? Nick zâmbea spre angajatoarea 
ei. Nu ne faci cunoștință? Vreau de multă vreme să o întâlnesc pe 
această frumuseţe. 

Domnișoara Everleigh se îndreptă. 

-Cine este omul acesta? 

- Nimeni, spuse ea nefericită. Tocmai pleca. 

El îi aruncă o privire pătrunzătoare. 

-Nu am terminat încă aici. 

-Eşti murdar de sânge. Își atinse gura pentru a-i arăta unde. Nu 
te poţi întoarce în sala de bal. 

-Ài cinci secunde, spuse Christian cu răceală. 

Nick se întoarse spre el, părând amuzat. 

-Cine spune? 

- Nu, izbucni Lilah în liniștea tot mai apăsătoare. Da, Nick, tre- 
buie să pleci — sau chem eu paza! 

Privi spre ei. 

-Atunci încalci înțelegerea? 

Ea trase aer în piept, nefericită. 

- Da. 

- Oho, spuse el. Foarte bine. Îmi dă șansa pe care o voiam. Se în- 
toarse spre ușă, dar prinse în schimb mâna domnișoarei Everieigh. 
Cu o înfloritură, se aplecă deasupra ei, sărutându-i încheieturile de- 
getelor, în vreme ce ea îl privea cu gura căscată. 

-Nicholas O'Shea la dispoziţia dumitale, domnişoară. Admirator 
al frumuseţii dumitale alese şi unchiul asistentei dumitale năuce, 
Lily Monroe, care mă ajuta cândva pe mine. În ciuda confuziei pe 
care o trăiește acum, este o fată foarte deşteaptă, cred că vei fi de 
acord. Cu siguranţă, nu mă pot gândi la o altă impostoare îndeajuns 
de isteaţă încât să se strecoare în serviciul dumitale. Îi ridică bărbia 
pentru a-i închide gura căscată, apoi îi făcu cu ochiul. Dumnezeu știe 
că mulți au încercat. 

Lilah se lăsă moale pe o ladă. O mână îi cuprinse braţul, echili- 
brând-o. A lui Christian. Nu îl putea privi în ochi. Nu o putea privi 
nici pe domnișoara Everleigh. 

— Dracu să te ia, îi spuse ea unchiului ei. 

El clătină din cap. 

-Dracul preferă minciunile, Lily. lar dacă ăstora le displace ade- 
vărul tău atât de mult, nu merită să-ţi baţi capul. Vino acasă unde 
ţi-e locul! Nu e om în Whitechapel care să nu te primească cu bra- 
tele deschise. 

Deschise ușa şi plecă. Sunetul clanţei păru să reverbereze. Un mic 
declic. Ca o ghilotină care cade. 

Ea îşi îndreptă umerii și se forță să o privească pe cea care o anga- 
jase. Domnișoara Everleigh se uita în altă parte, la mâna lui Christian 
de pe braţul ei. 

Lilah se retrase. 

Pe fruntea palidă a femeii se formă un rid. 

-Să te prezinţi la mine în birou, domnişoară Marshall! 

Se întoarse pe călcâie și plecă. 

Se așternu liniștea, pură și profundă — tăcerea de după un acci- 
dent grav. Sau dinaintea lui. 

Se întoarse spre Palmer. 

- lată, spuse ea. Ai făcut-o. Nu eşti mai breaz decât Nick! 

- Lily, spuse el blând, dar ea îl îndepărtă când se îndreptă spre ea. 

-Nu eşti singurul care știe cum să lupte, îl repezi ea. Îmi va fi 
învățătură de minte după ce mă voi întoarce în Whitechapel. 

- Nu se va întâmpla asta, spuse el sec. 

Simţi un cocktail toxic de emoţii clocotind în ea - furie, pa- 
nică şi neîncredere amestecate. Nick o făcuse acum. Christian o 
confirmase. 

-Ai spus că nu suntem prieteni? Presupun că ai vorbit serios. Nu 
ţi-a păsat nici un moment cât mă va costa încăierarea ta. 

-Nu mai are nici o putere asupra ta, spuse el aspru. Adevărul a 
ieșit la lumină. Nu mai ești la mâna lui. 

-Acesta era planul tău? 

Râsetul ei răsună tăios, rănindu-i gâtul. Nick avusese dreptate în 
privința lui, într-un fel. Stătea în faţa ei, înalt și frumos, într-un cos- 
tum care costa cât salariul pe un an al unui muncitor, habar n-având 
că împreună cu unchiul ei îi distruseseră viaţa. 

-Nu poţi rezolva nimic. 

- Lily... 

Se îndreptă spre ușă, dar el o apucă de braţ. Nu se opuse de data 
asta. Toată rezistenţa se scursese din ea. 

— Atunci spune-mi Lilah. Vocea ei suna ciudat. Aspră. Să mă bucur 
de el pentru ultima oară. 

-Să te bucuri? Făcu o pauză îndelungată. Preferi numele acela? 

Ce întrebare stranie! Privi ţintă spre ușă. 

-Îl preferam. Mi se părea mai elegant. 

-Iar eu prefer Lily. Simţi că mâna lui îi atinge faţa. Atingerea fu 
tandră. Alinătoare. Așa cum ai atinge fața unui copil cu febră. 

Se uită în altă parte. 

-Trebuie să merg să vorbesc cu ea. 

- lar apoi vom pleca, spuse el. Te duc la familia mea. 

Camera începu să se încețoșeze. Clipi iute, până când redeveni 
clară. Nu avea să plângă. Ar fi, într-adevăr, o copilărie. 

-Ce rost are? Voi fi în siguranță, îndeajuns. Oftă. În plus, ce i-ai 
explica mamei tale despre mine? Ești logodit cu altcineva. 

-Nu contează, spuse el. 

Se întoarse spre el, răsuflând din rărunchi. 

- Dar nu vreau să merg, Căci te căsătorești cu Catherine Everleigh. 
Nu-i așa? 

Îi aruncă o privire indescifrabilă, lungă. 

- Te-aș putea ajuta să nu mai trebuiască să alegi. 

- Da. Ai putea fi exact ca Nick, dacă ai vrea. Ai început de minune 
deja, în seara asta. 

Faţa lui se întunecă. 

-Prea bine. Atunci te va păstra. Mă voi asigura de asta. 

Dacă voia să o consoleze, atunci era și mai nesăbuit decât ea. 

-Nu te certa cu viitoarea soţie de dragul meu, spuse ea și avu 
satisfacția de a-l vedea tresărind înainte de a pleca. 


* 

Lilah se pregătise să primească un torent de acuzaţii. Dar când in- 
tră în birou, fu uluită de primele cuvinte ale domnișoarei Everleigh. 

-Te-am întrebat. Femeia se învârtea într-un cerc strâmt, făcând 
ca straturile de mătase să foșnească. Te-am întrebat dacă îl iubești. 
Ai spus nu. Nu-i aşa? 

Lilah încuviinţă din cap. 

-Aşa că nu voi fi învinovăţită pentru harababura asta. Nu o voi 
desface. Am nevoie de un soț, iar el a promis să nu se amestece 
în afacerea mea. lar fratele meu nu va îndrăzni să mă supere. Nu ca 
soţie a lui Palmer. 

Prinsă cu garda jos, Lilah spuse încet: 

-Îmi închipui că nu. 

-Aşa că nu voi rupe logodna asta. Domnișoara Everleigh se în- 
toarse cu faţa spre ea. Mă voi căsători cu el. 

- Da. 

- Dar... Gura domnișoarei Everleigh tresări. Tu îl iubeşti. Nu-i așa? 

- Nu are importanţă. 

— Nu, nu are. Nu acum. După o pauză: Oh, de ce nu mi-ai spus 
atunci? 

Lilah zâmbi, deși nu i se părea nimic amuzant. 

-Ai spus-o chiar tu cândva. Măcelarul sau funcţionarul — acestea 
sunt variantele mele. Nu trebuie să ţintesc mai sus de condiţia mea. 

-Nu ar fi nevoie să ţintești! Domnișoara Everleigh își apăsă 
mâna pe gură. Am auzit ce a spus! Am văzut cum... Clătină din cap, 
apoi se lăsă pe scaunul de la birou. Nu. Ai dreptate, desigur. Ar fi o 
mezalianţă îngrozitoare din partea lui. 

- Fără îndoială. 

-Însă ar conta? Își trase şalul de pe umeri, frământându-l cu fu- 
rie. Palmer ar putea scăpa și dacă ar fi acuzat de crimă, de-ar vrea. 
Publicul îl adoră! Vai, s-ar putea căsători cu o muncitoare din East 
End şi nu ar face decât să... 

Lilah o văzu înțelegându-și greșeala. 

-O fată cu proveniența mea, vrei să spui? 

Nu o văzuse niciodată pe stăpâna sa rămânând fără cuvinte. Dar, 
deodată, domnișoara Everleigh nu o putu privi în ochi. 

-E adevărat atunci? Ce a spus? Omul acela îngrozitor? Cred... că 
i-am recunoscut numele. 

Lilah oftă. A 

- Da. Din ziare, fără îndoială. Nick O'Shea este unchiul meu. 

-Unchiul tău! Își trase șalul la piept, cutremurându-se. Ei bine, 
era atât de... de lipsit de respect! Atât de obraznic! Nu am mai întâl- 
nit niciodată un bărbat atât de prost-crescut! 

- Probabil că nu, fu de acord Lilah. Dacă aduce vreo consolare, 
cred că a vrut să te complimenteze. 

Domnișoara Everleigh roși. 

-Nişte complimente foarte ciudate, dacă este așa. Ezită, pri- 
vind-o pe Lilah absolut uluită. Nicholas O'Shea. Nu conduce un... 
cazinou ilegal? 

- Printre alte lucruri. 

-Şi tu... ai lucrat pentru el acolo? 

- Nu. Lilah stătea vizavi de ea. Dar tot ce a spus e adevărat. Trebu- 
ia să recunoască meritele unchiului ei: își alesese cuvintele cu mare 
grijă. Poate că genul lui de onoare nu era cel pe care îl recunoștea 
domnișoara Everleigh, dar în felul lui straniu, respecta un cod. Însă 
l-am ajutat. Activităţile erau deseori ilegale. 

-Ei bine... Încruntându-se, domnișoara Everleigh întinse șalul pe 
birou. Un moment păru absorbită de modelul de pe el. Este foarte... 
Dar nu mai încalci legea? 

- Nu. Lilah își drese glasul. Nu de curând, domnişoară. 

— Atâta timp cât erai foarte conservator în raport cu definiţia a 
ceea ce însemna „curând“. 

Domnișoara Everleigh vorbi spre șal. 

~Ar trebui să te concediez, desigur. Acesta este lucrul... pe care ar 
trebui să îl fac. 

- Nu mă aştept la altceva. 

Domnișoara Everleigh răsuflă cu forţă. 

-M-ai minţit în vreo altă privință? În afară de numele tău? 

- Da, spuse Lilah. Ți-am spus că nu îi dau socoteală vicontelui. 
Dar îi dădeam. Știa de trecutul meu. Mă prinsese într-o situaţie 
compromițătoare. Și m-a folosit pentru a te spiona. 

- Din pricina rusului. 

Deci Palmer îi spusese totul. 

- Da. 

Domnișoara Everleigh încuviință din cap încet. 

- Ce a folosit Palmer pentru a te convinge? 

- Am luat ceva de la fratele tău. Datorii la jocurile de noroc de 
la tovarășii săi de joc. Adăugă în grabă: A fost singura dată când 

am încălcat legea de când lucrez la Everleigh. Dar unchiul m-a 
amenințat că mă dă în vileag dacă nu obţineam hârtiile pentru el. 

-Ai furat de la Peter? Domnișoara Everleigh se luptă să-și stăpâ- 
nească zâmbetul, dar nu reuși. Chiar? 

Lilah încuviinţă din cap. 

- Dar... doar o dată? 

- Da. 

-Şi ai făcut-o pentru a-i... face pe plac unchiului tău. 

-Ştiam că nu îmi pot păstra slujba aici dacă îți spuneam adevărul 
despre trecutul meu. 

Domnișoara Everleigh se juca cu ciucurii șalului. 

-Este chiar atât de important pentru tine să lucrezi la Everleigh? 

Lilah vorbi sincer: 

- Întotdeauna am visat să trăiesc decent. Cât despre cum am fă- 
cut-o... Eram mai fericită ca asistenta ta decât ca animatoare. Urmă- 
ream cu adevărat să îmi fac o carieră. Însă oricare dintre cele două 
slujbe ar fi fost preferabilă decât să muncesc pentru unchiul meu din 
nou. Oftă. Și știam că asta ar fi singura opțiune care îmi rămânea, 
dacă mă dădea în vileag. 

-Ce groaznic, murmură domnișoara Everleigh. Ce soartă 
nefericită! 

Compasiunea o surprinse pe Lilah. Dar nu îndrăznea să spere. Nu 
făcu decât să ridice din umeri. 

Domnișoara Everleigh lăsă șalul deoparte. 

— Așadar, unchiul tău intenționează să te ajute? Cu rusul idiot? 

-Nu e idiot, cred. E mai rău. Este un mare pericol pentru tine, 
domnișoară. 

-Aşa spune Palmer. Dar un bărbat ca unchiul tău... Domni- 
şoara Everleigh își drese glasul. Trebuie să aibă multă experiență 
cu brutele. 

- Palmer refuză să-i accepte ajutorul. 

Domnișoara Everleigh izbucni: 

- Palmer e nebun! Ce știe el despre astfel de chestiuni? 

Lilah își mușcă limba. Dar această pretinsă ignoranță era 
insuportabilă. 

-Lord Palmer nu e tocmai un mielușel. 

- Nu, nu, sigur că nu. Dar bărbaţii onorabili crescuţi decent nu 
pot înţelege mintea... Domnișoara Everleigh se îmbujoră. Mintea 

unui infractor. Nu genul tău de minte. Ci adevărata minte de infrac- 
tor învederat. 

Brusc, conversaţia i se păru a fi de un umor negru. 

-Nu trebuie să-mi cruţi sentimentele. Este în regulă. Nu voi fi 
ofensată. 

-Dar poate e timpul să te cruţe cineva. Domnișoara Everleigh 
privi încruntată. Agresată de unchiul tău, extorcată de Palmer... Îmi 
pare foarte rău, Lilah. 

Lilah se lăsă pe spate, uluită. 

- Eu... mulțumesc. 

Dar domnișoara Everleigh nu terminase. 

-Ai o minte strălucită. Pare o pierdere să fii aruncată din nou în 
lumea infractorilor. Mă tem că ai excela și acolo. Ai deveni înrăită ca 
unchiul tău. Îi zâmbi strâmb. Cine ştie? Poate ai ajunge chiar să-i pre- 
iei afacerea. Ce final trist ar fi! Cred că trebuie să te cruțăm de asta. 
Încuviințând cu vioiciune din cap, se ridică. Nu văd nici un motiv ca 
dezvăluirile unchiului tău să ajungă mai departe decât au ajuns deja, 
cu condiția să juri că nu mai ai nici o altă obligaţie față de el. 

Lilah simți că i se umflă pieptul. lar gâtul i se uscase. De-abia putu 
articula. 

-Nu mai am nici una. Te asigur, Și... nu-ți pot spune, domnişoară 
Everleigh, cât de mult... 

- Catherine. În particular nu trebuie să ne formalizăm, se poa- 
te? Îi luă mâinile lui Lilah, ridicând-o în picioare. Vrei să-mi faci un 
favor? Aș vrea să vorbesc cu unchiul tău între patru ochi. 

Lilah tresări. 

-Nu cred că este înţelept. E... 

-Nu vreau decât să-i solicit ajutorul, spuse Catherine cu blândețe, 
în chestiunea asta pentru a-l înfrânge pe rus. Palmer nu trebuie să 
ştie despre asta. 

Era nebună? 

-Ai văzut ce vorbe au schimbat. Nu va ridica un deget pentru a-l 
ajuta pe viconte. 

-Atunci poate mă va ajuta pe mine. Catherine își netezi fustele. 
Dacă e să-l credem pe Lord Palmer, sunt într-un pericol la fel de mare 
ca toată lumea. 

-Nu îl cunoști pe unchiul meu. Nu este sentimental. Faptul că 
ești femeie nu va conta deloc. 

Catherine îi aruncă un mic zâmbet aspru. 

- Bun. Nici eu nu sunt sentimentală. Dar sunt bogată. Cred că eu 
şi unchiul tău putem ajunge la o înţelegere. Mi-o pot permite. 

Nick aprecia cu siguranță o plată generoasă pentru o zi de muncă. 
Dar mai refuzase bani, când era vorba de lipsă de respect. Iar Chris- 
tian îl insultase negreșit în seara aceea. 

-Nu știu dacă va asculta, spuse ea. Dar... presupun că pot vorbi 
cu el. 

- Nu. Mă voi ocupa eu de el în mod direct. 

Lilah recunoscu expresia aceea încăpăţânată. 

-Nu poate veni aici. Te-aș duce la el, dar... 

- Nu. Spune-mi unde îl găsesc și voi aranja un tête-à-tête cu el. 
Uite, încă o lecţie pentru tine: în franceză înseamnă o întâlnire 
privată între doi oameni. Îi aruncă lui Lilah o privire grăitoare. Și 
doar doi. 

-Nu cred... 

- Prezenţa ta nu ar face decât să încurce lucrurile. Catherine îşi 
desfăcu șalul; un parfum delicat umplu aerul când își așeză cașmi- 
rul în jurul umerilor. Sau te temi pentru siguranța mea? Crezi că 
m-ar molesta? 

- Nu, spuse Lilah încet. Apoi, amintindu-și de scena din hol, își 
revizui opinia. Nu dacă nu cumva... ceri asta. 

Era o seară de pomină. Catherine Everleigh roși și lăsă capul în 
jos, dar nu prea reuși să-și ascundă zâmbetul. 


Capitolul 17 
SEES 


În diagonală față de Everleigh se afla un mic petic de iarbă, care 
nu putea fi numit parc, mărginit de pavaj printr-un gard de fier. Pro- 
prietatea era, de câteva decenii, obiectul unui proces în derulare, fi- 
ind disputată de proprietarii terenurilor din stânga și din dreapta. 
Cândva, cu un gest batjocoritor, unul dintre aceștia instalase o bancă 
pe iarbă și o plăcuță, invitând trecătorii să se așeze și să profite după 
bunul plac de roadele nedreptăţii. 

De pe această bancă, Lilah privea trăsurile așezându-se una după 
alta lângă bordură, în vreme ce din ele coborau bărbaţi și femei bine 
îmbrăcaţi, care primiseră invitaţii la licitaţia „Colecţia antichităţilor 

și comorilor ruseşti, printre care monede rare, obiecte smălţuite, 
tipărituri, obiecte din metal și alte curiozităţi diverse“. 

Nu fusese invitată. Toate fetele Everleigh primiseră vacanţă, 
spre marea lor uluire. Vinnie și Maisy o rugaseră pe Lilah să le 
însoțească la grădina zoologică, apoi la masă, după-amiaza târziu, 
la Mott's, cu șampanie și stridii. Acum erau probabil deja pe jumă- 
tate ameţite, înconjurate de gentilomi dornici să le plătească sticle- 
le până se îmbătau. 

O mică parte din ea regreta că le refuzase compania. Ar putea sta 
cu ele acum, râzând și înecându-și grijile în vin. 

Dar râsul ar fi fost fals. Și nu ar fi ajuns tot vinul din lume pentru 
a adormi grijile care o frământau, în timp ce privea lacheii — străini, 
care înlocuiau personalul obișnuit de la Everleigh - închizând ușile 
duble grele, după ultimul oaspete. 

Nu își putea imagina ce îi spusese Catherine fratelui ei, pentru a-i 
explica schimbarea rutinei. Prezenţa omului ţarului, poate, îl con- 
vinsese că se cuvenea să ia măsuri de securitate suplimentare. Nu 
erau decât speculaţii; nu știa nimic. Catherine și Christian făcuseră 
împreună un plan, din câte își dădea seama. Se ruga ca precauțţiile să 
fie suficiente, transformând casa de licitaţii într-o fortăreață inex- 
pugnabilă, în care Bolkhov nu putea pătrunde fără a fi descoperit. 
Când ușile se vor deschide din nou peste două ore, se va ridica în 
picioare ușurată, îndepărtându-se recunoscătoare. 

Iar atunci, abia atunci, își va îngădui să ardă, în timp ce va zăbo- 
vi asupra imaginii lui Catherine și a lui Christian consultându-se, 
făcând planuri la care ea nu va mai lua niciodată parte, vorbind pe 
tonul reținut și intim al unor viitori soți. 

Un trecător o salută ducându-și mâna la pălărie, apoi păru spe- 
riat. Își dădu seama că se încrunta, rupând frunza rătăcită pe care 
o luase de pe bancă. Se uită urât la el, făcându-l să grăbească pa- 
sul pe trotuar. Nu era treaba ei astăzi să încânte gentilomii. Era 
în vacanţă. 

Părea că întreaga Londră era în vacanţă. Soarele mângâia plă- 
cut familiile care treceau pe acolo, întorcându-se cu coșurile pline 
de la piață. Tinere doamne de condiție medie demne de invidiat — 
cu destui bani pentru cumpărături, dar fără vreun statut prea 
înalt care să impună prezenţa vreunei însoțitoare — se plimbau braț 
la braţ. Râdeau fericite, iar sunetul o făcu să sară în picioare, neliniș- 
tită şi tristă. 

Din unghiul acela, văzu în cele din urmă focul. leşea ca o fundă 
subţire, șerpuitoare, din clădirea învecinată cu Everleigh. 

Era o vreme prea frumoasă pentru a face focul. Și nu mai văzuse 
niciodată fum de coș atât de concentrat și de întunecat, nici măcar în 
cele mai reci zile de iarnă. 

Picioarele o conduseră peste drum. Frica lua de obicei forma unei 
mâini reci pe șira spinării, îndepărtând-o de pericol. Dar acum o în- 
demnă înainte. Prietenii nu se abandonau unii pe alții. Trebuia să 
găsească o cale de a ajuta. 

Nu avea nici o speranță să reușească mare lucru printre pazni- 
cii de la intrarea din față. Dar era o fereastră înaltă care dădea în 
străduța din spate, pentru a lăsa să intre lumina în camera de primi- 
re. La doi metri de pământ, dar se găseau întotdeauna scărițe pentru 
trăsuri în apropiere. Fereastra era ţinută încuiată, dar ce încuietoare 
o împiedicase pe ea vreodată? 


Sala de licitaţie era plină ochi. Nu erau scaune, nici loc pentru 
coate neatente sau o tuse neglijentă. Oamenii se înghesuiau în faţa 
capodoperelor marilor maeștri atârnate pe pereți, strigând prețul cu 
o nesăbuită uitare de sine. Odată cu prețurile, creștea și larma, deși 
începea să semene a ceartă lângă ușă, unde un servitor în livrea își 
croia drum prin mulțime. 

Christian îi ieși în întâmpinare la jumătatea drumului, înclinând 
capul pentru a-i auzi șoapta. 

- Fum afară, îi spuse omul la ureche. Clădirea alăturată. Nu sunt 
alte semne de bucluc. 

Catherine ajunse deodată lângă el. 

-Ce este? 

El trase aer în piept. Aerul era curat. Pe fereastră, cerul se vedea 
senin. 

-Ashmore e pe poziţii? 

— Da, domnule. 

Catherine îl trase de braț. 

-Ce se întâmplă? 

-Nimic încă. Christian privi pe fereastră. Acum apăru primul 
fuior de fum. Nu prea gros; un coș înfundat putea scoate un nor 
întunecat. 

Dar orice ar fi luat foc, se aprinse brusc. Spre cer urcă un nor mare 
de fum. lar apoi... 

O explozie zgudui încăperea. 

Ţipete. Cioburi de sticlă spartă scânteind. Fereastra cea mare se 
prăbușise înăuntru. Licitatorii săriră de pe scaune, scuturându-se 
de cioburi. O trase pe Catherine lângă perete, întorcându-se pentru a 
o acoperi cu trupul lui, în timp ce licitatorii treceau pe lângă ei. Ea se 
luptă să scape. 

- Lasă-i să treacă, ţipă el în urechea ei. Umerii și pumnii îl poc- 
neau, în timp ce oamenii alergau spre ieșire. 

Ea se linişti, permițându-i să se întoarcă și să se uite spre ușă. 
Oamenii se călcau unii pe alţii, călcând pe semenii lor pentru a scă- 
pa. Cineva deschise cealaltă ușă - văzu fața lui Ashmore, înainte 
ca mulțimea să îl scoată din raza lui vizuală. Gloata începea să se 
subțieze. 

Catherine se desprinse din strânsoarea lui, fugind să stea sub 
draperiile cele mari. Lumina soarelui îi scăldă părul blond, lu- 
cind peste cioburile care acopereau covorul. Din clădirea alăturată 
ieșeau flăcări. 

- Pentru Dumnezeu! striga Peter Everleigh de pe estradă. Trageţi 
perdelele! Blocaţi-l! 

Tăciunii se revărsau în încăpere, bucăţi mari de hârtie aprinse, 
purtate de briză. Pluteau prin fereastra spartă, aterizând pe covor, 
unde începeau să mocnească. 

Un tăciune se prinse în rochia lui Catherine. Christian îl îndepăr- 
tă cu palma. Lovitura o trezi din năuceală; lăsă draperiile și își ridică 
tivul sus, pășind pe tăciunii risipiţi. 

— Ajută-mă! Peter! Stinge-l! 

Dar fratele ei fugise din cameră. 

- Vino! Christian o apucă de braț. Nu poţi sta aici. 

~ Nu până nu le sting! 

Bucăţi de covor fumegau. Stinse una cu călcâiul, iar ea dădea fuga 
dintr-un loc în altul, strivindu-le pe celelalte. Dar strigătul ei îl făcu 
să se întoarcă. Draperiile luaseră foc. Flăcările se întindeau din da- 
mascul greu. 

Se îndreptă iar spre ele. Degeaba. Christian o prinse de talie și o 
duse cu forţa în hol. De jos se auzeau strigăte puternice și bufnete; 
mulțimea se înghesuia să iasă. 

— Ascultă! spuse el, în timp ce ea se lupta să se elibereze. Auzi 
clopote? 

Ea îngheță. 

- Pompierii. 

- Da. Vin. Nu mai poţi ajuta acum. 

O trase, mergând repede pe holul gol. Pe podea erau împrăștia- 
te batiste, penițe, fâșii de hârtie, bilete de prezentare a mărfurilor. 
Bolkhov trebuia să fie încă vizavi. Explozia aceea fusese dinamită, 
ceea ce însemna că un bărbat aprinsese fitilul. 

— Trebuie să o salveze, murmură ea. Nu o voi lăsa să ardă! 

- O vor salva. Continuă să mergi. 

-Dă-mi drumul! Îşi ridică fustele deasupra gleznelor. Clădirea e 
din piatră. Avem nisip și securi la fiecare etaj. O legătură directă cu 
ţeava principală de apă. Oamenii tăi știu... 

- Da, spuse el. Știu. Au planurile. 

Acest răspuns păru să o mulțumească. Se grăbiră în tăcere pe 
scări. Pe palier, văzu, pe fereastră, o mișcare în clădirea de alături. 
Se opri să numere etajele. Când se întoarse din nou spre Catherine, 
dispăruse. 


Lilah blestemă. Intrase pe jumătate pe fereastră și rămăsese 
înțepenită, cu torsul odihnindu-se pe o ladă sprijinită de perete. 
Trebui să se cațăre pe ea. „O poţi face“ Mirosul de fum se întețea. 
„Trebuie.“ Gemând și opintindu-se, se întinse și prinse capătul înde- 
părtat al lăzii. „Da.“ Încet, se ridică. Nenorocita de rochie i se prinse 
în rama ferestrei, iar apoi... 

Era liberă. Se ridică în mâini și în genunchi, oprindu-se să-și 
găsească echilibrul. Pământul era la doi metri și jumătate dede- 
subt deja. 

Uşa se deschise. Catherine trecu în fugă pe lângă ea, cu obrazul 
murdar de cenușă și cu o privire disperată. Se duse direct la poartă, 
vârând o cheie în lacătul care o ţinea închisă. 

- Catherine! Ajută-mă să cobor! 

Catherine se uită înnebunită peste umăr la situația critică. 

-A luat foc, spuse ea. Vin pompierii. Trebuie să le deschid poarta! 

Lacătul cedă. Aruncă cheile, apoi își propti umărul în drug, ri- 
dicând. Când deschise larg ușa masivă, fu scăldată de soarele pu- 
ternic, care lăsa pătrate pe ea, din pricina grilajului de fier care 
trebuia ridicat. 

Catherine apucă grilajul, străduindu-se să tragă. Clopotele se au- 
zeau foarte încet acum. Întrau pe alee, spuse Lilah. 

-Stai să te ajut! A 

Mormăind furioasă, Catherine îi dădu drumul! 

-E prea grea. Se întoarse, mijindu-și privirea prin încăpere. 

-Lada mai mică. Lilah îi arătă. Împinge-o aici! 

Putea sări în mai multe etape. 

Catherine se izbi în ea, împingând-o cu câțiva centimetri spre 
Lilah. 

-Nu - poate - să ardă, gâfâi ea. 

- Oprește-te acolo! Era la treizeci de centimetri distanță. Putea 
sări. Își adună fustele, mișcându-se de pe un picior pe altul. Dă-te 
înapoi! Trase aer în piept. „Dă-i drumul!“ 

Ateriză greoaie pe ladă, așchiile intrându-i în palme. Era la aproa- 
pe doi metri acum. 

— Grăbește-te! spuse Catherine. 

Se lăsă pe burtă și își desprinse picioarele de ladă. Apoi, trăgând 
iar aer în piept, își dădu drumul la pământ. 

Catherine o echilibră, apoi o trase spre grilaj. 

- Împreună, spuse ea, când Lilah prinse de un drug. 

-Un, doi... 

„Trei.“ 

Grilajul se clinti. Era loc de-un cot. Încă pe atât. 

- Oprește-te, spuse Catherine şi se lăsă în mâini și în genunchi, 
ieșind în alee. Lilah se strecură după ea. 

- Hei! Catherine alergă pe străduţa desfundată spre vehiculul de 
pompieri. Prea târziu — ultimul din pluton dispăru în cealaltă clădire. 
Stai! Vino înapoi! 

Din spatele vehiculului coborî un bărbat. Un alt pluton - Lilah 
distingea al doilea vehicul. Duse degetele la gură și fluieră. 

- Hei! Avem nevoie de ajutorul tău! 

Își dădu casca pe spate și o luă la fugă spre ele. Catherine înce- 
tini pasul. 

-A luat foc, strigă ea. Foc în... 

Bărbatul băgă mâna în haina groasă și scoase un baston. 

Nu. Un pistol. 

Catherine sări înapoi — prea târziu. Bărbatul o prinse de gât, răsu- 
cind-o astfel încât pistolul îi ajunse la tâmplă. 

- Tu, îi spuse lui Lilah. Vino aici! Sau moare. 


- Eşti trează? Lilah! 
Vocea lui Catherine o scoase din întuneric. Deschise ochii, dezo- 
rientată. li zvâcnea falca. Era ameţită. Un singur fascicul de lumină 


254 


—— 


Cineva care să mă apere —— 


se revărsa printr-o ferestruică undeva în spatele ei. Perete de lemn, 
la zece centimetri de faţa ei. Saci în dreapta, așezați de-a lungul pe- 
retelui - fân, după mâncărimea din nas. Dușumea neșlefuită și așchii 
care îi intrau prin fuste. 

Trase aer în piept, apoi fu cât pe-aci să vomite din cauza duhorii. 
Animal umed. 

-Te rog, șopti Catherine. Spune ceva dacă ești trează. 

Nu se putea mișca. Erau legate una de alta, de mijloc, iar spatele 
lui Catherine era lipit de al ei. 

-Sunt trează. 

— O, slavă Cerului! 

-E prematur, murmură Lilah. 

Prematur să fie recunoscătoare. 

- Unde suntem? 

- St. Giles, cred. Am văzut biserica, când am trecut. 

Văzuse mai mult decât Lilah. Bolkhov le legase de încheieturi, 
apoi una de alta. Le pusese pe podeaua unui fel de vehicul, le acope- 
rise cu o pătură și le adusese... aici. 

-Ce e locul ăsta? 

Pereţii erau foarte apropiaţi. Nu îi plăceau spaţiile înguste, dar cel 
puţin era lumină. 

-Nu știu. Un șopron? 

- Da. 

Șoproane puteau fi oriunde. Ar fi vrut să fi zărit măcar ce se afla în 
jur. Dar când se oprise trăsura, Bolkhov venise înăuntru cu o cârpă 
mirosind a un fel de drog. 

-Sunt atât de... foarte bucuroasă că eşti trează. Erai... a trecut cel 
puţin o oră. 

O oră? Nu putea fi așa. Părea că nu trecuseră decât câteva minute 
de când Bolkhov deschisese ușa trăsurii. Lilah sărise la el, sperând să 
cadă din vehicul. Să cadă pe drum, unde le-ar fi văzut vreun trecător. 

Dar fiind legată de Catherine, nu reușise să se miște suficient de 
repede. O apucase de păr şi o izbise de banchetă. lar apoi... 

Un miros dulce și lipicios. Întuneric. 

„O oră.“ Absența declanșă o frică adâncă, primitivă. Moartea va fi 
așa. Doar... nimic. 

Fiorul ei fu contagios. Simţi că i se transmite lui Catherine, prin 
spate. Aveau să moară amândouă acolo. 

„Nu: Trase de frânghii, iar Catherine icni în semn de protest. 

-Scuze, mormăi ea. Dar trebuie să ne eliberăm. Ai vreun pic 
de loc? 

- Nu, eu... Încetează! 

Se încruntă și ignoră porunca. 

-Ne va face și mai rău. 

Catherine se lovi cu capul de creștetul ei, tresărind. 

- Știu, dar... 

— Ai grijă la cap! Simţi gust de fiere. Te rog! Capul părea să îi zvâc- 
nească tot mai tare. Drogul acela, spuse ea. Se simţea straniu. Atât 
de amețţită. Nu putea fi doar lovitura. Ce era? 

- Eter. Sau cloroform? Nu știu. Mie nu mi-a dat. A... Catherine 
își drese glasul. A spus că mă va ţine trează pentru noaptea care 
urmează. 

Cât de limpede rostise promisiunea aceea îngrozitoare. Fără urmă 
de teamă. Lilah nu avea să se lase mai prejos. 

-Nu vom mai fi aici în seara asta. Într-un fel sau altul. A spus 
unde merge? Ar fi bine să știe cât mai aveau până la întoarcerea lui. 

-Să îl găsească pe Palmer. O auzi pe Catherine înghițind în 
sec. Poate că ar fi mai bine să-l prindă. Toţi trei l-am putea învin- 
ge. Poate. 

-Nu îl va aduce pe Christian aici. O știa în adâncul ei. Nu vrea 
să îl rănească. Nu fizic. Nu până nu omoară pe toată lumea. 

Trase de legături, ignorând şuieratul lui Catherine. Nu se făcea să 
mori astfel. Legată ca un animal, întemniţată ca un şobolan... 

Gândul îi declanșă un val straniu de dejă-vu. I se strânse inima. 
Nu era întuneric. Dar pereţii, strâmţi ca un sicriu... Mai fusese prin- 
să astfel. 

Dacă ar fi reușit să evadeze din trăsură! Dar fără să-și poată folosi 
mâinile, nu va avea nici o speranţă... 

„Mâinile.“ 

- Catherine. Vorbi gâtuit. Mi-a luat cuțitul? 

O scurtă tăcere. Apoi: 

- Porți cuțit? 

Ea zâmbi, la dracu’ cu cât de tare durea. 

-Nu sunt atât de doamnă pe cât par. Poţi să bagi mâna în buzu- 
narul meu? Să vezi dacă îl simţi? 

Frânghiile se strânseră. Ardeau, apoi începură să taie. Strânse din 
dinţi, înțelegând ceva mai bine de ce obiectase Catherine. 

— Da! O, Dumnezeule mare, Lilah, îl simt... 

-Ajungi la el? 

- Eu... Catherine se răsuci tare, iar frânghia se strânse ca o men- 
ghină în jurul coastelor lui Lilah. O lăsă fără aer. Se luptă cu imbol- 
dul de a protesta - trăgând aer nu ar face decât să o împiedice pe 
Catherine să ajungă. 

-L-am luat. Catherine rosti cuvintele sec. Stai nemișcată. ÎI... trag... 

Vedea stele verzi. Nu îndrăzni să respire. Stelele deveniră roșii, 
apoi negre. Pete mari îi înnegurau privirea... 

Trase aer în piept, iar Catherine icni. Lui Lilah îi dădură lacrimile. 
Aveau să-și rateze șansa din pricina ei. 

- Îmi pare foarte rău... 

- Îl am în mână. Și Catherine rămăsese fără aer. Nu pot... Poţi să-l 
iei tu? Nu îl pot scoate din teacă din unghiul acesta. 

Lilah se rugă în tăcere. Cât trecuse de când stătuse la căpătâiul 
acestei tinere pe când era bolnavă, pierzându-și credința în Dum- 
nezeu? O regreta acum; îl rugă să o ierte când își întinse degetele, 
prinzând oarbă, flexând și răsucindu-le, în vreme ce Catherine icnea 
sub frânghiile tăioase... 

„Aşa.“ Simţi teaca gravată. Cunoștea cuțitul mai bine decât 
propria palmă. Mai bine decât faţa ei în oglindă. 

-Nu te mișca! Stai neclintită! 

- Grăbește-te, spuse Catherine încet. Frânghiile... 

- Ştiu. 

Îi alunecau mâinile. Împinse teaca folosindu-și degetul mare. 
„Haide!“ Cuţitul acela era un vechi prieten. „Arată-mi puţină dra- 
goste!“ Cadou de la tatăl ei, cu o săptămână înainte să moară. „Eşti 
destul de mare acum“, spusese el. „Respectă lama asta și nu îţi va face 
niciodată rău.“ 

Teaca cedă. 

- Bine, șopti ea. Bine. E scos din teacă. Dar nu îl pot prinde de 
plăsele. Poţi... e în regulă dacă ai tăia frânghia? 

„Nu“ 

Acum vocea lui Catherine tremura. 

-Te voi tăia pe tine. 

-Fă-o ! Doar... Îngheţă. Ai auzit? 

Pași. Un fluierat vesel. Se apropia. 

-El e, spuse Catherine, cu voce guturală, îngrozită. S-a terminat 
cu noi. . 

- Fă-o, șopti Lilah. Catherine, taie... 

Uşa se cutremura. Nu mai era timp. Bolkhov deschidea lacătul. 

-Nu îl lăsa să vadă cuțitul, șuieră ea. Și, orice ai face, să 
nu-l scapi. 

Ușa se deschise. Era o ușiţă - de înălțimea unui copil. Bolkhov 
intră pe bucăţi, mai întâi capul, apoi umerii, strecurându-se. Priveliș- 
tea era agonizantă. Dacă Lilah ar fi fost în picioare, cu mâinile libere, 
nu ar fi avut nevoie de cuţit pentru a-l pune la pământ. Ar fi fost 
suficient o lovitură puternică în cap. 

Bărbatul se ridică în picioare. Arăta ca un bunic afectuos. Scund și 
solid, cu o coamă albă de păr și o faţă trandafirie și rotundă, îmbrăcat 
în dungi, cu un ceas de aur cu lanţ, atârnând din jiletcă. O ignoră pe 
Lilah, trecând pe lângă ea pentru a vorbi cu Catherine. 

-Unde este? 

Un accent rusesc puternic. Lilah simțea cum Catherine tremură. 
„Cuţitul, Catherine. Nu-i da drumul!“ 

- Nu știu. 

Un bufnet. Un pocnet ascuţit. Catherine ţipă, prăbușindu-se 
într-o parte. Lilah fu trasă cu ea, lovind dușumeaua cu umărul. 
Cuţitul — Catherine îl scăpase. Aluneca. Lilah se întinse... 

Cuprinse lama cu degetele. Se înecă simțind durerea pătrunză- 
toare și se luptă cu instinctul animalic de a-i da drumul. 

-Nu ştiu, nu știu, țipa Catherine. Dacă nu este la Everleigh... 

Nu aveau timp pentru asta. Avea să scape lama. 

-Ştiu eu, spuse Lilah iute. Ticălosule, știu unde e. 

Cizmele apărută în raza ei vizuală. Îi vâri o mână în păr, trăgând 
și ridicând-o în capul oaselor — și pe Catherine odată cu ea. Dar nu 
dădu drumul cuţitului, naiba să-l ia! 

Ochii lui întunecaţi o priveau arzători, negri și aprinși precum 
cărbunii. 

- Unde? spuse el. 

-Casa Diamantelor. St. Giles. 

O prinse de bărbie. O ridică, privind-o în ochi. 

- Minţi. 

-O minciună stupidă, reuși ea să spună, cu vocea chinuită de un- 
ghiul nefiresc al gâtului. Avea să-și mutileze mâna. Se va tăia de tot. 
Dacă ar fi să mor, aș găsi... o minciună mai bună. Are un birou secret. 
Etajul doi. Acolo merge. 

O privi crunt. 

-Eşti un nimic, spuse el. Un nimeni. Însă s-ar putea să trăieşti. 
Dar nu dacă minţi. Dacă minţi, îţi atârn maţele de acoperiș. 

-E adevărat. Dumnezeu să o ajute, dacă unchiul ei nu era acolo... 
Lua aminte la fiecare om care pătrundea în cazinoul lui, dar dacă nu 
înțelegea ce însemna vizita unui rus ciudat... Casa Diamantelor. Dar 
nu vei intra niciodată înăuntru. E păzită. 

El rânji. 

-Vom vedea. 

Ridică mâna. Abia avu timp să se pregătească înainte de a o pocni. 
Lumină intensă. Durere. Dar ticălosul nu o dobori. Ținea încă lama, 
iar palma o ardea precum cărbunele aprins, agonia săpându-i în oase. 

Se întoarse spre ușă. Scuipă sânge în direcţia lui în timp ce el se 
strecură afară. 

Catherine răsufla precipitat. 

— Ai... 

- Taci, șuieră ea. Aștepta — străduindu-se să asculte... 

Se auzi sunetul lacătului. 

— Avem cam 20 de minute. Dacă se aflau în St. Giles, Casa Dia- 
mantelor nu avea cum să fie departe. Vreau să stai nemișcată. 

-Încă ai cuțitul? Vocea lui Catherine era abia auzită. 

- Da. 

Închise ochii, concentrându-se asupra manevrei delicate de a ră- 
suci lama printre degete. Prinzând-o între încheieturi. Făcând-o să 
alunece cât putu de mult. Luând-o de la capăt. Durerea nu conta. 
Doar lama. Prinse mânerul în palmă. Dar dexteritatea era un vis în- 
depărtat din unghiul acela. Și îi aluneca din pricina sângelui. 

-S-ar putea să te tai. 

- Fă-o, spuse Catherine apăsat. 

Bâjbâi după spaţiul dintre torsurile lor, clinti lama o dată, de două 
ori şi lovi ceva tare, apoi auzi răsuflarea șuierătoare a lui Catherine. 

-Îmi pare rău, șopti ea şi încercă din nou. 

Dacă nu acela era unghiul, atunci acesta. Dacă nici acela, atunci... 

-Am găsit. Nu putea face decât mișcări mărunte. Frecarea 
oțelului pe frânghie era cea mai dulce melodie pe care o auzise vreo- 
dată. Dar mergea greu. Avea încheietura amorțţită. Sângele îi aluneca 
pe degete, stânjenindu-i strânsoarea. Dar frânghia ceda. Simţi un fir 
cedând, apoi încă unul. Apoi... 

Frânghia se rupse. Se întoarse în genunchi, ţinând cuțitul în față 
cu mâinile legate. Faţa lui Catherine arăta rău. Avea sânge peste tot 


259 


Meredith Duran —— 


în jurul gurii. Camera nu era mai mare decât o debara. Lemn neșle- 
fuit, pe care era presărat fân. 

- Eliberează-mă! 

Catherine luă cuțitul și tăie frânghiile din jurul încheieturilor lui 
Lilah — râzând exaltată când se rupseră și căzură. 

Lilah îi întoarse serviciul cu trei mișcări scurte și precise. Apoi se 
întoarse imediat spre ușița prin care se târâse Bolkhov. 

Nu avea balamale. Lacătul era pe partea cealaltă. Se aruncă în ușă. 
Apoi o lovi cu piciorul, strângându-și mâna însângerată. 

- Împreună, spuse Catherine, ridicându-și fustele. Izbiră cu pi- 
cioarele deodată. 

Degeaba. 

-Dumnezeule mare! Catherine se răsuci. Trebuie să ieşim cumva 
de aici! Fereastra aceea... 

Lilah se sprijini de zid. Fereastra aceea era prea mică. Nici măcar 
un câine nu se putea strecura pe ea. 

- S-a încheiat atunci, șopti Catherine. Vom muri aici. 


„Ai avea nevoie de oameni care să-ți păzească spatele, ca să intri 
în locul acela.“ Așa îl avertizase Lilah când îi vorbise de cârciuma din 
Whitechapel. Christian înțelese acum ce voia să spună. Cineva fugise 
să îl aducă pe O'Shea. În timp ce Christian aștepta, se lăsă o liniște 
încordată, care nu avea nevoie de nici o limbă pentru a fi tălmăcită. 
Toţi bărbaţii din jurul lui, sorbind din băuturi fără a-și lua ochii de la 
el, arătau ca niște bătăuși. 

Se deschise ușa, iar silueta înaltă a lui O'Shea apăru în cadrul 
ei. Când păși înăuntru, în lumina slabă văzu că se uită alene la cei 
adunați acolo, apoi zâmbi batjocoritor când îl văzu pe Christian în 
colțul întunecat. 

-Vizitele în mahala, spuse el, cu o voce clară, fără grabă, au prins 
ca râia, văd. 

„Nu fi niciodată prea mândru pentru a te împrieteni. Nu strâmba 
din nas niciodată.“ Era cel mai greu sfat pe care îl primise vreodată. 
Dar Christian se ridică și se înclină. 

Publicul nu era obișnuit cu asemenea fineţuri. Interpretară gre- 
şit. Zece scaune scrâșniră pe podea. Se auzi zăngănit de metal. Cine- 
va păși în spatele lui. 

- Uşurel, spuse O'Shea afabil. Se duse la bar, oprindu-se pentru a 
se consulta cu uriașul care îl pipăise pe Christian pentru a vedea dacă 
are arme. Nu găsise nici una; Christian nu era prost. 

Încet, se întoarse spre bărbatul din spatele lui. „Prefer un han- 
ger. Un mâner bun poate fi de folos.“ Dar Lilah ar ridica cu greu 
pumnalul pe care îl ţinea omul acela. Și nici nu l-ar fi luat drept 
un gest prietenesc. 

- Dă-te deoparte, spuse el încet. 

O faţă vânătă, umflată. Un zâmbet urât. Peste umărul lui Chris- 
tian, omul trebuie să fi văzut vreun semnal, căci se calmă, reluân- 
du-și locul. 

O'Shea veni la el, cu o halbă înspumată în mână. Foarte lejer, plin 
de afabilitate. Fiecare pas de-al lui, lipsit de grabă, pe podeaua strâm- 
bă, se izbea de furia înăbușită a lui Christian precum cremenea. 

- Frumoasă zi pentru o vizită, spuse O'Shea. Ai venit să mă im- 
plori să te ajut? 

Christian trase cu greu aer în piept. 

- Da. 

Pe chipul lui Nick se citi pentru scurt timp surpriza. Apoi se 
întoarse spre întreaga încăpere. 

- Oho! Întinse mâinile, întorcându-se în stânga și în dreapta, ca 
şi când ar fi vrut să atragă atenţia celor prezenți. Aţi auzit, băieți? 
Marele viconte Palmer vrea o mână de ajutor! 

Râsetele părură forțate. Nefirești. Chiar și în această parte a 
orașului, chiar dacă O'Shea le asigura protecția, oamenii aceia 
înțelegeau pericolul care îi păștea dacă atacau un pair al regatului. 

„Lasă-l să se dea mare! Lasă-l să facă ce dorește!“ Mândria, prin- 
cipiile nu contau. 

-Lily spunea că ai trei suspecți. Avea dreptate? 

- Ah, ei bine... O'Shea se lăsă pe un scaun, legănându-se pe 
picioarele din spate. Credeam că am fost destul de clar. Timpul meu 
nu e pentru... 

-Cred că a luat-o pe Lily. 

Scaunul se lăsă jos cu un bufnet. 

— Ce-ai zis? 

Deodată Christian avea în faţă un alt om. Umorul se evaporase. 
Doar o concentrare rece, aspră. 

-Fra în faţa casei de licitaţii mai devreme. Acum Catherine Ever- 
leigh lipsește. Și nu e nici urmă de Lily. 

-La naiba... O'Shea se ridică. Bună treabă ai făcut, dobitocule! 
L-ai lăsat să ţi le sufle din față! 

-Toți în Bethnal Green, cei trei suspecți. Așa a zis. În ce zonă? 

O'Shea șuieră și se îndepărtă. 

-Adu băieţii, îi spuse el brutei de la bar. Înarmaţi până în dinți. 
Apoi aruncă o privire în întreaga încăpere. Nu vă atingeți de el! Își va 
lua tălpășița nenorocită singur. Se îndreptă spre ușă. 

Doamne! Christian își ținu respiraţia. 

-Ştii unde e? 

Buza lui O'Shea se răsfrânse când se întoarse. 

-Nu e nicăieri în Bethnal Green. Tai-o acasă, Palmer, și lasă 
bărbaţii adevărați... 

Timpul se scurse. Ca o carte cu animații, răsfoită rapid. Cumva 
reuşise să îl țintuiască pe O'Shea de masă. Îi pusese cuțitul la jugula- 
ră. Huliganul de la ușă nu se gândise să îl caute în pliurile lavalierei. 
Huliganii nu purtau așa ceva. 

Simți oţelul rece în ceafă. De-abia îl băgă în seamă, oricine l-ar fi 
ţinut în mână. 

-Nu avem timp să ne ciondănim. Eşti de acord? 

O'Shea îi cercetă faţa. Apoi îi zâmbi mohorât. 

- Da, înţeleg. 

Christian îndepărtă lama. Ochii palizi ai lui O'Shea scânteiară în 
spatele lui. 

— Lasă-l, flăcăule! 

Oţelul se retrase. O'Shea sări în picioare. Îl prinse pe Christian 
din urmă la jumătatea drumului spre ușă. 

-Rusul tău tocmai a trecut pe la mine pe la club. L-am trimis în- 
vârtindu-se. O'Shea împinse ușa cu umărul, apoi duse două degete 
la gură, scoțând un fluierat pătrunzător, care se auzi pe toată strada, 
întorcând capetele. Asta ne va aduce cai. 

-Nu este nevoie. 20 de oameni așteaptă la drumul mare. Deja 
călare. 

- Întăriri? O'Shea ţâţâi. Dezamăgitor. Data viitoare când vii în vi- 
zită, asigură-te că vii singur. 

- Unde își are baza? 

- St. Giles. la seama, nu aveam motiv să îmi pese până acum. Nu 
îmi făcuse nici un necaz mie. Își plătea și chiria la timp. 

În timp ce înaintau, O'Shea își pipăi haina, deschizând şi închi- 
zând buzunare ascunse pentru a cerceta armele pe care le purta, 

dintre care Christian nu le recunoștea pe unele decât de la armatele 
străine: stele de aruncat. Un mic pumnal. Un ștreang, Dumnezeule! 

-Dar a întrecut măsura acum, spuse O'Shea cu răceală. Privi pes- 
te umăr, uitându-se la cei câţiva oameni care li se alăturară, venind 
în urma lor. 

-Oamenii tăi nu trebuie să se amestece, spuse Christian. 

-O, eu... O'Shea se opri când cotiră după colț și apăru drumul 
principal. Fluieră din nou, de data asta cu o admiraţie nedisimulată 
văzând grupul de bărbaţi care așteptau, călare, pregătiţi, cu armele la 
vedere. O mulţime uluită de trecători se retrăsese de partea cealaltă 
a străzii, căscând gura. Da, spuse el încet. Nu vor interveni decât 
dacă e cazul. Nu are rost să-mi irosesc oamenii. 

Christian ridică mâna, întinzând două degete. 

Urmă o scurtă consultare. Ashmore gesticulă. Doi călăreţi 
se desprinseră din pluton, galopând și descălecând pentru a le pre- 
da frâiele. 

O'Shea puse un picior în scăriță, apoi se opri. 

- Însă eu mă voi amesteca. Nu se pune nimeni cu ce e al meu. 

- „Al meu“ Replica îi scăpă lui Christian. Înţelegi? Nu îți mai 
aparţine. 

O'Shea ridică dintr-o sprânceană neagră. 

-Rămâne de văzut. Dar îmi place să văd dovezi de curaj. 

Faptul că dobitocul putea glumi, chiar şi în acest moment, îl 
înfuria. 

- Încotro o luăm? izbucni el. 

O'Shea se așeză în șa. 

- Strada nu are nume. Își îndemnă calul să pornească. Urmea- 
ză-mă îndeaproape acum. 


Își ciopârţise palma. De-abia mai putea îndoi degetele. Probabil 
nu s-ar fi vindecat cum trebuie. Se terminase cu viaţa cu cinci degete. 
Mâna cu care arunca era distrusă. O, asta era. 

Se auzi un sunet de material rupt. Catherine își rupsese o bucată 
din jupon. 

~ Lasă-mă să te leg. 

Lilah întinse palma. Catherine o legă și strânse prea tare ca să fie 
comod. Dar nu prea conta asta acum, nu-i așa? 

Catherine se sprijini și ea de zid, privind tristă pe fereastră. Era 
trasă la față, de parcă Bolkhov ar fi alungat spiritul din ea. Obrazul i 
se învineţea. 

Însă mai aveau o vagă speranţă. 

-Casa Diamantelor îi aparține unchiului meu, spuse Lilah. Poate 
va fi acolo. Dacă Bolkhov îi atrage atenţia, s-ar putea ca Nick să îl 
urmărească. 

- Crezi? Catherine se întoarse, cu ochii mari pe faţa însângerată. 

-E posibil. 

Nu era convingătoare. Privirea lui Catherine se îndreptă spre fe- 
reastră din nou. Fără grabă, spuse: 

- Crezi că a ars Everleigh? 

Era tipic pentru ea să-și facă griji pentru casa de licitaţii, când 
perspectiva propriei morți ar fi trebuit să o îngrijoreze îndeajuns. 

Dar Lilah o plăcea pentru asta. Concentrarea aceea încăpățânată. 
Nu era demnă de o doamnă. Ea și Catherine aveau mai multe în co- 
mun decât putuse să-și imagineze cu trei luni în urmă. 

-Nu a ars, spuse ca s-o liniștească. De unde să știe? Pompierii 
erau acolo. Everleigh va fi bine. 

- Desigur. Catherine se încruntă. Apoi se întoarse și lovi din nou 
ușa. Locul acesta! Ce este? Fereastra aceea. Ușa aceasta ciudată. Ce 
arhitectură stupidă! 

Straniu sentiment, să zâmbești în mijlocul dezastrului. 

-Chiar și acum, găsești defecte. 

Catherine clipi, apoi zâmbi vag. 

-Arhitectura este o artă, să știi. 

-Arhitectura implică un plan, spuse Lilah. Pe aici, clădirile sunt 
ridicate pur și simplu. Dar au servit mereu un scop. O cuprinseră 
fiorii. Se uită în micul șopron. Se concentră asupra sacilor trântiți pe 
peretele îndepărtat. Fân. Mai văzuse asemenea saci de o mie de ori, 
duși acasă pe spinarea măgarului vânzătorului ambulant. 

Catherine pufni. 

-Pentru ce? Un porc? Duhoarea aceasta insuportabilă... 

-O capră. Privi pe ferestruică. Nu se vedea nimic în afară de un 
perete de cărămidă de pe care cădea mortarul. Structura aceasta fu- 
sese lipită direct de clădirea închiriată. E o casă din spate, își dădu 
ea seama. Trebuia să fie. Duhoarea aceea de capră... Țineau un mă- 
gar aici. 

Măgarii se simțeau singuri fără companie. Caprele erau alegerea 
obișnuită. 

-Un măgar nu ar putea încăpea pe ușa aceea, spuse Catherine. 

Avea dreptate. O capră se putea strecura prin ea. Dar nu un mă- 
gar. Ceea ce însemna... 

Lilah lovi cu palmele în perete. Înconjură încet perimetrul, cău- 
tând crăpături. 

-Un pasaj pentru cai. 

- Ce? 

-Un tunel din imobilul închiriat prin care se aducea măgarul. 
Obișnuit în mahalalele aglomerate. Își desfăcu braţele larg. Caută o 
ușă, Catherine. Dar nu văzu nici una. Trebuie să fie un pasaj pentru 
măgar. Nu poate... 

-Fânul, spuseră ele la unison și dădură fuga să ridice sacii de 
la perete. 

Iat-o! O ușă. O ușă neîncuiată!! Catherine o deschise strigând. 

În pasaj era întuneric beznă. Se simţea aer rece. Oftatul mucegăit 
al morţii. Nu mai intrase nici un măgar prin tunelul acela de o gră- 
madă de timp. Era îngust ca un sicriu. lar Catherine pășea în el. 

— Haide, zise ea. 

„O, Dumnezeule!“ 

-Ce este? Catherine se întoarse, încruntându-se. Eşti nebună? 
Ce aștepți? 

-Nu pot. Își auzi propriile cuvinte și le înțelese absurditatea. Dar 
înţelegerea era undeva departe. Picioarele îi rămaseră neclintite. 
„Mișcaţi-vă“, le spuse ea. Dar mintea i se desprinsese de trup. 

-Ce vrei să spui? Catherine o prinse de mâna sănătoasă și trase. 
Lilah, se întoarce! 

Desigur. Ar trebui să meargă. Făcu un pas, aerul rece o învălui și 
ușa se închise. 

Beznă. 

Răsuflarea i se zbătea ca o fiinţă panicată în gât. Nu și-o putea 
controla. Trebuia să meargă. Era tunelul acesta sau moartea. 

Dar moartea le aștepta oricum. Mai bine să moară la lumină de- 
cât în întuneric. Mai scăpase o dată de moarte într-un loc ca acesta. 
Nu avea să fie atât de norocoasă din nou. Să moară ca un șobolan. 
„Întotdeauna destinul tău. Unde ţi-e locul.“ 

-Nu pot. 

-Lilah. Trebuie. 

O durere înfiorătoare - Catherine o apucase de mâna rănită și o 
strângea. 

Cu un geamăt gutural, se eliberă. Tunelul se strânse în jurul ei. 
Doar șobolanii mureau așa. 

- Mergi! Un pumn în spate. Catherine o împingea mai adânc în 
braţele morții. Pereţii se strângeau, zgâriindu-i umerii lui Lilah. Pum- 
nul o împungea mai tare în coloană. Nu te opri, mormăi Catherine. 

Oarbă. 

- Nu... văd. 

-Nu trebuie să vezi. Nici eu nu văd. Mergi. 

Se opri din nou. Întinse mâna înapoi, bâjbâind, şi o apucă pe Ca- 
therine de încheietură. Caldă și vie. 

Mâna lui Catherine se strecură în a ei. 

- Sunt aici. O strânse ferm. Puternică pentru o doamnă. leșim. 
Suntem salvate. Mergi înainte. 

Dacă mureau aici, nimeni nu avea să le găsească vreodată. Îi tre- 
murau genunchii ca piftia. Nu aveau să o mai ţină prea mult. Fiecare 
pas devenea mai greu. Nu putea respira. 

- Unde vom merge? Calmul lui Catherine părea imposibil. 
Straniu. Atât de normală, vocea ei. După ce ieșim, trebuie să ne 
ascundem. 

- Da. Își simți buzele amorțite. Aerul era otrăvit. Atât de rece și 
de nemișcat. Un mormânt. 

- La Everleigh nu suntem în siguranţă. Și nu știu unde este Pal- 
mer. Știi un loc sigur? 

Trebui să încerce de două ori să-și găsească vocea. 

- Da. 

-Este aproape? 

Foarte aproape. Pâlpâirea caldă a lămpilor, mirosul de stridii 
prăjite. Toţi clienţii loiali lui Nick și dispuși să lupte - pentru ne- 
poata lui Nick, da, ar face-o. O văzuseră crescând. O vor apăra pe 
Lily Monroe. 

-Cel mai sigur loc din lume, șopti ea. 

— Atunci continuă să mergi, rosti Catherine. Hai să ajungem acolo! 


Ashmore înaintă pe stradă, fără să se grăbească. Îl salută pe Chris- 
tian ducându-și degetele la pălărie când trecu. 

Acela era un semnal. Christian trase aer adânc în piept, cu ochii 
pe cotitura drumului. Curăţaseră strada. O'Shea avea genul acela 
de putere aici. La toate ferestrele erau trase perdelele. Nu îi privea 
nimeni. 

Lângă el, O'Shea se încordă. 

- lată-l! 

Un diavol cu părul alb, în dungi, apăru de după colț. Cu mâinile în 
buzunare, încruntându-se ușor, ca și când s-ar fi gândit ce uitase să 
cumpere de la piaţă. 

Văzându-l pe Bolkhov, Christian simți că îl traversează un șoc. 
Năucitor. Electric. Patru ani de când îl văzuse în carne și oase, dar era 
ca şi când ar fi fost un minut. În sfârșit, acest câine turbat avea să fie 
doborât. Se ruga la Dumnezeu să nu fie prea târziu... 

Refuză să se gândească la asta. La orice, în afară de Bolkhov, care 
urca treptele clădirii cu apartamente închiriate de peste drum, apoi 
scoase o cheie din buzunar pentru a deschide ușa de la intrare, calm 
ca un bancher care se întorcea din City. 

- Acum, spuse Christian. 

O'Shea o luă din loc, grăbindu-se să traverseze. Planul era să-l 
flancheze pe Bolkhov de fiecare parte a scărilor. Dar Bolkhov bâjbâi 
după inelul cu chei, scăpându-l jos. Înjurătura lui când îl ridică ajunse 
vag la urechile lui Christian în care urla încordarea. Mai târziu, poa- 
te, se va minuna de momentul acesta bizar — banalitatea luptei unui 
dement de a vâri cheia în ușă. 

Dar îi oferi o diversiune pe care nu o anticipase. Din instinct, 
abandonă planul. 

Făcu cinci pași mari. Timpul încetini; gravitația dispăru. Zbu- 
ra. Bolkhov se întorcea, dar Christian ajunse mai repede. Gâtul lui 
Bolkhov, atât de obișnuit. Atât de ușor de prins și de sugrumat. Atât 
de ușor de strivit. 

-Nu încă! Era Ashmore. Se apropie, cu arma scoasă și O'Shea în 
spatele lui. Bolkhov se smuci — începutul luptei, apoi înțepeni brusc. 
Apărură alți bărbați din ascunzătoare, cu armele la vedere. 

-Unde sunt? rosti Christian printre dinţi. 

Râsul lui Bolkhov suna ruginit. 

-O surpriză din partea ta, în sfârșit. 

Christian îl strânse mai tare și avu satisfacția de a-l auzi pe ti- 
călos gâfâind. 

-Te sugrum exact aici. „Da.“ Sau poţi răspunde. 

Bărbaţii trecură cu grijă pe lângă Christian. 

-Căutați apartament cu apartament, le spuse Ashmore. 

-Nu e nevoie, spuse O'Shea. Mi-a spus un chiriaş. Își făcea de 
lucru în casa din dos. 

Bolkhov înțepeni. Christian nu avu nevoie de altă confirmare. 

- Luaţi-l, mormăi el spre Ashmore și îl aruncă pe rus în ţeava re- 
volverului lui Ashmore, înainte de a-l urma pe O'Shea înăuntru. 

Nu schimbară nici o vorbă în timp ce înaintau pe hol. O'Shea îl 
conduse pe ușă, printr-un pasaj neluminat, rece și umed. Pământul 
jilav se scufunda sub cizmele lor. 

Se simţea o rugăciune tăcută. Să se facă lumină pentru ea. Nu îi 
plăcea întunericul. Să se facă lumină înainte. 

O dâră de lumină. O ușă crăpată. O'Shea o împinse. 

Camera din dos duhnea a blană udă și a fân putred. Goală. La 
naiba, unde era? 

Bucăţi de frânghie zăceau pe podea. Christian se aplecă. O bu- 
cată de cânepă țesută, subțiată și ruptă. Nu se poate. Nu avea să 
o îngroape. 

- Doamne, șopti O'Shea. Își ridică mâna de la podea. Avea buri- 
cele degetelor pline de sânge. Sângele păru să se transforme într-un 
val, încețoșându-i privirea lui Christian. Când din spatele lui se auzi 
un sunet, se clinti din loc. 

- Încet, spuse Ashmore. Îl împingea pe Bolkhov cu ţeava armei 
spre locul strâmt. 

- Dă-te deoparte! Nu îl vedea decât pe Bolkhov acum. Nu au- 
zea decât învolburarea. Avea să-l facă pe rus să plângă înainte de 
a muri. 

Ashmore închise ușa cu piciorul și îl împinse pe Bolkhov în mij- 
locul încăperii. Rusul se răsuci, cu privirea trecând de la o armă 
la alta. 

-Ultima șansă. Aceste cuvinte veneau de la el. Îndepărtate, cu 
ecou, ca printr-un vis. Unde sunt femeile? 

Un zâmbet curios arcui colțul gurii lui Bolkhov. 

-Au dispărut. Foarte deștepte. Păcat pentru tine! 

Christian își încărcă pistolul. Rusul ridică bărbia. Avea un dinte 
ciobit, dezgolit acum într-un zâmbet dement. 

Cineva vorbi: 


268 


Cineva care să mă apere 


- Frânghia a fost tăiată, spuse O'Shea. Palmer, Lily poartă cuțit. 
Mă urmărești? 

Bolkhov zâmbi larg. 

-I-am scos maţele uneia, spuse el. Apoi i-am ronţăit oasele. 

-Dement blestemat, mormăi O'Shea. Te las să te ocupi de el. Mă 
duc să mă uit... 

- Stai, spuse Christian încet. Era întruchiparea crimei acum, la un 
fir de păr de a vărsa sânge. Nu durează decât un moment. 

-Nu e nevoie. Ashmore apăru în raza lui vizuală. Kit, ascultă-mă! 
Mă voi asigura că putrezește în cea mai adâncă groapă din regat. 

Bolkhov râse înfundat. 

-E ucigaș. Ca mine. Ştie cum stă treaba. 

-Nu ştii ce îţi face asta, spuse Ashmore cu glas foarte scăzut. Să 
ucizi cu sânge-rece. 

Sânge-rece? Ardea. Avea să-l ia pe Bolkhov cu el. Rânjetul acela 
ar pârjoli tot. Dar mai întâi, rusul va mărturisi ce le făcuse lui Geoff 
şi lui Lily. 

„Lily.“ 

„Poartă cuţit.“ 

Ceaţa însângerată se mai subție. Începu să vadă detaliile: praful 
plutind în lumină. Pleoapele ridate și căzute ale lui Bolkhov. Gușa de 
sub bărbie. Chiar și nebunii îmbătrâneau. 

Își imaginase momentul acesta de atâta timp. O obsesie și o man- 
tră: cuvintele pe care avea să le rostească înainte de a-l ucide. Bles- 
temul pe care îl va lăsa să sune în urechile lui Bolkhov înainte de a-l 
trimite în infern. Frica pe care i-o va vedea pe față, agonia morţii 
care se apropia... 

Dar Bolkhov continua să rânjească. Și nu însemna nimic. Dacă se 
temea, dacă se căia, nu conta. Un singur lucru conta. 

Fără o vorbă, Christian apăsă pe trăgaci. 

Dacă împușcătura făcuse zgomot, nu îl auzi. Nu auzi nimic, dar 
văzu fiecare detaliu: sângele care înflorea între ochii lui Bolkhov. 
Picăturile împroșcând pereţii. Faţa rusului care pică brusc. Căzu în 
genunchi, apoi se prăbuși pe podea. 

Christian se întoarse. O'Shea aştepta. 

- Haide să o găsim, spuse Christian. 

Capitolul 18 

-Îmi place mult cârciuma asta, spuse Catherine. 

Lilah își desprinse ochii de la ușă. Se străduia să nu stea de pază. 
Dar se frământa știind unde era Christian. Neddie spusese că plecase 
cu Nick la scurt timp înainte să apară ea și Catherine. Îl găsiseră pe 
Bolkhov? Avea nervii întinși, gata să plesnească. 

Catherine părea mult mai relaxată. Cu bărbia sprijinită în pumn, 
stătea pe banca din fața lui Lilah, cu o farfurie de stridii și două halbe 
de bere pe jumătate băute în faţa ei. 

Priveliștea era suficientă încât să o amuze pentru o clipă. 

-Cred că şi cârciuma te place, spuse Lilah. Dacă i-ar fi spus cineva 
că va veni la Neddie cu domnișoara Everleigh, i-ar fi râs în față și l-ar 
fi trimis la azil. 

Dar după ce se curățase în baia lui Neddie, Catherine nu mai 
voise să plece. Lilah rugase un om să meargă călare până la casa 
de licitaţii şi acesta se întorsese iute: clădirea era întunecată, dar 
nu era afectată de foc. Asta o linişti pe Catherine. Hotări să îi țină 
companie lui Lilah. 

-Eşti în siguranţă aici, spuse ea. Și nu suport să dau ochii cu fra- 
tele meu încă. Va avea o mulțime de întrebări... Voi aștepta până 
când se întorc Palmer și domnul O'Shea. 

La scurt timp, un grup îndrăzneţ trimisese două halbe de bere. 
Catherine se strâmbase îngrozitor după prima gură, ceea ce făcu pe 
toată lumea să izbucnească în hohote. Apoi întreaga cârciumă înce- 
puse să trimită halbe proaspete regulat, doar pentru a vedea dacă se 
va mai strâmba. 

Catherine se juca încet cu o stridie prăjită, ca și când ar fi vrut să-i 
găsească defecte. 

- Localul ăsta pare a avea mare succes. 

Bineînţeles că da. 

- Este al lui Nick. 

Ridică stridia și o amușină precaută. 

-Este necăsătorit unchiul tău? 

- Nick? Gândul era ridicol. Ce mai soţ ar fi! 

- Chiar? Are vârsta potrivită și pare că o duce bine. Câte proprietăţi 
deţine în Londra? Catherine băgă stridia în gură, apoi scoase un su- 
net entuziasmat și făcu ochii mari. 

- Știu, spuse Lilah încuviințând. Nimeni nu le prăjeşte ca bătrâ- 
nul Neddie. Cât despre Nick, această cârciumă este prima pe care 
a cumpărat-o. Avea nevoie de un loc în care să-și investească banii 
obţinuţi pe căi lăturalnice. Băncile îl refuzau pe vremuri. Își petrecea 
tot timpul liber aici, înainte să deschidă Casa Diamantelor. 

-E aproape... Catherine își acoperi gura cu mâna, vădit speria- 
tă de propria lipsă de maniere; încă nu terminase de mestecat. 
Înghiți stridia înainte de a continua. Este aproape un om de afa- 
ceri decent, atunci. 

Lilah privi din nou spre ușă. Neddie spusese că Nick știa unde 
să îl caute pe Bolkhov. Era la doi pași. Ar fi trebuit să se întoarcă 
până acum. 

- Decent? Nu. Om de afaceri... presupun că da. Printre alte lucruri. 

-Lucruri ilegale, spuse Catherine solemn. 

- Ei bine... Lilah ezită. Depășise de multă vreme punctul în care 
se ocupa de infracțiuni mărunte; profiturile erau prea mici pentru el. 
Nu se lasă oprit de lege, asta e sigur. 

-Îmi închipui că nu lasă pe nimeni să îl oprească, spuse Catheri- 
ne. Sfântul Nicholas. Regele diamantelor. Un bărbat foarte periculos. 

Lilah se încruntă. 

-Nu a pedepsit niciodată pe nimeni, fără să o merite. Și este mai 
degrabă proprietar în perioada asta. Deţine toate clădirile la zece 
străzi distanţă de aici. 

- Chiar? 

Uimirea lui Catherine o făcu să-și dea seama de un gând stânjeni- 
tor. „Dumnezeule! Îl apăr pe unchiul“ 

Ei bine, dar era adevărat, nu-i așa? Nick făcea profit frumos acum, 
în mod cinstit, deși, cu siguranţă, mai făcea și matrapazlâcuri. Și nu 
avea o oarecare satisfacţie, văzând expresia aceea de pe chipul lui 
Catherine? Poate că ruda lui Lilah nu era ușă de biserică, dar nimeni 
nu va spune vreodată că Nick era prost. Avea mai multă putere, în 
felul lui, decât primarul. 

„Aristocraţia plebei“ Așa se exprimase Christian cândva, când 
încercase să o alunge. 

-Unde sunt? mormăi ea. Nu ar trebui să dureze atâta. 

- Ai încredere în unchiul tău, spuse Catherine cu seninătate. 

Lilah pufni. 

- Dacă am un sfat, este să nu ai încredere în el deloc. 

- O, firește. Dar... Catherine privi în halbă, suflând delicat în spu- 
mă. Ai spus că e onorabil în felul lui. 

-În felul lui. Dă-i un plan lui Nick şi avea să-l întoarcă pe dos, să 
îl răsucească pe toate părţile, până te amețea atât de tare încât te 
convingea că planul fusese ideea lui din capul locului. 

Catherine se încruntă. 

- Deci este un negociator priceput. 

Lilah își aminti deodată de conversaţia aceea din biroul lui Ca- 
therine, care părea să fi avut loc cu o grămadă de timp în urmă. Ceru- 
se o întâlnire cu Nick — care avea de-a face cu Bolkhov, pretinsese ea. 

Dar interogatoriul acesta nu avea de-a face cu rusul. 

-De ce ești atât de interesată de unchiul meu? întrebă ea încet. 

Catherine lăsă genele să-i acopere ochii. 

-Fi bine... Nu mă voi mărita cu Lord Palmer, Lilah. 

Simţi că i se usucă gâtul. 

- Da? 

- Vezi tu, cred că este îndrăgostit de altcineva. 

Strânse din buze, mușcându-le cu putere. 

-Dacă e viu, șopti ea. 

Catherine deschise gura, dar Neddie o opri, apărând lângă ele și 
punând încă un rând pe masă. 

- De la familia Hooley, mormăi el înainte de a o lua din loc. 

Oftând, Lilah ridică halba. Catherine, care băuse deja trei halbe, 
se grăbi să ridice și ea berea. 

-Pentru familia Hooley! strigă Lilah, iar băieții din colțul înde- 
părtat zâmbiră și se înclinară. 

Catherine își drese glasul. 

-Am nevoie de cineva care să îl stăpânească pe fratele meu, 
înţelegi. Altfel va pune compania pe butuci. Și nu pot avea încredere 
în tribunale. Întotdeauna îi favorizează pe bărbaţi când vine vorba 
de chestiuni de afaceri. 

-Zău? 

Lilah nu prea avea chef să vorbească despre afaceri. Dacă n-ar 
fi ştiut că Nick se va întoarce aici mai întâi, ar fi fost singură în 
clipa aceea, făcându-și curaj și rugându-se. Își îngropă nasul în spu- 
mă, luând o dușcă. 

Ușa se deschise. 

-Aşa că m-am gândit la o altă soluție, crezu ea că o aude pe Ca- 
therine spunând, dar sărise în picioare, privind țintă, fără suflare, 
golită de orice altceva în afară de dor, speranţă disperată... Intră unul 
din oamenii lui Nick, apoi apăru și Nick! Trânti halba pe masă și se 
holbă la el. 

Apoi intră un om care semăna cu un lup, înalt și măsliniu, pe 
care nu îl recunoștea. Dar unde era Christian? Frica se cristaliză ca o 
floare de gheaţă în pieptul ei. Unchiul ei o văzu, desfăcu braţele și îi 
aruncă un zâmbet strălucitor. 

-L-a împușcat pe ticălos, e mort, spuse el. S-ar putea să-mi placă 
de el până la urmă. 

Ea trecu pe lângă el și rămase fără aer. Acolo, în ușă - umplând-o 
cu totul, înalt și cu umerii aţi, întreg, nevătămat. Teafăr, chipeș și cu 
ochi sălbatici — până când o găsi cu privirea. 

Își duse mâna la gură. Era în siguranță. „E mort.“ Se terminase. 

-... dracu’ aţi plecat, spuse Nick. 

- Ne-am salvat, se auzi răspunsul limpede al lui Catherine. Părea 
că nu o va face nimeni altcineva. 

El râse. 

- Bere pentru toată lumea atunci! Pentru femeile care se salvea- 
ză singure! 

Christian porni spre ea. Ea îl ocoli pe bărbatul cu chip de lup 
care spuse: 

-Vreau ceva mai tare ca berea, dacă ai. 

În următoarea clipă, Christian fu înaintea ei. Prinzând-o în braţe. 

- Eşti bine? Îi întoarse încheietura. Eşti rănită. 

- Nu, nu. Cu mâna sănătoasă, o prinse pe a lui, încântată de pute- 
rea cu care o strânse. Sunt bine acum. 

Cuvintele plutiră ușor ca o briză de primăvară. Era bine, într-ade- 
văr. Chipul lui îi spunea asta. Părea mai ușor, despovărat, liber. 

O îmbrăţișă. O strânse tare, cu forță. Închise ochii și îl cuprinse 
cu braţele. 

Se auziră fluierături din colțul îndepărtat. Fraţii Hooley, ener- 
vanțţi ca de obicei. 

El îi șopti la ureche: 

-Te duc acasă. 

Ea îi inspiră mirosul. Praf de pușcă și sudoare. Sub el, întotdea- 
una, esenţa lui. Magică pentru ea., 

-Unde e asta? 

Se desprinse pentru a o privi. 

-Acasă la mine, spuse el, apoi zâmbi vag, în timp ce frații Hooley 
fluierară iar. Casa noastră. Ai de gând să protestezi? 

Era un moment sublim. Trecuse atât de brusc de la frică la 
bucurie, încât simţea că plutește, amețită, beată. 

- Poate, zise ea, căci, în Whitechapel, fetele își cunoșteau valoa- 
rea. Făceau bărbaţii să se străduiască să le câștige favorurile. 

El râse, un sunet bogat și răsunător, iar apoi se aplecă şi o cuprin- 
se de talie. O ridică pe umăr. 

Fraţii Hooley o luară razna. Își lungi gâtul pe după corpul lui 
Palmer să se uite. În toată încăperea, halbele se ridicau în aer, apro- 
bator. Chiar și Nick zâmbea, în vreme ce Catherine, alături de el, își 
cuprinsese obrajii în palme, pentru a-și acoperi îmbujorarea. 

- Ashmore, spuse Christian. Bărbatul cu chip de lup se întoarse. 
Du-o pe domnișoara Everleigh acasă, te rog. 

- Desigur. 

-Nu încă, spuse Catherine veselă. Noapte bună, Lilah! Lord 
Palmer! 

Lilah ridică mâna în semn de rămas-bun. Christian i-o prinse și 
îi sărută încheietura. Când ieși cu ea în întuneric, ea începu să râdă. 


Capitolul 19 
aa CX 


Lilah se trezi dintr-un coșmar întunecat într-o lume cu lumini 
arzătoare. Năucă, crezu pentru o clipă că încăperea era în flăcări. 
Apoi începu să vadă. Mobilă masivă de nuc, lustruită de vreme. 
Tapet crem, cu fire aurii. Lămpi peste tot. Lumini montate pe pereți. 
Sfeşnice pâlpâind. Lumânări peste tot. 

Cineva se ridică de pe un scaun din apropiere. Christian. 

Se așeză pe marginea patului, căutându-i mâna cu mare grijă. Mai 
devreme, poruncise să se pregătească o baie pentru ea. Lăsase un ha- 
lat care o învelea din cap până în picioare. Apoi îi rebandajase mâna, 
în timp ce îi spuse ce se întâmplase cu Bolkhov. 

Îi relată povestea calm, având mare grijă de rana ei. Fusese sigu- 
ră căi se va alătura în pat după aceea. Dar emoţiile zilei își spuseră 
cuvântul, sau drogul. Când căscase, el insistase să se odihnească 

o vreme - singură. Apoi se întorsese să o privească în timp ce 
dormea. 

Simți că nu-și găsește cuvintele în timp ce el îi mângâia încheie- 
tura. Ce ciudat pentru ea! Privind spre ceasul vechi, văzu că era 2.30. 

-Crezi că a ajuns acasă Catherine? 

Era o cale sigură de a deschide conversaţia, se gândi ea. 

Îi așeză mâna la loc pe cuvertură, netezind materialul din jurul ei 
pentru a crea un perimetru sigur. 

-Ashmore e un prieten de-al meu. L-ai văzut astă-seară. A dus-o 
acasă cu multă vreme în urmă. 

Ashmore. Adică, contele de Ashmore, ghici ea. Îi citise numele 
în ziare. 

- Sper, spuse ea. Îmi punea întrebări foarte ciudate despre un- 
chiul. Aproape ca și când... Se încruntă. Nu vei crede, dar m-a între- 
bat dacă Nick ar vrea să se căsătorească. Cel puţin, nu cred că mi-am 
imaginat așa ceva. 

Se încruntă și el. 

-Straniu! Apoi încruntătura se transformă într-o jumătate de 
zâmbet. Dar cine ştie? Tu ești un bun îndemn să cauţi dragostea 
în Whitechapel. 

Ea simţi că nu-și găsește cuvintele. 

Avu nevoie de un moment pentru a le rosti. 

— Așa crezi? 

- Sunt sigur. Se întinse pe lângă ea să aşeze pernele. Întinde-te la 
loc, Lily! 

Era ultimul lucru pe care dorea să îl facă. Inima începu deodată 
să-i bată nebunește. 

-Nu sunt obosită. 

- Știu. Dar să te văd aici... Îi cuprinse fața, mângâindu-i obrazul 
cu degetul mare. Este o bucurie pe care nici măcar nu ţi-o poţi ima- 
gina, să te văd aici, în patul meu. În casa mea. În siguranță, cu mine. 
Unde ţi-e locul. 

Cum putea o fată să reziste la asemenea complimente? Se lăsă la 
loc pe perne, sub căldura cuverturii grele. 

-Atunci aici o să stau, spuse ea încet. 

El zâmbi. Îi netezi părul, apoi se aplecă să-i sărute tâmpla. Foarte 
încet, îi atinse colțul ochiului. Pomeţii. Curba maxilarului. Mângâieri 
ușoare ca o sufiare. 

O gâdila. Strâmbă din nas. 

-Ce faci? 

-Îți număr pistruii, spuse el. De obicei îi ascunzi sub pudră, nu? 

Dacă ar continua să o atingă astfel, ar sta aici pentru totdeauna. 

-Doamnele nu au pistrui. 

El râse ușor. 

-0, mă tem că te voi contrazice. Eşti o doamnă din cap până în 
picioare, Lily. 

Ea zâmbi cu gura până la urechi. Era atâta lumină în camera 
aceea! Se rostogoli să vadă totul. Zece sfeşnice. Încă o duzină de 
lumânări pe lângă acestea. 

-Tu ai adus toate lumânările? 

-Nu îţi place întunericul. 

Privi iar spre el. 

-Nu trebuie să mă iei în serios. E o copilărie. 

Patul se lăsă. Se întinse lângă ea, cuprinzându-i talia cu braţul. 
Strângând-o la piept. 

-Fii copilăroasă! Vorbi în părul ei, încălzindu-i ceafa cu răsufla- 
rea. Nu mai trebuie să te temi, Lily! Voi aprinde toate lumânările din 
lume, dacă e nevoie. 

Ea închise ochii. Așadar, asta era dragostea? Să fii acceptat cu 
atâta ușurință. Adorat chiar și pentru slăbiciuni. 

-Nu era vorba de întuneric, știi. Ci faptul că eram singură acolo. 

-Nu te voi mai lăsa niciodată singură în întuneric, spuse el. 

I se puse un nod în gât. Ce mai promisiune! O femeie are nevoie 
de curaj pentru a accepta o asemenea ofertă, căci ar ajunge să de- 
pindă de ea și dacă nu ar mai fi ţinută mai târziu... Ce i-ar rămâne? 
Doar fărâme. 

-Vreau promisiunea asta, șopti ea. Dar dacă o faci, ar fi bine să o 
onorezi. Chiar și în fața legii. 

O clipă, el nu răspunse. Ea aşteptă, mușcându-și buza cu putere. 
Nu avea să-și retragă cuvintele. Nu era o doamnă, dar nu va accepta 
să fie tratată altfel decât o doamnă. Nu va trăi cu el în păcat. 

Gura lui îi atinse ceafa. Cel mai blând sărut. 

-Îți amintești visul despre care ţi-am spus? Visul cu copacul pe 
care nu l-am putut proteja. 

- Da, îngăimă ea. Desigur. 

-Asta era tot ce voiam, răspunse el. Să nu fiu niciodată erou. Fără 
titlu, fără aplauze. Dar cu ceva al meu. Ceva pe care să îl protejez și 
să îl apăr. Și poate... Lilah simţi pe piele aerul pe care el îl trase adânc 

în piept. Mai mult de-atât. Când am terminat-o cu el astăzi... ar fi 
putut continua. Furia aceea... mă ardea pe dinăuntru. Întunecând 
lumea. Un glonţ nu era îndeajuns pentru a-i pune capăt. Nimic din ce 
i-aș fi putut face nu ar fi epuizat-o. Dar în încăperea aceea, astăzi, când 
am țintit cu arma... erai acolo cu mine. Şi deodată furia a dispărut. Nu 
mai era întuneric. Doar gândul la tine. Așa că nu ești doar femeia pe 
care vreau să o protejez, spuse el încet. Tu mă protejezi pe mine. 
Am plecat de acolo liber. Datorită ţie. 

Deschise ochii pentru a privi mănunchiul de lumânări. Flăcările 
pâlpâiau. 

-Te voi proteja întotdeauna, spuse ea, foarte încet. Asta fac, pen- 
tru mine și ai mei. 

- Da, spuse el. Ce noroc să fiu al tău! 

-Chiar dacă sunt... cine sunt? Nu voia să vorbească urât despre 
ea însăși. Nu era nici o rușine în a fi din Whitechapel. Poate că nici 
în a fi nepoata lui Nick. Expresia aceea admirativă de pe chipul lui 
Catherine din seara aceea — ce păcat că trebuise să o vadă la altcineva 
înainte de a o sesiza la ea însăși. Nepoata Regelui diamantelor. Căci 
nu vreau să îl îndepărtez, Christian. Nu îi voi mai face jocul, dar va 
face întotdeauna parte din familia mea. Nu voi renunța la el. 

- Nu ţi-aș cere să o faci, spuse el după o pauză. Să fiu al naibii dacă 
te mai foloseşte vreodată. Dar te-a luat la el de copilă. Nu eram acolo 
să te protejez pe atunci. Dar el era. Şi a jucat un rol în a te face femeia 
care ai devenit. Femeia care vreau să-mi apere spatele câte zile voi 
avea. Nu îţi voi cere niciodată să te lepezi de el. 

Ea închise ochii. Era prea multă frumusețe pe lume. Nu își dăduse 
niciodată seama de asta. Te putea copleși după ce o aflai. 

- Pot să-ți vorbesc despre viitorul nostru împreună? întrebă el în- 
cet. Sau preferi să aștept? 

- Eşti nebun? 

Se întoarse atât de repede, că el râse și o prinse de umeri. 

-Ai grijă la mână, spuse el 

Și-o așeză între sâni ca s-o ferească. Ce tare îi bătea inima! 

- Vorbeşte, spuse ea. Dă-i drumul! 

Zâmbind, îi îndepărtă părul din ochi. 

- Susseby va fi reconstruit. Din temelie. Acum, mărturisesc, ha- 
bar nu am ce implică și cât va dura. Dar am o idee pentru o anumi- 
tă cameră - acoperită cu oglinzi. La ţară e foarte întuneric, vezi tu. 
Dar în încăperea aceasta, lumina unei singure lumânări va ilumina 

totul. O cameră de muzică, cred - mereu plină de lumină, indiferent 
de oră. 

Se înfioră, fascinată. Se ridică în capul oaselor, iar el se așeză 
într-un cot, zâmbindu-i. În valurile de lumină pe care le crease pen- 
tru ea, părea înmuiat în aur: părul, ochii, pielea bronzată. 

Într-adevăr, părea foarte sigur pe el acum. 

- Spune-mi, zise ea, neputându-se abține să nu-l tachineze, cine 
ar vrea cameră atât de împopoțonată? 

În obraz îi apăru gropiţa. 

- Femeia care va concepe restul. Te avertizez, are gusturi ciuda- 
te la case. Dacă poate admira o hardughie ca Buckley Hall, atunci 
Dumnezeu știe ce va face din Susseby. Dar oricum va ieși, va fi a ei. Îi 
atinse părul cu mare blândeţe. Și, sperăm, al copiilor ei și al copiilor 
copiilor ei, pentru șapte sau opt sute de generaţii de acum încolo. 

Încercă să zâmbească, dar buzele îi tremurau prea tare pentru 
a reuși. 

- Mi-ai spus cândva că ești un depravat. Îţi amintești? 

El clipi, apoi râse ușor. 

- În prima seară în care ne-am întâlnit. Pe holul acela de la 
Everleigh. 

- Da. 

Ea râse. 

-Se pare că te-am distrus. 

El o sărută pe frunte apăsat. 

-Aşa e. Zilele mele de crai s-au încheiat. Desigur, asta depinde de 
răspunsul tău. 

Ea își ținu respiraţia. 

-La ce? 

El își trecu degetele prin părul ei. 

-Te iubesc, Lily Monroe. Vrei să fii soția mea? Sau riști mânia 
Angliei, refuzând un erou de război? 

- Nu! Apoi, ca să fie clar, o spuse altfel: Da! Adică mă căsătoresc 
cu tine, Dumnezeu să te aibă în pauză, biet bogătan! 

El zâmbi radios. Se aplecă să o sărute. Dar le scăpase ceva, ceea ce 
o făcu să îl oprească, punându-i un deget pe gură. 

Nu vrei să ştii dacă și eu te iubesc? Poate că nu vreau decât să te 
păcălesc să mă iei de nevastă, apoi să te las fără o leţcaie. 

E] îi prinse degetul între dinți. Își înfășură limba în jurul lui, apoi 
îl supse mai adânc, stârnindu-i un zvâcnet în pântec. Ce privire 
aprinsă avea! 

-Pare un târg cinstit, spuse el răgușit, la cât de ocupată am de 
gând să te ţin. 

Ea își umezi buzele. 

- Atunci e bine că te iubesc cu adevărat. 

El închise ochii. Văzu că i se umflă nările. 

-După ce ţi se vindecă mâna... 

Ea își ascunse zâmbetul. 

-Diversiunea este cel mai bun leac pentru durere. Francezii se 
pricep de minune la asta, am auzit. 

Apoi, lăsându-și zâmbetul să-i înflorească pe chip, se lăsă din nou 
pe așternuturi. 

Veni deasupra ei, zâmbind ca un tigru când îi luă mâna și i-o așeză 
cu grijă deasupra ei. 

-Ca patriot și erou, nu pot îngădui o asemenea insultă. 

Ea râse spre el. 

- Atunci arată-mi cum o fac anglo-irlandezii. El se repezi, devo- 
rându-i gura. După un moment, ea începu să râdă. Bucuria aceasta 
trebuia să fie eliberată. Atacul lui Kit, zise ea. Tocmai l-am văzut cu 
ochii mei. 

El zâmbi deasupra buzelor ei. 

- Să înceapă bătălia! 

Ea îi cuprinse chipul, pentru a-l ţine exact acolo unde dorea. 

- Războiul s-a încheiat, iubire. Am învins. 

Când mulțumirile cuiva creează permanent senzaţia de dâjă-vu, 
este un semn excelent că viața respectivului este binecuvântată 
cu prieteni și membri de familie care merită mult mai multă recu- 
noștință decât poate conţine o singură pagină. 

Mulţumirile mele, ca de obicei, se adresează persoanelor obiș- 
nuite: lui S.J. Kincaid, al cărei dar de încurajare rivalizează doar cu 
inspiraţia pe care talentul ei mi-o oferă; familiei Duran din Oakland 
şi Denver; lui Lady Rohlfs, doctor în drept și filosofie şi în weeken- 
duri de neuitat în St. Louis; lui Janine Ballard, partener critic pen- 
tru epocile istorice; lui Lauren McKenna și Elanei Cohen, care mă 
fac să mă simt ca acasă la Pocket Books; soțului meu, care mă hră- 
nește, mă pune să mă odihnesc, mă încurajează și mă face să mă 
simt amuzantă, optimistă şi imposibil de fericită (până la adânci 
bătrâneţi, într-adevăr!) 


În aceeași colecție 


au apărut: 


Johanna Lindsey, Când inima dictează 
Stephanie Laurens, Patimile iubirii 
Victoria Alexander, Micile minciuni ale dragostei 
Julie Garwood, Mireasa îndărătnică, 
Elizabeth Hoyt, Înger și demon 
Julie Garwood, O nuntă de vis 
Stephanie Laurens, Pasiunile inimii 
Stephanie Laurens, Prizoniera dragostei 
Victoria Alexander, Căile nebănuite ale iubirii 
Christina Dodd, Dragoste și abandon, 
Julie Garwood, Secretele unei doamne 
Christina Dodd, Logodnă în înalta societate 
Elizabeth Hoyt, O dragoste nepotrivită 
Karen Robards, Atracţie scandaloasă 
Christina Dodd, Legile iubirii 
Elizabeth Hoyt, Inocență pierdută 
Stephanie Laurens, Pețitoarea 
Karen Robards, Suflete captive 
Samantha James, Păcatele vicontelui Sutherland 
Karen Robards, Înfruntarea inimilor 
Elizabeth Hoyt, Dorinţe ascunse 
Johanna Lindsey, Când dragostea așteaptă 
Victoria Alexander, Dragoste de probă 
Victoria Alexander, Duelul sentimentelor 


Stephanie Laurens, Totul sau nimic i 


Johanna Lindsey, Mireasa prizonieră 
Stephanie Laurens, Provocarea 
Johanna Lindsey, Îngerul de argint 
Sarah MacLean, O soție potrivită pentru un marchiz 
Christina Dodd, În cele mai nebunești visuri 
Sarah MacLean, O iubită potrivită pentru un conte 
Johanna Lindsey, Promisiunea 
Christina Dodd, Ispita 
Johanna Lindsey, Prizonierul dorințelor mele 
Teresa Medeiros, Lecţii de seducţie 
Christina Dodd, Mireasa mea favorită 
Teresa Medeiros, Un sărut de neuitat 
Christina Dodd, Arta iubirii 
Vicky Dreiling, Cum să cucerești un Diavol 
Elizabeth Hoyt, Plăceri vinovate 
Elizabeth Hoyt, O pasiune imposibilă 
Elizabeth Thornton, A doua șansă la dragoste 
Elizabeth Thornton, Frumoasa trădătoare 
Christina Dodd, Suflete pereche 
Sarah MacLean, Un târg potrivit pentru un duce 
Cara Elliott, Tentaţia fructului oprit 
Johanna Lindsey, Flăcări și gheaţă 
Sarah MacLean, Nouă reguli de nesocotit 
Christina Dodd, Aleasa prințului 
Teresa Medeiros, O noapte compromiţătoare 
Julie Garwood, Un altfel de Făt-Frumos 
Loretta Chase, Scandalul poartă satin 
Teresa Medeiros, Mireasa și Bestia 
Victoria Alexander, Cum să alegi soţul potrivit 
Loretta Chase, O lady aproape perfectă 


Johanna Lindsey, lubești doar o dată 


Elizabeth Hoyt, Fantoma din St. Giles 
Sarah MacLean, Zece feluri de a fi adorată 
Julie Garwood, Dorinţe rebele 
Sarah MacLean, Unsprezece scandaluri de evitat 
Johanna Lindsey, Pasiune și tandreţe 
Victoria Alexander, Lecţia de dragoste 
Elizabeth Hoyt, Lordul Întunericului 
Teresa Medeiros, A ta până în zori 
Loretta Chase, Un gentleman imposibil 
Johanna Lindsey, Jocul seducţiei 
Elizabeth Hoyt, Ducele nopții 
Anne Barton, Păcătoasa 
Lorraine Heath, [spitirea unui lord 
Sabrina Jeffries, O dragoste periculoasă 
Teresa Medeiros, Mireasa răpită 
Johanna Lindsey, Inimi aprinse 
Sabrina Jeffries, O iubire celebră 
Jennifer Blake, Răsplata unui rege 
Sarah MacLean, Sezonul pasiunilor 
Elle Daniels, Un aranjament neașteptat 
Jennifer Blake, Capcana inimii 
Victoria Alexander, Șarada 
Vicky Dreiling, Dorinţele unui conte 
Victoria Alexander, Înălțimea Sa, soția mea 
Sabrina Jeffries, O răpire cu urmări neașteptate 
Teresa Medeiros, Savoarea unui sărut 
Victoria Alexander, Îndrăgostită de soțul potrivit 
Elizabeth Hoyt, Dragul meu necunoscut 
Vicky Dreiling, Dorinţele unui libertin 
Jennifer Blake, Cavalerul de aur 


Victoria Alexander, Avantajul de a fi păcătos 


Johanna Lindsey, Suflet vrăjit 
Vanessa Kelly, Farmecul unei relaţii interzise 
Sabrina Jeffries, Dansul seducţiei 
Lorraine Heath, Lordul ispitei 
Kate Noble, Rămășagul 
Victoria Alexander, Mărturisirea 
Jennifer Delamere, Moștenitoarea 
Ashleen Macnamara, O propunere scandaloasă 
Johanna Lindsey, Spune-mi că mă iubeşti 
Lorraine Heath, Doamna de companie 
Meredith Duran, Anotimpul pasiunii 

Tessa Dare, Un dans cu un duce, 
Victoria Alexander, Aventuri compromiţătoare 
Meredith Duran, Amăgirea 
Lorraine Heath, Provocarea dragostei 
Vanessa Kelly, O cerere în căsătorie 
Tessa Dare, Dublă tentaţie 
Marina Fiorato, Fecioara din Siena 
Elizabeth Hoyt, Bravul meu căpitan 
Johanna Lindsey, Jurnalul unei iubiri 
Heather Webb, Cum să devii împărăteasă 
Tessa Dare, Trei nopți de dorinţe 
Sabrina Jeffries, Măritată cu un viconte 
Kelly Bowen, Un duce doar pentru mine 
Lorraine Heath, Un pact cu diavolul 
Johanna Lindsey, Un libertin îndrăgostit 
Sabrina Jeffries, Arta de a păcătui 
Christina Dodd, Înşelătoria 
Joanna Shupe, Ducesa curtezană 
Kelly Bowen, Capcana dragostei 


Johanna Lindsey, Înlănțuită de iubire 


Lorraine Heath, Între diavol și dorință 
Cheryl Holt, O propunere tentantă 
Teresa Medeiros, Hoţul de inimi 
Johanna Lindsey, Seducţia 
Joanna Shupe, Contesa libertină 
Christina Dodd, Vraja unui sărut 
Karen Robards, Foc și gheață 
Lorraine Heath, Doamna și nelegiuitul 
Johanna Lindsey, Perechea perfectă 
Teresa Medeiros, Blestemul frumuseții 
Ashlyn Macnamara, Doar dragostea contează 
Cheryl Holt, Mai presus de dorință 
Lorraine Heath, Cum să te însori cu o moștenitoare 
Jo Beverley, Infama mea doamnă 
Joanna Shupe, Un viconte pentru o lady 
Johanna Lindsey, Pasiuni mistuitoare 
Elizabeth Hoyt, Cel mai tandru libertin 
Teresa Medeiros, Șoaptele trandafirilor 
Caroline Linden, Dragostea și alte povești scandaloase 
Lorraine Heath, Gentlemanul seducător 
Cheryl Holt, Plăcere absolută 
Caroline Linden, Între rațiune și scandal 
Kelly Bowen, Tu ești contele dorit 
Lorraine Heath, Invitaţie la seducţie 
Anna Harrington, Un duce pentru totdeauna 
Kelly Bowen, Stăpânul inimii mele 
Valerie Bowman, Ducesă din întâmplare 
Sarah MacLean, Aparenţe înșelătoare 
Johanna Lindsey, Văpaia din brațele lui 
Valerie Bowman, Contesă fără voie 


Teresa Medeiros, Ispita atingerii tale 


Mia Marlowe, Seducţie la prima vedere 
Caroline Linden, Iubiri și scandaluri 
Valerie Bowman, Dincolo de rațiune 

Sarah MacLean, Cucerirea unui libertin 

Elizabeth Hoyt, Gustul ispitei 
Anna Harrington, Secrete și tentaţii 
Valerie Bowman, Un burlac irezistibil 
Mia Marlowe, Pretenţiile unui crai 
Lorraine Heath, În căutarea plăcerilor interzise 
Elizabeth Hoyt, Seducerea unui păcătos 
Lorraine Heath, Plăcerile nopţii 
Lenora Bell, Cucerirea unui duce 
Alissa Johnson, Aproape o lady 
Elizabeth Hoyt, Îmblânzirea Bestiei 
Lorraine Heath, Ultimul rebel 
Mia Marlowe, Darul atingerii 
Elizabeth Hoyt, Inimă sălbatică 
Caroline Linden, Scandaluri ascunse 
Johanna Lindsey, Sub asediul iubirii 
Cara Elliott, Tentaţia păcatului 
Alissa Johnson, O întâlnire neașteptată 
Lorraine Heath, Intenții vinovate 
Vicky Dreiling, Cum să seduci un ticălos 
Elizabeth Hoyt, Ducele păcatului 
Lenora Bell, Dacă aș avea un duce 
Lorraine Heath, Iubire fără mască 
Cara Elliott, Tentaţii periculoase 
Kelly Bowen, Un duce de neuitat 
Lorraine Heath, O șansă la dragoste 
Vicky Dreiling, Cum să te măriți cu un duce 


Penny Jordan, Iubiri și mătăsuri 


Penny Jordan, Iubiri și păcate 
Julie Anne Long, Plăceri primejdioase 
Lorraine Heath, Cucerește-mă din nou 
Vicky Dreiling, Dorinţele unui duce 
Daisy Goodwin, Sisi. Împărăteasa nefericită 
Julie Anne Long, Un iubit ca nimeni altul 
Lorraine Heath, Ducele și doamna în roșu 


Teresa Medeiros, Deliciile păcatului 
vor apărea: 


Julie Anne Long, Capitularea 


Teresa Medeiros, Şi îngerii iubesc 


